
CUVÂNTUL AUTOAREI 


Este binecunoscută situația derutantă în care este pus un student practicant 
sau un profesor debutant în clipa când „descinde ” prima dată într-o şcoală. Deruta 
provine, în principal, din faptul că noul venit nu înțelege momentul şi stadiul unor 
activități în care sunt antrenați colegii de cancelarie, evident concentrați pentru a 
rezolva programul curent al şcolii sau o parte din cel de perspectivă. 

Lucrarea de faţă se adresează studenţilor de la facultăţile de muzică (cursuri 
de zi, F.R. şi cu precădere celor de la I.D.) ce se pregătesc pentru cariera didactică, 
facilitându-le, pe această cale, înţelegerea „intrării în scenă” a problemelor 
eşalonate pe un întreg an şcolar. 

Scopul nostru nu este acela de a-i organiza pas cu pas activitatea în şcoală 
studentului practicant sau profesorului debutant, ci de a-i sugera perspectiva a ceea 
ce trebuie să cunoască şi să realizeze, repetăm, într-un an şcolar. În consecință, 
lucrarea de faţă este un curs de „Didactică a educaţiei muzicale”, parte, ramură a 
didacticii generale. Didactica educaţiei muzicale indică norme, reguli, metode de 
predare-învăţare-evaluare a muzicii, forme de organizare a activității specifice 
Educaţiei muzicale, conținuturi etapizate, toate izvorâte din principiile politicii 
educaţionale actuale. 

Deşi aria de cuprindere a unităţilor de curs aparține Didacticii educaţiei 
muzicale, cerinţe de ordin diacronic au impus acesteia o structură binară. Fiecare 
parte porneşte de la întrebările fireşti pe care şi le pune „un nou venit” în şcoală: 

e Ce trebuie să ştie şi ce trebuie să facă un profesor înaintea începerii 
activităţii didactice a anului şcolar? (partea D 

e Ce trebuie să ştie studentul/profesorul debutant despre categoriile de 
resurse ale procesului de Educaţie muzicală şi cum trebuie să le utilizeze pe tot 
parcursul anului şcolar? (partea a I-a) 

În prima parte sunt tratate probleme legate de Educaţia muzicală ca obiect 
de studiu pentru învățământul obligatoriu (clasele I-X) în contextul politicii actuale 
curriculare şi al statutului cadrelor didactice. 

Partea a doua a lucrării este dedicată categoriilor de resurse ale procesului 
de învățământ (resurse umane, materiale, procedurale vizând forma sau resursele 
metodologice). 

Educaţia muzicală vizează ciclurile curriculare „Dezvoltare ” şi „, Observare 
şi orientare”, în segmentul pentru învățământul secundar inferior (clasele V-X), 
deoarece programele facultăților de muzică, specializarea Pedagogie muzicală şi 
cursurile Departamentului pentru Pregătirea Personalului Didactic abilitează 
absolvenţii pentru acest segment. 

Toate temele de didactică sunt reunite în şapte unităţi de curs, termen analog 
„unităţilor de învăţare ” din curriculumul pentru învățământul preuniversitar, pe 
care le-am structurat unitar după următoarea schemă: 

e titlul unităţii de curs; 
e° femele componente; 


e rezumatul unităţii de curs; 

e obiectivele urmărite; 

e detalierea temelor componente, incluzând şi punctarea a ceea ce este 
esențial de reținut (Reţineţi!) sau comentarea unor texte de specialitate, a unor 
probleme culese din realitatea şcolară (Comentaţi!); 

e evaluarea sau autoevaluarea prin chestionare cu itemi, ataşând 
descriptori de performanţă; 

o anexe pentru partea I şi a Il-a ce cuprind eşantioane din planurile-ca- 
dru sau proiectări secvențiale cu un set de opt lecţii pentru o unitate de învăţare 
pentru clasa a VI-a, două proiecte pentru clasa a IX-a, elaborate împreună cu 
profesor-mentor Elena-Coculeana Chitaigoroski, de la Şcoala nr.132, „Grigore 
Tocilescu”, Bucureşti, proiecte utilizate de studenţi în practica pedagogică din 
şcolile de aplicaţie şi oferte de jocuri didactice muzicale şi două opționale (clasa a V-a 
şi a X-a); 

e bibliografie. 

Întrebările puse pe frontispiciul fiecăreia dintre cele două părţi au necesitat 
răspunsuri multiple, posibile, fără să pretindem că am epuizat problemele Didacticii 
educaţiei muzicale pentru învățământul obligatoriu. 

Academicianul Vasile Pavelcu se întreba, cu decenii în urmă, dacă există 
iatrogenii şi în învățământ (în medicină = greşeli provocate de tratamente sau 
medicamente prescrise necorespunzător de medic). 

Lucrarea de faţă, o altfel de didactică a Educaţiei muzicale, are în vedere 
tocmai evitarea eventualelor iatrogenii într-o specialitate cu un limbaj nonverbal 
atât de ataşat, de nedespărţit de sufletul omenesc. 


Autoarea 

PARTEA I 


Ne propunem în această parte a lucrării să răspundem la întrebarea: Ce 
trebuie să ştie şi ce trebuie să facă un profesor înaintea începerii activităţii 
didactice a anului şcolar? 

Răspunsul se sintetizează în trei unităţi de curs, şi anume: 

e Curriculum Naţional 

e Proiectarea demersului didactic 

e Norma didactică şi activitățile didactice nenormate 


Unitatea de curs 1 
CURRICULUM NAȚIONAL 


Reforma învățământului din România este o reformă curriculară, ceea ce 
presupune, într-o primă etapă, schimbări profunde, de principiu, la nivelul a patru 
componente, şi anume: 

I)planul-cadru de învățământ; 

2) programele şcolare; 

3) manualele şcolare; 

4) materialele suport. 


1.1. Planul-cadru de învăţământ şi Educaţia muzicală 
ca obiect de studiu în învăţământ 


Rezumat 

În grupul documentelor reglatoare ce formează corpusul Curriculumului Naţional, 
planul-cadru este un document de prim ordin pe care trebuie să-l studieze profesorul şi de 
primă importanță în reforma actuală a învățământului. 

Componentele sale (arii curriculare ce grupează diverse obiecte de studiu) au 
specificate o plajă orară (număr minim/maxim de ore pentru un obiect pe săptămână) şi 
sunt ierarhizate după criterii de politică educaţională, în strânsă legătură cu cele şase 
principii generatoare ale planului. 

Principiile au la rândul lor consecinţe directe în conturarea unor termeni — concepte 
noi, ce particularizează reforma învăţământului românesc: arie curriculară, ciclu curricular, 
curriculum nucleu (trunchi comun) şi la decizia şcolii etc. Locul şi rolul ariei curriculare 
„arte” şi a Educaţiei muzicale ca obiect de studiu în învățământ, nu poate fi înțeles şi 
eficient ancorat în practică, decât în contextul prezentării planului-cadru. 


Obiective urmărite: 

e să fie capabil să precizeze locul şi rolul planului-cadru în grupul de 
documente ce formează unitar Curriculum Naţional; 

e să enumere componentele planului-cadru; 

e să numească principiile generatoare ale planului şi consecințele asupra 
ariei curriculare „arte” şi/sau educaţie muzicală; 

e să indice câteva consecințe de ordin practic a coexistenţei educației 
muzicale cu educaţia plastică în aria curriculară „arte”. 


1.1.1. Componentele planului-cadru 


Planul-cadru este un document fundamental al învăţământului, conceput de o 
echipă multidisciplinară numită de ministrul de resort şi cuprinde totalitatea 
obiectelor de studiu (discipline şcolare) ce se vor preda-învăţa-evalua în învăţă- 
mântul primar, gimnazial şi liceal. 

Noutatea planului constă într-o abordare în care sesizăm: 

— prezentarea obiectelor de studiu, grupate în arii curriculare, delimitate şi 
ierarhizate; 

— existența unui singur plan-cadru pentru învățământul obligatoriu; 

— existența unor planuri-cadru diferenţiate pentru licee (ciclu neobligatoriu 
clasele XI, XII (XII), în funcţie de filiere, profile, specializări); 

— precizarea bugetului de timp alocat săptămânal fiecărui obiect de studiu 
sub forma unei plaje orare, ce indică numărul minim şi maxim de ore, posibil de a 
fi alocate. 


Retineti ! 

Planul-cadru este structurat pe: — arii curriculare; 
— obiecte de studiu; 
— plajă orară. 


Trebuie să rețineți din cercetarea planurilor pe care le anexăm, că rubrica 
pentru bugetul de timp alocat săptămânal fiecărei discipline se prezintă sub forma 
unei plaje, adică unui spaţiu între două cifre, numită plajă orară. O cifră reprezintă 
numărul de ore minim rezervat materiei ce intră în trunchiul comun și este 
obligatoriu de efectuat. 

A doua cifră, din dreapta, reprezintă posibila ofertă a legiuitorului, pentru ca 
şcoala să poată extinde (cu ore în plus) activitatea disciplinei respective. 

De exemplu: Educaţie muzicală clasa a V-a, număr de ore 1 — 2, unde: 

— cifra 1 — o oră pe săptămână în care se vor preda-învăţa-evalua conținuturile 
din materia obligatorie (trunchi comun sau curriculum nucleu); 

— cifra 2 — reprezintă cea de a doua oră ce o decide şcoala (elevii, profesorii) 
pentru a aprofunda, extinde etc. materialul disciplinei. 

Pentru liceu rubricaţia este T.C. (trunchi comun) şi C.D.S. (curriculum la 
decizia şcolii) şi are în subsol numărul de ore minim şi maxim pe săptămână. Plaja 
orară rezultată este aprobată şi de Ministerul Sănătăţii şi cel al Muncii, pentru a 
apăra sănătatea (atenţie la supraîncărcare!) şi drepturile elevilor. 
iar 2003 a fost elaborat ca parte componentă a reformei învățământului românesc, 
ce vizează schimbări, reformări la nivelul curricular. Reforma curriculară, 
sintetizată în Curriculum Naţional, prevede pentru etapa actuală de urgenţe 

compatibilizarea învăţământului românesc cu cel european şi euroatlantic şi 
rezonarea lui cu cerinţele socio-economice şi de tradiţie culturală românească. 


Reţineţi ! 


| Curriculum Naţional] Naţional 


Materiale suport 
pentru elevi 
Planuri-cadru pentru (caiete, culegeri) 
învățământul primar şi 


Programe 





gimnazial şi pentru diferite 
profiluri şi specializări 
liceale 


Manuale 
alternative pentru 
fiecare obiect de 
studiu 


şcolare 





Ghiduri 
metodologice de 





implementare a 
reformei 





Comentaţi ! 

După parcurgerea cursurilor „Departamentului pentru Pregătirea Personalului 
Didactic” ati reținut avatarurile termenului de curriculum. Iniţial însemna în limba latină 
alergare, cursă (să nu uităm pluralul: curricula!) sau în sens figurat o desfăşurare în timp a 
unui act, fenomen, activităţi: curriculum salis, lunae, vitae!. Termenul se referă numai la 
achiziţiile de cunoştinţe şcolare dintr-un curs fie dintr-un ansamblu de cursuri”. 

Termenul se emancipează ca arie de cuprindere la John Dewey (Copilul şi 
curriculumul, Editura Didactică şi Pedagogică, traducere 1977), pentru ca astăzi curriculum 
să însemne totalitatea experienţelor dobândite în cadrul educaţiei formale (şcolare, 
instituţionalizate), dar şi tot ce poate asimila cu ocazii informale adică educaţia prin 
mass-media, concerte, biserică etc. 

Consideraţi că trebuie extinsă aria curriculumului de educație muzicală formulă (dată 
în şcoală) cu cea informală? Cum se pot valorifica astăzi experienţele informale? Nu uitaţi 
situația concretă din mediul rural unde există radio, nu peste tot televizor, există biserică 
dar şi discotecă etc.! 


* 


Studiul componentelor Curriculumului National şi a primului document 
important — planul-cadru, pe care trebuie să-l studiaţi pentru a înţelege locul 
educaţiei muzicale în acest document naţional şi consecințele în planul practicării 
activității didactice — se completează prin prezentarea principiilor care au stat la 
baza noului concept de plan-cadru, principii formulate cu ajutorul cuvintelor cheie 
ce tin atât de politica educaţională, cât şi de cele de generare a acestui document. 





! Gh. Guţu, Dicţionar latin-român, Editura Ştiinţifică, Bucureşti, 1994, p. 116 
2 Constantin Cucoş, Psihopedagogie pentru examenele de definitivare şi grade 
didactice, Editura Polirom, Iaşi, 1998. 

Reţineţi ! 


Principii de politică educaţională: 

1) descentralizare şi flexibilitate; 

2) descongestionarea; 

3) eficienţă; 

4) compatibilizare cu standarde internaţionale. 


1.1.2. Principiile de generare a planului-cadru 
şi implicaţiile acestora asupra unor concepte noi 
în didactica generală şi cea muzicală 


1) Selecţie şi ierarhizare — se numeşte principiul care operează extragerea 
(alegerea, selecționarea) acelor domenii ale culturii şi civilizaţiei umane ce sunt 
necesare curriculumului şcolar, selecţie ce a ţinut cont de finalitățile învățământului 
şi importanţa domeniilor, obiectelor de studiu la formarea personalităţii elevilor. 
Consecința directă este numirea acestor obiecte de studiu şi gruparea lor în arii 
curriculare. Cele 7 arii curriculare, aceleaşi pentru întregul parcurs şcolar de la 
clasele I-XII (XIII), grupează disciplinele şcolare ce au obiective şi metodologii 
relativ asemănătoare şi sunt prezentate ierarhizat, după cum arată anexele 1-3 de la 
sfârşitul capitolului 1.1. 

Apariţia obiectelor de studiu grupate în arii curriculare permite trecerea de la 
partajarea monodisciplinară, la abordarea, de exemplu, a disciplinei Educaţie 
muzicală în concordanţă cu obiectivele şi chiar cu ajutorul unor conţinuturi ale 
educației plastice (dar şi procedeul reciproc). Profesorul de educaţie muzicală are 
obligaţia să studieze şi indicațiile disciplinei cu care împarte grupa (aria) 
curriculară, pentru a realiza punți interdisciplinare. 


2) Principiul funcționalităţii — se referă la faptul că selecţionarea şi ierarhi- 
zarea ariilor disciplinare şi implicit a obiectelor de studiu ca să fie eficientă trebuie 
racordată la vârsta biologică şi psihologică a elevului. 

Structura actuală a învățământului, încă de la factură clasică (4 ani şcoală 
primară, 4 ani rezervaţi gimnaziului şi 4 ani liceului) se datorează pe de o parte 
tradiției, iar pe de altă parte, împărțirii vârstei psihologice în trei părți egale ca durată. 

Propunerile pentru viitor şi aplicate din anul 2003 sunt: 4 ani de şcoală 
primară, clasele I-IV; 6 ani de curs inferior, clasele V-X, ce reprezintă perioada 
obligatorie a învățământului, urmată de 2-3 ani de liceu, clasele XI-XII, numit şi 
curs superior. Există şi propunerea 6 + 6 + 3, structură considerată mai adecvată 
psihologiei copilului. 

Cercetarea situaţiei actuale a psihologiei copilului a făcut ca vârsta şcolară 
(corespunzător claselor I-XI (XIII)) să fie împărțită în cinci cicluri curriculare, 
fiecare cu obiective diferite, racordate la capacităţile psiho-somatice a copiilor. 

Didactica educaţiei muzicale, dacă va ţine cont de aceste cicluri curriculare, 
va aduce o certă îmbunătăţire, conţinuturi, în domenii ce vor viza: 

— momentul introducerii unor conţinuturi; 

— metodele şi formele utilizate în procesul de învățământ; 

— pregătirea cadrelor didactice etc. 

CICLURILE CURRICULARE 
ÎN ÎNVĂŢĂMÂNTUL PREUNIVERSITAR 






20 
19 Curs Şcoală Şcoală 
18 Superior | profesională | de ucenici 
liceu 
17 
Ciclul inferior 
16 : : 
al liceului 
1> Observare 
la | Ciclul inferior ȘI orientare 
13 gimnaziu 
12 
RI Dezvoltare 
10 + 
9 Învățământ primar 
8 SIR: 
7 Achiziţii 
6 An pregătitor fundamentale 
5 Ciclurile 
4 Învăţământ preşcolar curiculare 
3 
2 
1 
Vârsta 





3) Principiul coerenţei — reglează raporturile procentuale specifice (cuantu- 
mului alocat) fiecărei arii curriculare, şi respectiv fiecărui obiect de studiu 
(disciplină şcolară) pentru învățământul primar, gimnazial, liceal în funcţie de 
prioritățile obiectivelor-cadru (referință ale acestora). De exemplu, din totalul de 
100 de procente, fiecărei arii îi sunt rezervate. 


Reţineţi ! 





Arii curriculare 


Nivele de şcolarizare 





Gimnazial 


Liceu (3 exemple din 3 filiere) 












































Primar Teoretic | Mecanic | Muzică 
I. Limbă şi Comunicare 37% 28% 23% 22% 21,4% 
II. Matematică şi ştiinţă 20% 28% 40% 33% 14,2% 
III. Om şi societate 10% 1% 12% 9% 7,14% 
IV. Arte — Muzică 10% 8% 6% 3% 43,4% 

— Educaţie plastică 3% 

V. Sport 10% 8% 6% 3% 3,5% 
VI. Tehnologii 8% 8% 10% 27% - 
VII. Consiliere şi orientare 5% 4% 3% 1% 3,5% 








Sursa: Planul-cadru de învățământ MCN, Editura Trithemus, Bucureşti, 1998. 

O S PE 


individual — are drept consecință gruparea disciplinelor într-un „trunchi comun” 
(T.C.) care este grupul de discipline obligatorii, ce stă la baza evaluării la nivel 
național al elevului. Acestui „trunchi” îi sunt alocate un număr de ore specificate în 
planul-cadru. Se estimează ca pe nivele de şcolarizare (primar 70%, gimnazial 
70%, liceal 50-60%) acesta să asigure atât o democratică ofertă la cunoaştere, cât şi 
să dea posibilitatea apariţiei unei completări pentru ca actul de educaţie să aibă şi 
flexibilitate şi să poată fi parcurs pe o traiectorie dorită individuală. 

Dacă trunchiul comun mai este numit şi curriculum nucleu (curriculum de 
bază) ca set de cerinţe esențiale, de referință pentru o evaluare (cum am mai spus) 
la nivel național (întrucâtva reprezintă o centralizare), curriculumul la decizia 
şcolii (C.D.Ş.) este o ofertă pentru ca elevul să poată aprofunda trunchiul comun 
sau să poată învăţa, experimenta şi alte domenii decât cele oferite de curriculum 
nucleu (de bază, trunchiul comun). 

C.D.S. trebuie să crească în pondere pe parcursul şcolarităţii şi este dreptul 
şcolii, a elevului de a lua decizii. Ghidul metodologic pentru aplicarea ariei 
curriculare „arte” (Ministerul Educaţiei şi Culturii, CNC, 2002) are un capitol (9) 
cu un titlu plin de semnificație, deşi este o adresare în interogaţie: Curriculum la 
decizia şcolii: puterea şcolii?), titlu ce arată importanţa acestuia pentru a marca 
personalitatea fiecărei şcoli. 





Numărul de ore pentru trunchi 
comun şi C.D.$. (opţionale) 











Clasele I-IX 70% 30% 
X 60% 40% 
XI 50% 50% 
XII 55% 50% 








5) Principiul egalității şanselor — impune de la sine existenţa unui învăță- 
mânt obligatoriu (de 10 ani) şi existenţa trunchiului comun care asigură o ofertă 
omogenă de conţinuturi şi obiective urmărite pentru toții copiii. Pentru educația 
muzicală se pune problema găsirii, pentru liceu, a bazei legale, care permite unui 
elev să intre sau să iasă din filieră sau din profilul sau specializarea muzicală în 
cazul când un elev evidenţiază sau nu un interes şi aptitudini muzicale speciale. 

Este cunoscut faptul că dinamica talentului muzical nu este rectilinie şi că 
există cazuri, destul de numeroase, în care un elev de la un liceu aparţinând altei 
filiere, cu alt profil şi specializare să descopere sau să fie descoperit cu un evident 
talent muzical vocal. In cazul când elevul nu este recuperat şi educat într-o 
instituţie de profil, talentul se pierde. De obicei cel în cauză practică un amatorism 
păgubos şi periculos, proliferează kitsch-ul în muzică. 

Tot pentru a oferi elevilor şanse egale de educaţie trebuie reconsiderat 
raportul dintre disciplinele obligatorii şi cele opționale ale C.D.Ş. 

Pentru că C.D.Ş. reprezintă o şansă a şcolii de a se individualiza, specializa 
(chiar) şi de a prezenta teme şi activități conform cu tradiţiile culturale ale regiunii, 
ale şcolii sau teme şi activităţi moderne cerute de elevi, părinţi, pentru care şcoala 
poate asigura resursele materiale, metodologice umane necesare, reamintim că în 

învățământul obligatoriu profesorii pot (în afara disciplinelor şcolare existente în 
trunchiul comun) să propună ei sau să preia propunerile elevilor sau părinților 
următoarele tipuri de C.D.Ş.: 

e C.D.$. aprofundat — se aplică conform Ordinului Ministrului Educaţiei şi 
Culturii nr. 3638/11.1V.2001, numai în cazuri de recuperare pentru elevii care nu 
ating — din motive obiective — standardele de performanţă prevăzute de programa 
fiecărui an. În acest caz se foloseşte aceeaşi rubrică în catalog şi orele prevăzute în 
plaja orală. 

e C.D.$. extins — prevede (după cum specifică şi titlul) mărimea (extinderea) 
ariei conținuturilor, conținuturi ce se găsesc scrise în programă şi sunt notate cu un 
asterisc. Pentru ca să fie predate — învăţate — evaluate se folosesc orele din oferta 
maximă a plajei orare. De exemplu, dacă în planul-cadru se indică pentru o 
disciplină plaja 2-3 ore; cifra 2 (adică 2 ore) se va repartiza trunchiului comun şi a 
treia oră în plus pentru C.D.Ş. extins. În catalog se va utiliza aceeaşi rubrică. 

Dacă C.D.Ş. aprofundat şi cel extins sunt propuneri făcute de legiuitor şi sunt 
existente ca propuneri de activităţi, conţinute în programele şcolare, curriculumul 
elaborat în şcoală aparţine şcolii în exclusivitate. 

e Alt grup de C.D.Ş. primeşte numele de opţional. Opţionalele nu au rubrică 
nouă în catalog şi necesită elaborarea unor noi obiective de referință şi noi 
conţinuturi. Este vorba de următoarele tipuri de opțional elaborate în şcoală: 

— opțional la nivelul disciplinei ce au conţinuturi, activităţi şi obiective 
diferite de cele din trunchiul comun (muzică vocală — muzică instrumentală); 

— opţional la nivelul ariei curriculare (muzică — arte plastice); 

— opţional ce atinge indisciplinar discipline din mai multe arii curriculare 
(muzică — istorie — matematică — limba română). 

Opţionalele pentru nivelul liceal au o schemă ce trebuie să conjuge cât se 
poate de perfect competențele specifice cu conținuturile, ce mizează formarea de 
atitudini (vezi explicaţia termenilor „competenţe generale” şi „competenţe speciale” 
la capitolul 1.2.2.). 

Opționalele pentru învățământul liceal sunt: 

1)de aprofundare — însemnând adăugarea unor noi conţinuturi față de cele 
existente în trunchiul comun, care trebuie să ducă la aprofundarea competenţelor; 

2) de extindere — solicită adăugarea de noi competenţe specifice corelate cu 
cele precizate de trunchiul comun, precum şi noi conţinuturi; 

3)cu disciplină nouă — prevede o temă inexistentă în programele şcolare 
care optimiza să crească randamentul unui obiectiv urmărit fără formarea 
personalităţii şi performanţelor muzicale, atitudinale ale unui elev; 

4)cu temă integratoare — temă ce adună elemente din diverse discipline ce 
aparțin unor arii curriculare diferite şi care permit integrare şi transfer. 

Tipurile de opţionalele prezentate la punctele 2, 3, 4 necesită o rubrică nouă 
în catalog şi precizarea că începând cu clasa a IX-a se aplică noi competenţe 
specifice. 

Toate opţionalele au nevoie de avizul conducerii şcolii şi a inspectorului de 
specialitate. 

Formatul unui opţional pentru învățământul obligatoriu 





Argument 





Obiective: 
1) de referinţă şi activitățile de învăţare pentru un opțional la nivel 
de disciplină, 
2) a) obiectiv pe arie curriculară; 

b) obiective-cadru ale disciplinelor componente; 

c) obiective de referinţă şi activităţile de învăţare; 

a, b, c — se menţionează în cazul unui opțional la nivelul ariei 
curriculare; 
3) a) obiectiv transdisciplinar; 

b) obiective-cadru ale disciplinelor implicate; 

c) obiective de referinţă — activităţile de învăţare; 

a, b, c — se menționează în cazul unui opțional la nivelul mai 
multor arii curriculare. 
Lista conţinuturilor, a repertoriului vocal-instrumental şi a audițiilor 
muzicale 
Matricea de evaluare cu descriptori de performanță 

















Modelul unui format necesar proiectării unui opţional pentru liceu are rubrici 
asemănătoare, cu deosebirea că în loc de obiective se indică termenul 
„competenţe”: 

— competențe specifice (pentru un opţional la nivelul disciplinei); 

— competențe pe arie curriculară, urmate de competenţe generale ale 
disciplinelor din aria curriculară şi de competenţe specifice, pentru opţional la 
nivelul ariei; 

— competență transdisciplinară, competențe generale ale disciplinelor 
implicate, concretizate în competenţe specifice pentru un opțional la nivelul mai 
multor arii curriculare. 


Formatul unui opţional pentru liceu 




















Argument 
Competenţe 
. valon i Conţinuturi 
şi atitudini 
Sugestii Matricea 
metodologice | de evaluare 








Reţineţi ! 


Conform Ordinului Ministrului Educaţiei şi Culturii nr. 3638/2001 în 
schema orară a fiecărui elev din învățământul obligatoriu trebuie să existe 
minimum o oră de opţional. 


6) Ultimul principiu generator, luat în discuție pentru a înţelege complexitatea 
şi importanţa planului-cadru, este principiul racordării la social. 

În documentul elaborat în 1998 „Planul-cadru de învățământ pentru învăţă- 
mânt preuniversitar” (p. 38) se precizează că principiul permite şi favorizează 
diverse tipuri de ieşire din sistem. 


Reţineţi ! 


La terminarea şcolii obligatorii, elevii pot să continue şcoala la o filieră a 
liceului sau să urmeze o şcoală profesională. 

În ceea ce priveşte liceul, planul-cadru aduce reglementări ce se prezintă în 
următoarea schemă: 


1. Liceu cu filieră 


teoretică 5. Şcoală 
3. Liceu cu profesională 


filieră 
2. Liceu cu vocaţională 


filieră _ 4. Şcoală de 
tehnologică ucenici 





Reţineţi ! 


La ieşirea din sistemul instituționalizat, formal (şcoala de ucenici, profe- 
sională, liceu) tânărul are următoarele posibilități: 

— piaţa muncii; 

— pregătire postliceală; 

— pregătire universitară. 


Tot pentru racordarea şi ieşirea/intrarea dintr-un sistem în altul este 
preconizat un bacalaureat specializat care să permită intrarea direct în domeniul 
universitar. 

Pentru postuniversitar se preconizează formula: licenţă-masterat-doctorat în 
plaja orară 3 —2-—3(4-1-3). 

* 

Prezentarea principiilor generatoare ale planului-cadru şi a consecințelor 
acestora a avut intenția de a arăta că înainte de începerea cursurilor şi activităţii 
şcolare este absolut obligatoriu să studiem planul-cadru şi documentele 


Curriculumului Naţional, alte materiale ce apar în plină reformă, ce se adaugă şi 
modifică an de an desfăşurarea activităţilor şcolare. 

Reţineţi ! 


Planul-cadru mai precizează pentru descongestionarea activităţilor şcolare 
şi alocarea de timp liber elevilor în numărul minim-maxim de ore pe săptămână: 

— pentru clasa I: 18-20 ore; 

— pentru clasa a Il-a: 18-20 ore; 

— pentru clasa a III-a: 20-22 ore; 

— pentru clasa a IV-a: 21-23 ore; 

— pentru clasa a V-a : 24-26 ore; 

— pentru clasa a VI-a: 26-28 ore; 

— pentru clasa a VII-a: 29-30 ore; 

— pentru clasa a VIII-a: 29-30 ore; 

— pentru clasa a IX-a: 28-32 ore; 

— pentru clasa a X-a: 19 (T.C.) + 12 (C.D.$.)= 31 ore; 

— pentru clasa a XI-a: 20 (T.C.) + 12 (C.D.$.) = 32 ore; 

— pentru clasa a XII-a: 17 (T.C.) + 14 (C.D.$.) = 31 ore. 

Notă: clasele V-VI pot avea în program 2 opţionale, iar clasele II-VIII 
1 opțional. 


Comentați ! 


Luaţi în discuţie sau realizaţi referate pe următoarele probleme: 

1. Principiile politicii educaţionale şi principiile generatoare de planuri-cadru: relații, 

2. Principiile actuale ale planului-cadru şi principiile didactice din cursurile de 
pedagogie anterioare reformei curriculare: principiul participării conştiente şi active a 
elevilor la activitatea de învăţare; principiul unităţii dintre senzorial şi rațional, concret şi 
abstract; principiul sistematizării structurării şi continuității; principiul legării teoriei cu 
individuale ale elevilor; principiul temeiniciei şi a durabilităţii rezultatelor obținute în 
procesul de învățământ”. 


1.1.3. Chestionar cu itemi pentru autoevaluare 


1. Enumeraţi componentele Curriculumului Naţional supuse reformărilor. 

2. Cât de unitar sunt concepute, după opinia voastră, principalele documente 
ce reglează activitatea procesului de învățământ şi sunt cuprinse în Curriculumul 
Naţional? 

3. Ce consecinţe în practica şcolară poate avea ignorarea legăturii dintre 
ciclurile curriculare şi un obiect de studiu (concret exemplificaţi pentru educație 
muzicală)? 

4. Enumerați principiile generatoare ale planului-cadru, relevând totodată 
consecinţele directe asupra unor termeni-concepte noi în educația muzicală. 





* loan Nicola, Pedagogie, Editura Didactică şi Pedagogică, Bucureşti, 1994. 

5. Numiţi condiţiile pe care trebuie să le îndeplinească un C.D.S. de 
aprofundare față de unul extins. 

6. Ce deosebeşte un curriculum la decizia şcolii indicat de programele şcolare 
prin asterisc, de unul elaborat în şcoală (opţionalul)? 

7. Explicaţi (oral sau în scris) ce reprezintă în planul-cadru de învățământ 
obligatoriu indicaţiile de mai jos şi relaționați plaja orară cu programele şcolare: 





a) Pentru clasele V-VIII Aria Curriculară „ARTE” 
Educaţie muzicală 1 — 2 
Educaţie plastică 1 — 2 











b) Pentru liceul cu filieră teoretică 























T.C. C.D.Ş. 
Aria — Educaţie muzicală 1 — 
Arte — Educaţie plastică 1 — 





Evaluare 


Itemii 1, 2, 5, 6 = 0,50 puncte (2) 
ltemii 3,7 = 1 punct (2) 
Itemii 4 = 6 puncte (6) 


Total = 10 puncte 

ANEXE 


Prezentăm câteva planuri-cadru pentru învăţământul obligatoriu (clasele I-X). 
Anexe cu planuri-cadru: 

e Anexa 1 — clasele I-VIII; 

e Anexa 2 — liceul teoretic cu profil umanist; 

e Anexa 3 — liceul teoretic cu profil real. 


ANEXA 1 


PLANUL-CADRU DE ÎNVĂȚĂMÂNT PENTRU CLASELE I-VIII 








































































































Aria curriculară/disciplina I HI HH IV | V | VI | VI | VII 
L. Limbă şi comunicare 7-8 | 7-8 | 7-9 | 7-9 | 9-10 | 8-9 | 8-9 | 9-10 
Limba şi literatura română 7-8 | 7-8 | 5-7 | 5-7 5 4 4 4 

Limba modernă 1 - - | 2-3 | 2-3 | 2-3 | 2-3 | 2-3 | 2-3 
Limba modernă 2 - - - - 2 2 2 2 
Limba latină - - - - - - - 1 
II. Matematică şi ştiinţe ale naturii | 3-4 | 3-4 | 4-6 | 4-6 | 5-6 8 10 | 9-10 
Matematică 3-4 | 3-4 | 3-4 | 3-4 | 4 4 4 4 
Ştiinţe ale naturii - - | 1-2 | 1-2 - - - - 
Fizică - - - - - 2 2 2 
Chimie - - 2 2 
Biologie 1-2 | 2 2 1-2 
III. Om şi societate 1 1 |2-3|3-5| 3-5 |3-5 | 4-5 | 6-7 
Educaţie civică - - | 1-2 | 1-2 - - - - 
Cultură civică - - - - 0-1 [0-1 | 1-2 | 1-2 
Istorie - - - | 1-2 | 1-2 | 1-2 | 1-2 2 
Geografie - - - 1-2 | 1-2 | 1-2 2 
Religie* 1 1 1 1 1 1 1 1 
IV. Arte 2-3 | 2-3 | 2-3 | 2-3 | 2-3 | 2-3 | 2-3 | 1-2 
Educaţie plastică 1-2 | 1-2 | 1-2 | 1-2 | 1-2 | 1-2 | 1-2 | 1-2 
Educaţie muzicală 1-2 | 1-2 | 1-2 | 1-2 | 1-2 | 1-2 | 1-2 
V. Educaţie fizică şi sport 2-3 | 2-3 | 2-3 | 2-3 | 2-3 | 2-3 | 2-3 | 1-2 
VI. Tehnologii 1-2 | 1-2 | 1-2 | 1-2 | 1-2 | 1-2 | 1-2 | 1-2 
Abilităţi practice 1-2 | 1-2 | 1-2 | 1-2 - - - - 
Educaţie tehnologică - - - - 1-2 | 1-2 | 1-2 | 1-2 
VII. Consiliere şi orientare 0-1 | 0-1 | 0-1 | 0-1 1 1 1 1 
Discipline optionale 1-4 | 1-4 | 1-4 | 1-4 | 1-3 | 1-3 | 1-2 | 1-2 
Număr minim de ore pe săptămână | 18 | 18 | 20 | 21 | 24 | 26 | 29 29 
Număr maxim de ore pe săptămână | 20 | 20 | 22 | 23 | 26 | 28 | 30 | 30 

ANEXA 2 


PLANUL-CADRU DE ÎNVĂȚĂMÂNT PENTRU CLASELE IX-X 
LICEU TEORETIC 


PROFIL UMANIST, SPECIALIZĂRILE: 


FILOLOGIE, ŞTIINŢE SOCIALE 





Aria Curriculară/ 
Disciplina 


Clasa a IX-a 


Clasa a X-a 





C.D. 


T.C.+C.D. 


C.D.Ş. 


T.C.+C.D. 


C.D.Ş. 





Limbă şi comunicare 


10 





Limba şi literatura 
română 


4 





Limba modernă 1 





Limba modernă 2 





Limba latină 





Matematică şi ştiinţe 
ale naturii 


(=) 


ex — tS | 





Matematicà 





Fizicà 





Chimie 





Biologie 





Om si societate 





Istorie 





Geografie 





Socio-umane 


=|= |=| w 





Religie/Istoria religiilor 





Arte 





Educație muzicală 





Educație plastică 


=| =| N| =| =|= | — A |m.  — NIN 


=|= N| =INININ aje me NIN 





Arte 





Tehnologii 


N 


N 





TIC 





Informatică 





Educație 
antreprenorială 





Educaţie fizică şi 
sport 





Educaţie fizică 





Consiliere şi orien- 
tare 





Consiliere şi orientare 

















(=) 


Ale tS 


























= — N= A 














=|= N| =| —| | — — + |=| —I rJ [r> 


=|= RI = NINI w o| =| — t r> 








N 


N 


























Total 
T.C./C.D./C.D.$. 

24 

















Total 
(T.C.+C.D.+C.D.$.) 





32 





32 





T.C. = trunchi comun; C.D. = curriculum diferențiat (de profil); 
C.D.S. = curriculum la decizia şcolii. 


23 





ANEXA 3 


PLANUL-CADRU DE ÎNVĂŢĂMÂNT PENTRU CLASELE IX-X 
LICEU TEORETIC 
PROFIL REAL, SPECIALIZĂRILE: 
MATEMATICĂ-INFORMATICĂ, ŞTIINŢE ALE NATURII 





Aria curriculară/ Clasa a IX-a Clasa a X-a 
Disciplina 





T.C. | CD. | TCCD. | C.D.S. | T.C. | CD. | TC+CD. | C.D.S. 





Limbă şi comuni- 8 8 7 1 8 
care 








Limba şi literatura 4 4 3 1 4 
română 








N 
N 
N 


Limba modernă 1 2 








N 
N 
N 


Limba modernă 2 2 








e 
x 
— 
— 
=) 
31] 
— 
— 


Matematică şi 
ştiinţe ale naturii 








Matematică 








Fizică 








Chimie 








= =| =N 
=| =| — N 


Biologie 








Om şi societate 








Istorie 








Geografie 








Socio-umane 








Religie 








Arte 








Educație muzicală 








Educație plastică 








Tehnologii 








NINI =|= N| =|= |=| — k. —| | — tS > 
= N| =| =|| =|=. |=| =| A |m. =I NIN 


TIC 








=I NI wi =|=. 2 |— — m.m. AININI w| A 


Informatică 1 








=| =| =| w| =| — N|. m. | — | — L.I rN NN VIB 


Educație 1 
antreprenorială 








Educaţie fizică şi | 2 2 2 
sport 


N 








Educatie fizică 2 2 2 


N 








_ 
— 
— 
— 


Consiliere şi 
orientare 








= 


Consiliere şi 1 1 1 
orlentare 





Total 25 6 31 1 24 7 
T.C./C.D./C.D.S. 


w 
— 


























Total 32 32 
(T.C+C.D.+C.D.$.) 











T.C. = trunchi comun; C.D. = curriculum diferențiat (de profil); 
C.D.S. = curriculum la decizia şcolii. 

1.2. Programele şcolare 


Rezumat 

Programa şcolară este un document care face parte din grupul componentelor 
Curriculumului Naţional, punct important de modificare, reformare a învățământului 
românesc. 

Programa se constituie după o schemă ce nu mai este o înşiruire de conținuturi. Sunt 
prezentate într-o relație pe orizontală: obiectivele-cadru, cele de referință relaționate cu 
activitățile de învăţare, urmate de conţinuturi în care pentru educaţia muzicală sunt şi oferte 
de repertoriu de cântece şi audiții, urmate de standardele de performanţă la finele unor 
clase: a IV-a, a VIII-a (X), a XII-a. 

Programele de liceu se concep structural pe: competenţe generale şi specifice, 
conţinuturi, valori-atitudini şi lămuriri metodologice. 

La finele liceului programa trebuie să precizeze standardele de performanță. 


Obiective urmărite: 

e să numească atributele „şcolii muzicale active” în scopul înţelegerii 
apartenenţei reformei învățământului din România la modernitate; 

e să indice structura unei programe pentru învățământul obligatoriu; 

e să indice structura unei programe pentru liceu (curs inferior, curs superior); 

e să facă deosebirea între termenii de „obiective-cadru, obiective de referință şi 
competențele generale şi competențele speciale”; 

e să indice care sunt avantajele educării elevilor prin noua programă de 
Educaţie muzicală. 


1.2.1. Programă şcolară — programă analitică 


Curriculum Naţional are în componenţă o categorie de documente scrise (se 
mai numesc şi curriculum scris) reglatoare, intermediare între planul-cadru şi 
manuale: programele şcolare. 

În accepţia tradițională, programele şcolare erau numite şi programe analitice. 

Termenii „şcolare” şi „analitice” nu sunt sinonimi. Vechile programe se 
numeau analitice pentru că prezentau sub formă tabelară dar detaliat — analitic 
(capitole, subcapitole ale temelor, număr de ore) — toate conținuturile spre învățare. 
Găsim explicaţii şi lămuriri în programele analitice pentru învăţământul secundar 
(gimnaziu/liceu de băieţi şi fete) încă în 1934-1935, unde se specifica: „Programa 
1934-1935 este o programă minimală uniformă, fără amănunte analitice ce dă 
libertatea profesorului să indice numărul de ore”. Minimal nu înseamnă mai puţin, 
ci mai intens. Dacă programa va avea în plus număr de ore şi alte detalieri se va 
numi plan analitic dezvoltat. 

Sub această tradiţională şi netriată formulă semantică, programa analitică în 
fapt era o tablă de materii a conţinuturilor ce preciza în amănunt (analitic) sau 
numai în succesiune, titlurile capitolelor, subcapitolelor, lecţiilor, repartizând sau 
nu numărul de ore pe activităţi de predare, recapitulare, ore la dispoziţia profeso- 
rului etc. 

Vechile programe analitice erau structurate în două părți: o parte introductivă, 
în care se specifica importanța disciplinei X, scopurile generale. Partea a doua 
urma, invariabil, prezentarea conţinuturilor. 

Fiecare programă sesiza ca un leitmotiv critic, faptul că „vechile programe” 
sunt „supraîncărcate” şi „abundă în detalii nesemnificative pentru elev ca vârstă şi 
psihologie”. Detaliile proveneau din faptul că programele analitice (cu excepţia 
unor discipline pentru clasele primare) reproduceau programele analitice pentru 
universităţi ce aveau şi au ca obiectiv formarea specialiştilor dintr-un domeniu. 

Programele analitice — specifică Ghidul metodologic pentru aria curriculară 
„arte” p. 13 — erau posesoare în mod absolut şi univoc a tuturor componentelor 
procesului instructiv — educativ stabilit la nivel central. Profesorul şi elevul erau 
doar simplii executanți. 

Chiar şi în condiţiile menţionate mai sus, personalitatea şi creativitatea 
profesorilor a ţinut cont şi de cerințele elevilor şi de multe ori au emancipat prin 
metode proprii învățământul de tradiţie veche, apropiindu-l de modernitatea 
secolului al XX-lea. 

Încă din primele decenii ale secolului al XX-lea, în România, mentorul 
Reformei învăţământului românesc din 1924, prof. univ. dr. G.G. Antonescu 
(sfătuitorul ministrului învățământului dr. C. Angelescu cunoscut pentru reforma 
din 1924 ce-i poartă numele), în celebra lui Pedagogie generală sintetiza (în 
capitolul X, p. 285-320) preocupările pedagogiei europene, în ceea ce priveşte 
supraîncărcarea programelor, fenomen căruia i s-au găsit următoarele soluţii: 

I)predarea grupului de discipline şcolare (numite în vocabularul de 
specialitate de atunci „materii”) să se facă pe culoare separate cu minim de 
informaţii dar cu reluări şi adăugări ce formează „cercuri concentrice” (metoda 
Comenius); 

2) simplificarea fiecărui capitol al tuturor disciplinelor; 

3) desființarea disciplinelor şi focalizarea informaţiilor spre câteva teme de 
interes cultural-istoric sau pragmatic (propunerile lui Herbart, Zeller, Decroly, 
Dewey, Kilpatrick etc.). 

Termenul de „programă analitică” a avut o viaţă lungă, deoarece aparţine 
învățământului de tip traditionalist, focalizat spre memorare, reproducere, analize şi 
clasificări. 

lată ce se preciza despre programe într-o lucrare pe care o apreciem a fi 
foarte bună“, dar care însă reprezintă un punct de vedere al Pedagogiei clasice. 
Programa „este documentul care detaliază conţinutul fiecărui obiect de învățământ 
pentru fiecare clasă sau an de studiu”. 

. „În programă, conținutul este repartizat pe capitole, subcapitole, teme cu 
precizarea numărului de ore afectat predării lor”. 
„În partea introductivă sunt subliniate sarcinile şi importanţa disciplinei 
respective, obiectivele fundamentale .... precizări orientative de ordin metodic”. 

În partea a doua se realizează „defalcarea conținutului obiectului de învățământ 
pe tipuri de activităţi: predare, recapitulare, lucrări practice, vizite etc.”. 

În noua accepție „programa” se numeşte „şcolară” şi este structurată din 
perspectiva Curriculumului Naţional, înțelegând că între documentele componente 





* loan Nicola, op. cit., p. 303. 

ale acestuia (plan-cadru, programă şcolară, manuale, ghiduri metodologice, alte 
materiale suport) există o coerență şi o condiționare reciprocă. Actualele programe 
şcolare pentru toate disciplinele sunt axate pe următoarea aşteptare: „ce este bine să 
ştie şi să ştie să facă elevii în termeni de cunoştinţe, competenţe şi atitudini” 

Includerea obligatorie în afara binomului, cunoştinţe — deprinderi practice a 
componentei atitudini vine să completeze capacitatea, de apreciere a valorilor 
necesare unui elev — cetăţean în societatea românească a secolului al XXI-lea. 

Programele şcolare sunt grupate pe arii curriculare şi fac parte din curriculum 
scris. Programa ariei curriculare „arte” cuprinde orientări necesare predării-învățării- 
evaluării de către profesorul de Educație muzicală şi Educaţie plastică a celor două 
obiecte de învățământ. 


Retineti ! 


Structura noilor programe este următoarea: 

1. Despre reforma curriculară. 

2. Titlul disciplinei cu numărul aprobării programei dat de ministru. 

3. Nota de prezentare a obiectului de studiu. 

4. Prezentarea obiectivelor-cadru. 

5. Prezentarea pe clase a obiectivelor de referinţă ce decurg din fiecare 
obiectiv-cadru alăturând exemple de activități de învăţare. 

6. Lista conţinuturilor, resurselor (sugestii pentru repertoriul de cântece 
şi de audiții muzicale). 

7. Precizarea standardelor naţionale de performanţă ale elevilor pentru nivel 
minim, mediu şi maxim la sfârşitul ciclului obligatoriu (clasele IV-(VII)-X) şi liceu 


(XII-XIID. 


Retineti ! 


Structura programelor şcolare 

















Clasele I-VIII Clasele XI-XII 
Nota de prezentare Nota de prezentare 
Obiective-cadru Competenţe generale 
Obiective de referință: activități de învăţare Competenţe — Unităţi specifice de 
Conţinuturi grupate în unităţi de învăţare conținuturi 
Recomandări pentru repertoriu muzical Valori şi atitudini 
Standardele de performanţă vor fi precizate la | Sugestii metodologice 
clasele IV-X (pentru etapa învățământului | Recomandări pentru repertoriul muzical 
obligatoriu de 10 ani ) Standarde de performanță 





Reţineţi ! 


e Programele şcolare sunt grupate pe arii curriculare. 
e Citirea unei programe şcolare pentru orice disciplină se face pe orizontală: 


PRE Obiective ; a: Activităţi 
Obiective | => œ |Conţinuturi | — |. e 
Obiective | de referință de învățare 

Lectura personalizată a programei „este o expresie modernă ca şi procedeul 
care permite profesorului o interpretare personală a programei, cu condiţia să fie 
atinse ţintele (obiectivele) programei, ca document cu caracter de lege. În acest 
sens, profesorul are acceptul legiuitorului de a înlocui cele recomandate de 
programă (activităţi de învăţare, repertoriu de cântece, audiții) cu altele, pe 
specificul clasei, cu acelaşi amendament, ca noile propuneri să slujească mai 
eficient obiectivele de referință. 

Programele şcolare pentru educaţia muzicală cuprind deocamdată ciclurile 
şcolare: clasele I-IV, V-X, ceea ce reprezintă învățământul obligatoriu. Programa 
şcolară pentru clasa a IX-a a fost aprobată în 2004 şi face parte din curriculum 
pentru toate filierele, profilurile, specializările, exceptând — după cum explică 
grupul de lucru al programei — „profilul artistic, specializarea muzică” care are o 
arie curriculară specială. 

În planul-cadru de învățământ este prevăzută pentru educaţia muzicală o oră 
pe săptămână în trunchiul comun de la clasa I până la clasa a X-a a învățământului 
obligatoriu. 


Comentaţi! 


Reamintim din cunoştinţele anterioare de la cursurile de pedagogie că o materie de 
învățământ „câmp specializat” are drept izvoare: realitatea obiectivă (natura, legile ei, 
omul) realitatea subiectivă, societatea şi revelaţia. Deci, în planul de învățământ, o să 
punem atâtea discipline câte acoperă această suprafață. De aici, desigur, decurge o dispersare 
în specialități, în discipline, în ideea că „nu ne putem lipsi de nici o materie pentru că toate 
formează bunurile culturale esenţiale ale omului”. În decursul istoriei a apărut problema 
organizării şi simplificării planurilor şi programelor de învățământ, simplificare dictată de 
imposibilitatea însuşirii materiilor, însuşire înţeleasă ca, memorizare, cât şi din faptul că 
anumite discipline erau pseudomaterii. Învăţământul de fapt pune în ziua de astăzi 
problema organizării şi simplificării planurilor şi programelor de învățământ. 


Scurt istoric 

În Evul Mediu se predau spre memorizare un grup de 5-7 discipline ce slujeau şi 
gravitau în jurul educaţiei religioase. 

În epoca Renaşterii se adaugă latura estetică a culturii greco-romane. 

În epoca Modernă prin Descartes, Bacon se introduc şi ştiinţele pozitive, apoi, 
limbile şi literatura naţională. În felul acesta se ajunsese într-o situaţie în care planul de 
învățământ conţine foarte multe discipline şi fiecare programă avea bogate detalii. 

Primul care a reorganizat şi reformat planul şi programa de învățământ, dându-i o 
concepţie unitară a fost pedagogul ceh Jan Comenius. 

Pedagogul ceh este un gânditor pansofist, el consideră că trebuie predate acele materii 
care există peste tot şi care armonizează (pan = tot pretutindeni, Sofia = înţelepciune) acele 
lucruri care se percep, sunt raționale (arte, ştiinţe) şi care permit revelația lui Dumnezeu 
(religia). Jan Comenius îşi detailează principiile pansofiste în lucrarea Didactica Magna. 
Sistemul lui se bazează pe cunoscuta teorie a predării disciplinelor în cercuri concentrice pe 
tot parcursul anilor de studiu cu un singur profesor, un manual unic excluzând controversele. 
Concepţia a avut şi are succes în multe şcoli europene. 

Prin extensie, a devenit concepția învățământului tradițional european, care se 
bazează pe discipline şi care-şi epuizează concentric diversele capitole. Este o concepţie 
lineară ce lărgeşte raza cercului de cunoaştere în fiecare an. Ideea este de fapt a lui 
Descartes, care spunea că omul are idei, deci încărcături condensate care trebuie lămurite, 
reluate concentric şi pe motivul că memorarea se face prin repetare. Considerându-se, în 
practica pedagogică, că nici Didactica Magna nu a soluţionat problema încărcăturii 
planurilor şi programelor de învățământ (concepţia comeniană fiind a unei şcoli de largă 
accesibilitate intelectualist utilitaristă), o altă concepţie a fost propusă şi aplicată în Europa 
şi apoi răspândită vertiginos în America: concepția lui Herbart şi a elevului său, Zeller. 

În această concepţie am putea spune că sunt desfiinţate disciplinele şi că apar 
discipline care sunt nişte polarizări informaţionale în jurul unor probleme cu caracter istoric 
sau caracter moral. 

Herbart şi Zeller susţin că planul de învăţământ nu poate fi realizat după tehnica lui 
Comenius, pentru simplul motiv că problemele abordate într-un an de studiu aparțin unor 
faze culturale diferite, şi deci nu pot fi asimilate de către elevii a căror faze de dezvoltare 
sunt identice cu fazele dezvoltării societății omeneşti. Concepţia lui Herbart-Zeller este 
cunoscută sub numele de „trepte istorico-culturale”. 

Exemplu: nu se predau separat Botanica, Zoologie sau Mineralogia, ci unitatea 
biologică: marea, delta, muntele. La limbile străine cuvintele se predau în unitatea 
reprezentată de spațiul clasei, străzii, magazinului etc. La Muzică se învaţă cântece de 
toamnă, de iarnă etc.; încercarea lui Herbart a fost preluată de şcolile americane, de 
exemplu, şcoala de la New York a lui Kaypers. Herbartienii au un obiect central (de obicei 
moral) purtat în epoci cultural-istorice diferite. 

În concluzie, marea problemă a simplificării conţinutului învăţământului are de fapt 
trei soluţii: predarea pe materii, pe discipline separate cu reluări în cercuri concentrice 
comeniene. La această categorie ar exista următoarele căi: 

a) cu toate obiectele, disciplinele de învățământ pe tot parcursul învățământului 
obligatoriu reluate concentric. Exemplu: Limba română se studiază continuu din clasa I până 
în clasa a XII-a; 

b) cu începerea unei discipline condensat pe o perioadă a şcolarității. Exemplu: 
Muzica se studiază de la clasa I până la a X-a; 

c) cu începerea unei discipline mai târziu pe parcursul procesului de învățământ. 
Exemplu: predare Fizicii începe în clasa a VI-a până în clasa a XII-a, Istoria muzicii, în 
şcolile de muzică, se predă în clasa a X-a. 

Prima soluţie (pct. a) se exclude datorită supraîncărcării şi surmenajului pe care l-ar 
produce elevilor în cazul în care toate disciplinele ar avea traseul claselor I-XII. 

A doua soluţie condensează materia, o epuizează la un punct care ar fi proprie 
muzicii (stabilizarea vocii, auzului muzical, a interesului pentru educaţia sentimentelor, a 
educaţiei estetico-moral). 

A treia soluţie acuză tocmai lipsa unui început propriu formării reprezentărilor care 
vor duce la un eşec în înțelegerea problemelor care nu au fost studiate de la început, 
neputându-se constitui zestrea aperceptivă a copilului, zestre indispensabilă în procesul de 
învățământ tradițional sau netradiţional. 

O soluţie aplicată în lume pentru a menţine un învățământ pe discipline cu reluări 
concentrice (care desigur aduce siguranța unei însuşiri informaţionale) este soluția 
simplificării fiecărui capitol al tuturor disciplinelor de învăţământ. Astăzi învățământul 
permite o cooperare, fie interdisciplinară, fie pluri sau multidisciplinară între obiecte, 

simplificând desigur mult substanţa capitolelor. Soluţia ridică problema normei 
profesorului (la o asemenea activitate este nevoie de o echipă de specialişti la o oră de curs) 
ridică problema consumării unui timp care depăşeşte orarul şi durata impusă de sistemul 
tradițional comenian, ridică problema conceperii acestui sistem. 

Reorganizarea învățământului după orientarea formativă preconizată de Herbart şi 
Zeller şi-a găsit până acum două utilizări: 

a) ţările intens industrializate practică un învățământ utilitarist (vezi şcolile americane) 
salvate şi de faptul că educaţia morală se realizează în şcolile confesionale urmate de două-trei 
ori pe săptămână de elevi la bisericile din cartier sau în şcoli cu program extraşcolar opțional; 

b) metoda Herbart-Zeller a fost integrată în sistemul tradiţional comenian şi s-a 
transformat în aşa-zisele „trepte formale ale unei lecţii”. Sistemul nu are nevoie de examene, 
pentru că în clase există un număr redus de elevi permanent ascultați, a cărui comportament 
este notat în fişe psihologice. Şcolile se pot încheia (absolvi) cu un examen de maturitate, 
ce constă în probleme de viaţă în care se evidențiază concepția morală şi estetică a elevului, 
şi este asistată de un grup de specialişti. La concepțiile de mai sus amintim că în 
învățământul european a avut o influență puternică şi concepţiile lui Rousseau, Pestalozzi, 
Fröbel. Rousseau se înscrie în curentul individualist pe care îl personifică într-un elev: 
Emil. Personajul Emil, creat de Rousseau, este un individ unic, ce este „bun din naştere”. El 
trebuie deci educat absolut separat, lăsat să descopere lumea singur şi ferit de „societatea rea” 
a oamenilor mari. Pestalozzi este pedagogul care pune la baza învățământului intuiţia, 
adăugând că „toate funcțiile potenţiale ale copilului trebuie exersate prin ele însele”, expresie 
care dă naştere, în Pedagogie, mult folositei metode a exerciţiului, metoda de bază în 
învățământul tradițional. 

Pedagogul Fröbel consideră că încă din grădiniţă (6-7 ani) prin joc se pot dezvolta 
particularitățile psihologice ale copilului. Domeniul pedagogic este înțeles ca demers 
format din acţiune — intuiţie — cugetare, ceea ce se traduce în practică că totul trebuie să fie 
Joc, apoi intuirea unui element separat desprins din joc şi apoi explicitarea lui. Pestalozzi şi 
chiar Herbart spuneau că în demersul pedagogic, traiectoria trebuie să fie intuiţie — 
cugetare, şi apoi acțiune. 


1.2.2. Despre obiectivele-cadru şi competențele generale 
ale obiectului de studiu: Educaţia muzicală 


O primă noutate în alcătuirea programelor şcolare din perspectiva curriculară 
constă în apariția direcționării acestora de obiectivele-cadru ca ţinte cu putere de 
generalizare urmărite pe parcursul învățământului obligatoriu (clasele I-VIII). 

Ca o regulă generală, de dorit a fi aplicată consecvent, este ca numărul şi 
formularea obiectivelor-cadru să fie aceeaşi. 

În programele de educaţii muzicale pentru învăţământul primar, numărul 
acestora este de 3, faţă de 4 câte sunt indicate pentru clasele V-VIII. Au fost 
aprobate prin Ordinul Ministrului Educaţiei şi Culturii nr. 4237/28.08.1999. 

Pentru că în capitolul de faţă vom opera frecvent cu termenii „obiective” şi 
„competenţe” prezentăm mai jos definițiile şi categoriile (tipurile) existente în 
nomenclatorul Curriculumului Naţional. 

Reţineţi ! 


Termenul „obiectiv” în sens figurativ înseamnă „ţintă”, „scop”, concret ceea 
ce urmează să fie realizat, construit (DEX, p.706). 

În planul pedagogiei şi didacticii actuale (vezi Ghidul metodologic, 2002, p. 84) 
obiectivele-cadru au un grad ridicat de generalizare şi complexitate deoarece sunt 
aşteptări, sarcini care se vor împlini la sfârşitul şcolarității şi trebuie să aibă 
coerenţă pe verticală, de la clasele I-IV (şcoală primară, cursul inferior format din 
gimnaziu (clasele V-VIII), şi cursul inferior liceal (clasele IX-X) adică să urmă- 
rească aceleaşi tinte. 

Obiectivele-cadru urmăresc formarea şi dezvoltarea cunoştinţelor, 
desprinderilor practice şi atitudinilor la elevi, cu structură comună şi asemănătoare 
disciplinelor ce aparțin unei arii curriculare. 

Obiectivele de referinţă sunt sarcini, ţinte, aşteptări ce urmăresc anual 
achizițiile, comportamentul şi atitudinile unui elev. 

Obiectivele operaţionale sunt ţinte concrete, măsurabile urmărite spre 
finalizare la fiecare oră de curs. 


Exemple: 

Obiectivul-cadru 1: Formarea şi dezvoltarea capacităţii de interpretare vocală 
şi instrumentală. 

Obiectivul de referință L, (clasa a V-a): să acompanieze ritmic cântecele 
interpretate. 

Obiectivul operaţional aferent obiectivului de referință Ip: să intoneze 
cântecul „Joc muzical” de Alexandru Paşcanu, marcând pentru primele 4 măsuri 
timpul tare prin bătăi de palme sau creioane lovite în bancă. 

Cu obiective-cadru şi obiective de referință se operează în programele claselor 
I-VIII, la liceu intervine terminologia tipurilor de competenţe (clasele IX-XII). 


Reţineţi ! 


e Competenţele sunt ansambluri de cunoştinţe şi deprinderi ce permit 
rezolvarea unor probleme complexe în situaţii diverse dintr-un anume domeniu. 

e Competenţele generale se referă la un obiect de studiu şi urmează par- 
cursul întregului ciclu liceal. 

e Competenţele specifice se referă la un obiect de studiu dar prevăd forma- 
rea lor în arcul de timp rezervat unui singur an şcolar. 


Reţineţi ! 


Ideile noi care sunt cuprinse în formulările obiectivelor-cadru aparţin „şcolii 
active” a secolului al XX-lea. 

e Educaţia muzicală trebuie să fie vocal-instrumentală, iniţierea instrumen- 
tală conturează şi întăreşte caracterul aplicativ, activ al educaţiei. 

e Repertoriul de cântece (vocale şi piese instrumentale) trebuie să urmeze un 
dat calendaristic şi de interes cultural (naţional, de tradiţie şcolară, religioasă sau 
strict personal). 

e Instrumentul trebuie să fie cu o manualitate uşoară din cele recomandate de 
Orff sau Breazul (xilofon, blockflte, tobiţe, trianglu, fluiere, pseudoinstrumente 
sau mai recent claviete, chitară). 

e Audiţia muzicală activă se constituie parte obligatorie a educaţiei muzicale. 

e Muzica este un „centru de interes”. Expresia pedagogilor „şcolilor active” 
obligă la depăşirea monodisciplinoutăţii şi la apelarea la discipline adiacente, 
existente în alte arii curriculare. Muzica are capacitatea de joncțiune multidis- 
ciplinară pentru „a explica, inexplicabilul” ce-i este caracteristic. 

e Decodificarea şi solfegierea unei partituri în „şcoala activă” şi-au găsit 
soluţii practice atât prin apelul la drumul strict vocal, cât şi printr-o educație 
muzicală vocal-instrumentală (pentru detalii vezi şi Gabriela Munteanu, Metodica 
predării educaţiei muzicale pentru gimnaziu şi liceu şi Ghidul profesorului de 
educaţie muzicală clasele V-VI, Editura Sigma, Bucureşti, 1999). 

e Apelul la fantezia şi creativitatea elevului prin diverse procedee: inventarea 
unor poveşti, exprimarea prin mişcări libere corporale, inventarea de melodii, de 
scenarii pentru un spectacol, inventarea şi cuplarea de timbruri în vederea obţinerii 
unor efecte sonore inedite etc. 

Fideli acestor sugestii date timp de un secol de mişcarea numită „şcoala activă” 
concretizată în metode ce poartă numele unor celebrii muzicieni străini şi români 
(M. Chevais, J.J. Dalcroze, C. Orff, Z. Kodaly, G. Breazul, C. Brăiloiu, L. Comes, 
Ana Motora-lonescu), autorii programelor actuale de educație muzicală au stabilit 
următoarele obiective-cadru: 


Reţineţi ! 


1. Dezvoltarea capacităţilor interpretative (vocale şi instrumentale). 

2. Dezvoltarea capacităţilor de receptare a muzicii şi formarea unei 
culturi muzicale. 

3. Cunoaşterea şi utilizarea elementelor de limbaj muzical. 

4. Cultivarea sensibilităţii, a imaginaţiei şi creativităţii muzicale. 


Profesorul care citeşte aceste rânduri trebuie să înţeleagă, înainte de a parcurge 
restul programei, că cele patru ținte înseamnă într-un limbaj curent următoarele: 

l)elevii trebuie să înveţe repertoriu vocal alăturând inițierea instrumentală 
chiar din clasa I; 

2)elevii trebuie obişnuiţi cu audiţia muzicală, care va forma bagajul de 
cultură muzicală a elevului; 

3) elevii trebuie obişnuiţi cu citirea notelor prin procedeele vocal-instrumen- 
tale cunoscute (procedeul M. Chevais, Z. Kodaly; reconsiderându-se procedeele 
J.J. Rousseau, J. Curwen, C. Bugeanu, N. Hintea, Ana Motora-lonescu etc.); 

4)elevii la ora de muzică trebuie să-şi exerseze fantezia creatoare, care-i va 
face pe elevii inovatori, modeşti pentru început, dar inovatori capabili să găsească 
mereu soluții noi în activitățile rutiniere, activități care plafonează şi obosesc, prin 
banala lor repetiție. 

Pentru liceu aceste indicatoare de direcţie care sunt în didactică, obiectivele-ca- 
dru se convertesc, se emancipează, se unesc ca forţe şi intenţii şi se numesc 
competenţe generale. 

Reţineţi ! 


Pentru Educaţia muzicală de clasa IX-XIL competențele generale sunt în 
număr de două: 

1) corelarea în practica muzicală a elementelor de limbaj muzical receptate; 

2) exprimarea prin şi despre muzică, valorificând dimensiunile afective, 
creative şi estetice ale propriei personalităţi. 

Dacă procedăm la compararea celor 4 obiective-cadru (clasele V-VIII) cu 
cele două competenţe generale vom observa că obiectivele 1 şi 3 au fuzionat în 
competenţa generală 1 şi obiectivele 2 şi 4 în competenţa generală 2. 

Vom face cuvenita observaţie asupra faptului că o competență include 
experienţe complexe dobândite în timpul învăţării, experienţe care sunt acumulări 
calitative provenite de obiective operaţionale, de referință. Altfel spus, liceul prin 
puntea care înseamnă clasele a IX-X trebuie să tindă spre formarea unor deprinderi 
complexe: a dirija o formaţie, a fi interpret într-o formaţie corală sau instrumentală, 
a analiza, comenta o audiție muzicală, a evalua şi autoevalua calitatea unei 
interpretări vocal-instrumentale. 


Reţineţi ! 

Programele pentru clasele I, II, III, ediţiile 2003-2004, prevăd următoarele 
obiective-cadru: 

1. Valorificarea în practica muzicală vocală şi instrumentală a elementelor de 
limbaj muzical receptate. 

2. Exprimarea prin muzică. 


Comentaţi ! 


Importanţa culturii generale pentru obiectivele de studiu: 

Pestalozzi (Johann Henrick, 1746-1827), pedagog elveţian, aprecia că pentru o cultură 
generală sunt necesare trei categorii de cunoştinţe: 

— cele ce servesc dezvoltării funcţiilor psihice şi sufleteşti; 

— cele prin care cunoaştem mai amănunțit un domeniu; 

— cele ce ne ajută în viaţa practică. 

Relaţionaţi aceste cerinţe cu obiectivele şi conținuturile educaţiei muzicale (G.G. 
Antonescu, Doctrinele pedagogice, 1943 şi capitolul 2.1.2. din unitatea de curs 2, punctul 
c) Creativitatea şi cotele de originalitate). 


1.2.3. Despre obiectivele de referinţă 
şi competenţe specifice ale Educaţiei muzicale 


Am precizat în paragraful anterior că lectura unei programe se face pe 
orizontală, pornind de la obiectivul-cadru pentru clasele I-VIII sau competențele 
generale pentru clasa a IX(X)-a spre obiective de referință sau competenţe specifice. 

Obiectivele de referință sunt „obiectivări ale celor cadru” pentru fiecare clasă 
de la I la a VIII-a. 

Aurel M. Cazacu în Didactica filozofiei, preluând conceptele elaborate de legiuitor 
în 1998, le numeşte „standarde intermediare în măsură să precizeze orizontul de 
aşteptare a ceea ce elevii ar trebui să ştie să facă de la un an de studiu la altul”. 

„Orizontul acesta de aşteptări” se concretizează în formularea: „La sfârşitul 
clasei (de exemplu, a V-a) elevul va fi capabil să ...” 

Formularea precizează în continuare că trebuie să utilizăm un singur verb la 
conjunctiv care arată obiectivul concret şi măsurabil de atins. lată câteva verbe: să 
interpreteze, să acompanieze ritmic, să recunoască elementele de limbaj, să 
exprime în cuvinte proprii, să descifreze, să identifice etc. 

Verbele pentru obiectivele de referinţă şi cele operaţionale (cele care au tinte 
referitoare la ce trebuie să ştie şi să ştie să facă elevul după o oră de educaţie 
muzicală) trebuie să îndeplinească în afara celor menţionate mai sus şi alți factori 
ce trebuie luaţi în seamă când sunt elaborate obiectivele. Trebuie luat în 
consideraţie, de exemplu, nivelul de cunoştinţe şi deprinderi muzicale al elevului, 
dar şi personalitatea profesorului. 


Comentaţi ! 


Ce este corect sau greşit în formulările următoarelor obiective de referință? 

e La sfârşitul anului toți elevii clasei trebuie să ştie să cânte. 

e La sfârşitul anului toţi elevii trebuie să acompanieze o piesă în gama Do major 
8 măsuri cu 2 acorduri la pian (chitară). 

e La sfârşitul anului elevii din categoria „disfonici” trebuie să fie capabili să citească 
ritmic o piesă muzicală de 8 măsuri cu diviziuni pare (nivel clasa a V-a). 

e La sfârşitul anului toți elevii clasei trebuie să recunoască toate genurile muzicii 
clasice (clasa a VIII-a). 


Reprezentarea grafică a obiectivelor-cadru (O.C) şi de referinţă (O.R) se face 
prin cifre: prima cifră semnifică O.C., iar a doua cifră O.R. Atunci când unul din 
obiective (de exemplu, clasa a V-a) este notat cu asterisc (1.3 ) notarea semnifică 
că acest obiectiv se poate atinge numai în cadrul unui C.D.S. 

Competenţele specifice pentru clasele de liceu corespunzătoare obiectivelor 
de referință pentru clasele I-VIII din punct de vedere al nivelului de aşteptări, 
decurg din competențele generale, se înfăptuiesc prin conţinuturi adiacente 
„unităţilor de conţinut”. De aceea competențele specifice, adică ceea ce este de 
aşteptat să ştie să înfăptuiască elevul, trebuie prevăzute pe un an de studiu. 

Nivelul de aşteptări este diferit, însă în cazul în care o programă operează cu 
competenţe specifice pe unități de conţinut (învăţare) prin faptul că acestea sunt 
ansambluri de cunoştinţe şi deprinderi ca etape în dobândirea competenţelor 
generale (ce se dobândesc pe parcursul procesului de învăţare liceal). 

Având aceste date indicatoare din partea legiuitorului, schema de concepere a 
unei programe de liceu trebuie să specifice, de exemplu: 





1. Competenţele generale 
1.1. Competența specifică | — se atinge prin „unităţi de conţinut” şi se 
(derivată din cea generală) | înfăptuieşte prin grupuri de teme şi capitole 

















34 


Numai această relație asigură atingerea competenţei, ca ansamblu de 
cunoştinţe şi deprinderi-atitudini pentru un obiect de studiu. 

Deosebirea între competențele specifice deţinute pe obiectul de studiu pentru 
liceu (aici Educaţie muzicală) şi obiectivele de referință pentru învățământul 
obligatoriu, constă în faptul că dacă primele vizează sarcini complexe, care conduc 
la abilitarea elevului de a executa transfer de model, în condiţii variate, rezolvări de 
probleme, cele din categoria a doua (O.R.) sunt achiziții simple sau mai puțin 
complexe în care transferul, rezolvarea de probleme, interdisciplinitatea contro- 
versa nu sunt definitorii sau obligatorii. 


1.2.4. Despre valori şi atitudini în Educaţia muzicală 


Competența specifică presupune ataşarea intimă a cunoştinţelor; deprinderilor 
de valori şi atitudini. 

Deoarece profilul de formare a elevului nu mai este strict instructiv sau cu 
valențe educative ancorate în politic, se pune problema ca programele şcolare, cu 
deosebire pentru clasele cu elevi mari (IX-XII), să specifice o listă de valori şi 
atitudini, ca ghid pentru profesorul ce predă la acest grup de clase. 

Prezentăm lista de „Valori şi atitudini” pe care o propune programa pentru 
clasa a IX-a de Educaţie muzicală. 


Valori şi atitudini 


1. Conştientizarea contribuției muzicii la construirea fondului cultural comun 
al societăţii. 

2. Gândirea critică şi autonomă dobândită prin receptarea şi interpretarea 
creaţiilor muzicale. 

3. Atitudinea reflexivă asupra valorii muzicii în viața individului şi a societății. 

4. Semnificarea lumii prin arta muzicală. 

5. Disponibilitatea de a transfera în viața socială valori estetice, ca alternative 
la manifestările de tip kitsch. 


Tabloul principalelor categorii estetice, ca bază de identificare a valorilor şi 
atitudinilor în estetica muzicală, cuprinde următoarele: 

1. Frumosul — se identifică prin armonia dintre conţinut şi formă, armonia 
părților şi sentimentul de satisfacție. 

2. Sublimul — se identifică ca o cotă superioară a demnităţii umane, ce 
determină la receptare psihică: eroic, patetic, înălțător, grandios. 

3. Graţiosul — se identifică cu armonia delicată, fină, suplă a modului de 
exprimare, ce provoacă o tensiune psihică redusă. 

4. Urâtul — se identifică prin dezechilibru şi lipsă de unitate în varietatea for- 
melor şi conţinuturilor şi provoacă sentimentul de insatisfacţie, respingere. 

5. Tragicul — se identifică prin evidenţierea conflictului puternic între forţe 
ireconciliabile, care duc la înfrângerea nedreaptă sau moartea unui personaj; sau 
prin prăbuşirea unor ordini sociale, prin patetismul comportamentului unui 
personaj sau a unui grup de personaje. 

6. Comicul — se identifică prin contraste dintre scop-mijloace, dintre 
efort-rezultat, o disproporţie ce provoacă râsul dar nu periclitează viaţa personajelor. 

Categorii estetice secundare 

1. Umoristicul — se identifică prin atitudinea de simpatie față de defectele 
umane şi a unor moravuri. 

2. Satiricul — se identifică prin ridiculizarea şi critica radicală a unor 
comportamente şi concepţii negative, cu scopul îndreptării societății. 

3. Sarcasmul — se identifică printr-o critică a unor aspecte din viaţă, utilizând 
un limbaj ce nu intră în zona echilibrului lexical. 

4. Grotescul — se identifică prin îngroşarea urâtului şi a trăsăturilor negative. 

5. Ironicul — se identifică prin ridiculizarea, simularea acordului într-o anume 
privinţă, cu scopul de a-i evidenția defectele. 


Comentaţi ! 


Faceţi aprecieri (oral sau în scris) asupra următoarelor texte referitoare la valorile 
estetice şi atitudinile estetice, transferând ideile în arta muzicală şi educația muzicală. 

e Un punct de vedere al unor esteticieni (Spence şi contele de Caylus) era că un 
poem este cu atât mai bun valoros cu cât oferă pictorilor mai multe subiecte pentru 
tablouri”. Faceţi analogie între valoarea unei muzici cu intenții descriptive şi una 
nonfigurativă, nedescriptivă, abstractă şi afirmaţiile relatate de Croce (1866-1952). 

e Succesul de public = valoare artistică? (titlul unui eseu semnat de Radu Ghenciu în 
Muzica şi publicul, Editura Academiei R.S.R., Bucureşti, 1976). Realizaţi cu elevii sau cu 
colegii de cancelarie o anchetă privind publicul în sălile de concert sau asupra unor 
emisiuni vizionate la TV cu muzică populară, clasică, disco, operă etc. 

e „Valoarea unei opere de artă, ceea ce numim noi frumuseţea sa, constă — în 
general vorbind — în valorile sale de fericire. Aceste valori de fericire stau desigur într-o 
relaţie cauzată de nevoile sufleteşti pe care le satisfac. Voința artistică absolută este aşadar 
unitatea de măsură pentru calitatea acestor nevoi psihice ... Fiecare stil a reprezentat — 
pentru umanitatea care l-a creat, pornind de la nevoile sale psihice — cea mai mare fericire. 
Aceasta trebuie să devină dogma supremă a oricărei cercetări obiective a istoriei artelor”. 

e Valorile estetice nu sunt valori a ceva existent în sine, ci ele sunt numai valori ale 
unui „existent pentru noi”. 

e „Există în societate o interdependenţă a valorilor: e greu de separat juridicul de 
moral, utilul de logic, religia de morală etc. Nu putem să le disociem cu forța prin 
abstracţie, atunci viaţa istorică le-a legat indisolubil între ele”. 

e „Nu există un singur lucru care să nu aibă frumosul lui — spunea N. Iorga (1871-1940). 
Adevăratul artist vede frumosul pretutindeni şi ştie să-l scoată de oriunde” 

e Fr. Nietzsche (1884-1900), afirmă că: „ lumea nu este justificabilă decât ca 
fenomen estetic”. 

e „Deschideţi larg porțile sufletului — spunea G. Verdi (1813-1901) — dacă vreți să 
ascultați glasul muzicii”. 





` B. Corce, Estetica, Editura Univers, Bucureşti, 1971, p. 505. 
° Wilhelm Worringer, Abstracţie si intropie, Editura Univers, Bucureşti, 1970, p. 30. 
7 Nicolai Hartmann, Estetica, Editura Univers, Bucureşti 1974, p. 91-92. 
š Mihai Ralea, Scrieri, vol. II, Editura Minerva, Bucureşti, 1977, p. 23-24. 

1.2.5. Despre conținuturile programelor 


În structura unei programe şcolare, indiferent că este gândită pentru 
învățământul obligatoriu sau cel liceal, sunt incluse şi „conţinuturile” ei. 
Conținuturile se referă la capitolele şi subiectele aferente prin mijlocirea cărora se 
urmăreşte atingerea obiectivelor (cadru sau de referință), competenţelor (generale 
sau specifice) urmărite. 

Pot fi acceptate drept conţinut pentru programa şcolară actuală următoarele 
categorii: 

e Conținuturile ce pot deriva (Seguin, 1991; Crişan, 1998) din: 

— texte din cărţi, manuale şcolare; 

— experiența umană; 

— documente din diverse domenii; 
rezultatele cercetărilor asupra nevoilor societăţii sau asupra intereselor 
elevilor; 

— studii sociologice; 
conținuturi din programele şcolare ale altei țări etc. 

e Selectarea lor se poate face ținând cont de: 

— obiective definite prealabil; 

valoarea formativă a conţinuturilor; 

utilitatea pentru viața socială sau individuală de lungă durată pentru un 
grup sau o masă de indivizi etc. 

e Eşalonarea conţinuturilor (înseamnă ordine şi amplitudine) lor trebuie să 
țină cont de vârsta şi capacitatea intelectuală a elevului şi de asemenea de cea 
specială (pentru Educaţia muzicală şi de capacitatea lui în reproducerea corectă a 
frecvenţelor sunetului — a înălțimii acestuia), de ordinea în care obiectul de studiu 
intră în procesul de învățământ (Educaţia muzicală se studiază din clasa I până în 
clasa a X-a ca disciplină obligatorie, face parte din trunchiul comun), de numărul 
de ore alocat disciplinei în planul-cadru etc. 

e Un element nou al conţinuturilor este coerenţa lor pe verticală (se referă la 
o continuitate ce se amplifică şi aprofundează concentric an de an) şi de coerenţa 
pe orizontală (însemnând posibilitatea de transfer interdisciplinar, încă nerezolvat 
integral ci numai ca deziderat) (vezi Crişan, Seguin, op.cit.). 


Reţineţi ! 


Din 2002, odată cu apariţia ghidurilor metodologice, conținuturile s-au grupat 
în unități de învăţare, acestea reprezintă teme ce antrenează capitole şi subiecte cu 
următoarele caracteristici prezentate în documentul sus amintit: au conţinuturi cu o 
cuprindere flexibilă, unitară tematic, ghidată de obiectivele de referință sau 
competenţe specifice, finalizate prin evaluare. 


Grupul de lucru pentru programele şcolare a obiectului de studiu — Educaţia 
muzicală — a propus cinci unități de învăţare. În general, unităţile de învățare pot 
constitui teme, focare de atragere a conţinuturilor paletei largi de discipline ce 
aparțin muzicii, fie de muzica practică ce se referă la compoziţie, interpretare, fie 
de muzica sistematică ce vizează (teoria generală a muzicii, istoria muzicii, 

etinomuzicologie, psihologia şi sonologia muzicii, armonia — polifonia, formele 
muzicale, instrumentaţia şi orchestrația). 

Schema de alcătuire a programei pentru învățământul obligatoriu mai are o 
componență, şi anume, exemple de activități de învăţare, componentă ce în 
programele pentru liceu este înlocuită cu rubrica sugestii metodologice. 

Propunerile pentru activitățile de învăţate sunt legate direct şi însoțesc în plan 
orizontal grafic, obiectivele de referință şi sunt în acelaşi timp foarte importante 
pentru momentele de predare-învăţare în activitatea didactică. Ele se constituie 
într-un ghid pentru autorii de manuale şcolare. 

În sprijinul profesorilor de muzică sau a învăţătorilor care întâmpină greutăți 
în găsirea verbelor care indică precis şi măsurabil activitatea necesară atingerii 
obiectivelor de referință, vom prezenta o listă în unitatea de curs 2. 


1.2.6. Despre activităţile de învăţare specifice 
Educaţiei muzicale 


Oferim în paginile ce urmează câteva sugestii legate de rubrica „Exemple de 
activități de învățare” exprimate prin verbe, rubrică existentă în formatul progra- 
melor şcolare. 

În Ghidul metodologic se precizează (p. 44): „Activităţile de învăţare implică 
direct elevul, şi trebuie să aibă un caracter practic, la fel ca şi conținuturile cărora le 
corespund. În selecţionarea activităţilor de învăţare, propunem următorul traseu 
maximal (ca model posibil neobligatoriu) pentru fiecare conţinut: 

— inițiere auditivă; 
aplicare; 

— operare (improvizație, creaţie); 
exersare; 

— recunoaştere auditivă.” 

Asupra acestui traseu şi a altora recomandate fie de cei ce s-au ocupat de 
treptele unor piramide ale învăţării, recomandări de notorietate mondială cum sunt 
cele ale lui Bruner, Gagné, Piaget, Bloom, vom face aprecieri în cele ce urmează. 

Activităţile de predare-învăţare sunt intermedieri care se bazează pe cunoaş- 
terea intuitivă (empirică, cunoaştere prin simţuri) alături de cunoaşterea noţională 
(argumentări prin cuvinte, termeni, noțiuni). 

La cele două tipuri de cunoştinţe (intuitivă-noţională) se poate ajunge pe cale 
inductivă şi/sau deductivă. 

În plan metodic, procedeele inductive obligă profesorul în predare sau elevul 
în învăţare, să pornească de la fapte concrete, exemple particulare, care apoi 
analizate, sintetizate să devină generalizări. Pe acest traseu se bazează logica 
aristotelică şi se construieşte forma lecţiei de predare după modelul Herbart Zeller 
— Rein (aşa numita lecţie clasică). 

Avantajele predării-învăţării cu verbe ce exprimă acțiunea inductivă (de la 
exemple particulare din practică, la generalizarea şi sinteza realizată de regulă) se 
referă la: 





? V. Giuleanu, Tratat de teorie a muzicii, Editura Muzicală, Bucureşti,1986, p. 10-16. 

— predarea-învăţarea se bazează şi pornesc de la reprezentările, acumulările 
anterioare ce se constituie în premise; 

— elevii devin activi şi motivaţi, procesul devine eficient pentru că se trece 
natural de la cunoştinţe, deprinderi, atitudini anterioare la cunoştinţe, deprinderi, 
atitudini noi. 

Dezavantajul traseului inductiv, recomandat chiar de legiuitor şi prezentat 
chiar sub forma unui citat integral în cele scrise mai înainte, constă în faptul că deşi 
bazată pe premise (cunoştinţe, deprinderi, atitudini anterioare) acestea au o 
încărcătură apreciabilă de „probabil”: concluzia raționamentului este mult mai 
generală decât cele câteva exemple bune, adevărate de la care s-a pornit. 

Credem că traseul recomandat în 2002 trebuie revăzut şi corectat pentru ca să 
împlinească regulile logicii inductive. 

În plan metodic, procedeele ce tin de deducție atât în cunoaştere, deprinderi, 
atitudini pornesc de la reguli, definiţii generalizatoare (ca forme concentrate ale 
realităţii, ale premiselor) spre cazuri particulare. 

Concluzia de tip deductiv (regula, definiţia) nu afirmă nimic din ceea ce nu 
există în câmpul premiselor. 

Avantajele traseului deductiv decurg din faptul că profesorul se asigură că a 
operat cu elemente esenţializate în regulă — definiţii, elemente ce se asimilează 
rapid în lupta pentru ca bugetul de timp să fie bine gestionat. 

Deoarece regulile conţin concentrat conţinuturi, acestea se vor constitui în 
scut ştiinţific pentru profesor. Elevii vor constata particularitatea exemplelor date 
de profesor sau le vor regăsi ei înşişi în realitatea înconjurătoare. 

Dezavantajul parcurgerii traseului deductiv ar fi — după unii autori, cel puţin 
ai programelor actuale — faptul că elevul nu ar cunoaşte realitatea muzicală prin 
propria experiență. 

Disciplina Educație muzicală este o disciplină complexă, în care deprinderile 
muzicale care se formează pe cale inductivă prin contact direct dintre simţul 
auditiv, cel tactil (instrumental), vizual, dintre acestea şi cunoştinţe, argumentele 
care duc spre atitudini, aprecieri estetice, se formează şi pe cale deductivă. 

Această complexitate conduce firesc spre conjuncţia, neconflictuală de 
inferență obligatorie între traseul inductiv şi cel deductiv. 

Dacă cercetăm manualele de educație muzicală vom observa că majoritatea 
apelează la traseul activităților de tip deductiv: definiții-exemple muzicale. 

Opţiunea pentru un asemenea demers trebuie înţeles pentru că un manual are 
norme cantitative, în ceea ce priveşte numărul de pagini, şi atunci traseul deductiv 
este cel mai lesnicios şi eficient. 

Pe de altă parte, pornind de la definiţie spre particularul exemplelor şi 
aplicațiilor, autorii de manuale şi apoi profesorii, se asigură de faptul că exemplele 
sunt cele ce concretizează regula, deci se respectă caracterul ştiinţific al predării şi 
în acelaşi timp, cum am mai arătat — este asigurată încadrarea în timp a secvenţelor 
lecției. 

În concluzie, există lecţii care se vor preta la folosirea activităților cu traseu 
inductiv. Exemplificăm: situaţia 1 — ascultă exemple date, compară-le, analizează 
şi observă elementele comune, încearcă şi sintetizează observaţiile, defineşte în 
termeni proprii, compară cu definiția din manual pentru subiecte ca: sincopă, 
contratimpul; situaţia 2 — priveşte degetele mâinii profesorului şi concomitent 

ascultă explicaţiile acestuia referitor la cum se prind clapele pianului pentru a 
executa un acord, execută aceleaşi mişcări ale degetelor, până acestea execută 
atacul simultan, ca într-o împăcare. Profesorul numeşte acest atac simultan a cel 
puţin trei clape, acord. Precizăm că în felul acesta prezentăm o primă noţiune fără a 
intra în detalii legate de intervale. 

Aceleaşi lecţii pot avea un traseu deductiv, adică definiția dată noţiunii de 
sincopă, contratimp sau acord, urmată de exemple în care se regăsesc caracte- 
risticile acestor formule metro-ritmice, exemple analizate pe elemente existente în 
definiții. 

Traseul deductiv specific lecţiilor de forme şi genuri muzicale (rondo-ul, 
sonata, simfonia, concertul etc.) este mai eficient pentru că particularitățile unora 
dintre acestea se regăsesc în definiţie. Procedeul inductiv, deoarece exemplele 
muzicale sunt foarte diversificate şi greu de a le alege pentru a crea o unitate, nu 
slujeşte întotdeauna regula. Este motivul pentru care, catedrele de solfegiu şi teorie, 
dicteu muzical din România au adoptat modelul deductiv cu „solfegii didactice” 
create de membrii catedrelor sau compozitori, pentru ca în corpusul solfegiului să 
se regăsească definiția. 

Sunt rare exemplele din capodoperele lumii care să cuprindă esenţializat toate 
elementele necesare ariei unei definiții. 

Din situația complexă pe care am expus-o mai sus, rezultă că exemplele de 
activități de învăţare sunt legate direct de obiective, competenţe şi conținuturi şi nu 
pot fi oricare, ci trebuie să intre motivat în traseul inductiv sau deductiv al învăţării, 
ce după diverşi autori, se parcurge în trepte. 

Amintim că traseul Gagné promova calea de la simpla intuiţie la complexul 
de cunoştinţe, deprindere ce se obținea prin adiţie şi ducea în mod irevocabil spre o 
programă analitică şi o dirijare cumulativă în opt trepte, tipuri de învăţare de la 
învățarea de semnale, învăţarea stimul-răspuns, înlănţuire, asociaţie verbală, 
învăţare prin discriminare, prin noţiuni, prin reguli şi prin rezolvare de probleme". 
Important este că acelaşi Gagné adaugă acestui traseu strict de instruire, elemente 
ce se referă la „atitudini, organizare, relaţii sociale, opinii etc.”, modificând în felul 
acesta aria exemplelor de activități de învăţare. 

Nici activităţile de învăţare izvorâte din schema Piaget nu ne duce prea 
departe, deoarece pedagogul şi psihologul elveţian consideră că învăţarea are o 
schemă în trepte, care nu permite activităţi în afara posibilităţilor oferite de vârsta 
elevului, trepte care parcurg drumul de la intuiție la aplicație. 

Brumer într-un fel emite ipoteza inversării traiectoriei învățării, spunând că 
„se poate începe şi cu rezolvări de probleme” cu condiţia apelării şi stimulării 
motivaţiei elevilor. 

Activităţile de învăţare propuse de J. Block se grupează în matheme (unitate 
minimă de învăţare) şi este o idee pe care profesorul de educaţie muzicală trebuie 
să o ia în consideraţie. 

O micromathemă se compune, după acelaşi autor, dintr-o schemă cu trei 
activităţi: 1) cunoaşterea (ce implică percepții, analize şi sinteze, adică reconstrucția 
unor deprinderi); 2) întărire (asimilarea prin exerciţii repetitive) şi 3) controlul ceea 
ce se traduce prin aprofundare şi corectări, reglări, finisări. 

Modelul Bloom (1956) este o ierarhizare care porneşte de la cunoaştere şi 
înţelegere spre aplicare, analiză, sinteză şi evaluare. 





19 1. Neacșu, Instruire şi învăţare, Editura Ştiinţifică, Bucureşti, 1990, p. 44-45. 

Scara lui Bloom cu 6 categorii (trepte) „de activităţi de învăţare” 


(6) | Evaluare: emiterea de judecăţi asupra unui produs — arii muzicale 





— să descrie — să recunoască asemănări 
— să interpreteze raționalizat şi contraste 

— să compare — să rezume 

— să tragă concluzii — să adauge 


(5) | Sinteză: combinarea unor structuri pentru o recompunere a unui 
produs muzical 


— să combine — să reconstruiască 
— să clasifice — să revizuiască 


— să grupeze-organizeze 





(4) | Analiză: să desfacă în părți morfologice şi de sintaxă muzicală, de 
concept muzicologic 





— să diferenţieze — să subdividă 
— să separe — să delimiteze 
— să identifice 


(3) | Aplicare: decodificarea 
abstractului în concret 





— să opereze cu... 
— să calculeze 
— să aplice 


(2) Comprehensiune: înțelegerea, transpunerea în concert sau abstract 
pătrunderea unor înțelesuri muzicale 


— să exemplifice 
— să rescrie 
— să aprecieze prin cuvinte proprii 





— să facă variațiuni 
— să descrie comparativ 
— să efectueze un exerciţiu cu stereotip dinamic 


(1) | Achiziţii de informaţii 


— să identifice 
— să definească 
— să reproducă un model dat (exerciţiu stereotip fix) 

Propuneri pentru rubrica „activităţi de învăţare” 


Oferim mai jos o listă cu activităţii de învăţare care trebuie aşezate de pro- 
fesor în piramide de activități (trepte) care să slujească demersul inductiv şi/sau 
deductiv al predării unor subiecte: 

Elevii vor fi capabili: 

e să execute exerciţii pentru obținerea deprinderii,; 

e să execute exerciţii pentru înţelegerea sensului melodic, precum şi diferen- 
țierile unor cuplări ritmice; 

e să preia intonarea unui cântec, ritm, dintr-un anume loc; 

e să identifice/recunoască unele formule melodice ritmice, ornamente; 

e să identifice/recunoască unele piese din punctul de pornire X; 

e să deţină expresivitate schimbată prin: nuanţe, metru, tempo, timbru, varia- 
țiuni; 

e să efectueze exerciţii de recunoaştere a diverselor timbruri, formaţii vocal-in- 
strumentale; 

e să formuleze întrebări erotematice (să pună întrebări cu răspuns inclus); 
să răspundă euristic (să pună probleme); 
să utilizeze un vocabular cu termeni noi muzicali; 
să enunțe caracteristicile unor noţiuni; 
să sistematizeze pe idei, genuri, forme, elemente de morfologie muzicală; 
să desprindă ideile dintr-un text despre muzică; 
să identifice formele muzicale; 
să completeze o fişă de analiză-sinteză; 
să compare idei; 
să compare interpretări; 
să formuleze teme pentru proiecte; 
să realizeze conţinutul unitar al unui portofoliu; 
să intoneze: individual, în grup, cu toată clasa (alternativ, frontal); 
să aprecieze conținutul; 

e să execute la un instrument — fragmental sau integral o piesă ca solist, şi să 
se acompanieze sau să acompanieze; 

e să marcheze timpii unei măsuri; 

e să marcheze un ostinatto; 

e să sesizeze tipul tempoului; 

e să reproducă un ritm dat, vocal-instrumental; 

e să descifreze un ritm dat, vocal-instrumental un fragment; 

e să descifreze melodic, vocal-instrumental un fragment; 
e 
e 
e 
e 


să descifreze melodico-ritmic un fragment; 

să reprezinte grafic (durate, ritmuri, note, module melodice, scări); 
să meargă în paşi, marcând metrul, ritmul unei piese; 

să marcheze cu bătăi din palme metrul, ritmul unei piese; 

să inventeze un desen ritmic; 

să inventeze scenariul unui joc; 

să inventeze un acompaniament; 

să inventeze o melodie: întrebare-răspuns; 

să exprime preferinţele; 

să delimiteze genurile într-o audiție din cadrul unui concert; 
să recunoască temele principale ale unei lucrări clasice; 

să clasifice: genuri, instrumente, tipuri de cântece, formaţii etc.; 
să stabilească tematica în care se încadrează piesa X; 

să relaționeze (să facă legături) între text şi muzică; 

să danseze (să execute paşi de dans caracteristici unui gen); 
să comenteze strict (după plan) sau liber o piesă muzicală; 
să asocieze muzica cu alte domenii; 

să facă repartizarea pe voci a unui grup de elevi; 

să ştie să facă prezentarea unui cântec, unei audiții, unui joc; 
să cunoască modul de a se comporta într-o sală de spectacol. 


1.2.7. Standardele de performanţă specifice 
Educaţiei muzicale 


Standardele de performanţă — componentă obligatorie într-o programă 
modernă, ce trebuie să stabilească trei niveluri: minim, mediu, maxim (optim) de 
performanţă a cunoştinţelor competenţelor şi atitudinilor aşteptate de la elevi la 
sfârşitul unor cicluri de şcolaritate: clasele IV, VIII (X), XII. 

În situaţia descentralizării permise de programele şcolare şi de planul-cadru, 
de flexibilitatea oferită de legiuitor prin sintagma „lectura personalizată” a 
materialelor curriculumului scris, în situaţia ofertei de soluţiile din manualele 
alternative (cel puțin două pentru fiecare clasă) se simte nevoia unui ghid naţional, 
care să fie un sistem de referință comun pentru toți elevii. 

Nivelurile minim, mediu, maxim (optim) de componente trebuie să constituie 
repere pentru toţi actorii educaţiei muzicale: elevi, părinţi, profesori, autori de 
curriculum sau de manuale. 

Deoarece standardele de performanţă din programele pentru clasele a IV-a şi 
a VIII-a, prezintă câteva elemente posibile de reconsiderat (lipsesc nivelurile), ne 
permitem după expunerea acestora să facem noi propuneri pentru această compo- 
nentă indispensabilă a programelor moderne. 

Standarde curriculare de performanţă pentru clasele I-IV 





Obiective-cadru 


Standarde 





1. Dezvoltarea capacităţilor interpretative | S1. Interpretarea vocală după auz a unor 


vocale şi instrumentale. 


cântece din repertoriul pentru copii, în 
limitele ambitusului do, do». 

S2. Cântarea vocală cu respectarea regulilor 
specifice de cânt: respirație, emisie, dicție. 
S3. Acompanierea ritmică cu obiecte sonore 
sau cu instrumente de percuție. 

S4. Interpretarea unor cântece din creația 
compozitorilor studiați. 





2. Cunoaşterea şi utilizarea elementelor | S5. Intonarea cântecelor învăţate, respectând 
de limbaj muzical în interpretarea şi în | elementele de bază ale notației înălțimii şi 


audierea muzicii. 


duratei sunetelor. 

S6. Identificarea rândului melodic, a strofei 
şi a refrenului în cântecele învăţate şi 
audiate. 

S7. Diferenţierea timbrului vocal de cel 
instrumental. 

S8. Recunoaşterea timbrului anumitor in- 
strumente muzicale (ale muzicii clasice şi 
populare). 





3. Dezvoltarea capacităţii de receptare a | S9. Recunoaşterea unor lucrări sau fragmente 


mesajului muzical. 


muzicale din creaţia compozitorilor studiați. 
S10. Clasificarea lucrărilor muzicale inter- 
pretate şi audiate în funcţie de conţinutul 
tematic. 

S11. Cunoaşterea unor aspecte semnifica- 
tive din activitatea compozitorilor învățați. 








Standarde curriculare de performanță pentru clasele V-VIII 





Obiective-cadru 


Standarde 





1. Dezvoltarea capacităţilor interpre- 
tative (vocale şi instrumentale). 


Sl. Respectarea regulilor de cânt vocal şi a 
indicațiilor de interpretare a muzicii vocale 
şi/sau instrumentale. 

S2. Susținerea vocală a unei linii melodice 
concomitent cu alte voci. 





2. Dezvoltarea capacităţii de recepta- 
re a muzicii şi formarea unei culturi 
muzicale. 


S3. Recunoaşterea apartenenței lucrărilor muzicale 
audiate la anumite tipuri şi genuri de muzică. 

S4. Identificarea lucrărilor muzicale studiate 
după temele sau motivele muzicale caracteristice 
acestora. 





3. Cunoaşterea şi utilizarea elemente- 
lor de limbaj muzical. 


S5. Identificarea elementelor de limbaj muzical 
în cântecele învăţate (formulele ritmice, măsu- 
rile, scările sonore etc.). 








tiei şi a creativităţii muzicale. 





S6. Realizarea unor aranjamente muzicale, 
improvizații sau compoziţii muzicale simple. 

Scara lui Bloom este compatibilă, din punctul nostru de vedere, cu o parte din 
obiectivele-cadru ale Educaţiei muzicale. De aceea vom folosi pentru indicarea 
standardelor de performanţă verbe din scara lui Bloom, scară care porneşte aşa cum 
au arătat mai înainte de la treapta ce se referă la achiziţii de informaţii (verbele la 
conjunctiv: să numească, să identifice), urmată de grupul de comprehensiune (din 
care am ales: să justifice, să menționeze), urmate de o treaptă de aplicare şi 
evaluare (cu verbele: să intereseze, să analizeze etc.). 

Modelul Bloom a fost împărțit, după cum se indică în ghidurile de 
implementare a reformei, în trei trepte de competență: minim, mediu, maxim 
(înţeles ca „optim”). 

Pentru a respecta însăşi realitatea existentă într-o clasă de elevi, la ora de 
muzică vom opera pentru obiectivele-cadru 1 şi 3 cu competențe ce decurg din 
această realitate, simplificând-o într-un fel. Elevii care au capacitatea de a intona 
just vor forma categoria A. 

În cazul în care după efortul de educaţie muzicală de pe toată durata şcolarităţii, 
o parte dintre elevi nu şi-au corectat eventuala deficiență de a nu intona just înălțimea 
sunetelor unei melodii, aceştia vor fi supuşi la probe speciale dar comparabile ca 
dificultate şi formă — categoria B. 

Trebuie să menţionăm că în situaţia când elevii din clasa I până în a IX-a au 
folosit cântece cu anumite creneluri melodice, educarea redării juste a sunetelor 
este aproape garantată. Spunem aproape, pentru că există cazuri foarte rare când 
deficienţa nu se remediază. 


Reţineţi ! 


Şansa educării unui elev prin programa actuală pentru învățământul obliga- 
toriu este aceea de a cânta vocal şi a se iniția concomitent în execuţia instrumentală 
(un instrument cu manualitate uşoară), de a învăţa semnele muzicale şi motivația 
teoretică prin practica muzicală (obiectivele-cadru 1 şi 3), de a-şi forma cultura şi 
competența de a aprecia cele audiate în şcoală şi de a-şi dezvolta fantezia prin 
muzică (obiectivele-cadru 2 şi 4). 


Comentaţi ! 


Analizaţi şi faceți aprecieri asupra standardelor propuse în 1999, 2003, 2004 şi asupra 
standardelor elaborate şi prezentate în lucrarea de faţă. 

Extrageți standardele pe niveluri (cele indicate la minim, mediu, maxim) şi încercaţi 
să alcătuiți grupe de probe concrete pentru aceste competențe. 


Propuneri standard de performanță pentru învăţământul 
obligatoriu — curs inferior 
Competența nr. I 
Obiectivul-cadru 1 — Dezvoltarea capacităților interpretative vocale si ins- 


trumentale 


A. Pentru elevii cu capacitate de redare justă a înălțimii sunetelor 

Nivel minim: să intoneze solo cântece cu organizări tonale şi modale 


cu mici inserții instrumentale (chitară, clavietă, blockfâte) 


şi să acompanieze un grup de elevi sau să se autoacom- 
panieze cu trei acorduri 


să intoneze solo cântece cu organizări tonale modulatorii 
şi modale 


Nivel maxim 
(optim) 


Nivel mediu: a să intoneze solo cântece cu organizări tonale şi modale 


şi să acompanieze un grup de elevi sau să se autoacom- 
panieze cu diverse acorduri 


B. Pentru elevii fără capacitate de redare justă a înălțimii sunetelor 


Nivel minim: isi să execute solo piese instrumentale de minimă dificultate 


şi să le acompanieze cu un acord în diverse pasaje adecvat 
(autoacompanieze) 


Nivel mediu: E să execute solo piese instrumentale de dificultate medie 
şi să acompanieze cu trei acorduri adecvate 
e să execute solo piese instrumentale cu modulații apropiate 


Nivel maxim: 


(optim) 
şi să acompanieze cu acorduri variate diverse piese 


Precizare! 


Dificultatea pieselor de nivel minim, mediu va fi stabilită de didactica 
instrumentală atât pentru competenţa nr. I, cât şi pentru competenţa nr. III. 


Competența nr. II 


Obiectivul-cadru 2 — Dezvoltarea capacităţilor de receptare a muzicii şi formarea 
unei culturii muzicale 


Nivel minim: ——» să identifice, să justifice, să utilizeze corect termenii teoriei 
generale a muzicii (morfologie muzicală, forme, genuri, 
instrumente, formaţii muzicale) în audiții comentate (oral) 


Nivel mediu: ——— să identifice, să justifice asociativ, să utilizeze conceptele din 
teoria generală a muzicii pentru a comenta pertinent oral şi 
în scris o audiție muzicală 


Nivel maxim: —— să analizeze, să emită judecăţi de valoare proprii, să apeleze 
(optim) la cunoştinţe din alte discipline pentru a comenta pertinent 
oral şi în scris o audiție muzicală 

Precizare! 
Competența nr. II, fiind o problemă de aptitudine intelectuală, este construită 
pe o singură capacitate pozitivă structurată pe trei niveluri. 
Competența nr. III 


Obiectivul-cadru 3 — Cunoaşterea şi utilizarea elementelor de limbaj muzical 
A. Pentru elevii cu capacitate de redare justă a înălțimii sunetelor 


Nivel minim: sa să identifice semnele muzicale într-o melodie scrisă 


şi să intoneze conştient un solfegiu de dificultate minimă în 
gama tonalități Do major (pe arpegiu şi trepte alăturate) şi 
să-l execute instrumental 


Nivel mediu: ki să identifice semnele muzicale într-o melodie acompaniată scrisă 


şi să intoneze un solfegiu de dificultate minimă în Do major şi 
La minor (pe arpegiu şi trepte alăturate) şi să-l execute instrumental 


Nivel maxim: să identifice, într-o partitură a unei melodii acompaniate 
(optim) scrise, semnele caracteristice 


să intoneze solfegii (fragmente) de dificultate şi amploare 
minimă în cel puţin 2 game majore şi 2 minore (pe arpegii şi 
trepte alăturate) şi să le execute şi instrumental 

Precizare! 

Competența nr. III necesită alegerea unei metode de solfegiere fie din 
categoria solmizaţiei relative, fie din metodele asociative vocal-instrumentale 
bazate pe module melodice. 

B. Pentru elevii fără capacitate de redare justă a înălțimii sunetelor 


Nivel minim: să identifice semnele muzicale într-o melodie instrumentală 
scrisă 


să descifreze piesa de minimă dificultate cu sau fără 
acorduri într-o singură gamă 


Nivel mediu: să identifice semnele muzicale într-o melodie acompaniată 


să descifreze o piesa instrumentală de minimă dificultate în 
2 game, cu acorduri (la alegerea elevului) 


Nivel maxim: să identifice semnele muzicale într-o piesă instrumentală, 
(optim) melodie acompaniată de dificultate minimă 


să descifreze o piesă de dificultate minimă în cel puţin 
2 game majore şi 2 minore, adăugând acordurile adecvate 

Competența nr. IV 


Obiectivul-cadru 4 — Cultivarea sensibilităţii, a imaginației şi creativităţii 
muzicale 


Nivel minim: să motiveze oral preferința pentru un stil muzical din 
compoziţie, interpretare 


să inventeze o melodie (vocal-instrumentală conform 
capacităţii) şi să-i construiască un scenariu regizoral 


Nivel mediu: să exprime oral sau în scris criterii de apreciere a unor stiluri 
de compoziţie şi interpretare 


să inventeze o melodie (vocal-instrumentală) căreia să-i 
asocieze câteva piese dintr-un repertoriu agreat pentru a le 
construi un scenariu regizoral 


Nivel maxim: să exprime oral sau în scris criterii, aprecieri în viziune 
(optim) personală asupra unor stiluri de compoziţie şi de interpretare 


să realizeze un colaj de piese muzicale, alăturând propria 
compoziţie în vederea unei serbări şcolare sau spectacol 
extraşcolar 

Vezi precizarea nr. 2 din anexa 1, partea a I-a a lucrării 


1.2.8. Chestionar cu itemi pentru autoevaluare 


1. Numiţi care din componentele obiectivelor-cadru din programa pentru 
Educaţie muzicală aparţin „şcolii active” şi dacă există elemente ce aparțin „şcolii 
tradiționale”. Utilizaţi pentru aceasta enumerarea succintă, referitoare la „şcoala 
activă muzicală”, cele relatate în acest capitol şi tabloul sinoptic comparativ între 
cele două şcoli anexat la sfârşitul capitolului de față. 

2. Indicaţi care sunt elementele comune care se regăsesc în „Obiectivele-ca- 
dru” ale programei de Educaţie muzicală pentru clasele V-VIII şi „Competenţele 
generale” indicate de programa de Educaţie muzicală pentru clasa a IX-a. 

3. Prin ce componentă a programei pentru liceu (sau clasa a IX-a) se poate 
atinge ţinta complexă indicată de „competențele specifice”? 

4. Care sunt asemănările şi deosebirile dintre structurile programelor pentru 
clasele I-VIII şi IX-XI (liceu)? 

5. Care sunt avantajele educării muzicale a elevilor prin noua programă 
şcolară? 


Evaluare 


Item 1 = 3 puncte (3) 
Item 2, 4, 5 = 2 puncte (6) 
Item 3 = 1 punct (1) 


Total = 10 puncte 

ANEXĂ 


TABLOUL SINOPTIC COMPARATIV 
CU SISTEMELE DE ÎNVĂȚĂMÂNT 





Componentele 
sistemului de 
învăţământ 


Învăţământ 
traditionalist (clasic) 


Învăţământ modern 
(„şcoala activă”) 





Finalitate (scop, 
sarcini) 


Alfabetizarea masei de elevi: 
scris, citit; dezvoltarea 
memoriei (texte muzicale), 
formarea şi dezvoltarea 
gândirii (spirit de observaţie, 
analiză-sinteză, abstractizare 
concretizare). 


Alfabetizarea masei de elevi, 
formarea interesului pentru 
munca şcolară, a opiniei asupra 
lumii înconjurătoare, a fanteziei, 
formarea unui specialist de tip 
pragmatic, adaptabil la schimbări. 





Conţinut (plan, 


Un conţinut organizat pe 


Un conţinut organizat pe „centre 





programă, discipline, capitole, subiecte de interes”, pe probleme de 

manual) de lecţii. lucru, proiecte, acestea formând 
curriculumul şcolar. 

Organizarea Organizare pe criteriul vârstei. | Organizarea pe grupe omogene, 


colectivului de 
elevi 


Rezultă un colectiv mare, 
eterogen numit clasă. 


dinamice opţionale. Grupa este 
un colectiv mic, rezultat în urma 
testării elevilor. 











Profesorul Magistrul, organizatorul, Organizator entuziast, bun 
cunoscător perfect al proiectant, spontan. 
manualului şi programei. 

Elevul O identitate standard „matur O individualitate distinctă, 
ignorant”. virtuală personalitate. 

Mijloace şi Specifice scopului: tablă, Tehnologie audio-muzicală, 

materiale cretă, caiet, creion, planşe verifixuri, pseudoinstrumente, 


didactice — locul 
de desfăşurare a 
procesului de 


ilustrative, mulaje, manual 
unic, sala de clasă. Colecţii de 
solfegii, coruri pentru 


instrumente, campus şcolar cu 
loturi, laboratoare, biblioteci, 
ateliere muzicale vocale şi 

















învățământ învățământul general sau instrumentale, de creaţie, colecții 
specializat în predarea de manuale alternative, caiete de 
instrumentelor, colecţii de evaluare. Apariţia metodelor de 
piese instrumentale. educaţie instrumentală pentru 
Mijloacele pentru învățământul obligatoriu. 
învățământul obligatoriu sunt | Repertoriul muzical eşalonat 
legate de muzica vocală. calendaristic. 

Repertoriul eşalonat pe 
gramatică muzicală. 

Metode Expunerea, democraţia, Joc, modelare, încercare şi 
dialogul erotematic, exercițiu, | creare, încercare şi succes, 
metode de educaţie morală. problematizare, redescoperire, 

metode de educaţie a creativităţii, 
de socializare a copilului, de 
formare a atitudinilor. 

Traseul de Instituție — explicaţie — aplicație Aplicaţie — intuiție — explicație 

învăţare 





49 





























Componentele Învăţământ Învăţământ modern 
sistemului de a , j OY 
ASE UNA traditionalist (clasic) („şcoala activă”) 
învăţământ i 

Forma Lectia de tip herbartian: Proiect didactic cu obiective, joc 
moment aperceptiv, intuitiv, „scenariu didactic”, forme liber- 
analiză-sinteză, generalizare- demonstrate. 
regulă, aplicaţie. 

Evaluarea Se utilizează un sistem de Se utilizează un sistem de notare 
notare subiectiv cu scări obiectiv cu evaluări numerice 
numerice (1-10, 1-5, 1-20 etc.) | pentru eşantionare 
cu scări alfabetice informaţionale, comportamentale 
(A,B,C,D,E,F) cu scări racordate la taxonomia lui 
cromatice (bilă albă, neagră, Bloom. Diagrame în fişe 
albastră) calificative (F.B., B., | psihopedagogice, caiet cu probe 
Suf., Insuf.). predictivă şi sumativă. 

1.3. Manualele şcolare 
Rezumat 


Manualele şcolare constituie o altă componentă care a făcut obiectul reformei 
curriculare din România. Faţă de manualul unic ce oferă o plajă de soluţii şi un repertoriu 
unilateral, ce avea calitatea totuşi pentru educaţia muzicală să dea un aspect unitar acestuia, 
manualele alternative (2-3 pentru o clasă) vin să ofere un repertoriu bogat de cântece şi 
audiții. Manualele alternative ar trebui mai intim legate de obiective (cadru, de referință), 
mai ales în componenta standard (minim, mediu, maxim) şi componenta inițiere 
instrumentală. Rolul materialelor suport (curriculum suport), aparent auxiliare şi 
complementare manualelor pe viitor vor devansa în importanță manualele, pentru ca să se 
realizeze un învățământ „centrat pe elev”, ce trebuie tratat diferențiat şi cât mai individual. 
Atât manualele, cât şi materialele suport trebuie să propună metode alternative, nu numai 
repertoriu diferențiat. 


Obiective urmărite: 

e să cunoască funcţiile unui manual alternativ ca ofertă de metode şi resurse 
diferențiate; 

e să mediteze, în perspectivă, la importanţa materialelor suport față de manuale, 
oferind cel puţin două soluţii proprii. 


1.3.1. Manuale alternative, manualul unic 


Una din sarcinile dificile pe care un învățător sau profesor le are la începutul 
anului şcolar, înainte de începerea efectivă a cursurilor, este alegerea manualelor 
pentru fiecare clasă, din oferta de 2-3 manuale sau mai multe câte există acum 
pentru fiecare obiect de studiu. 

Manualul şcolar este intim legat de programa şcolară pe de o parte, şi de 
realitatea care este, nu de puţine ori, derutantă în ceea ce priveşte nivelurile unei 
clase de elevi şi unde există niveluri neomogene de capacități generale, intelectuale 

şi speciale, muzicale, care necesită din partea profesorului foarte bune cunoştinţe 
de didactică de specialitate şi de psihologie şcolară pentru a le omogeniza, pe cât 
permite timpul: într-o oră pe săptămână şi cu un colectiv de peste 30 de elevi într-o 
clasă. Excepţie face filiera vocaţională, specializarea — muzică, unde colectivul este 
mai mic. 

Un manual detaliază conținuturile, exemplificând iconic prin grafice, desene, 
texte literare, muzicale, partituri etc. fiecare subiect de lecţie (uneori este ataşat şi 
un material audio). 

Având în vedere că actualele conţinuturi sunt grupate în unități de învăţare şi 
un manual ar trebui organizat pe asemenea unități. 

Manualele actuale alternative oferă şi difuzează simultan, cum am mai 
menționat, mai multe propuneri, în general de repertoriu muzical: cântece vocale, 
instrumentale, oferta de piese muzicale pentru audiție muzicală. 

Opinia noastră bazată pe o îndelungată experiență în învățământul 
preuniversitar şi de conducere a practicii pedagogice a studenţilor, cât şi de 
cercetare a manualelor numite „de muzică” româneşti şi străine este că manualele 
trebuie să ofere o alternativă de procedee, metode pentru atingerea obiectivelor din 
programele şcolare, ţinând cont şi de aşteptările minim, mediu, maxim din 
standardele de performanţă. 

Acest lucru ar fi posibil dacă toate cursurile de didactica educației muzicale 
din facultățile de muzică ar conţine cursuri speciale de prezentare a soluţiilor 
practice cunoscute pe plan mondial (metodele: Chevais, Kodaly, Orff, Dalcroze, 
Kabalevki, Suzuki) sau româneşti (Pann, Musicescu, Breazul, Bugeanu, Costescu, 
Motora-lonescu, Comes, Hintea) 

S-ar pune capăt discuţiei referitoare la utilitatea solfegierii, a audiţiei, care 
trebuie în conţinut, formă şi metodă să fie „activă” şi mai ales să utilizeze procedee 
de implementare a iniţierii muzicale în învățământul obligatoriu care sunt diferite 
de cele existente în partiturile gen: Ana-Magdalena, Bach; Czerni etc.!! 

Manualele actuale au folosit o paletă largă de resurse (repertoriu), ceea ce se 
constituie într-o valoroasă contribuţie față de ofertele manualului unic anterior până 
în 1996. 

Acesta din urmă, după opinia noastră, avea calitatea de a omogeniza 
repertoriul naţional pentru şcoli. În momentul de faţă oferta de cântece bogată 
numeric şi diversificată ca gen şi stil ar trebui să cuprindă şi standarde repertoriale 
care ar permite ca elevii din România să intoneze un repertoriu comun în anumite 
ocazii. Dacă repertoriul de colinde de Crăciun a inaugurat acest procedeu, el 
trebuie extins sub forma unei programe minimale de repertoriu pentru 
evenimentele culturale de interes naţional. 





1l Gabriela Munteanu, Manualele de muzică din România între 1846-1994, 


Academia de Muzică, Bucureşti, 1994; Gabriela Munteanu, De la didactică la educaţie 
muzicală, Editura Fundaţiei România de Mâine, Bucureşti, 1997; Gabriela Munteanu, Jocul 
didactic muzical, Academia de Muzică, Bucureşti, 1997; I. Csire, Educația muzicală din 
perspectiva creativităţii, Academia de Muzică, Bucureşti, 1998. 

Practica aceasta a existat atât în manualele şi recomandările din programele 
din prima jumătate a secolului al XX-lea (vezi programele Breazul), cât şi cele din 
perioada învățământului din perioada socialistă, fiecare recomandare servind țeluri 
diferite. 


1.3.2. Funcţiile unui manual 


O întrebare totuşi există. Cui se adresează manualul, profesorului sau 
elevului? Manualul trebuie să fie un mijloc complex prin care profesorul se 
adresează elevului pentru a-l introduce în procesul de predare-învăţare. Deci în 
situaţia actuală este deopotrivă dorit a fi al profesorului şi al elevului. 

După loan Nicola (citat de Cucoş în Psihopedagogie, 1998, p. 117) pentru a 
se atinge acest deziderat încă neclarificat, un manual trebuie să aibă funcții în 
măsură: 

— să informeze prin mijloace grafice speciale; 

— să formeze (să modeleze, perfecţioneze datul iniţial de cunoştinţe, compe- 
tente, atitudini (n.n. — G.M.); 

— să antreneze diverse tipuri de capacități; 

— să dea posibilitatea autoinstruirii. 

Date fiind cele indicate de loan Nicola, manualul ar trebui să fie în primul 
rând al elevului. 

De aceea fără să eludeze ţinuta ştiinţifică, manualul trebuie să folosească 
mijloace accesibile de adresare şi de demonstrare. Să nu uităm indicația 
psihologilor care au constatat că termenii noi pe care îi putem implementa ca 
număr într-o lecţie oscilează între trei şi cinci. 

Asupra conţinuturilor, noile reglementări izvorâte din reforma curriculară 
prevede că profesorul în situaţia în care constată că materialul oferit de un manual 
nu este adecvat poate: 

— să omită conținuturile apelând la materiale suport; 

— să înlocuiască părți din oferta de conținuturi; 

— să adopte şi să adauge alte conținuturi. 


1.4. Materiale suport 
(curriculum suport) 


1.4.1. Aria de cuprindere a categoriei: materiale suport 


Resursele materiale pentru lecţie: materiale didactice (toate tipurile), 
documente destinate predării-învăţării, documentării profesorilor sau a elevilor, 
ghiduri metodologice pentru profesori; caiete, culegeri de cântece, solfegii pentru 
elevi pentru formare şi autoformare — toate se circumscriu în categoria materiale 
suport (curriculum suport). 


Comentați ! 


In situaţia introducerii unei oferte educaţionale atât de diversificată şi mai ales de 
faptul că „unităţile de învăţare” au libertatea să cuprindă o arie de conținuturi necesară 

atingerii obiectivelor în succesiunea şi ritmul dictat de nivelurile capacităţilor generale şi 
speciale (muzicale) ale elevilor, credeți că va creşte rolul materialelor suport şi se va 
diminua cel al manualelor? De ce? 


1.4.2. Raportul între materialele suport 
şi manualele alternative 


Pentru respectarea obiectivelor indicate de programe şi pentru ca demersul 
didactic să fie „centrat pe elev” se pune din nou problema unui învățământ axat pe 
care a salvat în anii '70 învăţământul de la multe greşeli de uniformizare — 
perioadă, din păcate, care a fost de scurtă durată (1974-1975). 

După anii '90 au apărut ca materiale didactice, în afara manualului, caietul 
elevului (cu teme de rezolvat pentru fiecare lecţie, dar nu pentru toate obiectele de 
studiu), ghiduri cu planuri de lecţii pentru primii paşi ai acelora ce se pregătesc 
pentru cariera didactică (vezi Metodica predării educaţiei muzicale pentru 
gimnaziu şi liceu, 1999; Didactica educaţiei muzicale pentru învățământul primar, 
2002, ce cuprinde şi oferta de planuri de lecţie, Ghidul profesorului de educaţie 
muzicală pentru clasele V-VI, 1999), modele pe suport audio-vizual de lecţii (vezi 
Casa Corpului Didactic, Bucureşti). 

Acelora li s-au adăugat colecţii de piese corale, casete audio pentru o parte 
din manuale, colecţii de poezie şi muzică pentru preşcolari şi începători. Sunt, din 
păcate, foarte puţine lucrării pentru educaţie muzicală instrumentală, exceptând 
lucrările Mariei Boier şi Cameliei Pavlencu. 

În situaţia amintită mai sus (libertatea alegerii resurselor şi gruparea 
conținuturilor după ideea de a se face o educație muzicală cât mai diferențiată, 
mulată pe capacitățile elevului), şi aceste materiale suport trebuie să se supună 
standardelor de performare: minim, mediu, maxim, adăugând pentru educația 
muzicală şi clauza: elev cu capacitate de redare justă a sunetelor şi elevi care nu şi-au 
corectat capacităţile de redare justă a sunetelor. 

Acest adevăr nu mai trebuie escamotat, trebuie rezolvat de pe poziţiile unor 
cadre didactice beneficiare ale unei instruiri superioare, beneficiare a unei 
experienţe în acest domeniu (cu precădere experienţa secolului al XX-lea). 


ANEXĂ 


LISTA SELECTIVĂ A UNOR MATERIALE SUPORT 
PENTRU EDUCAȚIA MUZICALĂ APĂRUTE DUPĂ 1995 


e Boer, Maria, „Marinia”, Editura Studium, Cluj, 1995. 

e Comes, Liviu, „Azi Grivei e mânios”, Editura Arpeggione, Cluj, 2002. 

e Ceauşu, C., „Sus pe deal la Drăgăşani”, cântece pentru grupuri vocale, 
Râmnicu Vâlcea, 1993. 

e Donceanu, Felicia, „Clopoţelul cel isteț”, Editura „Om bogat, om sărac”, 
Bucureşti. 

e Doxan, Adrian, „Cântec pentru Romaniţa”, Editura Leda, Constanţa, 1997. 

e Lupu, Jean, „Jocuri muzicale”, Editura Sigma, Bucureşti, 1999. 

e Lupu, Jean (coord.), „Cântece pentru preşcolari”, S.C. „Tribuna 
învățământului”, 1997. 

e Lupu, Jean, M. Stăneci, „Jocuri muzicale pentru copii mari şi mici”, 
Editura Sigma, Bucureşti, 2003. 

e Moraru, Valentin, Toader Anica, Ştefănescu Petre, „Culegere de cântece 
pentru elevi”, Editura Sigma, Bucureşti, 2000. 

e Moraru, Valentin, Ionescu, Valeria, „Cântece şi coruri pentru elevi”, 
Editura Muzicală, Bucureşti, 2001. 

e Moruţan, Mariana, „Cântecele copilăriei”, Sibiu I.S., 1996. 

e Niedermaier, Astrid, „Educaţie muzicală modernă”, Editura Hora, Sibiu, 
1999. 

e Petrică, Tatiana, Păun, Gherghina, „Prietenii soarelui”, Editura Zodia 
Fecioarei, Piteşti, 2000. 

e Gavlencu, Camelia, „Cea mai mică metodă de pian”. 

e Tărnea, George, „Un abecedar bizar de purtat în buzunare”, Editura 
Enciclopedică, Bucureşti, 1997. 

e Sima, Nicole, „Învață muzica”, Editura Compania, Bucureşti, 2003. 

e Stana, Emilia, Butunoi Emilia, „Un cadou muzical”, Editura Elensong, 
Buzău, 2003. 

e Scornea, Anton, „Prichindel”, Editura „Semne 94”, București, 2001. 

e Stancu, Dumitru, „Povestea unui ciobănaş”, Editura Vergiliu, 2000. 

e Cecutka, B., Czock A. „100 de personalităţi ale sec. XX — Compozitori”, 
Editura ALL, Bucureşti 2003. 

e Burschi, Gruder, „Ghicitori şi cântece pentru fiinţe mititele”, Editura ALL, 
Bucureşti, 2003. 

e Matei, Sofica, „Alfabetul cântat”, Editura ALL, București, 2003. 

e Niţă, Hintea, Elisabeta Orza, „Abecedar muzical pentru clasele I şi a Il-a”, 
Editura ALL, Bucureşti, 2003. 

e Scornea, Anton, „Prichindel”, Editura Oscar Print, Bucureşti, 2003. 

e Movileanu, L., „Şapte note vesele (cântece pentru clasele I-IV) cu 
acompaniament de chitară”, Editura Aramis, Bucureşti, 2003. 

e Matei, Sofica, „Analogie pentru serbări şcolare”, Editura Aramis, 
Bucureşti, 2003. 

e Konrad, Stela, „Ritmurile copilăriei”, Editura Carminis, Piteşti, 2003. 

e Ivanovici, Al., „Cântece pentru cei mici”, Editura Dacia Educaţional, Cluj, 
2003. 

e Jacob, Aurelia, „Culegere de cântece pentru clasa a I-a”, Editura Petrion, 
Bucureşti, 2003. 

e Vasile, Vasile, „Personalităţi ale muzicii româneşti”, Editura Oscar Print, 
Bucureşti, 2003. 

e Bărbuceanu, Vasile, „Dicţionar de instrumente muzicale”, Editura Teora, 
Bucureşti, 2003. 

Unitatea de curs 2 
PROIECTAREA DEMERSULUI DIDACTIC LA 
OBIECTIVUL DE STUDIU: EDUCAȚIE MUZICALĂ 


Componente: 

I) analiza programelor de Educaţie muzicală pentru învățământul obligatoriu; 

2)planificarea calendaristică; 

3)proiectarea unităţilor didactice cu funcţii, structuri, operaţionalizări şi 
evaluări diferite: unități de învăţare, lecţii de diverse tipuri, C.D.Ş. 


Rezumat 

Actul educaţiei muzicale formale trebuie ferit de improvizații, nu trebuie să fie 
întâmplător. Proiectarea didactică anticipă secvențele ce trebuie parcurse, propune 
conținuturi, activități şi resursele materiale adecvate unui demers didactic bazat pe 
obiective prestabilite, dar flexibilizate de standarde de performanţă finale de nivel minim, 
mediu şi maxim. 

Componentele demersului didactic se referă la un anumit tip de analiză a 
programelor (în lucrarea de față sunt supuse unor aprecieri de tip diacronic sau sincronic, 
relevându-se atât calitățile, cât şi unele fireşti neîmpliniri în stadiul de pionierat al 
reformei), la planificarea calendaristică (organizată pe criterii noi, la care se fac şi 
propuneri pentru alte unităţi de învăţare. Se deschide o paranteză largă referitoare la 
activitățile de învăţare, exprimate printr-un tabel de verbe). Demersul didactic propune 
stăpânirea proiectării secvenţate, care se obiectivează în proiectarea unităţilor de învăţare şi 
a tipurilor de lecţii sau C.D.S., pentru care se oferă soluţii alternative. Unitatea de curs 2 se 
încheie cu un chestionar cu itemi de autoevaluare, bazat pe cele trei obiective propuse a fi 
stăpânite de către beneficiarii cursului. 


Obiective urmărite: 

e să dovedească faptul că înţelege în ce constă proiectarea didactică: la ce 
documente se referă, cine le întocmeşte, care este structura lor; 

e să cunoască aria de cuprindere a unei unității de învăţare ca structură 
tematică de bază a planificării calendaristice şi a celei secvențiale, demonstrând 
aceasta prin diverse posibile delimitări ale conţinuturilor; 

e să numească rubricile ce compun bordul, formatul grafic al unei unități de 
învăţare. 


2.1. Analiza programelor de Educaţie muzicală 
pentru învățământul obligatoriu 


A proiecta semnifică acea capacitate umană de a constitui mental şi a 
obiectiva, verbal sau grafic, dar anticipativ, un model, un plan dorit a fi realizat. 

Proiect, ca termen, vine de la latinescul projicere ceea ce înseamnă „a arunca 
înainte”. 

Într-un proiect „aruncăm înainte” produse ce reprezintă deopotrivă procese 
legate de gândire, imaginaţie, experienţă, un ansamblu ce poate să facă posibilă 
apariția unui model cu totul nou sau numai un model în care se simte transferul. 

Un proiect, în didactica de succes, este acela care permite libertate în 
realizarea, adecvarea la real şi la circumstanţe (nivel de cunoştinţe, deprinderi, 
priceperi muzicale ale unui grup de elevi, de un „plan” rigid, incomod pentru 
ambele părți profesor-elev, în cazul în care s-ar oferi o singură soluție. 

Actul didactic formal (din şcoală) trebuie însoțit de demersuri proiective, de 
susținere şi motivații de propuneri de resurse pentru a fi realizabil, pentru a acoperi 
cursiv, dar şi interesant timpul alocat („ora didactică”, „oră de cor” etc.). 

Proiectarea în procesul didactic actual se referă la: 

1. Programele şcolare pe ani de studiu, programe proiectate de un grup de 
specialişti împreună cu Ministerul Educaţiei şi Cercetării şi cu Institutul de Ştiinţe 
al Educaţiei. 

2. Planificarea calendaristică, proiectare efectuată de către fiecare profesor, 
într-un demers personalizat, dar care are drept ghid perfectibil modelul elaborat de 
acelaşi grup de specialişti. 

3. Proiectarea unor unităţi didactice cu diferite funcții, structuri, operaţio- 
nalizări şi evaluări: unități de învăţare, lecţii de diverse tipuri, proiectarea unor 
opţionale (C.D.Ş. propus de şcoală) şi C.D. S. de aprofundare si extindere (C.D.S. 
oferit de programa şcolară), proiectarea unor activităţi extraşcolare (concerte, 
excursii tematice), serbări şcolare. 

Am expus în detalierea unităţii de curs 1 problemele generale legate de 
programa şcolară, deosebirea între programele tradiționale, numite „analitice”, şi 
programele noi, numite „şcolare”, proiectate unitar pentru învăţământul obligatoriu, 
având precizate obiective-cadru, de referință, conţinuturi, activităţi de învăţare şi pe 
competențe generale şi specifice, conţinuturi, valori-atitudini pentru liceu. Am 
prezentat în compensație față de reglementările date de programele (1998-1999) şi 
propuneri de standarde de performanţă pentru finele învățământului obligatoriu. 

Analiza programelor, în situaţia unor modificări ce pot să survină periodic în 
structura acestora, are o marjă apreciabilă de risc, pe care şi-o asumă cel ce 
întreprinde un asemenea demers. 

Având în vedere că un student sau un profesor debutant trebuie să cunoască şi 
dinamica unor componente ale Curriculumului Naţional, la care a fost martor, 
prezentăm analiza programelor şi modificările care au apărut pe parcursul anilor: 

— programele pentru clasele I-VIII, ediţia 1998; 

— programele pentru clasele I, II, LX, ediţia 2003; 

— programele pentru clasele IV, X, ediţia 2004. 


2.1.1. Programele de Educaţie muzicală 
pentru învățământul primar, clasele I-IV, 
ediţiile 1999, 2003, 2004 


Deşi există în rândul specialiştilor, proveniţi în general din zona exclusiv 
practică a muzicii, opinii diferite în legătură cu obiectivele, conținuturile şi 
metodele de predare-învăţare a muzicii (vom reveni asupra lor în partea a I-a 
lucrării), în anumite probleme s-a ajuns la un consens: 

— disciplina să se numească Educaţie muzicală (ca omologul „educaţie 
plastică” din cadrul ariei curriculare „arte”), fără să se dea explicații asupra 
sintagmei „educaţie muzicală”; 


56 


— programele trebuie organizate şi citite (studiate, desluşite) pe orizontală, 
după cum urmează: obiective-cadru, obiective de referință, activităţi de învățare- 
conținuturi (cu recomandări de repertoriu vocal şi instrumental); 

— însuşirea muzicii să se efectueze şi prin intermediul cântecului 
instrumental ca modalitate concretă de a lămuri parte din elementele de limbaj; 

— inițierea instrumentală se va face prin obiecte sonore, pseudoinstrumente, 
instrumente muzicale cu manualitate uşoară; 

— cântecul vocal rămâne mijloc natural de interpretare muzicală; 

— audiția muzicală este o componentă obligatorie a procesului de iniţiere în 
cultura muzicală. 

Vom începe să analizăm programele pentru clasele I-IV, ediţia 1999, pe 
criteriile date de structura lor. 

Un prim culoar îl formează obiectivele de referință ce decurg din obiectivul-ca- 
dru 1 (Dezvoltarea capacităţilor interpretative vocale şi instrumentale). Pentru 
clasa I se propune ca elevii „să cânte (după auz) individual sau în grup, cântece 
simple, la unison” (1.1), să adauge ritmuri realizate prin corpuri sonore, 
pseudoinstrumental sau redate prin propriul corp (1.2), iar în clasa a III-a se adaugă 
şi acompaniament cu instrumente muzicale şi aranjamente polifonio-armonice. 

Pentru formarea atitudinilor elevul trebuie să-şi exteriorizeze trăirile, să 
demonstreze stăpânirea de sine şi să-şi împărtăşească satisfacțiile prilejuite de 
interpretarea muzicală. Toate acestea sunt indicaţii de ordin formativ care aduc 
actului didactic muzical o viziune proaspătă, modernă. 

Obiectivele de referinţă pentru clasele I-IV, grupate în jurul obiectivului-ca- 
dru 2 (Cunoaşterea şi utilizarea elementelor de limbaj muzical în interpretarea şi 
audierea muzicii), sunt şi ele cumulative pornind de la cerința identificării şi 
diferențierii unor surse sonore ca timbru (clasa D, la diferenţierea calităților 
sunetelor şi identificarea lor în propria interpretare sau audiții muzicale (clasa a II-a) 
la utilizarea unor semne de notație (clasa a III-a), să citească (solfegieze) cântece 
simple (clasa a IV-a). 

Traiectoria — bine cunoscută ca aparținând didacticii şcolii active vocale — ar 
necesita declararea apartenenţei la una din metodele de circulație în lumea 
pedagogiei muzicale a secolului al XX-lea (ne referim la Chevais sau Kodaly). 
Dacă opţiunea ar fi de metodă (cale) instrumentală, ar trebui specificat procedeul 
Orff, deoarece nespecificând calea de urmat pentru atingerea obiectivului-cadru 2, 
se creează o ruptură exact în punctul (clasa a III-a) pe care metodele sus menţionate 
au soluționat-o pozitiv. 

Obiectivele de referință pentru clasele I-IV propun ţinte pentru atingerea 
obiectivului-cadru 3 (Dezvoltarea capacităţii de receptare a mesajului muzical) şi 
pornesc de la propuneri ca: „să enunțe titlurile şi autorii unor cântece învăţate” 
(clasa I), la care se continuă amplificat cu obiectivele „să enunte date despre 
cântecele interpretate, audiate (clasa a H-a) sau „să reunească fragmente” din 
cântecele audiate, să „desprindă învăţăturile morale” din cele audiate „să-şi 
manifeste preferinţele pentru diverse piese audiate” (clasele III-IV). 

În programa aprobată în 1998-1999 nu există decât trei obiective-cadru, 
lipsind cea referitoare la dezvoltarea fanteziei şi creativităţii (ce există la clasele 
V-VIII) care se regăseşte indirect în formularea competenţelor generale pentru 
liceu. 

Se observă din succinta trecere în revistă a orientărilor programelor de 
Educaţie muzicală pentru clasele I-IV, că deşi prioritatea este cântecul vocal, 
interpretarea instrumentală este prezentă, dar în plan secundar, fapt care trebuie 
corectat în practică de către profesori şi învăţători, chiar dacă aceştia nu sunt încă 
abilitaţi printr-un curs de perfecționare specializat în inițiere instrumentală. 

Trebuie combătută însă părerea după care oricine poate să predea Educaţia 
muzicală instrumentală în şcoli şi că însuşirea tehnicii unui instrument — chiar cu 
manualitate uşoară — poate fi însuşită într-un timp record, fără un ghid metodic de 
înaltă clasă. 

Primordialitatea interpretării vocale, ca rezultat al muzicii tradiţionale 
româneşti, trebuie înţeleasă şi sub aspectul unei optici realiste, care ţine cont de 
inexistenţa (chiar în 2004) instrumentelor în şcoli, a unui repertoriu vocal-instru- 
mental adecvat, a unor ghiduri de iniţiere instrumentale şi a unor puncte de vedere 
la didactica specială (instrumentală). 

Urmărind ofertele de repertoriu de cântece, observăm prezenţa repertoriului 
patriotic, religios şi piese ce se pretează la scenarii didactice cunoscute, repertoriu 
generaţiilor anterioare. 

Sugestiile pentru audițiile muzicale, pentru muzica populară, corală şi 
instrumentală, sunt orientate pe ideea binecunoscută a audiţiei ce trebuie să 
perpetueze valorile clasice naţionale şi universale. Sunt promovate melodii celebre, 
cântece cu texte importante pentru cultura elevilor, dar neactualizate. 

În ceea ce priveşte recomandările pentru muzica instrumentală şi orchestrală, 
aceasta urmează în principal — linia mai sus menţionată, fără ca muzica 
instrumentală să se detaşeze de descriptiv. Profesorul (învățătorul) trebuie să 
suplinească lacuna, indicând şi audiții ce se manifestă nonfigurativ. 

Având în vedere că în mediul ambiental în care trăieşte elevul este de tip 
comercial, se impune în programă abordarea critică a audițiilor şi formarea — chiar 
la elevii mici — a unor opinii estetice, promovând şi puncte de vedere personale, în 
prima etapă chiar neconformiste sau de bun gust îndoielnic din punct de vedere 
artistic. 


Programele pentru clasele I-II (2003) 
şi clasa a III-a (2004) 


Programele de Educaţie muzicală pentru clasele I-II (aprobate de Ordinul 
Ministerului Educaţiei şi Culturii nr. 4686/05.08.2003) şi programe pentru clasa 
a II-a (Ordinul Ministerului Educaţiei şi Culturii nr. 5198/01.11.2004) aduc, față 
de ediţia 1999, modificări nuanţate, care atrag după sine necesitatea apariţiei unui 
nou set de manuale. 

Planificările calendaristice şi chiar gruparea conţinuturilor în unităţile de 
învăţare trebuie restructurate în funcție de aceste noutăţi. 

Modificările respective se referă la: 

e formulare mai concentrată a obiectivelor-cadru care sunt în noua programă 
în număr de două: 

1) valorificarea în practica vocală şi instrumentală a elementelor de 
limbaj muzical receptate; 

2) exprimarea prin muzică; 

e indicarea unui număr sporit de obiective de referință în care improvizația 
muzicală, utilizarea instrumentelor propriu-zise şi recunoaşterea structurii 
arhitectonice a unei piese sunt trecute la categoria C.D.S. (neobligatorii); 

e în cazul utilizării descifrării unei partituri în clasa a III-a se va opera numai cu 
sunetele La, Sol, Mi, Do (octava 1) cu formule ritmice formate din pătrimi şi optimi; 

e conținuturile sunt neschimbate față de ediția 1999 dar sunt prezentate 
dependent de cele 5 unităţi de învăţare: cântarea în colectiv, melodie, ritm, timbru, 
interpretare; 

e resursele rămân aceleaşi: cântec vocal, piesă instrumentală, audiție 
muzicală; 

e piesele recomandate spre audiere rămân cantonate în figurativ sau în 
tradiţia clasico-romantică ca în ediţia precedentă; 

e sunt prezentate standardele de performanță dar nediferenţiate în minim, 
mediu, maxim (optim). 


2.1.2. Programele de Educaţie muzicală 
pentru învățământul obligatoriu, clasele V-VIII 
(ciclul gimnazial al cursului secundar inferior) 


Pornind de la cele patru obiective-cadru, programele pentru educaţia 
muzicală pentru clasele V, VI, VII, VIII, continuă ideile programelor pentru 
învățământul primar (în 1999 erau trei la număr), adăugând un obiectiv-cadru 
referitor la „cultivarea sensibilităţii, a imaginaţiei şi creativităţii muzicale” şi 
propuneri pentru curriculum la decizia şcolii (C.D.$. aprofundat, notat distinct 
printr-un asterisc). 

Vom proceda în acelaşi fel cu cele propuse în programele anterioare, adică 
analiza pe orizontală urmărind raportul dintre obiectivele de referință şi 
obiectivele-cadru. 

Obiectivul-cadru 1 este îndeplinit prin cerinţele formulate de obiectivele de 
referință care extind interpretarea vocală şi instrumentală de la cântece simple 
(unison sau cu aranjamente armonico-polifonice, acompaniamente simple pentru 
clasa a V-a) la cântece de diferite tipuri (clasa VI), genuri, teme celebre din muzică 
(clasa a VII-a), acompaniamente simple (clasa a VIII-a). 

Luând în discuţie conținuturile din care se obiectivează aceste cerințe, ele se 
referă la o gramatică elementară cu precădere tonală, cu ritmică măsurată şi 
elemente de forme muzicale simple, gramatică slujită de un repertoriu strict vocal 
şi audiție de sorginte clasică sau folclorică. 

Obiectivul-cadru 2 se atinge prin indicaţii de audierea lucrărilor din 
repertoriul clasic-romantic românesc şi universal, antrenând elevii în câteva 
activități: să identifice genuri, teme, tipuri de muzică, să-şi exprime preferinţele 
pentru diverse piese muzicale. Şi acest obiectiv vizează, sub aspectul cerințelor, 
acelaşi orizont de muzică descriptivă, cu melodii tonale sau modale de valoare, 
punct de vedere deseori preluat de la o generaţie la alta, ca o axiomă. 

Obiectivul-cadru 3, cel mai disputat în lumea pedagogilor români, se referă la 
cunoaşterea şi utilizarea elementelor de limbaj muzical. Se indică „la sfârşitul 
clasei a V-a”, în trunchiul comun, că „elevii trebuie să opereze cu elemente de 

limbaj muzical”, în clasa a VI-a „să diferenţieze în audiție caracterul major şi 
minor al unei tonalități” şi „să analizeze structura unor teme audiate”. 

Mergând pe aceeaşi linie de eludare a solfegierii, programa pentru clasa 
a VIl-a propune un singur obiectiv pentru atingerea obiectivului-cadru 3: „să 
diferențieze elementele componente ale genurilor scenice”, elemente de limbaj, 
strict teoretice, necesare însă unei audiții active participative. Programa pentru 
clasa a VIII-a, indică probleme de sinteză: „să analizeze elementele de limbaj 
cunoscute în lucrările audiate”. 

Aşa cum am menţionat în capitolele anterioare, problema descifrării unei 
partituri se poate realiza pentru o majoritate confortabilă de elevi: estimăm, din 
practica noastră, între 80-90% din elevi — prin metode strict vocale (vezi metoda 
modulelor melodice descrise în Ghidul profesorului de educaţie muzicală pentru 
clasele V-VI) şi 100% prin metode instrumentale. 

Prima metodă (cea strict vocală) poate avea succes numai în situaţia aplicării 
unei strategii omogene, de la clasa I până la sfârşitul şcolarității, de către cadre 
didactice abilitate la metodă şi cu ajutorul unui repertoriu riguros respectat. 

Cea de a doua metodă, încă incertă, este în momentul de față lipsită de 
materiale didactice suport şi de organizări coerente, de personal calificat care s-o 
aplice. 

Această analiză, credem că va contribui la atenţionarea profesorului care va 
începe predarea Educaţiei muzicale în învățământul obligatoriu la 15 septembrie a 
fiecărui an, că obiectivul-cadru 3 este departe de a putea fi atins fără instrumente 
sau fără stăpânirea unui procedeu de largă circulație, eficientă cum ar fi metodele 
Chevais sau Kodaly-Orff-Suzuki. 

Obiectivul-cadru 4 — cultivarea sensibilităţii, a imaginaţiei şi creativității — 
pune profesorului de muzică una din problemele cele mai greu de rezolvat. 
Creativitatea este un atribut definitoriu al personalităţilor, este un act complex, 
obligatoriu de urmărit într-un învăţământ modern. 

Programele pentru clasele V, VI, VII, VIII au un câmp de obiective de 
referință mai mic pentru trunchiul comun (să cânte cu participare afectivă, să 
asocieze mesajului muzical imagini vizuale, să improvizeze ritmic) şi o ofertă mai 
bogată calitativ de obiecte pentru C.D.S. (să realizeze scurte improvizații melodice, 
să reprezinte prin mijloacele altei discipline conținutul sugerat de muzică). 

Pentru că noile programe sugerează doar ceea ce ar constitui un drum, o cale 
mai eficientă de urmat pentru a realiza o parte din acest obiectiv-cadru, aferent 
nivelului de şcolaritate al unui elev, vă propunem să facem o succintă recapitulare a 
problemelor legate de: 

a) conduita emoţional-expresivă în interpretarea muzicală; 

b) procedee de obiectivare a imaginaţiei; 

c) creativitatea şi cotele de originalitate. 

Deschidem această paranteză cu scopul de a lămuri ce calități ar trebui să 
întrunească activităţile prin care se realizează sarcinile obiectivului-cadru 4. 

Creativitatea este o capacitate, o disponibilitate a personalității unui om (subiect), 
ce permite şi favorizează obținerea unor realizări originale. 

Creativitatea este proprie tuturor subiecţilor (copiilor, maturilor). Din acest 
punct de vedere putem să vorbim despre un „potenţial creator” individual, ce are 
însă intensităţi şi câmpuri diferite de la individ la individ. 

Putem să apreciem în ce măsură deţine un subiect (de exemplu, un elev de 
orice vârstă) o capacitate generală sau specială (aici muzicală) după: 

— originalitatea răspunsului sau/şi a soluţiilor date în situaţii neaşteptate de 
către un elev; 

— flexibilitatea pe care o dovedeşte în adaptare la situaţii, la modul în care 
ştie să restructureze modele ce unora le par de nerestructurat; 

— rezistenţa la efort într-un domeniu cu arie restrânsă special sau cu o arie de 
cuprindere mai mare; 

— curiozitatea intelectuală, tehnică, artistică, ştiinţific manifestată de elev 
(aici pentru problemele muzicii); 

— motivaţia directă, imediată sau depărtată sau intrinsecă, lăuntrică, extrin- 
secă (dată de cineva din afară) despre plăcerea, importanța unui domeniu (aici 
muzical). 

Cerinţele expuse mai sus pot constitui puncte de plecare în proiectarea 
activităților şi a conţinuturilor necesare atingerii obiectivului-cadru 4, punându-le 
în acord cu ciclurile curriculare şi cu personalitatea fiecăruia dintre cei ce predau 
educaţia muzicală la clasele de gimnaziu. 


a) Conduita emoţional-expresivă în interpretarea muzicală 

Pornindu-se de la premisa că înfăţişarea omului este expresivă „nu este mută” 
(M. Zlate), că ea furnizează informaţii despre ceea ce nu se poate spune prin 
cuvinte, s-a ajuns din vechime la acceptarea faptului, atât de evident, şi chiar la 
constatări de felul zicalelor: „chipul este oglinda sufletului” sau „ceea ce se arată 
este o imagine a ceea ce nu poate fi văzut”. 

Interpretarea muzicală (vocală, instrumentală) înseamnă o traducere prin eul 
personal a intenţiilor unui compozitor. Cel ce „interpretează”, foloseşte în 
interpretare, voluntar sau involuntar, o serie de mijloace muzicale: timbrul vocii, 
intensitatea sunetelor, tempoul de execuţie a piesei etc. alături de mijloace specifice 
artei actorului, mimica, pantomima, uneori expresive modificări de natură 
vegetativă. Toate formează conduita emoțional-expresivă de interpretare muzicală. 

Interpretarea unui cântec de către elevi, pentru a cultiva sensibilitatea 
exprimării emoţional-expresive trebuie să fie însoțită de exerciţii de intonaţie a 
cuvintelor şi a muzicii, în care accentul expresiv al cuvintelor, sau respectarea 
curbei anacruză-cruză-metacruză, locul respirației, cenzurii au un efect bun 
interpretativ dacă sunt aplicate cu măsură, cu profesionalism. Tocmai pentru a 
cunoaşte măsura dată de profesionalism, propunem, în ceea ce priveşte mimica, ca 
în ora de educație muzicală (sau dirigenţie), să se arate şi să se aplice în cântec, 
ansambluri de mişcări referitoare la mobilitatea feţei: deschiderea ochilor şi direcția 
privirii, poziţia sprâncenelor, mişcarea buzelor care dau feţei tipurile de expresii 
emoționale cu aceste 3 elemente anatomice. 

Diferite tipuri de expresii emoţionale 


Pantomimica reprezintă ansamblul expresiv al întregului corp, la care trebuie 
să apelăm uneori pentru a exprima stări emoţionale prin ţinuta corpului, gesturi şi 
ritmul mersului, de exemplu: mersul sprințar săltat, exprimând bucuria, buna 
dispoziţie; mersul încetinit ca tempo exprimă o tristeţe, supărare, surprindere etc. 

In cazul când o piesă muzicală (pentru un solist vocal) este mai complexă se 
poate apela şi la mijloace de genul modificării intenționate a respirației, paloarea 
feţei, tremurarea vocii sau a feței, plâns, râs etc., ce formează ansamblul de 
modificări de natură vegetativă 


b) Procedee de obiectivare a imaginației 

Imaginaţia ca proces cognitiv, este un proces de elaborare a unor imagini şi 
proiecte noi, pe baza combinării şi transformării experienţei proprii. Transpusă pe 
cadrul Educaţiei muzicale, aceasta ne conduce spre câteva procedee de obiectivare 
a ei, cum sunt: 

— aglutinarea (combinarea unor părți, a unor lucruri, fiinţe, fenomene care 
permit apariţii noi); 

— amplificarea şi diminuarea dimensiunilor unei structuri iniţiale (personaje 
ce au o caracteristică modificată în felul acesta); 

— multiplicarea şi omisiunea — pot crea în muzică cuplări de personaje, colaje 
muzicale şi interpretative variate. 





12 Paul Popescu-Neveanu, Mielu Zlate, Tinca Creţu, Psihologie, manual pentru clasa 
a X-a, şcoli normale şi licee, Editura Didactică şi Pedagogică, Bucureşti, 1995. 

Putem obţine prin aceste mijloace, câteva categorii estetice, de exemplu ale 
„comicului” atât de agreat de elevi. Am exemplifica printr-un model propus de 
Saint-Saens în „Carnavalul animalelor” când, pentru a ilustra comic broasca 
țestoasă, se foloseşte melodia vivantului Can-Can într-un tempo lent, târât, precum 
mersul reptilei. 

Sau, am propus, tot pentru a obiectiva procedeele imaginației ca un personaj 
ca Păcală să interpreteze arii preclasice (Cimarosa, Monteverde etc.). 

Cele expuse în legătura cu imaginația se referă la categoria „imaginație 
reproductivă” pentru că a combinat imagini ale realității. Se foloseşte „rezervorul 
memoriei”, dar îl reconstruieşte, fără să se depărteze sau să se opună realului, 
procedee specifice imaginației creatoare. 

In ce măsură, în şcoală, reuşim cu elevi să atingem şi latura propriu-zisă, a 
imaginației creatoare rămâne de constatat prin produsele create în cadrul educației 
formale. 

e Empatia este unul din cele mai importante procedee de obiectivare a 
imaginației. Empatia (einfiihlung) înseamnă capacitatea de a trăi viaţa afectivă a 
altuia (P. Popescu-Neveanu). Abilitatea empatică, rapiditatea „intrării în pielea 
personajului”, a complexului său afectiv este o componentă importantă a talentului 
artistic, muzical în acelaşi timp. 

In procesul de formare a personalității, fiecare ins trebuie să asimileze modele 
prin care se identifică cognitiv, afectiv uneori şi fizic, ca vestimentaţie (vezi 
fenomenul Elvis Presley etc., în care tinerii imită total modelul comportamental şi 
interpretativ al „Regelui rock-ului”; fenomenul este specific multor zone geografico-isto- 
rice culturale. De exemplu, pe vremea modei Wagner, doamnele din Germania se 
îmbrăcau precum walkiriile din operele compozitorului etc.) 

Interpretarea vocal-instrumentală solistică sau în grup implică în mod 
obligatoriu aplicarea creativă a unora din procedeele amintite mai sus. 

In clipa când un elev solist sau întregul ansamblu coral, instrumental, atacă 
(începe) o piesă, profesorul trebuie să fie încredinţat că acesta este capabil de 
empatie, de transpunere în starea afectivă pe care trebuie să o transmită 
spectatorilor prin mimică, pantomimică şi expresivitate cu mijloace muzicale. 


c) Creativitatea şi cotele de originalitate 

A crea înseamnă a produce ceva nou. 

Cota de originalitate!” corespunde distanţei dintre produsul nou şi ceea ce 
preexistă ca fapt cunoscut şi uzual în domeniul respectiv. 

Creativitatea unui ins (subiect) este capacitatea complexă de a produce ceva 
nou la care îşi aduc aportul toate procesele psihice de la senzaţii-percepţii la 
afectivitate şi voinţă, aptitudini. Acestea nu sunt creative ele însele, dar devin prin 
atitudini creative “. 

Dintre atitudinile creative, care pot si trebuie depistate la elevi, psihologia 
románeascá menţionează un grup care poate fi utilizat de profesorul de Educaţie 
muzicală `: 





'5 Paul Popescu-Neveanu, Mielu Zlate, Tinca Creţu, op. cit., p. 180. 
14 Paul Popescu-Neveanu, Dicţionar de psihologie, Editura Albatros, Bucureşti, 1970, 
p. 157. 
'5 Paul Popescu-Neveanu, Mielu Zlate, Tinca Creţu, op. cit., p. 184. 

— încrederea în forțele proprii, dorinţa de realizare de sine; 

— interesul şi devotamentul faţă de profesiune sau un domeniu care se 
transformă în scop al vieții; 

— atitudinea antirutinieră; 

— cutezanța şi asumarea unor riscuri legate de proiectele dificile la care s-a 
angajat; 

— perseverenta în căutarea soluţiilor, în revizuirea acestora; 

— simțul valorii şi atitudinea valorizatoare, care conduc la recunoaşterea 
deschisă şi onestă a valorii altora şi a afirmării demne a propriei valori. 

Trebuie să subliniem că fiecare ins are un anumit grad de creativitate pe un 
anumit domeniu, dar numai unii sunt talentați. 

Talentul, ca o treaptă superioară a aptitudinilor, reprezintă capacitatea de 
creativitate la un nivel superior. 

Din cele expuse — succint — până aici, credem că s-a evidențiat faptul că 
procesul de creativitate nu poate fi un obiectiv prioritar al şcolii. Stimularea prin 
atitudini a aptitudinilor fiecărui elev se poate constitui într-un deziderat ce va da 
roade în timp. Excepţia — „elevul minune”, întăreşte regula. 

Zestrea de cultură generală (rezervorul memoriei, rezervorul de experienţe 
şi trăire afective) devine deci „fundamentul cultural al personalităţii” (Ralph 
Linton) fără de care omul nu poate — în cazul nostru — interpreta expresiv o 
muzică, nu poate imagina ceva în legătură cu cele interpretate de el sau de alţii. 
Procesul de elaborare a unor imagini noi (imaginaţia) sau de a crea ceva nou 
(creaţia) nu au din ce se forma dacă nu există cultură generală. 

Obiectivul-cadru 4 este intim legat de celelalte obiective-cadru dar cu 
precădere de obiectivul-cadru 1. 

Dacă un elev, la sfârşitul unei perioade de timp, va intona un cântec, acestuia 
trebuie să i se dea posibilitatea să-şi construiască propriul scenariu de interpretare 
apelând la mijloace specifice muzicale sau specifice altor arii curriculare. 

Intim legate de standardele de performanţă pentru învățământul secundar 
inferior, obiectivele de referință prin care se ating cerinţele obiectivului-cadru 4 
credem că trebuie să vizeze aspecte dictate de: (1) planul strict muzical (invenţii 
melodice, improvizații şi variaţiuni ritmice, soluții armonice (după caz), propuneri 
de aranjamente vocale, instrumentale), de (2) planul asociativ cu alte mijloace de 
exprimare care să-i dezvolte priceperea alcătuirii unui cât de modest scenariu în 
regie proprie, de (3) planul comunicării verbale sau scrise a intenţiilor din limbajul 
muzical interpretat de elev sau de alții. 


2.1.3. Programa de Educaţie muzicală 
pentru clasele a IX-a şi a X-a 
(ciclul liceal al cursului secundar inferior) 


Programa pentru clasa a IX-a aprobată în 2004 (Ordinul Ministrului Educaţiei 
şi Culturii nr. 3458/9.03.2004) sintetizează în două competenţe generale, obiecti- 
vele avute în vedere în clasele anterioare (cu precădere pentru clasele V-VIII) sub 
formularea: 

1. Corelarea în practica muzicală a elementelor de limbaj muzical 
receptate. 

2. Expunerea prin şi despre muzică, valorificând dimensiunile afective, 
creative şi estetice ale propriei personalităţi 

Din prezentarea ierarhizată a competenţelor generale din formularea lor, cât 
şi din expunerea de motive din nota de prezentare, reiese o altă optică 
metodologică. Elementele de limbaj se deduc din materialul receptat (audiție), iar 
exprimarea prin limbajul sunetelor (interpretarea vocal-instrumentală) şi expri- 
marea despre muzică, dă posibilitate elevului să-şi valorifice sentimentele, să 
devină creativ şi să poată aprecia valoarea estetică a manifestărilor în care este 
implicat direct. 

Competenţele specifice utilizează trei verbe pentru a contura competența 
generală 1: să fie capabili să recunoască elemente de limbaj, teme muzicale în cântece 
interpretate după auz, descifrate sau audiate, să descifreze teme accesibile în care să 
coreleze vocal sau instrumental semnul cu sunetul, să diferențieze genuri, forme. 

Conținuturile se referă la probleme ce au fost predate în clasele V-VIII şi 
adaugă un repertoriu pe descifrare de teme din muzica populară şi clasică, 
preclasică, renascentistă sau a Ars Nuovei. Recomandările pentru audiții şi pentru 
repertoriul coral se încadrează în limitele cunoscute de stil şi accesibilitate. 

Competenţele specifice pentru atingerea competenţei generale 2 fac trimiteri 
la capacitatea elevului de interpretare vocal-instrumentală a unor piese solo sau în 
formaţie corală, instrumentală, dând dovadă că este cunoscător al limbajului 
codificat scris de compozitor; că este capabil să realizeze acompaniamente 
instrumentale şi că este stăpân pe o tehnică minimă dar corectă instrumentală; să 
facă aprecieri comparative şi autoaprecieri referitoare la interpretarea muzicală sau 
la ideile emise de alţii sau de el. 

Despre oferta de valori şi atitudini prezentate (la subcapitolul 1.2.4.), adău- 
găm faptul că este bine ca profesorul să completeze tabloul cu atitudinile creative 
din subcapitolul „Creativitatea şi cotele originalității”. 

O valoare presupune o polarizare între pozitiv şi negativ şi cere ierarhizarea 
unor elemente observabile, pentru a cunoaşte nivelul de standardizare de care e 
capabil elevul în domeniul muzicii. 

Sugestiile metodologice îşi reiterează opţiunile pentru cele trei resurse 
materiale (mijloace) de realizare a Educaţiei muzicale, cântarea vocală, audiția şi 
iniţierea instrumentală. Sintetizăm ideile principale din programă (p. 4-5): 

— educația muzical-instrumentală se face prin intermediul celor cu manua- 
litate uşoară, cu resursele şi conținuturile specificate în programă, educaţie prin 
care se intră în lumea muzicii: descifrare, interpretare; 

— educaţia muzical-vocală va asigura repertoriul de cântece, dar descifrarea 
se va face prin intermediul instrumentului, nu a solfegiului; 

— analiza, în principal, va viza formele muzicale, probleme estetice, legătura 
muzicii cu textul literar; 

— auditia nu mai este un auxiliar al teoriei; 

— deprinderile muzicale trebuie să parcurgă trei stadii: de receptare şi 
reproducere a elementelor muzicale, recunoaşterea lor auditivă şi de valorificare 
creativă. 

Faţă de ideile generale şi viziunea programei pentru clasa a IX-a, profesorul 
de muzică trebuie să se documenteze în plus şi: 

— asupra metodelor de iniţiere instrumentală: tehnici, repertoriu şi a ordinii 
sunetelor care să corespundă atât tehnicii instrumentale, cât şi specificul vocii 
elevului; 

— asupra compatibilizării diapazonului vocii copiilor cu cel al instrumentului 
şi ambitusul cântecului, pentru ca piesele să poată fi intonate vocal-instrumental; 

— asupra tehnicilor de audiție muzicală'S; 

— să manifeste o grijă sporită faţă de rubrica „activităţi de învăţare” şi pentru 
relațiile interdisciplinare. 


Programa pentru clasa a X-a 
(ciclul inferior al liceului) 


Programa de Educaţie muzicală (aprobată prin Ordinul Ministrului Educaţiei 
şi Culturii nr. 4598/3 1.08.2004) are aceiaşi structură ca programa pentru clasa a IX-a: 
competenţe generale, competenţe specifice, conţinuturi, valori-atitudini, sugestii 
metodologice, sugestii de melodii şi teme cântate, sugestii de audiții muzicale şi 
corale din repertoriul românesc şi internaţional. 

Dacă programa pentru clasa a IX-a viza conținutul şi repertoriul specific 
perioadei Ars Nova — Renaştere — Baroc — Clasicismul muzical, programa pentru 
clasa a X-a indică probleme ale romantismului (secolul al XIX-lea) şi ale creaţiei 
muzicale din secolul al XX-lea (inclusiv neomodaliştii). 

Se subliniază cu insistenţă să se apeleze la demersul inductiv de predare-în- 
văţare: „noțiunile vor fi anunţate în strictă legătură cu descoperirea lor auditivă 
muzicală”. 


Concluzie preliminară 

Programele şcolare pentru învățământul obligatoriu sunt construite după o 
schemă modernă, coerentă ce porneşte de la obiective-cadru (iniţial 3 ulterior 2 
pentru învățământ primar, momentan 4 pentru gimnaziu, 2 competenţe generale 
pentru clasele a IX-a şi a X-a). Noi am propus, în lucrarea de faţă, şi alte standarde 
de performanţă pe care le considerăm realizabile dacă sunt respectate nivelurile de 
capacitate ale elevilor, minim, mediu, maxim (optim). 

Pentru ca să fie respectat spiritul programelor actuale este nevoie de oferte de 
ştiinţă metodologică, adică soluţii izvorâte din experimentări sau din trieri şi 
adaptări ale tehnicilor celor mai cunoscute metode de predare instrumentală, vocală 
a secolului al XX-lea, grupate în materiale suport pentru profesor şi separat pentru 
elevi, care să înceapă „cu sfârşitul”, adică cu standardele de performanţă. 


2.2. Planificarea calendaristică 


2.2.1. Prezentare generală 


După ce profesorul de Educaţie muzicală a studiat cu atenţie planul-cadru şi 
programele şcolare şi îşi cunoaşte norma didactică, clasele la care va preda, trebuie 
să întocmească o planificare calendaristică, adică o repartizare anticipativă a unor 
componente pentru activitatea didactică, desprinse în parte din programa şcolară 
(ne referim la obiectivele de referință şi conținuturile indicate pentru fiecare clasă). 





!Š A se consulta: Georgeta Aldea, Munteanu Gabriela, Didactica educaţiei muzicale în 
învățământul primar, Editura Didactică şi Pedagogică, Bucureşti, 2001; Gabriela Munteanu, 
Metodica predării educaţiei muzicale în gimnaziu şi liceu, Editura Sigma, Bucureşti, 1999. 

O astfel de planificare calendaristică (anuală, semestrială sau trimestrială, după 
cum era organizată structura anului şcolar) o realizau şi înainte de 1989 mulţi profe- 
sori/învăţători. Partajarea orientativă a „tablei de materii cu subiecte”, adică vechea 
programă şcolară, evită în felul acesta discontinuităţile în predare-învăţare-evaluare. 
Din practica şcolară şi chiar universitară, se cunosc cazuri în care la finele trimestrului 
se predau îngrămădit mai multe lecții (cursuri), fără timp necesar consolidărilor. 

Actuala planificare calendaristică are rostul de a face ordine în succesiunea 
predare-învăţare-evaluare, pe de o parte. Se grupează conținuturile în contexte 
tematice numite unități de învățare, ce au rostul, pe de altă parte să dea un tempou 
personalizat predării-învăţării-evaluării şi chiar o arie personalizată de cuprindere a 
conţinuturilor. 

Apariţia unităților de învăţare ca element nou în proiectarea didactică, 
constituie un fapt derivat din principiile ce au generat reforma curriculară 
(principiul selecţiei şi ierarhizării culturale ce permite trecerea de la viziunea mono 
la cea inter şi pluri, multidisciplinară etc.). 

Altfel spus, noua planificarea calendaristică solicită profesorului să organizeze 
o succesiune a conținuturilor (subiectelor de lecţii, capitolelor, activităților practice 
corale, instrumentale indicate în orele repartizate trunchiului comun) în conformitate 
cu viziunea proprie didactică, viziune ce nu poate să nu ţină cont de ciclul curricular 
şi de realitatea concretă a clasei la care va preda. De aceea este nevoie de o privire 
retrospectivă ce ne va lămuri asupra obiectivelor de referință ce au fost indicate 
pentru absolvirea clasei. „Trecutul elevului” se va cunoaşte consultând cataloagele şi 
caietele proprii de observaţii. În cazul în care se preia catedra unui alt coleg, 
preluarea datelor concrete despre standardele de performanță ale clasei sunt 
obligatorii, cât şi cunoaşterea manualului alternativ după care s-a lucrat anterior. 


Reţineţi ! 


O grupare de conţinuturi unitară tematic, dar flexibilă, care are 
capacitatea să fie coerentă, să permită sintetizare şi continuitate pe un anumit 
spaţiu de timp, să determine reacţii comportamentale intim legate de obiecti- 
vele de referinţă/competenţele specifice şi care se finalizează printr-o evaluare, 
este cunoscută în literatura de specialitate ca fiind o unitate de învăţare. 

Planificarea calendaristică devine un document ce poartă amprenta profeso- 
rului dacă acesta şi-a organizat planificarea pe unităţi de învăţare. 

Pentru Educaţia muzicală Ghidul metodologic (2002) propune, orientativ 
pentru muzică, următoarele unități de învăţare: 

— cântarea în colectiv (vocal-instrumentală); 

— melodia (armonia, polifonia); 
ritmul; 

— interpretarea; 

— timbrul muzical. 

Totodată se subliniază în mod expres că „elementele de cultură muzicală se 
introduc în limitele strict necesare, legate de piesele interpretate sau audiate, la 
orice conținut”. 

Aceeaşi idee se reiterează şi în programa de Educaţie muzicală pentru clasa 
a IX-a (2004): „Elementele de cultură muzicală (date despre forme, genuri, 
compozitori) se vor aminti în strictă legătură cu operele amintite”. 

Rubricaţia schemei unei planificări calendaristice (semestriale, anuale) 
formatul, bordul, se prezintă în felul următor: 

— Scoala ... 

— Clasa ... 

— Disciplina: Educaţie muzicală 

— Profesor ... 

— Număr total de ore... 

— Anul şcolar ... 





š o L a, 
Nr. | Unitatea | = sa = ° Număr de 
crt. de ZE = DES ore Săptămâna | Observaţii 
Ps = Wiz, > 
învățare | 881 g 2 — | prevăzute 
f <o A 
O“ O an 
O O 
































2.3. Proiectarea unităților de învăţare 
şi a tipurilor de lecţii, a diverselor activităţi ce 
aparţin Educaţiei muzicale formale şi informale 


2.3.1. Proiectarea unităţilor de învăţare 
specifice Educaţiei muzicale 


Proiectarea unităților de învăţare în totalitate şi separat a fiecăreia, constituie 


punctul forte în proiectarea didactică personalizată. 
Formatul recomandat de Ministerul Educaţiei şi Culturii pentru a se păstra 


unitatea concepției este următorul: 


Proiectul unei unităţi de învățare pentru clasa ... 


— Scoala ... 
— Disciplina: Educaţie muzicală 
— Număr de ore... 




















Detalieri | Obiective | Activităţi 
de de de Resurse | Evaluare 
conţinut | referinţă | învățare 








Fiecare unitate de învăţare se desfăşoară pentru predarea-învățarea conţinu- 
turilor pe parcursul mai multor săptămâni şi se finalizează cu evaluarea care se 
realizează fie continuu, fie printr-o probă finală de sinteză, într-o oră sau parte de 
ore, cât permite numărul de ore alocat pentru fiecare unitate de învăţare. 

Formatul unei matrice de evaluare sintetizează tonalitatea țintelor (O.R./C.S.) 
ce trebuie supuse probelor de evaluare şi are în vedere o ofertă largă de instrumente 
de evaluare ce pot fi alese potrivit cu natura şi încărcătura țintelor şi nivelul 
capacităţii minim, mediu, maxim al lotului (clasei) de elevi. 

Un asemenea model de format se prezintă grafic în felul următor pentru 
învățământul obligatoriu cu O.R., pentru liceu cu C.S.: 


Matricea de evaluare pentru unitatea de învăţare ... pentru clasa ... 














O.R Probă orală Instrumente de evaluare Referat | Portofoliu 
Zau x j Probe practice | Probe scrise 
sau | — răspuns la întrebare Ant l piată 
C.S. | — comentariul audiţiei aa o il i 
š Instrumental 
O.R; 
O.R> 


























În privinţa unităţilor de învăţare, remarcăm faptul că în Ghidul metodologic 
(2002) sunt prevăzute cinci unităţi, pe care ghidul le recomandă pentru toate 
clasele. 

Deoarece întreaga proiectare didactică (planificarea calendaristică, proiec- 
tarea unităților de învăţare, proiectarea detaliată a lecţiilor, activităţilor formale şi a 
celor ce valorifică activităţile informale) este supusă unui demers personalizat, se 
iveşte — credem, în unele cazuri — situaţia că denumirea unităţilor de învăţare şi a 
activităților de învăţare şi chiar relaționarea lor cu obiectivele de referință, compo- 
nentele specifice, să fie în pericol de a atinge amatorismul, improvizația. 

Credem că este imperios necesară apariţia în Didactica educației muzicale a 
unor oferte ce nu trebuie să glosseze unica ofertă, de altfel bună, din Ghidul 
metodologic (2002), dar care trebuie, ca orice primă ediţie, revizuită şi 
îmbunătăţită. Concomitent este nevoie de reciclarea cunoştinţelor tuturor cadrelor 
didactice pentru ca în cadru organizat prin departamentele de profil, acestea să se 
abiliteze la noul tip de proiectare didactică, proiectare ce necesită asistare ştiinţifică 
şi prezența specialiştilor atât de rari în didactica oricărui obiect de studiu. 


Propuneri de unităţi de învăţare 


A. Ghidul metodologic (2002) indică următoarele unităţi de învăţare: 
I. Cântarea în colectiv (vocală şi instrumentală); 
II. Melodia (armonia, polifonia); 
III. Ritmul; 
IV. Interpretarea; 
V. Timbrul muzical. 


B. Propunem ca unitățile de învăţare să pornească de la modelul schemei lui 
Helmholtz, ce indică proprietăţile sunetului muzical: 
L. Înălţimea sunetului; 
II. Durata sunetului; 
III. Intensitatea sunetului; 
IV. Timbrul sunetului. 
Schema, ca să fie completă, trebuie să conţină şi componentele: V. „Construcţia 
— arhitectura pieselor muzicale” şi VI. „Estetica stilurilor”. 

Unităţile propuse la soluția B, conduc spre conţinuturi ce se reunesc astfel în: 

e Unitatea I: sunetele muzicale (vocale şi instrumentale) intervale, melodia 
(ca lanţ de intervale, module de intervale), scări, acorduri care conduc la armonie. 

e Conținuturile unităţii II sunt: valori de durată a sunetului, formele ritmice, 
măsuri. 

e Problemele de dinamică şi agogică, fiind probleme de interpretare vocală, 
instrumentală, solistică sau colectivă, sunt cuprinse în unitatea III, facilitând 
cântarea vocală, instrumentală în formaţie corală, instrumentală sau intonarea 
individuală. 

e Unitatea IV ar da ocazie profesorilor să predea despre voci, instrumente, 
formaţii, genuri. 

e Unitatea V are în vedere elemente de construcţie a pieselor vocale, 
instrumentale, orchestrale de forme mici sau ample. 

Deoarece educaţia muzicală este o disciplină de cultură estetică, considerăm 
că unitatea VI trebuie să obiectiveze atitudinile estetice, opțiunile muzicale, intim 
legate de obiectivele-cadru 3 şi 4 din programele şcolare. 

Menţionăm că un model asemănător a stat la baza organizării cursurilor de 
teoria muzicii — Tratat de teoria muzicii de prof. univ. dr. Victor Giuleanu, apărut 
în 1984 — cuprinzător codex de teorii şi exemple referitoare la elementele de bază 
ale muzicii şi a domeniilor care le generează. Găsim modalităţi similare de tratare a 
fenomenului muzical şi sub forma unor scheme, în Cursul de teoria muzicii, a 
prof. univ. Dragoş Alexandrescu (vezi vol. I, p. 17) şi în viziunea catedrei de 
teorie-solfegiu-dicteu de la Braşov, Timişoara. 


C. O altă propunere se referă la focalizarea unităţilor de învăţare pe două din 
cele patru obiective-cadru. Unităţile ar viza: 

I. Elemente specifice interpretării vocale şi instrumentale; 
II. Elemente specifice artei componistice. 

La prima unitate de învăţare s-ar grupa elementele principale ale muzicii, 
ritmul şi melodia ca elemente generate de proprietăţile importante în viziunea 
muzicii clasice, adică durata şi înălțimea sunetului, alăturând probleme de 
intensitate şi de timbru şi domeniile care le generează, dar şi problemele de tehnică 
instrumentală şi de evaluare critică a interpretării vocale, instrumentale. 

La cea de a doua unitate s-ar ataşa capitole concentrice din forme muzicale, 
tehnici de improvizație şi construcţie a unor piese muzicale, armonie şi contrapunct 
(a dimensiuni stricte în funcţie de ciclurile curriculare şi filiera şcolii) şi estetica 
stilurilor, de evaluare a muzicii create şi receptate. 


2.3.2. Proiectarea secvenţială a lecţiilor 
şi a diverselor activități ce aparțin 
Educaţiei muzicale formale şi informale 


În metodologia recomandată prin ghidurile Ministerului Educaţiei şi Culturii, 
2002, există precizări în legătură cu proiectarea secvenţială, şi anume a raportului 
dintre unităţile de învăţare şi lecțiile cu subiecte diferite, ce compun unitatea de 
învăţare. 

Se apreciază că proiectarea corectă a strategiilor ce vizează unitățile de 
învăţare oferă, în rubricile ce compun formatul, suficiente date referitoare la 
elemente de conţinut, resurse (aici cântece, recomandări de audiții muzicale), 
activități de învăţare şi precizări a tipului de evaluare, date, care, consideră 
inițiatorii Ghidului metodologic, nu mai necesită detalierea la nivelul unui proiect 
de lecţie, ca document separat. 

Se mai estimează că delimitări prin linii orizontale punctate a lecţiilor 
(detalierea conţinuturilor) ce compun unitatea de învăţare şi mai departe, a celor 
cinci unităţi de învăţare recomandate pentru educaţie muzicală, clarifică şi conţine 
datele necesare şi suficiente pentru desfăşurarea lecţiilor pe parcursul orelor 
didactice pentru un semestru sau an şcolar integral. 

Avantajele certe ale unui asemenea punct de vedere, faţă de proiectarea într-un 
document separat al fiecărei lecţii, specifică proiectării de tip clasic, sunt de natură să 
stimuleze creativitatea profesorului şi creează, în câmpul predării-învățării-evaluării, 
o unitate în legătură cu tema centrală spre învăţare. 

Opinia noastră este aceea că un astfel de demers avantajează în primul rând 
profesorii cu o experienţă de cel puţin trei ani la catedră, care nu au nevoie decât de 
un ghid de orientare, dat de rubricile formatului unei proiectări a unităților de 
învăţare. 

Studentul la practică pedagogică şi profesorul în primii 2-3 ani la catedră are 
nevoie, după opinia noastră, de stăpânirea secvențelor unei lecţii, secvenţe care se 
referă la o anume tactică: Ce trebuie făcut? Cát trebuie predat, învăţat? Cát trebuie 
să dureze activităţile de predare-învăţare? Cum se poate ajunge la comprehensiune 
de către elevi a celor predate, cum se formează o deprindere muzicală, o atitudine 
estetică? Când, cum se pun întrebările pentru evaluare? etc. 

Stăpânirea secvenţelor lecţiei şi a tacticilor de lucru din interiorul fiecărei 
secvenţe cu elevi, nu se pot dobândi decât cu ajutorul unor ghiduri detaliate, care 
ulterior trebuie abandonate şi create secvenţări personale ale lecţiei, nu înainte de a 
cunoaşte modele de lecţii. 

Disciplina Educaţiei muzicale are ca domeniu principal formarea si 
dezvoltarea deprinderilor de intonare vocală şi de execuţie instrumentală. 

Acestea nu se pot efectua decât pe baze ştiinţifice. Există tipuri de exerciții 
diversificate, ce au în vedere întotdeauna cântecul spre secvenţa care trebuie 
repetată, pentru a o stăpânii din punct de vedere melodico-ritmic într-o reproducere 
cât mai fidelă cu modelul-cântec. 

De aceea, expresiile „exerciţii de intonare” sau „exerciţii ritmice” sunt 
derutante pentru un profesor, în primii ani de şcoală, dacă nu i se recomandă 
tipurile de exerciţiu pentru aproape fiecare cântec vocal sau instrumental, şi ordinea 
efectuării lor în ideea reconstruirii cântecului în întregul lui. 

La cerinţele de mai sus, legate de deprinderile vocal-instrumentale, se adaugă 
elemente specifice creativităţii şi limbajului muzical ca limbaj nonverbal cu o 
semiografie specifică. Toate acestea necesită dirijări care pot şi trebuie date prin 
modelele de lecţii, ca posibile traiectorii şi secvenţe de urmat în activitatea 
didactică. 

În partea a I-a a lucrării vom prezenta câteva proiectări secvențiale (scenarii 
de lecţii) cu scopul de a veni în ajutor profesorului în ceea ce „trebuie să facă şi să 
ştie cât, cum să facă” pentru eficientizarea orei de Educaţie muzicală. 

Formatul unui asemenea proiect de lecţie sau activităţi corale, muzicale 
extraşcolare, care poate fi diversificat, este următorul: 


Şcoala ...... clasa ..... nivelul clasei ..... data ...... durata ..... 
Unitatea de învăţare ..... 

Subiectul (detaliere de conținut) ..... 
Tipul lecţiei ..... 

Premise ..... 

O.R./C.S. ..... 

Obiective operaţionale : 

Í... 

Diiss 

e A 

Probele corespunzătoare: 

Tas 

Di sa 

3: as 

Descripturi de performanţă ...... 


Secventele lectiei 
(scenariul didactic) 








Nr. | Secventa Activitatea Resurse 
crt. | activităţii Evaluare 
(buget de | profesorului | elevului | mijloace | metode | formă 
timp) didactice de lucru 
cu 
elevii 
































Cu sau fără acest plan secvențial, profesorul trebuie să fie sigur că poate 
acoperii coerent, complexitatea trinomului predare-învăţare-evaluare specifică 
educației muzicale. 


2.4. Chestionar cu itemi pentru autoevaluare 


I. Puneţi în corespondenţă noţiunile şi formulările didactice din cele trei 
coloane în aşa fel încât să rezulte specificul coloanei A, ce conturează înţelesul 
plenar al sintagmei: „proiectarea activităţilor didactice” (proiectarea demersului 
didactic). 


A B C 

1A programa şcolară 1B document elaborat de 1C este construit(ă) pe un scenariu 
inspectorul oraşului/ detaliat pe secvenţe de activități 
judeţului ale unei unități de învăţare 

2A programa unui opţio- 2B document elaborat de 2C are o structură care se bazează 

nal pentru gimnaziu Ministerul Educaţiei şi pe succesiunea CO-CR -— activități 
Culturii, CNC în colabo- de învăţare, conținuturi 
rare cu I.Ş.E. 

3A programa unui opţio- 3B document elaborat de 3C are următoarea structură de 
nal pentru liceu fiecare profesor alcătuire: argument O.R.—activi- 
tăţi, conținuturi, matrice de evaluare 


4A planificarea calenda- 4C are următoarea structură de 
ristică pentru alcătuire: argument, C.S. conți- 
gimnaziu/liceu nuturi, valori — atitudini, suges- 
tii metodologice 

SA proiectarea unei uni- SC are formatul: detaliere de 
tăți de învăţare pentru conținut O.R./C.S., activități de 
gimnaziu/liceu învăţare resurse, evaluare 

6A proiectul unei lecții GA au formatul: nr. crt., unitatea 


de învăţare, O.R./C.S., conținu- 
turi, numărul de ore săptămânal, 
observaţii 


Completaţi cu răspunsuri: 
IA=?B,2C 
2A =? B ,? C 
3A =? B ,? C 
4A =? B ,? C 
5A =? B ,? C 
6A =?B ,? C 


Evaluare 
Pentru fiecare item din coloana A cu răspuns corect se acordă câte 1 punct. 
Total = 6 puncte 


IL. a) Încercuiţi enunţul pe care îl consideraţi că acoperă întreaga definiție a 
conceptului de „unitate de învăţare”: 

1) Unitatea de învăţare este o grupare de conţinuturi ce are unitate tematică, 
ce nu-şi poate modifica aria conținuturilor. 

2) Unitatea de învăţare are durată fixă de timp şi un număr prescris de lecții, 
valabile pentru toţi profesorii. 

3) Unitatea de învăţare cuprinde teme diverse ce sunt şi are obiective create 
de profesor cuprinde într-o unitate de timp, de regulă un semestru. 

4) Unitatea de învăţare are o grupare de conţinuturi unitare tematic este 
flexibilă, coerentă, permite sistematizare şi continuitate pe un anumit arc de timp, 
determină reacții comportamentale ce tin de O.R./C.S., şi se finalizează cu evaluare. 


b) Corectaţi în scris/oral eventualele greşeli în enunţurile de mai sus. 


Evaluare 
Câte 0,50 puncte pentru fiecare răspuns corect. 
Total = 2 puncte 


III. În graficul bordului unităţii de învăţare de mai jos lipsesc specificaţiile 
unor rubrici. Completaţi-le oral! 





1 2 3 i 
Obiective Activităţi 
2 de referință | 
| t de ? I 
sau competente învă 
învăţare 




















specifice 

Evaluare 
Rubrica 1 = 1 punct 
Rubricile 4 şi 5 = 0,50 puncte 


Total = 2 puncte 


Rezolvări: 

L 1A=2B,2C 
2A=3B,3C 
3A=3B,4C 
4A=3B,6A 
5A=3B,5C 
6A=3B,1C 


II. a) punctul nr. 4 are definiție completă 


b) 1) Unitatea de învăţare poate cuprinde diverse conținuturi cu condiția să-şi 
păstreze unitatea tematică. 

2) Unitatea de învățare se desfăşoară pe un arc variabil de timp (2, 4, 10 
ore etc.) în funcție de subiectele ce se includ şi diferă de la profesor la profesor, 
pentru că unitatea e proiectată pe specificul clasei de elevi şi pe nivelul lor de 
cunoştinţe, deprinderi, atitudini etc. 

3) Unitatea poate să cuprindă acele conţinuturi, chiar diverse, care-i 
păstrează unitatea tematică, e coerentă, dar e flexibilă ca buget de timp, dar are 
obligaţia de a se racorda la obiectivele de referință din programă. 


III. Rubrica 1 = Detaliere de conținuturi 


Rubrica 4 = Resurse 
Rubrica 5 = Tipul evaluării (sau evaluare) 

ANEXĂ 


PLANIFICAREA CALENDARISTICĂ A UNITĂŢILOR DE ÎNVĂŢARE 
An şcolar 2004/2005 în demers personalizat 






















































































Clasa a V-a 
T Unități de învățare Obiective de referință ahoi Săptămâna 
l Căutarea în colectiv 1.1;2.1;2.2;2.3;4.1. 2 15-21 sept.; 15-21 dec. 2004 
š E Do asa 22 sept. — 5 oct. 2004 / 
2 Melodia 1.1;2.2;3.1;3.2;4.1. 17 10 ian. — 6 mai 2005 
i ie DAN rs 6-26 oct. / 17 nov. — 14 dec. / 
3 Ritmul 1.1;1.2;2.1;2.2;2.3;3.2;4.2. 11 9.27 mai 2005 
4 Interpretarea 1.1;1.2;2.1;3.2;4.1. 3 27 oct. — 16 nov. 2004 
5 Timbrul muzical 1.1;2.1;2.3;3.2;4.1. 3 30 mai — 17 iun. 2005 
Clasa a VI-a 
pos Unități de învățare Obiective de referință pi Săptămâna 
D = A A atu e Data EA 15 sept. — 5 oct. / 
1 Căutarea în colectiv 1.1;1.2;2.1;2.3;3.1;4.1. 4 15-21 dec. 2004 
š aaa as aq aa e 17 nov. — 14 dec. / 
2 Melodia 1.1;2.2;2.3;2.4;3.1;3.3;4.2. 18 10 ian. — 29 apr. 2005 
3 Ritmul 2.1;2.2;3.1;3.2;3.3. 6 6 oct. — 16 nov. 2004 
4 Interpretarea 2.1;4.1;4.4. 4 2-27 mai 2005 
5 Timbrul muzical 1.2;1.3;2.1;4.3. 3 30 mai — 17 iun. 2005 
Clasa a VIl-a 
D Unități de învățare Obiective de referință ie Săptămâna 
l Căutarea în colectiv 1.1;2.12.2;2.3;3.1;4.1. 4 15-28 sept. / 8-21 dec. 2004 
I 59-a 1:3 9. 29 sept. — 26 oct. / 
2 Melodia 1.1;2.2;3.1;3.2;4.1. 25 10 ian. — 17 iun. 2005 
3 Ritmul 1.1;2.1;3.1;4.5. 3 27 oct. — 3 nov. 2004 
4 Interpretarea 1.1;4.1;4.5. l 2-7 dec. 2004 
5 Timbrul muzical 1.1;2.1;4.5. 2 17-30 nov. 2004 
Clasa a VIII-a / 1 oră pe săptămână 
a Unități de învățare Obiective de referință id Săptămâna 
] Căutarea în colectiv 1.1;2.1;2.2;2.3;4.1. 3 15-28 sept. / 15-21 dec. 2004 
; T, 29 sept. — 16 nov. / 
2 Melodia 1.1;1.2;1.3;2.1;3.1;3.2;4.1. 23 10 ian. — 13 mai 2005 
3 Ritmul 1.1;1.2;1.3;2.1;2.2;3.1;3.2. 4 17 nov. — 14 dec. 2004 
4 Interpretarea 1.1;4.1;4.5. 2 16-27 mai 2005 
5 Timbrul muzical 2.1:2.2:3.2. 2 30 mai — 10 iun. 2005 

















Autor: prof. Elena-Coculeana Chitaigoroski, 
şcoala nr. 132 „Grigore Tocilescu”, Bucureşti 

UNITATEA DE CURS 3 
Norma didactică şi activităţile didactice 
ale profesorului de Educaţie muzicală 


Rezumat 

Unitatea de curs 3 îşi propune să servească drept un prim ghid studentului şi 
profesorului stagiar pe un traseu ce începe cu înscrierea la un concurs pentru ocuparea 
posturilor vacante din sistemul naţional de învățământ. Se dau lămuriri despre norma 
didactică (16-18 ore săptămânal) şi asupra activităților adiacente normei. Pentru prevenirea 
profesorului asupra felului cum îşi va aprecia munca, sunt prezentate atât felul în care el 
poate fi premiat sau, după caz, sancționat. 


Obiective urmărite: 

e să cunoască procedura de ocupare a unei catedre în învățământul 
preuniversitar; 

e să cunoască Sistemul naţional de învățământ din România; 

e să cunoască norma didactică şi activitățile adiacente specifice educației 
muzicale; 

e să cunoască drepturile şi obligațiile ce decurg din actele normative actuale. 


3.1. Procedura de ocupare 
a unui post/catedră în învățământ 


La categoria de probleme pe care trebuie să le cunoască şi să le rezolve un 
profesor până la 15 septembrie, data tradiţională de începere a anului şcolar în 
România — o problemă o va constitui cunoaşterea obligaţiilor ce decurg din norma 
didactică şi din activităţile adiacente (ansamblu coral, dirigenţie) normei sau alte 
activități nenormate (activitatea în cadrul comisiei, activitatea de evaluare a elevilor, 
activităţile nenormate de pregătire a serbărilor şcolare, a concursurilor şcolare). 

După terminarea facultăţii, finalizată prin examenul de licenţă şi examenul de 
absolvire a Departamentului pentru Pregătirea Personalului Didactic (cursurile 
acestuia din urmă sunt opţionale) absolventul, atras de cariera didactică, se înscrie 
la concursul de ocupare a catedrelor/posturilor vacante din învățământul preuniver- 
sitar, după o metodologie ce este dată publicităţii în fiecare an, de regulă la 
începutul anului şcolar. 

Concursul este coordonat ca metodologie de către Ministerul Educaţiei şi 
Culturii şi se organizează la nivel de judeţ pentru cele două categorii de profesori: 
de Educaţie muzicală şi de Educaţie muzicală specializată. Această categorie se 
referă la profesorii din învățământul vocaţional — specializarea muzică, ce predau 
în învăţământul integrat de artă sau cu program specializat de muzică: instrumente, 
canto, ansamblu orchestral (vezi Statutul personalului didactic, Legea nr. 128/1997 
modificată şi completată prin Decretul Prezidenţial nr. 598/13, iulie 2004, art. 9 
alin. 2 şi 3 şi Ordinele Ministerul Educaţiei şi Culturii cu privire la concursuri). 

În urma mediilor obţinute, profesorii se titularizează pe posturi (art. 16 alin. 1). 
Posturile pentru suplinire se ocupă de candidații care nu au ocupat posturi de 

titularizare (asigurate pe o perioadă de 4 ani), tot în ordinea mediilor obținute dar 
pe o perioadă de un an şcolar (art. 10 alin. 1 lit. C şi art. 16 alin. 2). 


3.2. Sistemul naţional de învăţământ în România 


Un profesor trebuie să cunoască în acelaşi timp care este ansamblul unităților 
şi instituţiile de învăţământ, adică Sistemul național de învățământ. 

In Legea învățământului nr. 84/1995, republicată şi modificată ulterior (1999, 
2004) la art. 15 alin. 2 se precizează: „Sistemul naţional de învățământ cuprinde 
unități şi instituţii de stat şi particulare”. Ele sunt eşalonate la art. 5, după cum 
urmează: 

„a) învăţământul preşcolar: grupa mică, grupa mijlocie, grupa mare, grupa 
pregătitoare pentru şcoală; 

b) învățământul primar: clasele I-IV; 

c) învățământul secundar, care cuprinde: 

1) învățământul secundar inferior, organizat în două cicluri care se succed: 
gimnaziu — clasele V-VIII şi ciclul inferior al liceului — clasele IX-X sau şcoala de 
arte şi meserii; 

2) învățământul secundar superior, ciclul superior al liceului — clasele 
XI-XII/XIII; 

d) învăţământul postliceal; 

€) învăţământul superior: universitar şi postuniversitar”. 

Învăţământul, după cum se observă, este organizat pe niveluri, este coerent şi 
asigură, prin modul în care este ierarhizat, o continuitate a instruirii şi educaţiei. 
Sistemul se completează şi cu activităţi de educaţie permanentă. 

Învăţământul preşcolar, primar şi secundar, constituie învățământul 
obligatoriu în România. 

Formele de organizare a învățământului, conform modificării Legii învăţă- 
mântului, art. 15 alin. 10 sunt: învăţământul de zi, seral, cu frecvenţă redusă, la 
distanță, comasat şi pentru copiii cu nevoi educative speciale nedeplasabili, cu 
şcolarizare la domiciliu. 

Învățământul obligatoriu se desfăşoară numai ca învăţământ de zi (art. 15 
alin. 11) existând în anumite cazuri de excepţie şi alte forme de cuprindere, după o 
metodologie specială a Ministerul Educaţiei şi Culturii. 

Învăţământul de 10 clase, în România, este obligatoriu. Frecventarea este 
obligatorie — conform art. 6 din Legea învăţământului modificată şi completată 
în 2004 — la forma de zi, şi încetează la vârsta de 18 ani. 

Cele expuse până acum se constituie într-o ofertă utilă (credem) de informaţii 
pentru profesorul de educaţie muzicală care poate să ocupe un post, pe specific, sau 
să îndrume activitatea metodică a unor comisii (comisia învăţătorilor pentru 
disciplina Educaţie muzicală) pentru orice nivel al învățământului obligatoriu 
deoarece în trunchiul comun este alocată o oră pe săptămână de educație muzicală 
până în clasa a X-a inclusiv. 

Învăţământul obligatoriu din România 
cu ore de Educaţie muzicală 
în trunchiul comun 





Învățământ secundar 


inferior: 
— gimnaziu: 
clasele V-VIII 
Învățământ | — liceu/şcoală de arte 
Învățământ primar: şi meserii: 


preşcolar | clasele I-IV clasele IX-X 


Apariţia „ciclului inferior al liceului” (clasele IX-X) în peisajul învățămân- 
tului obligatoriu este o noutate. 

Pentru că absolventul facultăţii de muzică poate funcţiona la o asemenea 
unitate de învățământ în urma concursului anual de ocupare a postului (ca titular 
sau suplinitor), credem util să prezentăm câteva elemente referitoare la acest ciclu 
de învățământ. 

Ciclul inferior al liceului (art. 23 alin. 1 din cap. IV, Secţiunea a 2-a) poate 
funcţiona în unităţile de învăţământ cu clasele I-X, V-X, I-XII/XIII, V-XII/XIII sau 
IX-XIIXIII. 

După caz şi cu aprobarea inspectoratelor, poate exista şi forma de liceu seral, 
frecvenţă redusă, învățământ la distanţă în anumite unități stabilite în urma unor 
evaluări speciale. 

Absolvenţii cursului inferior al liceului (art. 23 alin. 4) primesc „la absolvire 
un certificat de absolvire, portofoliu personal pentru educaţie permanentă şi, la 
cerere, foaia matricolă”. 


3.3. Norma didactică 


Conform statutului cadrelor didactice, norma didactică este de 16-18 ore pe 
săptămână (16 ore pentru profesori cu gradul I didactic). 

Norma didactică se referă la activităţi de predare înțelegând orele ce revin din 
trunchiul comun fiecărei clase de la clasa a V-a până la a IX-a (X). Despre 
conținuturile care trebuie ghidate după obiective (cadru, de referință) am dat 
explicaţii în unitatea de curs 2 a părţii I şi vom detalia prin proiecte ale unor unități 
de învăţare sau lecţii, în partea a II-a a lucrării de față dedicată diverselor tipuri de 
resurse (mijloace didactice, metode etc.). 

În completarea normei sau în suplimentarea ei intră şi activitatea de organi- 
zare şi desfăşurare a ansamblului coral. Conform art. 6 alin. 2 „în învăţământul 
obligatoriu se pot organiza activități de ansamblu coral şi de ansamblu sportiv, în 

afara orarului zilnic sau în zilele de sâmbătă, aceste activităţi pot fi incluse în 
norma profesorului, cu câte o oră pe săptămână pentru fiecare grupă”. 

În urma evaluării experienţei didactice de către directorii şcolii, unui cadru 
didactic începător i se pot repartiza ore de dirigenție (Legea 128/1997, art. 51 alin. 4). 

Revenind la norma didactică a profesorului, acesta are obligaţia de a efectua 
16-18 ore săptămânal. 

Pentru atestarea faptului că ora de Educaţie muzicală s-a efectuat, în 
cancelarie există o condică de prezenţă în care profesorul semnează conform 
orarului, indicând subiectul lecției sau tema activității. 

Fie la domiciliul propriu, fie în prelungirea orelor în incinta şcolii, profesorul 
trebuie să efectueze ore de evaluare (corectarea lucrărilor scrise, evaluări practice 
sub forma unor „producţii pe clasă”, unde fiecare elev îşi prezintă repertoriul 
instrumental etc. În multe situaţii este nevoie de ore suplimentare de consultaţii, 
atât pentru elevii care nu pot face față programei din motive de sănătate, 
schimbarea şcolilor etc., cât şi pentru elevii care se pregătesc pentru concursuri. 

Tot o activitate nenormată este şi cea pe care o desfăşoară profesorul în 
taberele de copii. Se supraveghează acolo 24 de ore din 24 programul 
administrativ, distractiv, educativ al grupei şi se urmăreşte sănătatea fiecărui copil 
încredințat de părinţi, şcolii. 

Pentru ca să fie un bun cunoscător al activităţii complexe de cadru didactic, 
prezentăm o schemă ce se doreşte a fi un ghid de cunoaştere şi prevenire a 
profesorului pentru ca acesta să ştie la ce tipuri de activităţi va fi solicitat pe tot 
parcursul unui an şcolar: 


Comentați ! 


A. Activităţi didactice normate şi remunerate 


Norma didactică este formată din 16-18 ore de 
predare din trunchiul comun pe săptămână 


Exemplu: 


Norma didactică cu mai puţin de 16-18 ore| Un profesor de Educaţie muzicală cu 
săptămânal va fi completată cu ansamblu coral | gradul I didactic = 16 ore, 8 ore pe 
şi/sau cu opționale trunchi comun, 2 ore C.D.Ş. extins 
(clasa a VIII-a), 2 ore C.D.S. opţional 
(clasele V-VI), 4 ore cor. 





Activităţi didactice suplimentare remunerate: 
1) dirigenţie aprofundare 


L = extindere 
2) C.D.Ş. opționale 





B. Activităţi didactice nenormate şi neremunerate (activităţi adiacente): 
e Evaluarea probelor scrise sau practice a elevilor 
e Consultaţii cu elevii 
e Consilierea părinţilor (şedinţe, vizite) 

Activităţi în cadrul catedrei/comisiei de specialitate 

Activităţi în cadrul consiliului profesoral pe şcoală 

Activităţi în cadrul consfătuirilor semestriale pe oraş/judeţ 
Participare în calitate de referent sau audient la sesiunile ştiinţifice 
Pregătirea şi participarea la concursurile/olimpiadele şcolare 
Participarea la concerte-lecţii, spectacole pentru copii 

Pregătirea serbărilor şcolare conform unui plan (semestrial/anual) 
Activitatea din cadrul taberelor şcolare 

e Asistenţa (supravegherea) la concursuri cu caracter interjudeţean/naţional 
(simulările concursurilor) 

e Participarea în jurii de specialitate 

e Activităţi în cadrul Casei Corpului Didactic sau a Societăţii Profesorilor de 
Muzică şi Desen. 

Aprecierea unui cadru didactic se va face la sfârşitul fiecărui an printr-un 
calificativ în care se conjugă aprecieri asupra calităţii muncii depuse în cadrul 
normei didactice (aprecieri făcute de director, şeful catedrei, elevi, părinţi, 
rezultatele muncii) şi numărul de activităţi şcolare şi extraşcolare la care a 
participat, asociat cu valoarea acestor prestări. 

Trebuie să precizăm că activităţile nenormate şi neremunerate fac parte din 
datoriile morale al profesorului, care indică o participare moral-afectivă de 
ajutorare, de explicare a menirii şcolii şi acţiunilor întreprinse de această instituţie. 

Profesorul nu va fi sancționat, dacă nu va pregăti elevii pentru un concurs sau ser- 
bare şcolară, dar va exista o apreciere negativă a unei astfel de inactivități. 

Profesorul de Educaţie muzicală nu va fi sancționat dacă nu pregăteşte sau nu 
însoţeşte elevii la un spectacol de calitate, dar el va fi sancționat indirect de elevi, 
colegii de cancelarie şi părinţi dacă neglijează sau refuză o astfel de activitate. 


3.4. Activitatea profesorului de Educaţie muzicală 
în cadrul unor organisme ale şcolii: 
consiliul de administraţie, consiliul profesoral. 
catedra/comisia de specialitate, consiliul clasei 


Într-o şcoală profesorul va avea obligaţia să participe la: 

a) şedinţele consiliului de administraţie şi consiliului profesoral; 
b) şedinţele catedrelor/comisiilor metodice; 

c) şedinţele consiliului clasei. 


a) Consiliul de administraţie — condus de directorul unităţii este format din 
5-11 membrii şi răspunde de gestiunea şcolii, organizarea şi desfăşurarea proce- 
sului de învăţământ (controlul parcurgerii materiei, a evaluării ritmice a elevilor), 
acordarea premiilor personalului unităţii, burselor şcolare, concediilor etc. 

Atunci când tema şedinţei consiliului priveşte o problemă a elevilor, sunt 
invitați şi reprezentanţii acestora. 

Consiliul profesoral este format din totalitatea cadrelor didactice dintr-o 
şcoală. Se convoacă pentru probleme de interes a tuturor catedrelor de specialitate 
şi comisiilor din şcoală. 


b) Catedrele sau comisiile de specialitate — grupează minim 4 membrii ai unui 
singur obiect de studiu (toți profesorii de Educaţie muzicală din şcoală) sau profesorii 
ariei curriculare „arte” sau ai altor discipline înrudite (vezi secțiunea 5, art. 37, 38, 39). 


80 


Pentru ca profesorul de educație muzicală să fie avizat asupra activităţii unei 
catedre, rezumăm câteva dintre sarcinile complexe ale catedrei. 


Sarcini de consiliere: 

— în proiectarea calendaristică şi secvenţială (unităţi de învăţare, proiecte de 
lecţii); 

— în utilizarea corectă a instrumentelor de evaluare (probe orale, scrise şi 
practice specifice Educaţiei muzicale); 

— în alcătuirea repertoriului de cântece vocal-instrumentale ca resurse legate 
direct de obiectivele de referinţă ale fiecărei clase; 

— în alcătuirea repertoriului şi scenariului pentru serbările şcolare; 

— în prevenirea şi rezolvarea unei situaţii conflictuale cu elevii, părinţii, 
colegii de cancelarie; 

— profesorul trebuie să aibă în şeful catedrei şi membrii ei, colegi oneşti. 


Sarcini de control: 

— în monitorizarea parcurgerii programei şi evaluarea ritmică a elevilor; 

— asistenţă la orele stagiarilor, profesorilor nou veniţi, la clasele unde s-au ivit 
probleme; 

— în analiza periodică a activității membrilor catedrei, a modului cum şi-au 
îndeplinit obligațiile izvorâte din norma didactică, a rezultatelor la concursurile 
şcolare şi situaţia absenţelor claselor terminale; 

— de stabilire a sarcinilor fiecărui membru; 

— de propunere a calificativelor prin care se operează norma fiecărui profesor. 


Sarcini de pregătire metodică, sarcini de cercetare ştiinţifică: 

— legate de organizarea unor dezbateri pe teme de specialitate muzicală sau 
de Didactica educației muzicale; 

— legate de informarea bibliografică cu noutăți editoriale; 

— legate de organizarea unor lecţii deschise pe probleme de predare-învăţare-eva- 
luare, specifice noilor orientări curriculare; 

— legate de participarea cu referate le sesiunile organizate de diverse instituții 
la nivel naţional şi internaţional. 


Sarcini legate de baza materială a şcolii: 

— procurarea manualelor şi a materialelor suport; 

— dotarea cu aparatură audio-vizuală; 

— confecţionarea materialelor didactice proprii fiecărei catedre (de preferat, 
materiale proprii fiecărui cadru didactic); 

— dotarea şi întreţinerea sălii de muzică (tip cabinet). 


c) Consiliul clasei (conform art. 40, alin. 1) este constituit din totalitatea 
personalului didactic de predare şi instruire practică care predă la o clasă, un 
părinte şi liderul elevilor. 

Sarcinile consiliului sunt legate de problemele progresului şcolar, cunoaşterea 
situației familiale a elevilor, organizarea consultațiilor pentru ajutorarea elevilor 
care au nevoie de sprijin suplimentar, probleme de disciplină, timpul liber al 
elevilor etc. 

3.5. Drepturile şi obligaţiile unui profesor într-o şcoală 


În unitatea de curs 3, componentă a părții I a lucrării de față ne-am propus 
să-i prezentăm profesorului aspecte legate de norma didactică şi diverse activități 
nenormate, care întregesc norma de 16-18 ore pe săptămână, activităţi care 
aliniază, într-un fel, numeric orele de muncă ale profesorului cu ale celorlalte 
categorii de oameni angajaţi în diverse domenii de muncă. 

O dată titularizat sau suplinind timp de un an orele de educaţie muzicală 
dintr-o şcoală, profesorul trebuie să-şi cunoască şi drepturile (Statutul cadrelor 
didactice — Titlul IV, cap. I), din care selecţionăm: 

e Art. 103 lit. a: „Concediul anual cu plată, în perioada vacanţelor şcolare, va 
fi de cel puţin 62 de zile, exclusiv duminicile şi sărbătorile legale”. 

e Art. 108 alin. 1: „Cadrele didactice şi copiii acestora în vârstă de până la 
14 ani, beneficiază în tabere şi excursii de gratuităţi privind transportul, cazarea şi 
masa, în condiţiile legii”. 

e Art. 108 alin. 2: „Copiii personalului didactic sunt scutiţi de plata taxelor 
de înscriere la concursurile de admitere în învățământul superior şi beneficiază de 
gratuitate la cazarea în cămine şi internate”. 

e Art. 97 alin. 1: „Cadrele didactice nu pot fi perturbate în timpul desfă- 
şurării activităţii didactice de nici o autoritate şcolară sau publică”. 

Alături de aceste foarte succinte selecționări a celor aproape zece articole ale 
capitolului L care lămuresc asupra numeroaselor reglementări referitoare la 
drepturile şi obligațiile profesorilor, alăturăm şi cele din Titlul V, Distincții şi 
premii în art. 112 alin. 1 şi 2, unde se precizează: „Personalul didactic titular cu 
rezultate excelente în activitatea didactică, educativă şi ştiinţifică poate primii 
decoraţii, ordine, medalii, titluri, precum şi premii în bani, potrivit legii: 

e Ordinul Spiru Haret, clasele Comandor, Cavaler, Ofiţer; 

e Ordinul Alma Mater, clasele Comandor, Cavaler, Ofiţer; 

e Medalia — Membru de onoare al corpului didactic; 

e Diplome: Gheorghe Lazăr, clasele I şi II; Titu Maiorescu, clasele I şi II; 
Alexandru Rosetti, clasele I şi II; 

e Diplomă de excelenţă. 

In acelaşi capitol (ID, Titlul VI se referă la îndatoririle pe linie disciplinară pe 
care le au profesorii într-o şcoală. 

In cazul încălcării îndatoririlor prevăzute în contractul individual de muncă 
sau a normelor de comportare care dăunează intereselor învățământului şi 
prestigiului instituţiei, se aplică sancțiuni disciplinare, care conform art. 116 sunt: 

a) observaţie scrisă; 

b) avertisment; 

c) diminuarea salariului de bază (până la 15% din salariul pe o perioadă de 
1-6 luni; 

d) suspendarea pe o perioadă de până la 3 ani, cu dreptul de a se înscrie la 
concurs pentru o funcție didactică superioară, grad didactic, funcție de conducere; 

e) destituirea din funcția de conducere; 

f) desfacerea disciplinară a contractului de muncă. 

Propunerea de sancţionare se face de către directorul unităţii, din învăţă- 
mântul preuniversitar (art. 117) cu cel puţin '/; din numărul total al membrilor de 
administrație ori ai consiliului profesoral. 

PARTEA a Il-a 


Ne propunem în această parte a lucrării să răspundem la întrebarea: Ce trebuie să 
ştie studentul/profesorul debutant despre categoriile de resurse ale procesului de 
Educaţie muzicală şi cum trebuie să le utilizeze pe tot parcursul anului şcolar? 


Unitatea de curs 4 
RESURSELE UMANE — 
PROFESORUL SI ELEVII CA ACTORI 
AI PROCESULUI DE EDUCAŢIE MUZICALĂ 


Rezumat 

Resursele umane ale procesului de Educaţie muzicală sunt profesorul şi elevii. Pentru că 
iau parte la evenimentele activităţii muzicale din şcoală şi îndeplinesc un anume rol, pentru că 
activitatea lor se bazează pe un scenariu prestabilit, profesorul şi elevii se pot numi şi actori, 
fiecare cu „misiunea lui”. În unitatea de curs 4 este descrisă meseria de profesor şi este prezentat 
complexul care formează procesul educativ, motivele pentru care optează studenții de la 
cursurile de zi, F.R., I.D., pentru cariera didactică (sondaj efectuat la Facultatea de Muzică a 
Universităţii Spiru Haret din Bucureşti). Sunt menţionate de asemenea competențele speciale ce 
desemnează personalitatea profesorului de Educaţie muzicală şi ceea ce trebuie să ştie profesorul 
despre o parte a proceselor psihice antrenate în Educaţia muzicală a elevilor. 

Sunt prezentate rezultatele testării aptitudinilor muzicale ale unor loturi de elevi din 
câteva oraşe ale țării din care rezultă diferenţierea aptitudinală a elevilor la ora de Educaţie 
muzicală. Sunt prezentate soluții ce optimizează procesul de Educaţie muzicală fie 
ameliorând, fie perfecţionând categoriile de elevi cu praguri diferite de aptitudini muzicale. 


Obiective urmărite: 

e să cunoască denumirile şi unitățile de competenţă ale meseriei de profesor 
(gimnaziu, liceu); 

e să formuleze o caracterizare a unui profesor prin competențele din planul 
operaţional (muzical), planul teoretic şi cel creativ; 

e să precizeze caracteristicile şi particularitățile proceselor psihice antrenate 
în procesul Educaţiei muzicale; 

e să utilizeze şi să aprecieze rezultate unor teste de aptitudini create de 
specialişti în domeniul muzical. 


4.1. Profesorul de Educaţie muzicală 


4.1.1. Profesorul de Educaţie muzicală ca actor 
al procesului de Educaţie muzicală 


Am arătat în prima parte a lucrării, destinată studenților ce urmează cursurile 
Departamentului pentru Pregătirea Personalului Didactic ale unei facultăţi de 
muzică (cursuri de zi, F.R., 1.D.), dar mai ales tinerilor în primii ani de profesorat, 
„ce trebuie să ştie şi să ştie să facă” în perioada premergătoare începerii şcolii, care 
prin tradiţie, în România, este data de 15 septembrie. 

Tânărul practicant, viitorul profesor de Educaţie muzicală trebuie să ia 
contact şi să studieze documentele Curricumului Naţional, Legea învățământului şi, 

în acelaşi timp, să treacă la faza de preproiectare a demersului didactic secvențial, 
la alegerea repertoriului de piese muzicale, la schiţarea activităților extraşcolare 
muzicale, să-şi cunoască indirect sau direct viitorii elevi. 

Insă tot demersul acesta, într-un fel bibliografic, se constituie în premisa latentă 
care poate fi transformat în energie educativă muzicală vie, numai de către perso- 
nalitatea deja formată a profesorului ce trebuie să rezoneze cu cea a beneficiarului, 
adică a elevului. 

Profesorul şi elevii se constituie în „resursele umane... fiecare cu misiunea sa”, 

Resursele procesului de Educație muzicală se constituie într-un sistem compus din: 

— resurse umane; 
resurse materiale; 
resurse metodologice; 

— resurse procedurale vizând formele activității muzicale. 

Luând în discuţie comportamentul şi rolul în „scenariul didactic de Educaţie 
muzicală” — atât a profesorului, cât şi a elevilor pentru că „iau parte la evenimente 
jucând un anumit rol” (DEX, 1996, despre termenul actor), pentru că sunt 
„persoane care deţin o parte determinantă într-o acţiune”? — aceştia pot fi numiţi 
„actori ai procesului de Educaţie muzicală”. Actor-interpret şi regizor este 
profesorul, actori-interpreți (principali, secundari) pot fi şi elevii, uneori şi 
coregizori sau proiectanți şi realizatori de scenarii didactice (lecţii, jocuri întregi 
sau secvenţe) sau de scenarii artistice (muzicale). 

Procesul de Educaţie muzicală este un proces extrem de complex care cere 
competenţe speciale şi specifice meseriei de profesor. 


4.1.2. Descrierea ocupaţiei şi a competențelor specifice 
meseriei de profesor de Educaţie muzicală 


Profesorul de Educaţie muzicală este proiectantul, organizatorul şi cointer- 
pretul procesului de Educaţie muzicală. 

In acest sens obligaţiile lui sunt: 

e dea proiecta, a organiza lecţii, activități cu formaţiile artistice muzicale (cor, 
formaţii instrumentale, vocale) concerte educative (cu circuit intern sau extraşcolar) 
vizite şi excursii tematice, obiectivate în proiecte secvențiale; 

e serviciul nu prevede deplasări (delegaţii), iar activitatea se va presta în 
clădirea şcolii; 

e profesorul trebuie să ştie că se va adresa elevilor cu vârste între 10-16 ani 
(clasele V-X) ceea ce corespunde ciclurilor curriculare: dezvoltare şi observare- 
orientare şi activitatea sa va viza formarea deprinderilor de „munca şcolară” prin 
sprijinirea elevului să studieze muzica (să exerseze conştient şi cu plăcere), deci 
„să-l înveţi să înveţe”; 

e profesorul va ajuta elevul să se descopere pe sine să-şi pună în valoare 
calitățile şi să-şi autocorecteze lacunele atitudinale şi informative în ceea ce 
priveşte muzica. 

Despre „meseria de profesor” Adrian Neculau şi Ştefan Boncu scriu: „Statutul 
social al profesorului în societatea contemporană, pare să fie statutul clasei mijlocii. 





! Ştefan Costea, loan Şerdean, Nadia Florea (coordonator), Sinteze, anii I-IV, 
Departamentul pentru Pregătirea Personalului Didactic, Editura Fundaţiei România de 
Mâine, Bucureşti, 2003. 

2 Le Petit Larousse, 1995, limba franceză. 

Meseria de profesor nu se află printre meseriile cele mai solicitate, dar nici printre 
cele evitate. Este o profesiune intelectuală respectată care nu conferă deținătorului 
putere, influenţă sau venituri superioare, dar conferă prestigiu şi satisfacţii, vocația 
fiind considerată unul dintre motivele de bază la alegerea profesiunii”. 

In acest sens, am întreprins un sondaj în rândul absolvenţilor şi studenților de 
la Facultatea de Muzica ai Universităţii Spiru Haret înscrişi la cursurile Departa- 
mentului pentru Pregătirea Personalului Didactic în perioada 2003-2005. Au fost 
supuşi interviului un număr de 236 persoane (anul I-IV (V) zi, F.R., LD. şi 
absolvenţi ai seriilor 2003, 2004. Motivele pentru care au optat pentru o viitoare 
carieră didactică au fost următoarele: 

1. Studenţi (femei, bărbaţi) de la cursurile de zi, F.R., LD. proveniţi din 
învățători ce aspiră la titlu de profesor, titlu care în diverse medii este înțeles ca 
fiind superior celui de învățător (15%). 

2. Studenţi (femei, bărbaţi) de la cursurile de zi, F.R., I.D. proveniţi din 
interpreți vocali, instrumentişti cu experiență bogată-uneori nume de prestigiu ai 
scenei româneşti — ce vor să urmeze cursurile unei facultăți (studii superioare de 
lungă durată) pentru a-şi valorifica experienţa şi a deveni profesor de canto popular 
sau canto-muzică uşoară (25%). 

3. Studenţi (femei, bărbaţi) pe care norma didactica îi avantajează pentru efectuarea 
unui alt tip de activitate, aducătoare de venituri financiare suplimentare (10%). 

4. Studenţi (femei) care consideră că programul săptămânal al profesorului le 
permite să-şi supravegheze familia (bătrâni, copii) 20%. 

5. Studenţi (femei, bărbaţi) de la cursurile de zi care urmează o vocaţie 
proprie şi continuă o tradiţie din familie cunoscând cerințele meseriei (20%). 

6. Studenţi (femei) de la cursurile de zi, F.R., I.D. care îşi aleg meseria de 
profesor de Educaţie muzicală din proprie inițiativă fără să cunoască cerințele 
meseriei (10%). 

Adoptând o definiţie dată de profesorul universitar Alexandru Trifu, 
procesului educativ în general, la clauzele Educaţiei muzicale putem spune că „este 
un proces de dezvoltare antropic (care porneşte de la om — n.n. — G.M.), individual, 
lăuntric, sisific, meliorist (proclamă posibile ameliorări — n.n. — G.M.) poli-interfe- 
renţial, versatil (schimbător) personalist, în esență creativ de sine-autoresurecțional 
(cu capacități de reînviere), de factură artistică, dar de finalitate morală”. 

Pentru ca această complexitate, de tip ideal, să poată fi atinsă în bună parte 
dintre obiective, sunt necesare competenţe speciale pe care trebuie să le aibă 
profesorul de Educaţie muzicală. 


4.1.3. Competențele specifice şi speciale ce desemnează 
personalitatea profesorului de Educaţie muzicală 


Competenţele specifice meseriei de profesor, ce îi conferă şi conturează 
acestuia personalitatea sunt după I. Șerdean (op. cit., p. 51-52): 

— competenţa profesională; 

— profilul psihomoral; 

— prestanţa psiho-fizică; 

— aptitudinea pedagogică. 

Alţi autori (A. Neculau, I. Necula, I. Şerfezi, I. Bontaş) enumeră calități, ca 
de exemplu: 





* Adrian Neculau, Ştefan Boncu, Psihopedagogie, Editura Polirom, laşi, 1998, p. 271. 

— specialist de înaltă calificare; 

— capacitate de creaţie ştiinţifică; 

— cultură generală; 

— măiestrie şi tact pedagogic; 

— preocuparea pentru perfecționarea continuă; 

— profil moral demn; 

— capacitate managerială. 

După opinia noastră profesorul de Educaţie muzicală, trebuie să întrunească 
câteva categorii de calităţi (competenţe). 

A) Un grup de calităţi obligatorii: 

1) care definesc profilul muzical de specialist: 

e aptitudini evidente vocale-instrumentale (să stăpânească la nivel optim 
tehnica unui instrument, cu clape, chitară, blockflote) având deprinderi la nivel 
mediu şi pentru celelalte; 

e aptitudini dirijorale; 

2) pedagogice: 

e practice: tact pedagogic, adică să acţioneze cu măsură, cu răbdare, 
înțelegere, calm, cu principialitate fără să lezeze demnitatea şi sensibilitatea 
elevilor, capabil să selecteze rapid procedee de ameliorare a situaţiilor; 

e teoretice: perfect cunoscător al conţinuturilor ce tin de profilul şi perfecţio- 
nalizarea psiho-pedagogică a fiecărei discipline. 

B) Un grup de calităţi complementare ce fac corp comun cu cele 
obligatorii şi întregesc personalitatea profesorilor de Educaţie muzicală: 

1) calităţi empatice, expresive, de integrare spontană; 

2) calități de orator: dictie impecabilă, gesturi moderate dar expresive; 

3) calităţi de muzicolog, de a comunica în scris sau oral (articole, emisiuni, 
prezentator); 

4) calități de comunicare cu: elevii, părinţii, colegii de cancelarie, inspectorii 
sau o populație necunoscută. 

C) Un grup de calități manageriale — profesorul de Educaţie muzicală 
trebuie să fie un foarte bun organizator: 

1) al procesului de Educaţie muzicală, adoptând proiectarea secvențială la 
nivelul aptitudinilor muzicale şi intelectuale ale fiecărei clase; 

2) al procesului de modelare moral-civică, fiind dirigintele unei clase; 

3) al ansamblului coral care trebuie organizat pe voci, cu un repertoriu 
de elevi, cât şi cerinţelor de repertoriu pentru un anumit tip de serbare/spectacol,; 

4) al concertelor educative; 

5) împreună cu alti profesori de la alte obiecte de studiu (limbi, educaţie 
fizică, educaţie plastică) trebuie să fie un regizor de spectacole pentru elevi; 

6) să coordoneze şi să alcătuiască materiale de specialitate ca şef de catedră 
(comisie de specialitate sau pe arie curriculară); 

7) să coordoneze activitatea unei şcoli ca director, activitatea educațională a 
unui oraş-sector ca inspector de specialitate (în caz de promovare în funcţie); 

8) fiind formator de opinii trebuie să întrunească evidente calități de model: 
demnitate, onestitate, autocontrol, fair-play. 

Precizăm că cele enunțate la punctele 5, 6, 7 necesită cursuri de specializare 
separate de cursurile din perioada studenției, organizate de departamente şi facul- 
tăți în cadrul perfecţionării postuniversitare. 

Unităţile de competenţă indicate de actualele reglementări în România (1999) 
vizează planul teoretic, operaţional şi creator al competențelor pentru profesorii de 
gimnaziu/liceu, având următoarele domenii de competență: comunicarea, curriculum, 
dezvoltarea profesională, evaluarea, formarea elevilor şi relaţia cu familia- 
şcoala-societatea. Mai adăugăm că există aproximativ trei categorii de profesori în 
ceea ce priveşte relația cu elevii: 

A) Se afirmă despre profesor că în raport cu elevii, părinţii, colegii poate fi 
autocrat, atunci când domină inflexibil un colectiv, nesocotindu-i cerinţele. 
Profesorul autocrat hotărăşte singur, ignorând iniţiativele şi personalitatea 
celorlalți, notând elevii cu note mici. În pedagogia veche el este actorul principal. 

B) Profesorul laisser-faire ce lasă să se producă cu el şi alături de el, 
inițiative şi fapte fără constrângere, chiar dacă unele dintre acestea sunt 
neconvenționale şi interpretabile, în ideea unei supravegheri şi modelări în timp a 
comportamentului elevilor. Notează elevii generos cu note foarte mari. Nu de 
puţine ori, această categorie indulgentă de profesori, nu procedează conform unor 
principii şi obiective pe termen mediu, lung şi din comoditate şi neştiință, notând 
elevii cu note mari şi atunci /aisser-faire produce libertinaj, dezordine într-o 
instituţie în care ordinea, interesul şi plăcerea fac posibile o organizare omogenă. 

Pentru ora de Educaţie muzicală unde cântecul vocal/instrumental dacă nu e 
bine organizat şi dirijat alternativ, un profesor din această ultimă categorie va 
provoca cel mai autentic haos şi-l va îndepărta pentru totdeauna pe elev de muzică. 
Elevului la ora de muzică îi place disciplina provenită dintr-o activitate polistra- 
tificată, practicată cu plăcere şi cu obiective operaţionale precise. 

C) Profesorul de tip democratic are cu elevii relații de parteneriat, în care în 
demersul educativ contează principiul feed-back-ului care reglează cât, când şi cum 
se va face predarea-învăţarea. Notarea elevilor de către această categorie se înscrie 
cu echilibru pe toată scara numerică de aprecieri, în aşa fel încât elevul îşi 
recunoaşte şi îşi acceptă locul în ierarhia notării. 

Putem să afirmăm, până aici, şi noi, aşa cum sublinia în cursurile sale Vasile 
Pavelcu „Un inventar de calități pedagogice ale profesorului poate lăsa loc pentru 
et caetera”. 


4.2. Elevii — actori ai procesului de Educaţie muzicală 


4.2.1. Elevul — fiinţă plenară imperfectă, dar perfectibilă 
din punct de vedere muzical 


Definirea procesului educativ, în general, şi a celui muzical inclus de la sine 
înțeles în primul, drept o întreită antropologie filozofică, psihologică, axiologică 
(aici axiologia muzicală) definiţie preluată de la Alexandru Trifu este, după opinia 
noastră şi în strânsă legătură cu definirea fiinţei umane de către Ion Biberi: „ca 
fiind o prezenţă gnozo-thimo-praxo-fazică””. 





* Biberi I., Principii de psihologie antropologică, Editura Didactică şi Pedagogică, 
Bucureşti, 1971. 

Contextul semantic expus mai sus exprimă direct şi elemente care ne fac să 
înțelegem că elevul ca „ființa plenară imperfectă dar perfectibilă este capabil de 
cunoaştere (componenta gnozică), de afectivitate (glanda thimus — responsabilă a 
zonei emoționale până la adolescență când „se atrofiază” şi rolul este preluat 
radiant de alte glande), de praxis (practică aici: vocală, instrumentală, intelectuală), 
de organizare în faze (de a se dezvolta în faze, de a organiza ceva în faze ca apanaj, 
capacitate a unor fiinţe superioare). 


4.2.2. Procesele psihice 
şi procesul de Educaţie muzicală 


Elevul ca „ființă plenară imperfectă dar perfectibilă” ca resursă — subiect al 
procesului de Educaţie muzicală este un „actor” pereche în toate evenimentele cu 
dublu parteneriat ale activităţilor muzicale în şcoală. 

De aceea trebuie să nu uităm că procesele psihice ale vârstei, ce ne interesează 
în învăţământul obligatoriu de 6-16 ani şi cu precădere vârsta 10-16 ani, corespun- 
zătoare ciclurilor curriculare dezvoltare şi observare-orientare (clasele V-VI-VII- 
VIII-IX-(X)) sunt versatile, dar nu atât încât să nu putem contura următoarele: 

e Atenţia necesară procesului de Educaţie muzicală actuală, când obiecti- 
vele-cadru indică pe lângă interpretarea vocală tradiţională în învățământul obli- 
gatoriu românesc (să nu uităm că disciplina noastră s-a numit în secolul al XIX-lea 
şi o parte din secolul al XX-lea: cântul) indică şi interpretarea obligatorie instru- 
mentală (utilizând-o drept un instrument cu manualitate uşoară) implică o atenție 
distributivă pentru că se referă la manevrarea unui instrument. Manevrarea oricărui 
instrument necesită până la urmă utilizarea ambelor mâini, urmărirea partiturii 
(într-o etapă mai evoluată), cât şi controlul emisiei din punct de vedere melodico-rit- 
mic, ca tempo (agogică), ca intensitate, nuanțare a sunetelor (dinamică). Atenţia 
copiilor (10-16 ani) este predominant involuntară dar se stabilizează treptat, fiind 
dominată de durata mică a concentrării în activitatea muzicală şi/sau intelectuală, 
durată ce necesită strategii de tipul intervențiilor de implementare ale jocului în 
lecții, a pauzelor relaxante prin audiții muzicale, a mişcării fizice, a prezentării 
anecdotice sau emoţionale a subiectului de lecţie, intervenție ce sporeşte interesul 
şi măreşte capacitatea de concentrare în activitatea muzicală. 

Având în vedere că un cântec cu durata de un minut necesită, cu aproximaţie, 
spre învăţare activităţi de învăţare care durează între 15-20 minute repetate în 
două-trei săptămâni, profesorul trebuie să se îngrijească ca aceste repetări să se 
producă în variante recapitulative sau de consolidare nu în tipare stereotipice de 
genul: „să mai repetăm odată cântecul!, urmat de: „încă odată!” 

e Memoria muzicală presupune stocări de informaţii (senzoriale, noţionale, 
operaţionale) ceea ce presupune o Educaţie muzicală continuă care să permită într-o 
primă etapă familiarizarea cu mediul ambiental în care e prezentă informaţia, apoi 
intrarea acesteia în circuitul activităţii, repetarea, recunoaşterea şi reproducerea sub 
forma unor reprezentări (redarea în absenţa fenomenului muzical direct). 

Altfel spus, pentru a forma şi dezvolta memoria muzicală trebuie să ţinem 
seama că procesul psihic este fazic (are etape): 

— faza iniţială a întipăririi şi păstrării informaţiei; 

— faza recunoaşterii şi reproducerii. 

Concret, memorarea unei piese muzicale se poate realiza prin: 

— familiarizarea, repetarea unor fragmente muzicale ce se vor asambla într-un 
cântec; 

— recunoaşterea acestora în piesele supuse audierii; 

— reproducerea fragmentelor sau întregului cântec. 

Pe această schemă a fazelor de memorare se bazează celebra metodă de 
Educaţie muzicală a japonezului Shinichi Suzuki, care de la vârsta de cel mult 3 ani 
supune, spre familiarizare, copiii cu muzică de Bach, ca un fond sonor, o oră pe zi 
în diverse momente ale zilei, în timp ce copilul ia micul dejun, se joacă etc. 

Trebuie adăugat faptul că din categoria tipurilor de memorie (senzorială, 
afectivă, cognitivă, motorie) cea auditivă alături de cea motorie acţionează cel mai 
eficient (memoria auditivă o componentă a memoriei senzoriale). 

Aşa se explică succesul lui Froebel care inventează jocul (învăţarea prin 
repetare simulată) pe suport muzical cu mişcare (o regulă cântată) prin care se 
memorează ordinea cifrelor (numărători) sau diverşi termeni ce numesc culori, 
diverse părți ale corpului etc. 

Extinzând problema, Maria Montessori, Maurice Martenot, Carl Orff, Zoltan 
Kodaly au creat spre educarea memoriei muzicale jocuri din categoria celor ce 
familiarizează elevul cu o noțiune muzicală pe cale inductivă. 

În practica muzicală din şcolile româneşti categoria de „cântece didactice” — 
cum le numim noi — au adus şi aduc o eficiență în perioada iniţierii muzicale. Să ne 
amintim cântecele recomandate de Alexandru Voievidca, Ion Vicol şi Ana Motora-lo- 
nescu care pot oricând să se constituie şi în repertoriu pentru o serbare a muzicii, 
deşi au fost create pentru înțelegerea gramaticii muzicale: 

— Cântecul gamei, al arpegiului, al semitonurilor; 

— Dirijorul Do; cântece pentru intervale, măsuri; 

— Cântece pentru notele şi sunetele muzicale etc. 

(vezi repertoriu recomandat în Didactica Educaţiei muzicale pentru învățământul 
primar, 2001). 

e Gândirea se referă la capacitatea de reflectare indirectă, abstractă dar 
generalizată a unor elemente din realitatea ce înconjoară omul şi de precizare a 
esenței acestei realități prin intermediul noţiunilor, raționamentelor. 

Stadiul inițial al gândirii, în general, şi a celei muzicale, în special, este 
stadiul concret. Materialul didactic intuitiv este esenţial pentru familiarizarea, 
repetarea, reproducerea şi recunoaşterea elementelor componente ale sunetului 
muzical (înălțime, durată, timbru, intensitate). 

Dar stadiul concret este specific nu numai fazei de început a şcolarităţii, ci şi 
mai târziu în adolescenţă în cazul oricărui subiect ce nu are premise, nu are 
pregătită zestrea aperceptivă a elevului. 

Este motivul ce a hotărât în „şcoala activă” a secolului al XX-lea asocierea 
Educaţiei muzicale cu cea instrumentală. Iniţierea instrumentală prin care se 
concretizează sunetul, este o caracteristică şi un element definitoriu al învăţă- 
mântului muzical modern, motiv pentru care s-a impus în reforma curriculară 
actuală din România. 

Stadiul superior al gândirii este cel ce operează cu elemente abstracte şi 
operaţii logice. Când acestea privesc noţiuni, judecăţi, raționamente muzicale 
putem spune că avem de-a face cu gândirea muzicală. 

Metodele de Educaţie muzicală amintite mai sus subliniază importanţa fazei, 
stadiului concret al gândirii în care prima este observarea caracteristicilor muzicale 
prin contact direct cu un instrument muzical sau cu obiecte sonore (vezi procedeele 
Mariei Montessori descrise de Gabriela Munteanu în De la didactică la educație 
muzicală, 1997). Cele observate sunt apoi supuse comparării, primelor încercări de 
analiză, ca apoi să fie esenţializate într-o noțiune regulă (ca moment al abstracti- 
zării). Astfel se constituie traseul gândirii muzicale. 

Cei ce citesc aceste rânduri, cunosc din practică greutatea înțelegerii notiu- 
nilor de ton, semiton, diez, bemol, terță mare, mică etc. 

Dacă aceste noţiuni pornesc de la practicarea lor prin apelarea la contactul 
tactil, la mişcări de degetaţie, care să vizualizeze „distanţa” dintre sunete, asociată 
auditiv şi subliniată printr-o explicaţie corespunzătoare, atunci marele obstacol s-a 
trecut cu succes pentru toate categoriile de elevi atât cu capacitate justă de 
intonaţie, cât şi cu intonaţie, cu abateri de la modelul muzical real dat. 

Noţiunile enunțate, dar şi altele, se pot forma prin demers inductiv dar şi 
deductiv (acesta scurtează durata de predare-învăţare, şi noţiunea odată expusă 
permite analize şi exemplificări conţinute în definiţie). 

e Imaginaţia (capacitatea de a crea imagini noi, de a soluţiona) este un 
proces psihic ce trebuie urmărit cu atenție, fiind o obligaţie cerută profesorului de 
unul din obiectivele reformei învățământului actual. Imaginaţia elevilor între 10-16 ani 
(clasele V-X) traversează un drum ce începe cu elemente fantastice (ce îndepăr- 
tează sau deformează realul) la imagini realiste cu elemente fantastice, la cele 
ştiințifico-fantastice. Imaginaţia traversează în Educaţia muzicală drumul de la 
evocările (reprezentări sonore) unor experiențe proprii şi compunerea unei 
imaginaţii reproducătoare la imaginaţia creatoare care înseamnă o restructurare a 
experienţei, depăşind prin soluții „rezervorul memoriei”. 

Audierea unei piese muzicale în sala de concert sau prin mijlocirea tehnicilor 
audio constituie întotdeauna un prilej de exersare a imaginaţiei. Cu cât lucrarea este 
mai abstractă (mai puţin descriptivă, ilustrativă), cu atât putem să forțăm 
imaginația. Este şi motivul pentru care noi recomandăm chiar în perioada gândirii 
concrete, să oferim elevilor piese de „muzică grea” de cea mai nonfigurativă 
alcătuire: Boulez, Varèse, Niculescu, Stroe, Nemescu etc. 

Formarea şi dezvoltarea imaginaţiei beneficiază de situația existentă la copii 
mici, a căror curiozitate provine din faptul că au un rezervor cu informaţii relativ 
mic şi o exersare a gândirii ce nu a ajuns la nivel optim. 

Speculând pozitiv această „lacună”, profesorul dacă va sonda aria de 
curiozitate şi interes a elevilor poate să ofere materiale care să le dezvolte 
imaginaţia, cât şi interesul pentru practicarea muzicii sau audierea ei. În formarea şi 
dezvoltarea imaginaţiei reproductive sau creatoare (deşi despre aceasta poate e mai 
pretenţios să spunem că o dezvoltăm în şcoală) pot interveni piedici. Muzica este o 
artă abstractă ce se manifestă nonfigurativ, fiind după unii teoreticieni o ecuaţie 
matematică exprimată prin sunete sau o formă arhitectonică sau o piramidă de 
sunete etc. cu rare elemente descriptive. Obstacolele în calea decodificării ei sunt 
deci numeroase. Dintre acestea amintim: 

— greşeli metodologice ce aparțin programelor, manualelor şi profesorilor ce 
selecționează un material puţin reprezentativ ce nu este valorificat corespunzător 
prin apelarea la metode de formare şi dezvoltare a creativităţii: brainstorming, 
sinectică sau concasare etc.; 

— greşeli provenite din rigidizarea răspunsurilor şi frânarea fanteziei elevilor; 

— greşeli ce tin de necunoaşterea psihologiei vârstei şi a caracteristicilor strict 
individuale ale elevilor, subapreciind sau supraapreciind posibilităţile acestora; 

— greşeli ce provin din neînțelegerea stratului de cultură de care aparţine 
elevul, cultură ce l-a format unilateral — de multe ori de a aprecia numai un gen de 
muzică. De exemplu, muzica populară este înţeleasă drept cântec de petrecere nu şi 
exprimarea unei palete de sentimente ce indică marile probleme de viață sau muzica 
manelelor — expresie a unui sentimentalism siropos asociat cu un erotism vulgar care 
place şi „mângâie” suferinţele reale sau presupuse ale oamenilor. Muzica disco sau 
rapp ce satisface, fiecare în parte, dorința de mişcare liberă sau exprimarea în 
recitativ a unei revolte a unei categorii de tineri, evident frustraţi de societate. 

e Afectivitatea. La copiii preşcolari afectivitatea se manifestă bipolar: în fața 
unor stimuli, fapte pe care le înțeleg şi le dau satisfacţii, se bucură. În contact cu 
stimuli, fapte care îi neliniştesc sau nu le dau satisfacție imediată, devin indiferenți 
sau le resping cu brutalitate. 

Cunoscând aceste realități, profesorul de Educaţie muzicală trebuie să ofere 
în consecință mereu şi mereu subiecte atractive, explicaţii numeroase care să 
convingă pe câţi mai mulţi elevi de importanța, frumuseţea şi superioritatea muzicii 
oferite de programele şcolare. 

Pentru elevii mai mari, adolescenţi ce au trăiri afective mai intense, libertatea 
personală şi iubirea constituie valori principale. 

În muzică, abundă opere care tratează aceste două mari deziderate ale ado- 
lescentului, motiv pentru care audierea lor poate constitui un răspuns, chiar parțial 
al problemelor ce se referă la sentimentele tinerilor în secolul al XXI-lea. 

e În afara acestor procese psihice de bază pentru Educaţia muzicală, profeso- 
rul trebuie să ştie care este nivelul acţional al elevului. 

Faptul că elevii de gimnaziu din clasele V-VI-(VII) au o dinamică şi simt 
nevoia de mişcare, de acţiune permanentă şi vorbesc „țipând” şi elevii mari din clase 
VIII-IX-X sunt mai puțin dinamici, dar nu mai puţin amatori de mişcare, dozează 
mai atent intensitatea sunetelor vorbite, fac posibile practicarea jocurilor didactice 
muzicale cu mişcare, de dicțiune, lecții pentru învăţarea ritmurilor de dans. 


4.2.3. Capacitatea muzicală a elevilor 
şi activitățile muzicale formale 


Ora de Educaţie muzicală şi de ansamblu coral necesită ca partenerii 
profesorului, elevii, să aibă un anumit nivel de dotare muzicală. 

A devenit un fapt bine cunoscut că într-un grup de elevi, în afară de 
capacitatea intelectuală, obiectul de studiu — Educaţia muzicală — presupune un 
prag special de dotare, care la nivel optim indică elevi care pot reda just vocal un 
desen melodico-ritmic. Fără de această capacitate de reproducere a sunetelor în 
diverse tipuri de organizare a pieselor muzicale, tonal-funcţionale, modale, nu se 
poate realiza programa şcolară. 

Pedagogia muzicală experimentală a diagnosticat această capacitate prin 
aplicarea testelor de aptitudini muzicale încă de la finele secolului al XIX-lea. 

Testul este o probă standardizată care furnizează date asupra unor caracteris- 
tici psiho-pedagogice sau ale unor procese psihice. Testele de aptitudini muzicale 
sunt probe ce urmăresc însuşiri ale diverselor deprinderi, cunoştinţe, experienţe 
muzicale ale unui subiect. Rezultatul investigației conturează muzicalitatea unui 
subiect (elev). 


4.2.3.1. Scurtă prezentare a testelor elaborate 
în cadrul pedagogiei experimentale 


Cele mai cunoscute teste de investigare a capacității muzicale şi de solicitarea 
elevului sunt cele ale lui Carl Stumpf (1883), ce constau în următoarele: 

— să reproducă cu vocea un sunet la pian; 
să distingă sunetul cel mai înalt din două succesive; 
să perceapă unul sau mai multe sunete dintr-un acord; 

— să aprecieze care acord din două succesive sună plăcut sau neplăcut. 

Stumpf consideră că auzul muzical absolut al elevului este moştenit şi că atât 
auzul absolut, cât şi cel relativ se dezvoltă printr-un număr oarecare de exerciţii. 

In 1892, Yohannes von Kreis defineşte „aptitudinea de a recunoaşte în orice 
timp, din memorie înălțimea absolută a sunetelor auzite”, drept auz absolut. Despre 
auzul relativ, apreciază că este „memorarea intervalelor unde amintirea ultimului 
sunet, dispare imediat”. Este interesant de amintit că Kries nu este de părere că 
numărul de exerciţii ar contribui la obţinerea auzului relativ sau auzului absolut. 

In 1902, studiul lui Otto Abraham diferenţiază „conştiinţa absolută sonoră” 
de „conştiinţa relativă sonoră”, considerând că ambele capacități se referă la 
memorarea absolută a sunetului şi memorarea intervalelor care conduc la o relativi- 
tate în numirea lor. 

Testele dr. Geza Revesz (1913) disting pentru prima dată dotarea muzicală de 
muzicalitatea unui individ. 

Dotarea are semnul distinctiv al productivităţii şi înseamnă după Geza Revesz 
„marea capacitate de a efectua ceva practic muzical în mai multe domenii ale acesteia”. 
Muzicalitatea ar însemna comportamentul în faţa muzicii. Dotarea muzicală presupune 
şi muzicalitate dar reciproca nu este obligatorie; deci muzicalitatea nu înseamnă 
capacitate acustică ci trăirea interioară şi exteriorizarea acesteia (empatie). 

Cel mai slab semn al dotării muzicale este, după Geza Revesz, ritmul, 
considerându-l a fi „un fenomen răspândit şi în afara muzicii. Probele lui Geza 
Revesz sunt următoarele: 

1) simţul ritmic se configurează a fi de dotare muzicală dacă elevul reproduce 
figurile ritmice fără melodie, figuri ritmice din melodii ale compozitorilor romantici; 

2) auzul muzical absolut se probează prin recunoaşterea înălțimii absolute a 
unui sunet şi reproducerea lui apoi la pian; 

3) recunoaşterea octavelor: un sunet căruia elevul trebuie să-i construiască o 
octavă superioară şi una inferioară; 

4) cercetarea auzului relativ se face, după Geza Revesz, prin distingerea 
intervalelor pe care elevul trebuie să le recunoască sau să le construiască în sus sau 
în jos de la un sunet dat. De exemplu, de la un sunet să construiască în sus şi în jos 
o terță, o cvartă etc. sau să recunoască după ce au fost executate la pian. 

5) să distingă două sunete intonate simultan; 

6)să distingă trei sunete intonate simultan; 

7)să reproducă vocal un fragment format din patru motive muzicale ale unui 
lied (de Schuman, de exemplu); 

8)să intoneze un cântec integral. 

În 1914, Hans Rupp sesizează pentru prima dată că dotarea muzicală este 
direct proporţională cu sesizarea înălțimii sunetului în mod activ (prin intonare) sau 
în mod pasiv (prin ascultare, apreciere mentală). Probele lui Hans Rupp constau în 
următoarele: 

— perceperea unui singur sunet şi numirea la înălțimea lui absolută; 
capacitatea de a distinge înălțimile unor sunete diferite; 
distingerea intervalelor în succesiune şi simultan; 
să sesizeze măsura şi să reproducă ritmul dintr-un cântec. 

Interesant este şi punctul de vedere a lui Albert Nestele care propune ca testul 
de evaluare a aptitudinilor muzicale ale copilului să se refere la producțiile 
muzicale deci creaţiile copilului. Probele acestui cercetător constau în: 

— inventarea unei melodii pe un text dat; 

— pe un text şi o melodie dată, copilul să continue inventarea unei melodii; 

Pe aceeaşi linie merge şi Martha Vidor. 

Un alt cercetător din Germania, Frederich Brehmer, preciza că aptitudinea 
muzicală se referă la simţul melodiei după metoda activă sau după metoda pasivă, 
prima constând în intonarea unui cântec sau a unei game, iar a doua constând în 
emiterea unor aprecieri asupra acestora. Brehmer examinează: 

— executarea unei melodii cunoscute; 
reproducerea unei melodii necunoscute; 
intonarea unei game; 

— recunoaşterea schimbărilor dintr-o melodie sau dintr-o gamă cunoscută; 

— recunoaşterea schimbărilor dintr-o melodie necunoscută şi apoi transpusă 
într-o altă gamă. 

Testele de referință în domeniul capacităţii muzicale şi dotării muzicale sunt 
cele ale lui C.F. Seashore de la Universitatea Jowa, din în anul 1921, testele fiind o 
baterie completă de probe. Probele se referă la: măsurarea înălțimii, intensității, 
timbrului, simțului ritmic, simțului armonic şi memoriei muzicale, probe care-i 
permit lui Seashore să dea un pronostic asupra capacității muzicale, termen înţeles 
de el ca „o ierarhie de talente”. 

Probele arată că Seashore consideră, în urma testelor, că elevului i se poate 
face următorul pronostic: 

— fără perspectivă în dezvoltarea muzicală; 

— există o speranță îndoielnică; 

— dotarea şi muzicalitatea lui sunt probabile; 

— dotarea şi muzicalitatea lui sunt sigure. 

Despre exerciţiu, ca metodă de recuperare muzicală, Seashore se arată 
sceptic: „După cum exerciţiul şi maturitatea nu pot face să crească ascuţimea 
văzului, tot aşa exerciţiul nu poate să facă să crească ascuțimea auzului”. 

B.M. Teplov (1896-1965) a considerat că problemele care trebuie să fie 
urmărite în testele de aptitudini, se referă la: 

— simţul armonic (însemnând simţul disonanţei sau consonanței următoarelor 
intervale: octavă, cvintă, cvartă, terță, terță mare, sextă mare, terță mică, sextă mică; 

— simţul armonic nu e condiționat de auzul absolut; 

— simţul armonic se dezvoltă prin polifonie şi după ce a fost dezvoltat cel melodic. 

Aşa cum se desprinde din trecerea în revistă a testelor de dotare muzicală şi 
muzicalitate predictivă, dotarea muzicală s-ar referi la: 

1) reproducerea unor ritmuri; 

2) reproducerea sunetelor muzicale (separat sau ca intervale); 

3) reproducerea şi memorarea configurativă a sunetelor (a melodiilor cu ele- 
mente de dinamică agogică); 

4) reproducerea arpegiată a acordurilor; 

5) recunoaşterea unor modificări melodico-ritmice; 

6) inventarea unei melodii (fie continuarea unui fragment propus de profesor, 
fie o invenţie melodico-ritmică a elevului); 

7) empatia muzicală (capacitatea de transpunere în rol); 

8) traducerea în mişcări corporale a muzicii. 


4.2.3.2. Rezultatele unor testări ale aptitudinilor muzicale întreprinse în şcoli 
(învăţământul obligatoriu) 


A) Cercetarea fondului referenţial prin probe strict muzicale 
Am întreprins cu ani în urmă (1990) o testare a tuturor elevilor de la şcoala 74 
„Enăchiţă Văcărescu” din Bucureşti, utilizând probe combinate: Revesz, Rupp, Teplov. 


Nivelul capacității 




















Clasa | Număr elevi | +F.B. +B. —Suf. -I. 
V 84 46 25 12 1 
VI 62 19 22 18 3 

VII 26 12 6 8 - 
VIII 25 13 6 4 2 
Total 197 90 59 42 6 


























Probele arată că elevii intonează insuficient (semn „—”), adică 2,5-0,4%,; un lot 
de 39,6-52,5% intonează suficient (semn ,— *), un lot de 49-58% din elevi 
intonează, bine (semn „° +”) şi un grup de elevi care reprezintă 2-6% intonează foarte 
bine (semn „+”). Prima cifră reprezenta situaţia din luna septembrie, iar a doua cifră 
situaţia din luna mai. 


Descrierea grupelor 

Grupa insuficient (—) a reprezentat între 2,5-0,4% din totalul copiilor investi- 
gati. Menţionăm câteva observaţii referitoare la comportamentul muzical sau 
general al elevilor din această grupă: 

— tergiversează începerea cântecului; 

— copilul este evident jenat (caracteristici ce sunt evidente mai ales după 7 ani); 

— reproducerea sunetelor se face în registrul grav de intonare al copilului, 
fără putinţa de notare temperată; 

— glisează, urcând vertiginos în salturi netemperate spre strigăt; 

— elevul vorbeşte crezând că intonează melodic; 

— haşurează începând cu un sunet temperat câteodată, pe care-l abandonează 
în vorbire; 

— accelerează ritmul crezând că urcă intonaţia melodic; 

— unii copii din această grupă sunt foarte dotați pentru celelalte obiecte de 
învățământ; 

— se întâlnesc cazuri când defectele de intonaţie amintite se datorează unor 
şocuri post-operatorii, copiii având defecte de vorbire, bâlbâieli; 

— toţi copiii grupei sunt aritmici, se precipită; 

— la copiii între 12 şi 16 ani apar, chiar în stadiul de Educaţie muzicală 
nesistematică, formule ritmice ale sistemului măsurat, executate însă cu precipitări 
la şaisprezecimi. 

Grupa suficient (— *) din lotul investigat 39,6-52,5% prezintă următoarele 
aspecte: 

— copiii intonează cu incertitudine tonală şi instabilitate ritmico-melodică, 
ignorând salturile şi rămânând cu ostentație la aceeaşi formulă deţinută de ei; 

— copiii nu pot să execute modulaţii, rămânând fideli tonului pe care şi l-au 
autodat de la început; 

— după modelul profesorului pot intona ritmic; 

— elevii evidenţiază rigiditate ritmică şi precipitări la formulele cu şaisprezecimi; 

— copiii alternează sunete cântate just cu cele vorbite şi netemperate şi cântă 
numai în registrul grav; 

— accelerează permanent ritmul; 

— elevii prezintă defecte de poză de voce greu de corectat; 

— în perioada pubertăţii băieţii dar şi fetele pot să treacă prin această grupă de 
intonaţie. 

Grupa bună (° +) reprezintă 49-58% din lotul investigat. Grupa poate cânta 
cu curaj şi precis dar numai după modelul vocii profesorului sau cu acompaniament 
de pian, dar acesta trebuie să fie simplu, acordic, cu punctări metrice, altfel 
derutează elevii. Grupa deţine arcul tonal, începe cu tonica şi poate reveni chiar 
după greşeli la tonică; substituie însă formulele melodice, ignorând cromatismele 
fixându-se însă pe tonică într-o modulație; intonează corect, ritmic, respiraţia este 
scurtă. Grupa are greutăţi în memorarea melodică şi nu rezistă la efort vocal 
prelungit, elevii pot cânta la vocea a doua şi a treia într-un ansamblu vocal-coral, 
încadrați de elevi cu modele de intonare foarte bună. 

Grupa foarte bună (+) a reprezentat 2-6% din lotul investigat, intonează cu 
curaj şi plăcere vădită, precis şi cu acuratețe, sunt conştienţi de eventualele greşeli 
pe care şi le rectifică singuri, modulaţiile şi cromatismele se cântă lejer şi detaşat; 
în probele armonice rezonează uşor cu celelalte voci. 


Dinamica grupelor 

Iniţial grupele pot fi în număr de 4: F.B., B., S., I., sau alte combinaţii în care 
predomină în mod obligatoriu grupele B. şi S. 

Pe parcursul Educaţiei muzicale din perioada studiului gimnazial de la 10 la 
14 ani dinamica grupelor este în general ascendentă, se poate ajunge ca în lotul de 
elevi să existe două grupe F.B. — 20% şi o grupă intermediară B.-S. între 78-80%. 

Această situație fericită pentru profesorul de Educaţie muzicală se poate realiza 
numai în cazul în care: 

— durata de educaţie muzicală să fie mai mare de 4 ani; 

— numărul de exerciţii dar şi natura acestora să nu fie module melodice 
provenite numai din scări tonale, cu ritmică măsurată şi să aibă deschideri 
interdisciplinare care să ducă la maleabilitate melodico-ritmică. 

Nivelul bun se poate atinge şi dacă se duce o muncă susţinută de clarificare 
teoretică a noţiunilor muzicale, cât şi o tehnică în care asocierea cu un instrument 
este absolut obligatorie. 

În interiorul grupelor s-a observat următoarea dinamică: 

e Grupa IL este o grupă foarte rezistentă puţin maleabilă, necesită 
perseverenţă din partea profesorului în alegerea tehnicilor de lucru; saltul calitativ 
spre F.B. nu se produce; grupa se poate aduce în condiţie de cântat dar numai cu 
piese ce au scări oligocordice, ritmuri ce ţin de ritmul copiilor sau ritmul măsurat la 
nivelul I. sau S. Un spor evident în ridicarea spre cântec a acestei grupe se observă 
în clipa când Educaţia muzicală este dublată de cea instrumentală (noi am folosit 
fluiere, claviete şi pian); deşi în urma unei perseverenţe numai de 2 ani, grupa în 
proporție de 80% a trecut la grupa S. şi 18% chiar la grupa B., 2% din lotul 
investigat a avut o rezistenţă la procedeele noastre. Puteau uneori scanda pe un 
sunet cu oscilații intonative, substituirile de sunete rămânând o practică frecventă. 

e Grupa S. poate deveni B., în funcţie de desenul melodic al cântecului, 
substituirile fiind melodice şi ritmice se impun antrenări ritmice dar nu desprinse 
de cântec. Grupa nu devine F.B. şi nici I. 

e Grupa B. are cea mai mare stabilitate dacă se sprijină, aşa cum am arătat, 
pe modelul vocii profesorului sau pe instrument. Fără acest sprijin, grupa poate 
eşua în S., dar o distinge de aceasta precizia ritmică. 

e Grupa F.B. rămâne elementul de sprijin al profesorului în ora de muzică şi 
în organizarea ansamblului coral, deşi reprezintă la început 2 până la 6%. După o 
educaţie sistematică timp de 1-3 ani, lotul poate reprezenta 20% din totalul elevilor. 

Această grupă este modelul pentru standardele superioare de performanţă. Spre 
acest nivel cu trudă îndelungată, se poate ajunge şi cu celelalte grupe, după cum am 
arătat mai sus. 


B) Cercetarea fondului referenţial muzical al elevilor prin extensie la aria 
curriculară „arte” (educaţie plastică) 

O altă cercetare a fondului referenţial muzical al elevilor a fost intreprinsă de 
noi în perioada 1992-1994 în 32 localităţi asupra unui lot de 448 elevi (187 băieți, 
261 fete) între 7 şi 14 ani. 

Instrumentul utilizat în cercetare a fost o fişă-chestionar formată din şase 
probe, după cum urmează: 

1) Să intoneze un cântec la libera alegere. Pe fişa individuală se notează 
sunetul la înălțimea absolută cu care a început elevul să intoneze, defectele de 
dicție observate, substituirile ritmice, melodice, calitatea empatiei şi a exteriorizării 
celor trăite prin cântec, dacă abandonează interpretarea cântecului. 

2) Să execute un cântec cunoscut (tonal cu formule ritmice accesibile) în 
două ipostaze: 

a) neacompaniat; 
b) acompaniat la pian. 

Se notează în fişă erorile şi substituirile unor formule melodice, ritmice. 

3) Să intoneze formula Chailley (do-mi-fa-do) care departajează elevii cu 
substituie sau înlocuiesc cu o formulă steriotipă sau scandează disfonic. 

4) Să inventeze pe loc o melodie pentru două versuri date. 

5) Să continue, să finalizeze melodia unui cântec, îmbrăcând în melodie ulti- 
mul vers. 

6) Să traducă prin desen şi culoare ceea ce consideră că exprimă un mesaj 
nonverbal (Preludiul la unison din Suita I pentru orchestră de George Enescu). 


Alcătuirea modelului de fişă-chestionar s-a bazat pe două ipoteze: 

1) Abaterile şi substituirile melodico-ritmice dezvăluie fondul referențial 
natural al elevului, fond muzical de la care trebuie să pornim atunci când alegem 
repertoriul de cântece şi alcătuim proiectări secvențiale. Am considerat că probele 
de reproducere a sunetelor separat şi a intervalelor nu mai sunt relevante pentru 
Educaţia muzicală contemporană. 

2) Produsul improvizaţiei muzicale orale şi traducerea în desen colorat a unui 
mesaj nonverbal (aici testele T.A.T. şi Luscher) indică gradul imaginaţiei, 
depozitul de „cultură” anterioară unei educaţii muzicale. 

Nu vom arăta aici toate aspectele care au reieşit pentru gardarea profesorului 
întreprinsă de noi, ci numai reacţiile elevilor la proba nr. 1 şi 2. 

Din totalul de 448 elevi: 

— 107 (23, 9%) au intonat corect integral; 

— 296 (66, 1%) au substituit grupuri de sunete sau fragmente mici (module 
melodico-ritmice); 

— 29 (6, 4%) au refuzat să intoneze motivând că „nu pot să cânt, eu greşesc”; 

— 16 (3, 6%) au abandonat intonarea. 

Scopul prezentării acestui studiu (care ar trebui să-l întreprindă toţi profesorii 
ca probe predictive, înainte de a alege repertoriul pentru fiecare clasă) este acela de 
a evidenția faptul că într-un grup de elevi există o diversitate de niveluri de 
aptitudini, care prin procedee specifice se pot emancipa, tinzându-se spre cele trei 
standarde de performanță optim, mediu, minim. 

Având în vedere că cele patru obiective-cadru şi cele două competenţe generale 
indică şi inițiere instrumentală, specialiştii în domeniul Educaţiei muzicale specializate 
(instrumente) trebuie să elaboreze o baterie de probe pentru ca Educaţia muzicală 


4.2.3.3. Probleme ortomuzicale (defectologie ritmică, 
melodică, defecte de dicţiune) 


În domeniul remedierii intonaţiei melodico-ritmice, deci domeniul ortomuzi- 
cal (îndreptarea intonaţiei melodico-ritmice) au existat de la început orientări 
contradictorii, având consecinţe directe în Didactica educației muzicale. 

a) S-a considerat că intonația melodico-ritmică este moştenită sau înnăscută 
şi că ea nu se poate modifica prin exercițiu sau că nu sunt şanse ca vârsta să 
amelioreze datele iniţiale ale problemei. 

b) Amintim că teza lui Pestalozzi „orice funcție se dezvoltă prin ea însăşi 
exersând-o”, a dat o orientare mai optimistă, uneori nejustificat de optimistă ideii 
că prin exercițiu, prin cântare, problemele s-ar corecta (nespecificându-se nimic 
despre tronsoanele melodico-ritmice — mijloace ortomuzicale — care ar favoriza for- 
marea noilor calități intonative la copii. 

c) Practica şi teoria ne arată că în general nu există indicaţii referitoare la 
ceea ce trebuie să întreprindă elevul, pentru ca să ajungă la posibilitatea unor into- 
naţii corecte în afara unui travaliu suficient de empiric, numit „cântare continuă”, 
„cântare în grup”. 

d) Concepţia ortomuzicală cea mai răspândită este rezolvarea instrumentală 
cu instrumente muzicale, cu manualitate accesibilă, care, spunem noi, rezolvă 
dactilografic probleme, nu ortomuzical. 

e) Este evidentă răspândirea mentalităţii referitoare la insoluționarea problemei 
ortomuzicalității ca şi când aceasta nu ar exista ca fenomen obiectiv în clasa de elevi. 
Se adaugă la cele spuse mai sus, la fel de frecvent, condiţii improprii de lucru ale 
profesorului de muzică, cât şi lipsa de pregătire de specialitate ortomuzicală a acestuia. 

Domeniul implică cunoaşterea problemelor de ortofonologie şi ortoaudibili- 
tate, alături de cunoaşterea sistemelor ritmico-melodice care se pretează la diverse 
faze ale procesului ortomuzical. Considerăm că domeniul nu este format, el poate fi 
pus ca problemă în viitor. 

Încă din secolul XIX şi continuând cu secolul al XX-lea, personalităţi din domeniul 
muzicii au făcut referiri la probleme de ortomuzicalitate şi defectologie muzicală, 
deşi nu s-au preocupat spre a crea o disciplină de sine stătătoare. De exemplu: 

e Maurice Chevais: „Afonii se corectează prin exercițiul melodic, există 
copii care se bálbáie şi sunt aritmici”. 

e E.C. Seashore: „După cum exercițiul şi maturitatea nu pot face să crească 
ascuțimea văzului, tot aşa şi exerciţiul nu poate să crească sensibilitatea auzului. 
Cei cu deficiențe de auz îşi datorează aceasta unui auz fals unei neadecvate 
asocieri sau a unei inteligenţe inferioare. Există subiecţi fără perspective, alții cu o 
perspectivă ipotetică îndoielnică, alții cu o perspectivă probabilă şi unii, sigură”. 

e Hans von Bulow: „Cel ce nu ştie să cânte cu vocea, să cânte la pian”. 

e Edgard Willems: „Ca organ fizic nu poate suferi schimbări mai ales în 
părţile solide, osatura, dar părțile mai maleabile, muşchii urechii, prin exercițiu se 
educă la fel ca nervul auditiv. Muzicianul slab nu aude ce cântă, cel mediocru ar 
putea auzi, dar nu se ascultă, muzicianul bun aude ceea ce cântă, iar cel foarte bun 
aude şi ce va cânta”. 

e Hans Rupp: „Auzul absolut se formează prin învăţare”. 

e Carl Stumpf: „Auzul muzical absolut se moşteneşte, dar totul depinde de 
numărul de exerciţii”. 

e Maurice Martenot: „Corzile vocale nu sunt pregătite pentru redarea 
concentrărilor, preciziilor auditive şi teama de greşeli, nu poate să-şi facă drum 
între audiție şi intonaţie. Exerciţiile ce urmează au ca punct de începere 
încorporarea fluctuaţiilor de înălțime în linia melodică; fluctuațiile sunt însoțite de 
mişcări ascendente sau descendente cu mâna. Exersând musculatura vocală, în 
pasaje foarte lente şi treptate de la un sunet la altul, se obțin uşor emisiuni juste 
sau rectificări imediate ”. 

Domeniul „defectologie muzicală” nu există. Ne exprimăm câteva opinii în 
legătură cu apariţia unei asemenea cercetări. 

Considerăm că defectologia muzicală ce s-ar ocupa de descrierea unor 
eşantioane comportamentale cu valabilitate endemică (specific regiunii, sectorului 
sau şcolii respective) dar şi pandemică (specifică țării) alături de trimiteri de 
ortomuzicalitate (metode de îndreptare, de recuperare a anomaliilor muzicale), ar 
aduce un spor de eficienţă în practica pedagogică. Elevii „nedoriți de nimeni” pe care 
Stumpf îi numeşte „nemuzicali”, pe care Kohler îi numeşte „copii fără glas” sau „cu 
surditate melodică”, „paraacuzici” sau pe înţelesul tuturor „afoni” cum îi stigma- 
tizează Chevais, ar putea fi evaluaţi după concepţii fireşti şi în clasă s-ar stabili între 
elevi din punct de vedere al scopului urmărit de şcoală, un echilibru logic şi uman. 

Orientativ prezentăm un inventar de termeni necesar acelor profesori care ar 
fi interesaţi de defectologie muzicală şi de ortomuzicalitate: 

anomalie muzicală = abatere de la o normă, defect muzical; 


para = în afară, pe lângă; 

parachinezie = deformarea mişcărilor normale; 

paracuzie = hipersensibilitate auditivă anormală, iluzie auditivă; 

parafazie = înlocuirea unor cuvinte cu altele, fără legătură între ele; 

parafonemie = tulburare a vocii, pronunție deformată; 

paralexie = citire deformată (para = lângă, lexis = dicţiune); 

paranimie = parachinezie constând în neconcordanţa dintre expresia 
mimică şi trăire; 

paramuzie = tulburare a reproducerii tonurilor muzicale (înălţimii 
sunetelor); 

dis = dificil anormal; 

dislalie = greutate în articularea cuvintelor; 

deslexie = dificultate de a citi şi înţelege cele scrise; 

dismimie = dificultate în a se exprima prin gesturi; 

disfonie = tulburare a vorbirii fie prin alterarea unor centri nervoși, 
fie prin rănirea aparatului fonator; 

afon = care şi-a pierdut vocea total, parţial, care cântă fals, 
care nu are simț muzical; 

afonie = pierdere patologică a glasului; 

afonizare = pierderea vibraţiilor glotale la sunetele sonore, asurzite; 

fono = referitor la sunetul vorbit; 

fonoastenie = oboseală a organelor vocale; 

fonomimie = metodă de prezentare a sunetelor vorbirii (fonemelor) 


cu gesturi şi mimică (pentru copii, pentru surdo-muţi). 


Defectologia şi ortomuzica trebuie să depisteze şi să se ocupe de tulburările de 
limbaj care la un sondaj logopedic arată că este un fenomen ce depăşeşte granițele 
unei țări. În ţara noastră, deşi nu s-a făcut un sondaj pe întreaga populaţie, se 
aproximează că tulburările de limbaj cuprind 17-28% din populaţia şcolară. 

Din tabloul tulburărilor de limbaj, profesorul de muzică în momentul în care se 
ocupă de probleme ortomuzicale şi de defectologie muzicală, trebuie să reţină 
următoarele tulburări ale limbajului: dislalia, tulburări de ritm şi de fluență (bâlbâiala, 
tahilalia), tulburări de voce (afonia, disfonia, fonoastenia), tulburări de scris/citit 
(dislexia, disgrafia), tulburări de dezvoltare (întârziere în apariția limbajului). 

Aceste defecte se remediază prin procedee ortolingvistice de care atât 
profesorul de muzică, cât şi cel de limba română nu pot fi străini: 

— gimnastica: braţelor, palmelor, degetelor, rotirea capului; 

— gimnastica fonoarticulatorie (gimnastică facială, linguală, mandibulară, 
velopalatală şi labială). Amintim aici că aceste metode se înscriu în categoria 
jocuri: zâmbetul şi pupicul pentru mămica, fâşâitul frunzelor, albina, vântul lin, 
vine trenul, ceasul deşteptător, ciobanul mână oile; 

— gimnastică respiratorie: stingerea lumânării, umflarea balonului, aburirea 
oglinzii cu gura, cu nasul, suflarea în vasul cu apă — valurile, suflarea în diverse 
instrumente muzicale, spirometru; 

— educaţia auzului fonematic: glasul animalelor, repetă după mine, ghici cine 
te strigă; 

— educaţia personalităţii: psihoterapie şi metodele educaţiei morale şi 
educaţiei estetice. 

Formele necesare problemelor de ortomuzicalitate şi defectologie muzicală 
sunt jocuri onomatopeice, de imitare a glasurilor unor păsări, animale. 


4.3. Chestionar cu itemi pentru autoevaluare 


1. Numiţi domeniile şi unităţile de competență specifice unui profesor de 
gimnaziu/liceu. 

2. Utilizaţi Caietul de practică pedagogică al Departamentului pentru Pregătirea 
Personalului Didactic — Spiru Haret şi completaţi rubricile (p. 15-16) în urma 
asistenţei la o oră; comentaţi grila de observaţie prin prisma competenţelor opera- 
tionale, teoretice şi creative ale profesorului (studentului) asistat. 

3. Ce fel de atenţie, memorie, gândire, afectivitate, manifestă un anume elev 
la ora de Educaţie muzicală? Precizaţi atunci când: 

a) învaţă un cântec vocal; 

b)intonează vocal şi se acompaniază instrumental; 

c) comentează o piesă receptată prin mijloace audio. 

4. Faceţi un pronostic asupra dotării şi muzicalităţii unui elev după ce ati 
utilizat o baterie de probe inspirate din teste elaborate de specialişti. 


Răspundeţi în scris şi autoevaluaţi răspunsurile prin note (cifre) sau calificative. 
Comparaţi autoaprecierea cu aprecierile făcute de cel puțin trei colegi asupra 
răspunsurilor date de dumneavoastră. 


Comentaţi! 

Vă prezentăm câteva din modalităţile de adresare ale unor elevi (16 ani), care reflectă 
tipul de relaţii profesor-elev sau elev-elev. Apreciaţi ce calități şi ce defecte are fiecare 
adresare, presupunând că profesorul are 25 ani sau 55 ani. 

e Bună ziua d-le profesor! Vă rog să-mi permiteți să vă adresez următoarea 
rugăminte: când o să dispuneţi de puțin timp liber pentru ca să mă lămuriţi în legătură cu 
cele expuse de d-voastră în lecţia de astăzi? 

e Helo, ticerule! Să fiu al naibii, dacă am înțeles ceva din lecţia de astăzi. Ce-ar fi să 
mergem, toată gaşca la o bere şi acolo să ne explici ce-ai vrut să spui, pentru că să ştii că ne 
interesează. 

e D-le profesor aţi ținut o lecţie extraordinară care ne-a lămurit în legătură 
cu muzica expresionistă. Regretăm că elevii de la clasa a X-a B nu au un profesor ca 
d-voastră. 

e D-le profesor, îndemnați de d-voastră am consultat o bibliografie supli-mentară şi 
avem câteva microreferate pe care am dori să le citim şi să le supunem dezbaterii clasei 
noastre. 

e Ai văzut ce lecție a ținut proful? Treaba lui dacă nu ştie să se facă înţeles, eu n-o 
să-mi bat capul cu subiectul ăsta, chiar dacă zice el că este important pentru cariera noastră 
muzicală. 

e Am consultat caietele de muzică de la alte şcoli şi am descoperit că elevii cunosc 
câteva probleme interesante, existente în programă. Păcat că profesorul nostru nu le acceptă 
şi noi trebuie să expunem numai ce spune dumnealui. 

e Nu am nevoie de nici un punct de vedere din tot ce ţine de trecutul muzical. Vreau 
să trăiesc numai cu prezentul şi viitorul foarte apropiat, motiv pentru care nu merg la şcoală 
decât din când în când. 


Unitatea de curs 5 
RESURSELE MATERIALE ALE PROCESULUI 
DE EDUCAŢIE MUZICALĂ. 
MIJLOACE DIDACTICE / MATERIALE DIDACTICE 


Rezumat 

Mijloacele didactice şi materialele didactice necesare activităților muzicale din şcoală 
se numesc şi resurse materiale. Valorificate în diverse împrejurări (tot didactice) ele 
mijlocesc, facilitează argumentarea pe cale inductivă, deductivă sau prin analogie a 
procesului de Educaţie muzicală. 

Resursele materiale sunt clasificate pe categorii necesare profesorului în predare şi 
elevului în învăţare. Sunt arătate în acelaşi timp criterii îmbunătăţite de selecţie a 
repertoriului de interpretare vocală, instrumentală şi a repertoriului de audiere a pieselor 
muzicale. 


Obiective urmărite: 

e să cunoască o gamă cât mai variată de resurse materiale care pot fi 
denumite mijloace didactice pentru Educaţia muzicală; 

e să enumere criteriile generale, actuale de selecționare pentru: 

a) cântece vocale; 

b) piese instrumentale; 

c) piese pentru „audiție muzicală” 

e să realizeze trei portofolii pentru cele trei resurse de bază ale Educaţiei 
muzicale expuse (a, b, c). 


5.1. Definiţie, cerinţe 


Ansamblul resurselor materiale este format din obiecte naturale şi confecţio- 
nate, sau din produse de substituire a acestora, din produse iconice, audio-vizuale, 
cărți, partituri etc., ce servesc şi mijlocesc predarea-învăţarea-evaluarea. 

Resursele materiale ale procesului de învățământ au o serie de cuprindere 
noţională mai extinsă. Ele se referă deopotrivă şi la „materialele necesare intuitiei” 
şi atunci, se pot numi materiale didactice. Materialele au ţinut cont întotdeauna şi 

au reflectat progresul tehnic al epocii. Ansamblul de „tehnici ce mediază” folosirea 
materialelor didactice se numesc mijloace didactice. 

Nu orice resursă materială (material direct sau mijlocitor) poate fi numită 
resursă materială a procesului de învățământ, ci numai aceea care: 

— corespunde obiectivului de referință urmărit, competenţei specifice sau 
obiectivului operaţional; 

— corespunde unui model esenţializat pentru ca elevii să regăsească caracte- 
risticile de bază ale noţiunii predate; 

— are o ergonomie atractivă; 

— corespunde unei anumite secvenţe din lecţie sau din alt tip de activitate 
didactică muzicală; 

— nu necesită o manevrare complicată ce consumă timp; 

— nu pune în pericol securitatea elevilor. 


5.2. Categorii de resurse materiale 
(mijloace şi materiale didactice) pentru Educaţia muzicală 


SI categoria resurselor materiale trebuie gândită în legătură cu procesul tripartit 
de predare-învăţare-evaluare a Educaţiei muzicale în care se formează deprinderi 
muzicale însoţite de cunoştinţe specifice ce trebuie să provoace atitudini estetice. 

In predare, profesorul le foloseşte pentru demonstraţia sau argumentarea pe 
cale inductivă sau deductivă a subiectului lecţiei. Mijloacele didactice necesită un 
spaţiu adecvat (fix, de dorit a fi un cabinet) sau o parte dintr-un spațiu în care să se 
depoziteze tot necesarul demonstrativ pentru profesor şi pentru învăţarea în grup 
sau individuală. 

Recomandări: 

a) Mijloacele şi materialele didactice se vor grupa: 

— pe ani de studiu (clasele V, VI, VII, VIII, IX, X); 

— pe unităţi de învăţare. 

— pe lecții (sau alte activităţi muzicale). 

b) Fiecare unitate de învăţare va avea grupat materialul didactic necesar lecţiei 
precizând cântece, piese spre audiere (casete, CD-uri), planşe, documente auxiliare 
(colecţii de cântece), partituri, albume de pictură, texte literare, mijloace audio-vizuale 
corespunzătoare. Acest grup de materiale didactice se va actualiza anual. 

c) Este util ca profesorul să se folosească, în afară de clasica tablă şi cretă 
(depăşită astăzi şi nerecomandată, fiind un obiect poluant) şi de retroproiector (pe a 
cărui folii transparente va nota în prealabil sau în timpul predării, schema lecţiei 
etc.), aspectomat, casetofon şi un calculator. 

d) Este absolut obligatoriu ca în fiecare şcoală (cabinet de muzică, sală cu 
destinaţie polidisciplinară) să existe instrumente muzicale: 

— pian sau orice instrument cu clape, inclusiv acordeonul pentru demonstrațiile 
profesorului, instrumente care vor fi utile şi la serbările şcolare, repetițiile corale etc.; 

— instrumente cu corzi cu manualitate relativ uşoară şi acordaj egal temperat 
(chitara, mandolina, ţitera etc.); 

— instrument de suflat (fluier românesc, blockflâte etc.); 

— instrument de percuție: trianglu, xilofon, tobiţe, tamburine, castaniete: 

— pseudoinstrumente populare; 

— obiecte sonore (Jucării); 

— orice alt instrument muzical. 

Precizăm că reforma muzicală actuală prevede ca fiind obligatorie iniţierea 
muzicală instrumentară a tuturor elevilor din învățământul obligatoriu 

e) Este de dorit ca fiecare elev sau la fiecare bancă de doi elevi să existe un 
material didactic adecvat secvenţei care prevede învăţarea sau repetarea pentru 
însuşirea deprinderii muzicale, a cunoştinţelor teoretice sau atitudinilor estetice. 
Materialul didactic va cuprinde instrumente sau pseudoinstrumente, obiecte sonore, 
materiale de simulare (claviatura desenată pe carton, portativ cu valori de note şi 
pauze confecționate din lemn (placaj) sau material plastic, baghete de diferite 
dimensiuni pentru reconstituirea modelului arhitectonic al piesei audiate, ce 
formează „trusa” de lucru individual sau a grupului mic de elevi. 

Deoarece cântecul vocal, piesa instrumentală şi piesele redate prin mijloace audio 
constituie baza resurselor materiale a Educaţiei muzicale, considerăm util să arătăm care 
sunt noile cerinţe ale acestor resurse şi care sunt criteriile după care le alegem în diverse 
tipuri de activități muzicale formale sau informale. 


5.3. Criterii de selecţionare a pieselor muzicale 
(vocale, instrumentale şi pe suport audio) 
pentru Educaţia muzicală 


5.3.1. Criterii de selecționare a pieselor vocale necesare activităților muzicale 
vocale 


Metodicile anterioare (Ana Motora-lonescu, 1965, 1978; Ion Şerfezi, 1968), 
cursurile de Metodica predării muzicii din Cluj-Napoca (Aurel Ivaşcanu, Ligia 
Toma-Zoicaş) şi din laşi (Pavel Delion) au indicat drept criterii de selecţie „a cân- 
tecelor pentru şcoală”, următoarele: 

e „Vârsta copiilor, întinderea vocilor la copii, tematica programei de învățământ, 
gradul de dezvoltare muzicală al elevilor” (Ana Motora-lonescu, 1978, p. 41-42). 

e „Concordanţa cu subiectul şi scopul lecţiei, valoarea estetică, valoarea 
educativă, accesibilitatea cântecelor pentru elevi” (I. Şerfezi, 1968, p. 54). 

Criteriile enumerate mai sus sănătoase şi rămân valabile şi astăzi. 

Având în vedere însă faptul că reforma învăţământului românesc şi compa- 
tibilizarea Didacticii educaţiei muzicale cu standardele europene se constituie într-un 
proces extrem de complex, de înalt profesionalism, criteriile enunțate se nuanțează 
şi se particularizează în mod esenţial ţinând cont de următoarele: 

1) selecţionarea repertoriului vocal în funcţie de ceea ce vizează ciclurile 
curriculare; 

2) selecţia repertoriului pe criteriul obiectivelor-cadru sau competenţelor 
generale ce includ componenta instructivă şi atitudinală (atitudine estetică, 
valoare educativă); 

3) selecţionarea repertoriului în funcţie de capacitatea de învăţare a 
sunetelor de către elevi. 


1) Dacă luăm în discuţie criteriul selecţiei cântecelor după obiectivele ciclu- 
rilor curriculare ar rezulta faptul că la grupa pregătitoare a grădiniţei şi clasele I-II 
(ciclul de achiziţii fundamentale) profesorul trebuie să aleagă cântece care: 

— să acomodeze elevul cu şcoala şi alfabetizarea (la muzică ultima cerinţă ar 
însemna scris-cititul muzical prin procedee speciale: fonomimie atipică Chevais, 
reprezentarea grafică tip Curwen-Orff-Kodaly etc.; disciplina actului de interpre- 
tare vocală în grup sau individuală; 

— să aleagă acele cântece care acomodează copilul cu mediul înconjurător; 
se potrivesc aici genurile pe suport muzical care formează deprinderea de redare 
onomatopeică a sunetelor, a conştientizării numărului de silabe cântate, a sensului 
melodiei, a accentelor etc.; 

— să aleagă acele cântece care contribuie la socializare, ceea ce înseamnă 
acceptarea colaborării şi comportamentului copilului în grup; sunt indicate cântece 
cu mişcare şi roluri în care se antrenează pe rând toţi participanții; 

— să aleagă acele cântece vocale care să dea posibilitatea copilului din grupa 
pregătitoare la grădiniţă sau elevul din clasele I-II să fie imaginativ, „creativ”. 

Ciclurile următoare (dezvoltare pentru clasele III-VI şi orientare pentru 
clasele VII-IX) continuă obiectivele primului ciclu dar le ridică la nivelul unei 
cunoaşteri în care e posibil de operat cu limbajul noţional. 

Cântecele vor fi selecţionate pentru a asigura: 

a) dezvoltarea achiziţiilor lingvistice; cântecele pot avea teme de maturitate şi 
un vocabular de specialitate; 

b) capacitatea de exprimare a propriului eu; 

c) capacitatea de analiză pe baza unui model dat sau unul creat de însuşi 
elevul, pentru evidențierea unui cântec vocal. 

Se potrivesc aici cântece populare, de muzică uşoară, piese corale, arii 
accesibile din opere şi operete etc. 

Condiţia principală pentru evitarea kitsch-ului este atenționarea elevului că 
acesta: 

— utilizează o tehnică puerilă; 

— are o tematică sumară ce nu interesează decât o categorie restrânsă de tineri, 
maturi; 

— are un text vulgar sau de imitare nereuşită a unor texte mai vechi de valoare; 

— este efemer. 

Totodată trebuie explicat faptul că o piesă vocală catalogată kitsch este o realitate 
ce trebuie înțeleasă ca o subcultură ce va însoți permanent marea cultură. Kitsch-ul 
muzical este adeseori acceptat pentru facilul şi divertismentul care îl însoțesc. 


2) Selecţionarea repertoriului vocal pe criteriul ce ţine cont de obiecti- 
vele-cadru sau competențele generale presupune că profesorul va trebui să aleagă 
piese muzicale care: 

— sunt de dorit să fie prevăzute în programa fiecărei clase; 

— o parte din cântece trebuie să aibă calităţi vocale, adică să poată fi cântate 
şi vocal şi instrumental păstrând o singură tonalitate/mod popular de bază, pentru 
ca vocalul cu instrumentalul să fuzioneze firesc; 

— să poată fi intonate (interpretate) accesibil de elevi după ce au fost audiate 
modelele oferite de marii interpreţi vocali; 

— o parte din cântece trebuie să aibă caracter didactic, adică să conţină 
esențializat, dar în cel puţin 3 locuri, exemple necesare noţiunii care trebuie predată; 
de aceea este nevoie să apelăm la solfegii şi exerciţii demonstrative dar numai în 

situații când cântecul vocal nu întruneşte calităţile unei argumentări inductive, 
deductive sau prin procedeul analogiei/comparaţiei; 

— să permită prin morfologie şi sintaxa muzicală, text literar o anume flexibi- 
litate pentru a fi interpretate prin eul personal al elevului sau să fie piesa-problemă 
pentru a se constitui în „studiu de caz” etc. 


3) Selecţionarea repertoriului vocal pe criteriul capacităţii de intonare 
justă ridică una din problemele care nu a fost soluţionată în totalitate. 

Profesorul trebuie să ţină cont de: 

e Diapazonul vocii elevului trebuie să coincidă cu ambitusul cântecului, adică 
traseul de sunete intonate vocal de un elev de la cel mai grav sunet la cel mai acut, 
trebuie să fie identic cu traseul pe care îl cuprinde cântecul, de la cel mai grav la cel 
mai acut sunet. Această corespondenţă este o condiție pentru ca un cântec să fie accesibil. 

e Celulele muzicale, modulele melodico-ritmice trebuie să facă parte din 
zestrea aperceptivă înnăscută sau dobândită de elevi; în cazul când din motive 
obiective ce ţin exclusiv de elev, acesta nu şi-a corectat defectul, interpretarea 
muzicală pe care o solicităm va fi instrumentală. 

e Modulele melodico-ritmice pot să cuprindă sunete aparținând prepenta- 
toniilor, pentatoniilor, (cordii), hexatoniilor (cordii), heptacordiilar, alăturând cu 
curaj şi module disonante; formulele ritmice vor ţine cont, pentru început, de 
ritmurile accesibile ale elevilor (vezi Brailoiu, E. Camisel). Aceste formule trebuie 
emancipate spre a fi exersate şi pentru a nu bloca accesul la piesele vocale, corale 
moderne ce abundă în formule ritmice variate şi complexe. 

e Cântecele trebuie selecţionate şi în funcţie de oferta vie care o constituie 
elevii dintr-o clasă şi şcoală, pentru că vocea lor îşi modifică diapazonul, timbrul 
de la un an şcolar la altul. 

e Repertoriul de cântece trebuie triat astfel încât să ţină cont de calendarul ano- 
timpurilor şi de cel cultural al şcolii. 

Deoarece demersul proiectării didactice este prin indicaţiile de implementare 
a reformei, orientat spre o personalizare, profesorul, în cazul când aceste criterii 
complexe nu se regăsesc în oferta de altfel generoasă din manualele alternative, are 
posibilitatea să selecţioneze cântece din materialele suport (vezi lista din anexele 
finale din partea I a lucrării). 


5.3.2. Criterii de selecţionare a pieselor muzicale necesare activităţii de 
interpretare instrumentală 


Piesele muzicale pentru această categorie de activităţi se pot selecţiona de 
către profesor după câteva criterii: 

e În funcţie de instrumentul ales (cu clape, cu corzi, de suflat) care impune 
pentru inițiere un anumit traseu al sunetelor. Pentru voce, traseul cântecelor 
porneşte fie de la Sol sau Do spre grupe de sunete ce pot fi tonii sau cordii, fie 
folosind „procedeul solmizaţiei” relative de tip Kodaly în care terta copiilor putea 
fi notată pe portativ şi apoi intonată la înălțimea relativă (oricare) nu la una 
absolută a sunetelor numind-o invariabil Sol-Mi. 

Pentru instrumente, criteriul de selecţie trebuie să fie uşurinţa manevrării 
clapelor (degetele sunt de lungimi diferite şi au forțe diferite) cu minimum de efort la 

apăsarea corzilor şi ciupirea acestora utilizând ambele mâini la chitară, mandolină, cu 
minimum de efort al degetelor şi de suflu, a sunetelor la fluier sau blockflote. 

Din acest punct de vedere, traseele de învăţare a sunetelor în noile metodici 
pentru diverse instrumente nu coincid cu traseul recomandat vocilor de copii. 

De exemplu, pentru blockflăte sunetele cele mai comode, în sensul că nu 
necesită mişcări complicate de degete acoperirea orificiilor, sunt: Si (acoperit cu 
orificiu), La (acoperit cu două orificii alăturate), Sol (acoperite trei orificii ală- 
turate). Sunetele sunt în fapt la o octavă superioară. 

Toate aceste inconveniente ne fac să privim cu atenţie piesa instrumentală 
pentru ca aceasta să rezoneze acustic întotdeauna cu frecvenţa sunetului vocal. 

e Piesa instrumentală poate fi aleasă şi din repertoriul vocal dacă aceasta din 
urmă permite la început o manevrare comodă şi ritmică a instrumentului; am face 
recomandarea pentru ca piesa să fie cântată vocal, iar aportul instrumentului să fie 
episodic; intervenţiile instrumentului să apară acolo unde corespund şi contribuie la 
expresivitatea piesei, creând efecte timbrale de bun gust. 

e Criteriile expuse la 5.3.1. sunt adaptabile şi pentru 5.3.2. 


5.3.3. Criterii de selecționare a pieselor muzicale 
pentru receptarea lor prin mijloace audio 
(audiţia muzicală) 


Piesele muzicale imprimate pe bandă magnetică şi redate prin mijlocirea difu- 
zoarelor din casetofoane sunt o resursă materială a învăţării importantă prin care se 
ating o parte din obiectivele-cadru sau competențele generale propuse de programe. 

Resursa se mai numeşte prescurtat „audiție muzicală”, denumire improprie, 
dar impusă de practica şcolară (un verb transformat în substantiv). 

Pentru ca cele prezentate să corespundă termenilor aflați în documentele 
curriculare (programe, ghid metodologic, manuale de Educaţie muzicală) vom 
păstra această denumire. 

„Audiţiei muzicale”, al treilea mijloc didactic important în Educaţia muzicală 
contemporană, i-a fost recunoscut statutul destul de târziu, şi anume în a doua 
jumătate a secolului al XX-lea, ca efect al generalizării „şcolii active”. Audiţia 
muzicală fiind prin definiţie un procedeu mijlocit de tehnica audio (magnetofoane, 
pick-up, casetofoane, C.D.-play-uri, radio-uri), poate fi utilizată şi prin glasul 
profesorului, ansamblurilor din şcoală sau prin audiţia unui concert live în sălile de 
spectacol, presupune contactul auditiv cu un repertoriu muzical. 

În viaţa de zi cu zi, mediul nostru ambiental este adeseori aglomerat de 
sonorități şi omul pare strivit de acestea. Mediul ambiental este o forţă care poate 
modela prin sonoritățile sale starea afectivă a omului. Acest efect poate să fie 
rezultatul unui demers neintenţionat (asaltul de muzică din locuinţe, de pe străzi, în 
magazine, pieţe etc.) sau poate fi dirijat, sistematizat prin şcoala şi instituţiile 
culturale (vezi concertele educative ale filarmonicilor, ale ansamblurilor artistice 
naționale, judeţene). 

În această ultimă formă, auditia muzicală înțeleasă ca procedeu de transmi- 
tere spre receptare a pieselor muzicale a fost prezentă în manualele şi programele 
româneşti începând cu George Breazul (1934) şi apoi în toate momentele care 
tratau probleme de estetica muzicii. 

Găsim recomandări metodice în toate lucrările destinate învăţării (clasele I-XII) 
la I. Şerfezi, Ana Motora-lonescu, Ligia Toma-Zoicaş. 

Conţinutul acestora este selecționat pe următoarele criterii: 

— accesibilitatea ce se poate asigura prin cuplarea muzicii cu un text sau prin 
apelul la o muzică ilustrativă, onomatopeică, muzică cu program; 

— melodicitatea ca rezultat al reaudierii unor piese cunoscute din surse extra- 
şcolare (familie) şi apreciate, prin tradiţie, drept „frumoase”; 

— valenţele demonstrative ale unei piese ce conține o problemă de gramatică 
muzicală care trebuie argumentată pe cale inductivă sau deductivă. 

Aceste criterii de selecţie şi utilizare a muzicii spre audiere au fost şi sunt 
specifice învăţământului de tip clasic ce nu şi-a propus formarea personalității 
elevilor prin dezvoltarea atitudinilor estetice, morale. În categoria acestora intră 
exerciţiile de „ascultare a mediului înconjurător” (Maria Montessari) care urmăresc 
dezvoltarea capacităţii de discriminare auditivă, senzorială dar şi audierea pentru 
îmbogățirea informației culturale (Rouskin). 

Audierea muzicii îşi schimbă total funcția odată cu utilizarea muzicii cu 
funcţie cathartică, de schimbare a stării emoționale (Maurice Martenot) sau de 
repetare insistentă, dar discretă ca intensitate pentru formarea memoriei muzicale 
(Shinichi Suzuki). 

Poveştile dramatizate pe suport muzical, scrise de celebrul Prokofiev, sau 
conceperea unui întreg sistem coerent de Educaţie muzicală, în care audierea 
muzicii cu teme accesibilizate prin program devine emblematic (Kabalevski), sunt 
câteva indicii ale tendinței de a generaliza practica receptării muzicii prin concerte 
pentru elevi sau de a aduce muzica în clasă prin intermediul mijloacelor audio. 

„Audiţia muzicală”, ca procedeu de difuzare în clasă a muzicii prin aceste 
mijloace, trebuie să selecționeze repertoriul ținând cont de: 

— cerințele ciclurilor curriculare (obiective urmărite şi caracteristicile psihice 
ale copiilor de diferite vârste în ceea ce priveşte atenția, gândirea, afectivitatea, 
imaginația etc.); 

— cerințele indicate de programele şcolare: obiective/competențe conţinuturi 
(repertoriul propus) cu precădere cele ce indică dezvoltarea imaginaţiei şi îmbo- 
gățirea culturii generale ca premisă a unei relaționări diacronice şi sincronice în 
audierea muzicii. 

Amendamente exprese care trebuie specificate la criteriile enumerate mai sus 
se referă la: 

— durata audierii unei piese muzicale, durată reflectată în funcţie de curba de 
atenţie a elevilor, în general neomogenă. Dacă este să dăm ca indicatoare câteva 
cifre, acestea pot fi pentru ciclul curricular „achiziţii fundamentale” 1-3(5) minute, 
iar pentru ciclu curricular „Dezvoltare” 5-10 minute; pentru elevii de liceu 
10-15(20) minute; 

— audierea pieselor muzicale în clasă trebuie să intre în preocupările de a 
realiza o „audiție muzicală activă” prin care înţelegem: dirijarea atenției şi 
explicarea celor audiate pentru a cunoaşte ceea ce e important la piesa prezentată, 
antrenarea elevilor spre a traduce printr-o expresie proprie în desen sau compunere 
liberă, cele audiate; sau audiția muzicală poate fi un prilej de meditație interioară 
sau relaxare şi atunci, pentru copii mici, de exemplu poziţia de audiere, am 
recomanda-o ca un procedeu de experimentat, să se facă în felul următor: cu capul 
pe bancă, cu ochii închişi, intensitatea muzicii să fie mică, indicându-le să evoce 
sau să-şi reprezinte o scenă pe care au trăit-o cu plăcere; 

— repertoriul instrumental trebuie să conţină pe lângă piese ce se pretează la o 
traducere uşoară, ilustrativă a muzicii cu efecte ce permit asocierii cu realitatea 
înconjurătoare, într-un cuvânt muzica figurativă cu program, şi piese muzicale în 
care nonfigurativul să fie prezent. 

Putem face o audiție eficientă pentru profesor şi plăcută pentru elevi cu cea 
mai abstractă muzică dacă, de exemplu, pentru toate vârstele încercăm să montăm 
pe bancă cu ajutorul unor baghete mici de diverse culori, planul (forma) unei piese 
muzicale. De exemplu, forma rondo-ului: 

Roşu (ref) galben (A) roşu (ref) verde (B) roşu (ref) alb (C) roşu (ref) 

În concluzie, la acest amendament: elevilor de toate vârstele trebuie să le 
oferim spre audiere şi piese instrumentale nonfigurative în care nu este obligatoriu 
ca melodia să fie elementul cel mai atractiv. 

La o simfonie, de exemplu, sau un cvartet de coarde, (clasa a IX-a) putem să 
sugerăm elevilor următorul plan de audiere utilizând fişa individuală de audiere-ac- 
tivă a unei piese: 

e în partea a I-a (Allegro-sonata) realizaţi, prin segmente colorate pe caiete, 
planul expunerilor melodice, menţionând totodată şi instrumentele care redau 
melodiile pentru a sintetiza forma muzicală a celor audiate; 

e în partea a I-a (Andante-lied) expuneți pe caiete opiniile voastre în legătură 
cu melodicitatea acestei părți, dacă este originală, dacă are asemănări (ce fel?); 

e în partea a Il-a (Moderato-menuet) comparaţi tempoul acestui gen de 
muzică de dans cu alte genuri contemporane cu aproximativ acelaşi tempo sau cu 
tempouri diferite şi motivaţi eventual evoluția acestora; 

e în partea a IV-a (Presto-rondo) urmăriţi virtuozitatea tehnică a orchestrei, 
tempoul acestei părți, comparaţi virtuozitatea unor instrumentişti de muzică uşoară, 
populară, clasică, cunoscuţi de voi. 

Apreciaţi: 

Este o lucrare originală (ce este original?) 

Este o lucrare accesibilă (ce este accesibil?) 

Este o lucrare pe care ati dori să o mai ascultați? 


5.4. Chestionar cu itemi pentru autoevaluare 


1) Enumeraţi mijloacele didactice şi materialele didactice necesare dotării 
unui cabinet destinat Educaţiei muzicale. 

2) Arătaţi care sunt modalităţile de ordonare a unora dintre aceste resurse 
pentru ca materialele să fie pregătite dinainte pentru activităţile curente: lecţii, 
repetiţii cu ansamblurile corale, instrumentale din şcoală. 

3) Propuneţi un repertoriu de cântece vocale (la alegere) şi arătaţi care au fost 
criteriile pe care le-aţi urmărit, ce calități didactice are noul repertoriu. 

4) Propuneţi un repertoriu de piese instrumentale pentru o clasă şi arătați care 
sunt valenţele didactice care v-au determinat să faceţi această selecție. 

5) Propuneţi un repertoriu de piese spre audiere şi motivaţi alegerea lor în 
funcţie de cerinţele obiectivelor-cadru 2 şi 4 (clasele V-VIII). 


Evaluare 


Pentru fiecare întrebare se acordă 2 puncte. 
Total = 10 puncte. 

Unitatea de curs 6 
RESURSELE METODOLOGICE 
ALE PROCESULUI DE ÎNVĂŢĂMÂNT 
(metode de învățământ) 


Rezumat 

Stăpânirea cu meşteşug şi artă a sistemului de metode de învățământ şi configurarea 
unui grup propriu pentru eficientizarea învăţământului, se constituie cu siguranță, ca latură 
definitorie a personalității unui cadru didactic. Unitatea de curs 6 are ca scop prezentarea 
comparativă a diferitelor modalități de a configura metodele de învățământ cu scopul de a 
evidenția valoarea configurației actuale: 14 metode de formare şi dezvoltare a cunoştinţelor 
şi deprinderilor ce pot fi utilizate de acest obiect de studiu, 4 metode de stimulare a 
imaginaţiei şi creativității de tip şcolar şi câteva procedee prin care muzica serveşte 
educaţiei morale. 

Sunt prezentate, pentru majoritatea metodelor, exemple din domeniul Educaţiei 
muzicale. 


Obiective urmărite: 

e să fie capabil să numească metodele de învățământ, indicând cel puţin 
patru metode mai frecvent utilizate; 

e să fie capabil să eşaloneze metodele după demersul inductiv sau deductiv 
al predării; 

e să numească resursele materiale (mijloacele didactice) de care se slujeşte o 
demonstraţie făcută de profesor în ora de Educaţie muzicală; 

e să facă diferenţele semantice necesare când utilizează termenii: joc, joacă, 
jucărie, joc pe suport muzical, joc didactic muzical, activitate ludică, loisir, muncă, 
exercițiu; 

e să numească metodele de creativitate şi scopul urmărit de acestea în 
Educaţia muzicală. 


6.1. Definiţii 


Resursele în învățământ — aşa cum am arătat — se referă la rezervele, sursele 
de ori ce natură ce, la un moment dat, sunt valorificate într-o împrejurare şi 
mijlocesc, facilitează diverse activități didactice. 

Metodele sunt definite, de autorii de ieri si de astăzi, cu diverse arii de 
cuprindere şi fac parte integrantă din categoria resurselor de învățământ. 

După loan Nicola” „metoda include un ansamblu de tehnici prin care se pot 
obţine rezultate noi”... „Folosită de un subiect (metoda) devine un instrument care 
se adresează realităţii pentru a o cunoaşte”. Acelaşi autor precizează că „procedeul 
este un auxiliar al metodei, fiind subordonat acesteia şi urmărind cunoaşterea unor 
aspecte colaterale, care întregesc şi lămuresc o metodă, cu toate că acelaşi procedeu 
poate fi propriu mai multor metode”. 





` Ioan Nicola, Pedagogie, Editura Didactică şi Pedagogică, Bucureşti, 1994, p. 59-60. 

Constantin Moise€ defineşte metoda de la înţelesul iniţial de „cale, drum de 
urmat”, „comun educatorului şi educaţilor pentru îndeplinirea scopurilor învăţă- 
mântului, adică pentru informarea şi formarea educaţilor”. 

De exemplu, metoda Orff a ales calea instrumentală prin procedee specifice 
cântecelor ce permit folosirea percuţiei şi tehnicilor speciale instrumentelor de suflat. 

Metoda Suzuki urmează calea instrumentală prin procedeele cerute de 
predarea viorii. 

Metoda Kodaly urmează calea vocală prin procedeele cerute de cântecul 
popular maghiar şi scandarea unor texte din lirica populară. 


Reţineţi! 

Metoda (de la grecescul metodos = urmărire, cale, itinerar) este o structură 
ordonată ce reglează acţiunile practice şi intelectuale în vederea atingerii unui 
scop (Paul-Popescu Neveanu). Metoda are un caracter instrumental prin care 
intervenim, informăm, interpretăm, acţionăm. 

Dacă metodologia — ca parte a didacticii — studiază rolul şi modul de 
utilizare a metodelor, strategia didactică se referă la abordări combinatorii de 
metode pentru rezolvarea triadei: predare-învăţare-evaluare şi pentru ca 
Educaţia muzicală să vizeze deprinderi-cunoştinţe-atitudini specifice acestui 
obiect de studiu. 


6.2. Personalitatea profesorului 
şi metodele de învățământ 


Nu de puţine ori personalitatea unui cadru didactic este asimilată cu metoda 
lui de predare-învăţare, uneori şi de evaluare. Întâlnim din păcate şi astăzi confuzii 
între personalitatea cadrului didactic şi metodele de predare, termeni aflaţi în 
conflict deschis, după unii autori, din cauza unor concepţii semantice unilaterale. 

Să ne amintim că însuşi Comenius în secolul al XVII-lea, nesocotea 
personalitatea profesorului şi individualitatea elevului. O metodă bună după 
părerea lui, chiar dacă personalitatea profesorului ar fi fost slabă şi nu s-ar fi ţinut 
cont de individualitatea elevului, ar fi condus spre rezultate eficiente. 

La polul opus, în secolul al XVIII-lea, Rousseau considera că rezultate 
eficiente în educaţie se obţin numai dacă se ţine cont de individualitatea elevului şi 
personalitatea profesorului. 

Incă de prin anii '30 ai secolului al XX-lea, G.G. Antonescu sesiza că în învăţă- 
mântul românesc există în raționamentul unor cadre didactice precepte defectuoase, ca 
de exemplu următorul: profesorul dacă e o personalitate, posedă implicit şi aptitudini 
pedagogice şi atunci nu are nevoie de cursuri pentru ca să-şi însuşească metode. 

Dacă profesorul nu posedă aceste însuşiri, el devine sclavul metodelor „până 
în cele mai mici amănunte”. 

Conflictul dintre personalitate şi metodă persistă uneori şi astăzi, pentru că s-au 
adoptat două soluții unilaterale. 

Din prezentarea calităților personalităţii profesorului (competențele descrise 
în capitolele anterioare), bun specialist în probleme muzicale, practician, om de 





* Constantin Moise, Psihopedagogie, Editura Polirom, Iaşi, 1998, p. 143. 

7 G.G. Antonescu, Pedagogia generală, Institutul Pedagogic Român, Bucureşti, 
1930, p. 44. 

cultură, cu tact psihopedagogic, nici una nu se datorează strict eredității, nu este 
înnăscută, ci este un bun dobândit, ce se sprijină pe calități şi aptitudini specifice 
fiecărui ins, aptitudini ce sunt favorizate de unele predispoziţii precum răbdarea, 
ordinea, uşurinţa în exprimare, logica etc., care favorizează eficienţa utilizării 
metodelor de predare-învăţare a muzicii. 


6.3. Configuraţia sistemului de metode de învăţământ 


În ceea ce priveşte configuraţia sistemului de metode de învățământ există 
mai multe criterii de sistematizare a acestora. 

In cursurile de Pedagogie metodele sunt prezentate şi grupate după scopul 
urmărit. 

Generaţiile mai vechi de învăţători şi profesori au învăţat sistematizarea 
metodelor după Victor Ţârcovnicu (1972), autor ce indica următoarea clasificare: 

1) metode de însuşire (transmitere) de cunoştinţe noi, de fixare şi de formare 
a priceperilor şi deprinderilor; 

2) metode de verificare a cunoştinţelor, priceperilor şi deprinderilor; 

3) metode de apreciere şi stimulare a activităţii elevilor. 

După loan Cerghit (1976) metodele se clasifică în: 

1) metode de comunicare (orală şi scrisă); 

2) metode intuitive (cunoaşterea nemijlocită a realităţii sau de substituire a 
realităţii); 

3) metode bazate pe acțiune. 

Mai recente sunt clasificările lui loan Nicola (1994) şi Constantin Moise (1998). 
Primul împarte metodele în: 

1) metode şi procedee expozitiv-euristice: povestirea, explicaţia, prelegerea, 
conversaţia, problematizarea, descoperirea, demonstraţia, modelarea, observația 
independentă, munca cu manualul, lucrările experimentale, lucrările aplicative, 
lucrul în grup; 

2) metode şi procedee algoritmice; 

3) metode de evaluare a randamentului şcolar (autorul le numeşte metode şi 
procedee evaluativ-stimulative). 

Cel de al doilea autor (Constantin Moise) simplifică într-un fel gruparea 
metodelor în: 

1) metode de predare-asimilare: 

a) tradiţionale; 
b) de dată mai recentă; 
2) metode de evaluare: de verificare, de apreciere: 
a) tradiţionale; 
b) de dată mai recentă. 

Observaţia pertinentă şi de mult timp aşteptată pe care o face autorul acestei 
ultime clasificări este aceea că ar trebui făcută o demarcaţie mai clară între 
metodele de învățământ şi formele cunoaşterii pentru a se stabili cu mai multă 
precizie locul algoritmizării, descoperirii, de exemplu în piramida cunoaşterii 
ştiinţifice şi în piramida cunoaşterii didactice. 

In lucrările mai recente sunt prezentate în totalitate metodele posibile de 
folosit în procesul de învățământ. Aria cuprinde şi metode de dezvoltare a 
inventivităţii (creativităţii). 

Aurel M. Cazacu” prezintă următoarele metode într-o ordine specifică 
predării filozofiei: metoda dialogată, rezolvare de probleme, grupul de lectură, 
grupul de discuţie, rețeaua de discuţie, reţeaua-grup de dezbatere, brainstorming, 
Phillips 6-6, sinectica focus-grup, fishboul, controversa creativă, mozaicul, metoda 
magistrală. 

Există desigur în clasificări destule elemente convenţionale, care din raţiuni 
strict didactice devin superflue. 

loan Bontaş?, după ce, cu titlu informativ le clasifică în metode clasice, 
moderne, de predare, învăţare, predare-învăţare, acţionale, de explorare directă şi 
indirectă, de evaluare, cu caracter de cercetare, se mărgineşte într-un demers 
inteligent de a le numi: metode principale în metodologia didactică”, numind 
următoarele metode: expunerea, conversaţia, demonstrația, modelarea, algoritmi- 
zarea, simularea, brainstorming-ul, sinectica, studiul cu cartea şi exerciţiul. Separat 
enumeră metodele de educaţie morală: convingerea, exemplul, aprobarea şi deza- 
probarea ca procedee de evaluare morală şi exerciţiul. 

În ceea ce priveşte metodele de predare-învăţare-evaluare a muzicii, ele nu au 
fost şi nici nu pot fi altele decât cele din configuraţia sistemului de metode 
generale, cu precizarea că unele dintre ele au o utilizare mai frecventă decât altele 
după cum se va vedea în continuare. 

Fideli obiectivelor pe care ni le-am propus în această lucrare, şi anume de a 
ghida profesorul în a şti ce să facă (ce, cât, cum) în procesul de Educaţie muzicală 
pe parcursul unui an, în demersul său de proiectant şi de participant direct la actul 
de modelare instructiv-educativă, prin muzică a elevilor, considerăm că gruparea 
metodelor de învățământ trebuie făcută: 

1) pe actorii Educaţiei muzicale implicaţi în predare-învățare-evaluare: 

— metode de predare exclusiv pentru profesor; 

— metode de învăţare-autoevaluare pentru elevi; 

2) pe valenţele morale, empatice şi de creativitate implicate în Educaţia 
muzicală: 

— metode de obiectivare a imaginaţiei şi empatiei; 

— metode de educaţie morală mijlocite de muzică. 


Comentaţi ! 


Luaţi în dezbatere toate clasificările enumerate de noi (dar şi altele posibile) şi 
puncți-le în relație cu obiectivele-cadru sau competențele generale pentru obiectul de 
studiu: Educaţie muzicală. 

Translarea modelului de clasificare a metodelor prezentat anterior mai suferă cel 
puţin două modificări în situaţia contactului cu vârsta şi capacitatea muzicală a elevului. 

Prima se referă la faptul că acestea în momentul când se aplică pe cele cinci cicluri 
curriculare (de achiziţii fundamentale, de dezvoltare, de observare şi orientare, de apro- 
fundare şi specializare) vor prinde contururi ce le glisează substanţialitatea şi amploarea. 





8 Aurel M. Cazacu, Didactica filozofiei, Editura Fundaţiei România de Mâine, 
București, 2003. 

? loan Bontaş, Pedagogie, Editura All, Bucureşti, 1994. 

De exemplu, să ne gândim numai la metoda exerciţiului vocal sau instrumental care 
va căpăta pe scara vârstelor de la 6 ani la 16 ani (perioada şcolarităţii obligatorii) aspecte 
care vor metamorfoza jocul ca metodă de acţionare de la exercițiul ludic, la exercițiul tehnic 
înțeles şi iubit numai de elevii mari din ciclurile de observare-orientare-aprofundare. 

O altă modificare în substanţa tipurilor de metode se va produce pentru Educaţia 
muzicală în situaţia racordărilor la realitatea dată de diferenţele de intonare vocală a 
elevilor: categoriile de distonici şi disritmici. 


Schema dependenţei şi interrelaţionării metodelor de învățământ 


“u 


Decenni seola De personaliatea profesorului 


x 


De capacitatea generală şi 
muzicală a elevilor 


De resursele materiale ale şcolii 





6.4. Metode de învățământ şi demersurile de argumentare inductivă, 
deductivă, de analogie (comparaţie) 


Înainte de prezentarea conţinuturilor şi specificității metodelor de învăţământ 
aplicate în Educaţia muzicală trebuie să precizăm că demersul metodic în predare- 
învățare-evaluare se bazează pe argumentări, demonstraţii şi repetări zeloase care 
facilitează comunicarea între cei doi parteneri ai Educaţiei muzicale: profesorul şi 
elevul printr-un complex de metode. 

Însuşirea cunoştinţelor, formarea deprinderilor, a atitudinilor urmează şi în 
Educaţia muzicală căile cunoscute ale unei organizări cu metode ce ţin de inductiv 
sau deductiv, fie ale unui demers prin analogie-comparaţie. 

Tinem să subliniem acest lucru deoarece în toate ghidurile metodologice de 
aplicare a reformei curriculare în România se subliniază importanța demersului 
inductiv (de la experienţe individuale, intuiţii, reprezentări, noţiuni spre reguli cu 
putere generalizatoare), importanță ce merge până la eludarea celorlalte, ori 
Educaţia muzicală este un obiect de studiu complex care trebuie să opereze cu 
metode care favorizează calea inductivă când profesorul trebuie să valorifice 
cunoştinţele şi experienţele empirice ale elevului, dar în acelaşi timp sunt utile şi 
chiar de neînlocuit demersurile deductive pentru certitudinea adevărurilor pe care 
le conţin. Demersul ce apelează la analogie (care permite asemănări parțiale) şi la 
comparaţie (ce examinează cât mai complex un fenomen) va antrena metode ce 
facilitează înţelegerea şi practicarea muzicii. 

O lecţie poate fi de calitate şi de mare eficiență dacă metodele sau 
subalternele lor, procedeele, se comportă atât inductiv, cât şi deductiv, fără ca cele 
două demersuri să fie considerate în conflict. Ele trebuie să se sprijine şi să se 
completeze reciproc. 

Dacă privim formatul unui proiect secvențial, rubricile „resurse” şi „activităţi 
de învăţare” trimit către specificarea unor acțiuni la care se poate ajunge numai 
prin apelarea la mai multe metode, care trebuie conduse inductiv, deductiv sau prin 
analogie-comparaţie, cu flexibilitate. Altfel spus, nu folosim unilateral metodele, ci 
le intercalăm spre a ajunge la performanţa înțelegerii şi aplicării sarcinii propuse. 

În momentul actual, al reformei curriculare, când proiectarea este 
recomandată să se oprească la unitatea de învăţare, simplele enunţuri din rubrica 
„activităţi de învăţare” sunt, după opinia noastră, insuficiente pentru un debutant. 

De exemplu, pentru „Unitatea de învăţare: Melodia” la clasa a Vl-a se 
prevede lecţia „Alteraţii” — şi sunt recomandate la rubrica „activităţi de învățare” 
următoarele: intuirea auditivă şi vizuală a sunetelor relaționate cu sunetele 
învecinate şi exersarea tehnicii de execuţie la instrument a sunetelor Fa diez şi Si 
bemol (instrument cu clape). 

Un cadru didactic cu experienţă îşi va grupa procedeele şi metodele de lucru 
pe o traiectorie inductivă cu elemente de analogii şi comparații, care ar putea să 
aibă următorul posibil model în scară: 


Exerciţii de simulare pe un model 
mut (claviatură pe planşă) de 
acomodare şi bază pregătitoare de 
exerciţii de scriere, de descifrare. 


Explicaţia profesorului 
ce duce la regulă. 


Observaţia independentă sau în grup 
a exemplelor auditive, vizuale, tactile 
sau demonstraţia profesorului cu 
ajutorul vocii şi instrumentului. 


Redescoperirea 
didactică a deosebirilor 
existente în exemplele 
date. 


Metoda dialogului: 
punerea în formă a 
ceea ce trebuie 
observat şi aplicat. 





Tot la clasa a VI-a la aceeaşi unitate de învăţare, o lecţie are ca subiect 
„Miniatura, suita, rapsodia”. Timp de lucru: 2 ore. 

În acest caz, eficient va fi să apelăm la gruparea metodelor pe o traiectorie 
deductivă pentru a argumenta şi pentru ca mecanismul cunoştinţelor, deprinderilor 
de audiție şi atitudinilor aşteptate de la elevi să se poată realiza. 

Am recomanda următoarea scară, descendentă, considerând că regula 
(termenul generalizator) este un punct culminant al însuşirii cunoştinţelor: 


Metoda expunerii şi a 
demonstraţiei (prezentarea 
definiţiilor şi caracteristicilor): | Redescoperirea caracteristi- 


a) fie a fiecărui gen în parte | cilor în audiţia fiecărui gen; 
urmat de treapta 2 metoda se poate combina cu 
(redescoperirea); observaţia individuală sau în 

b) fie a celor trei genuri. grup. 


Dialogul pe tema 
asemănărilor şi 
deosebirilor între 
genuri. 





6.5. Specificul metodelor de învăţământ 
utilizate în Educaţia muzicală 


Descrierea caracteristicilor metodelor de învățământ şi expunerea — după caz 
— a unor exemple concrete, în lucrarea de față, va urma o ordine ce a fost sesizată 
de noi în practica pedagogică din parcurgerea secvenţelor unei lecţii. 

Descrierea caracteristicilor va face raportare la ciclurile curriculare şi la alte 
componente curriculare. 

La sfârşitul capitolului vom prezenta un tablou sinoptic care va avea formatul 
clasificării care, după opinia noastră, satisface proiectarea didactică la Educaţia 
muzicală, fiind un ghid pentru secvențele unei activităţi didactice. 

Menţionăm că orice clasificare este o convenţie ce satisface cu precădere 
cunoaşterea ştiinţifică. Didactica aplicată utilizează metodele într-o ordine 
flexibilă, după opinia noastră, în funcție de calea inductiv-deductivă pe care o alege 
profesorul prin limbaje orale, sau cele ce vehiculează limbaje audio-vizuale, 
cromatice, scrise sau din sfera lăuntrică (limbaj intern ca vorbirea internă, auzul 
intern atât de important în Educaţia muzicală). Metodele prezentate vor fi definite, 
apoi vor fi prezentate formele pe care le îmbracă şi rolul lor în activitatea didactică. 


6.5.1. Dialogul: de examinare, de tip euristic, 
de dezbatere 


Dintre metodele ce apelează la limbajul oral primul, în ordinea unei comuni- 
cări active cu elevul, este dialogul. 

Dialogul sau conversaţia didactică este o metodă care valorifică rezultatul 
alternanței dintre întrebările şi răspunsurile date de profesori şi elevi. 

Dialogul poate fi plasat ca moment introductiv într-o lecţie, cu rol de 
sondare aperceptivă a cunoştinţelor, deprinderilor, atitudinilor pentru ca profesorul 
să poată construi predarea sau consolidarea etc., pe un teren de cunoaştere a 
realităţii din clasa de elevi. 

Dialogul mai poate fi plasat şi pe parcursul predării pentru ca profesorul să 
se încredințeze că cele predate au fost corect însuşite şi să-şi adapteze metodele şi 
chiar secvențele activității în funcţie de ce a observat. Dialogul mai poate fi plasat 
şi în încheierea activităţii didactice ca o evaluarea cu aspect oral, de esențializare 
şi sistematizare a celor mai importante probleme ale subiectului propus. 

Dialogul sau conversaţia didactică poate să aibă următoarele forme: 

° Dialog (conversaţie) de examinare, numit şi catehetic (catihis = carte cu 
întrebări şi răspunsuri inflexibile pe care un elev trebuia să le memoreze fără 
modificări în învăţământul medieval religios). 

Acest tip de dialog poate fi utilizat în ora de Educaţie muzicală numai în 
situația limită când e vorba de verificarea stocului de termeni din vocabularul de 
specialitate necesar orei de Educaţie muzicală la orice ciclu curricular. 

Se pune aici problema întrebărilor ce trebuie să aibă calităţile de a fi 
scurte, concrete, logice. 

Exemple de întrebări incorecte (A) şi corecte (B): 

A) Caracterizează această audiție. (Ce observați în această audiție muzicală?) 

B) Caracterizează audiţia din punct de vedere al raportului dintre melodie şi 
acompaniament sau a uniformităţii tempo-ului, al apelării la influenţe populare: 
melodice, ritmice de acompaniament etc. 

Întrebările din metoda dialogată, riguros dirijată, pot apela în câteva cazuri la 
categoria de întrebări erotematice, adică cele cu răspunsuri incluse într-o anumită 
proporție. La acest set de întrebări se poate apela la câteva cazuri: 

— în situația în care elevul din primele cicluri curriculare nu are experiența 
răspunsurilor ce presupun capacitatea de analiză şi sinteză amplă; 

— în situaţia când un elev sau un lot de elevi are această capacitate dar este 
obosit şi nu se poate concentra (vezi ora de Educaţie muzicală din ziua de vineri de 
la orele 17-18 sau 18-19 sau alte situaţii). 

Termenul de „întrebare erotematică” a fost în uz în pedagogiile dintre cele 
două războaie mondiale, în secolul al XX-lea (G.G. Antonescu). Noi l-am reiterat 
cu scopul de a da o definiţie acestei categorii de întrebări. 

Întrebările din cadrul metodei dialogate — aduc sau duc spre elemente 
complexe aflate în conflict, care necesită un set de răspunsuri, cer mai mult timp şi 
apelează la raționamente combinatorii şi la procedee interdisciplinare şi fac parte 
din categoria întrebărilor problemă. 

° Dialogul (conversaţia) de tip euristic, numit aşa după termenul grecesc 
care înseamnă descoperire (Evrika! = am aflat, am descoperit), conduce elevul prin 
întrebări, aparent indirect puse de profesor, spre redescoperirea şi înțelegerea unui 
fenomen, pe care apoi elevul este capabil să-l definească, să-l descrie prin propriile 
cuvinte. Socrate — deşi nu a lăsat nimic scris despre această metodă ce-i poartă 
numele — a avut (spun în scrieri discipolii lui) succes deosebit cu această metoda de 
„naştere a cunoştinţelor”. 

În activităţile ce tin de procesul de Educaţie muzicală, metoda dialogului 
euristic se poate folosi în ciclurile curriculare pentru vârste mai mari, pentru a 
determina atitudini, taxonomii valorice sau chiar de a se ajunge inductiv sau prin 
analogie-comparaţie la înțelegerea unor fenomene muzicale, estetice complexe. 

Nu excludem utilizarea metodei şi pentru elevii mici, a căror capacitate 
generală şi/sau muzicală translează vârsta biologică. 

Altă formă a dialogului didactic este dezbaterea ca formă ce antrenează în 
jurul unei teme, profesori şi elevi ce fac un schimb avizat de opinii, pe baza unui 
bagaj provenit din lecturi de specialitate sau din propria experiență. 


Comentaţi! 


Exemple de teme pentru liceu curs inferior, eventual şi clase mai mici (după caz), ce 
pot antrena dezbateri sau dialog euristic: 

e Frumosul muzical creat şi frumosul muzical natural (consonanța-disonanţa, urât- 
frumos în creația muzicală de la cea clasică, romantică până la sonoritățile muzicii concrete, 
muzicii electronice, rock, disco etc.). 

e Problema libertăţii reflectată în arta muzicală: libertatea individului, libertinism, 
libertate socială, națională, confesională, violenţa etc. 

e Sensul vieții şi destinul omenirii reflectat în creația muzicală: suferința şi sensul 
evenimentelor istorice, bucuria de a trăi, de a iubi, de a te dedica unui ţel, concepţia despre 
moarte în culturile lumii. 

e Limbaje muzicale specifice omului contemporan. 

e Vechiul şi Noul Testament în muzică. 

e Dramaturgia şi muzica (poveştile copiilor, Shakespeare, Caragiale, mitologia 
greacă, germană). 

e Poezia şi muzica (versuri celebre în lieduri şi romanțe). 


6.5.2. Demonstrația didactică 


Demonstrația didactică este o metodă ce se bazează pe limbajul oral pentru 
evidenţierea caracteristicilor unor obiecte, fenomene, metodă ce este compatibilă 
cu toate ciclurile curriculare. 

În Educaţia muzicală demonstrația didactică, ca metodă specifică profeso- 
rului, mentorului sau unor elevi care au fost antrenați în cercetarea unor probleme, 
are următoarele forme: 

— demonstraţia vocală, instrumentală ca mijloace naturale specifice artei 
interpretative; 

— demonstraţia prin mijloace iconice (planşe), audio-vizuale, modele 
mute, experienţe de laborator acustic, ca mijloace de substituire a celor naturale. 

Pentru procesul de Educaţie muzicală demonstrația didactică certifică în faţa 
elevilor adevărul despre competența muzicală a profesorului (vocală, instrumen- 
tală, intelectuală) şi contribuie la prestigiul lui profesoral. 

Demonstrația didactică îmbină explicaţii orale cu concreteţea dovezilor date de 
mijloacele muzicale naturale, audio-vizuale sau iconice. Este o condiţie a eficienţei 
unei demonstraţii ca intuiţia (cunoaşterea intuitivă) să se facă prin mai multe simţuri: 
auditiv, vizual — aşa cum o cerea cu peste un secol în urmă Pestalozzi. 

6.5.3. Descoperirea didactică (redescoperirea) 


Descoperirea didactică, numită şi redescoperire, este o metodă prin care un 
elev prin efort personal, independent, dobândeşte cunoştinţe, uneori deprinderi şi 
atitudini noi. 

Dacă prin efort personal, dar dirijat de profesor, elevul ajunge să cunoască 
ceea ce s-a descoperit de ştiinţă, tehnică într-o perioadă de timp anterioară 
activităţii întreprinse de elev, opinia noastră este că metoda trebuie să se numească 
redescoperire. Dacă rezultatul cunoaşterii ghidate sau nu prin consultanță ştiinți- 
fică — tehnică dată de profesor, mentor — este o idee, o soluţie unicat, atunci putem 
să numim metoda descoperire. 

În Educaţia muzicală metoda redescoperirii este utilă la toate nivelurile 
ciclurilor curriculare, dar ghidată prin combinarea metodei cu dialogul euristic 
pentru formarea gândirii, logicii, imaginaţiei, fără de care nici interpretarea şi 
receptarea muzicii nu-şi dobândesc plinătate. 

Ghidarea elevului de către profesor sau mentor poate fi de tip oral (întrebări) 
sau de tipul ofertei scrise, bibliografice, pe care elevul trebuie să o consulte sau de 
tipul ofertei de soluţii de tehnică muzicală existente în materiale documentare 
audio-vizuale în redescoperirea unor probleme de tehnică instrumentală. 

Rezultatul redescoperii ca metodă de cunoaştere trebuie raportat la cerințele 
şi aşteptările ciclului curricular. Pentru un elev din ciclul curricular „Dezvoltare” 
(9-12 ani) redescoperirea are un alt prag de cunoaştere decât al elevului din ciclul 
curricular „Observare şi orientare” etc. 

Important este ca elevul să ajungă singur la un anumit rezultat, să poată să 
caracterizeze cele redescoperite, chiar dacă acestea nu completează toate compo- 
nentele întregului (cazul elevilor cu competențe medii şi minime). 


6.5.4. Observaţia didactică 


Un procedeu ce intră obligatoriu în activitatea de redescoperire este observaţia. 

După I. Cerghit (1980) observaţia poate fi considerată metodă, ce constă în 
urmărirea sistematică de către elev a obiectelor şi fenomenelor, cu scopul 
surprinderii însuşirilor semnificative ale acestora. 

Spiritul de observație se constituie în prima treaptă în procesul gândirii. 
Observaţia ca metodă trebuie să fie urmată de prelucrarea datelor observate. 

Pentru Educaţia muzicală observaţia se constituie într-o practică intrinsecă a 
formării auzului muzical melodic, armonic, ritmic etc. Pe baza ei se intră în 
categoria metodei exerciţiilor muzicale, ca metodă principală de interpretare, 
receptare a muzicii (vezi tipurile de exerciții muzicale care se bazează pe 
observaţiile comparative dintre principalele elemente constitutive ale muzicii: 
înălțime, durată, timbru, intensitate). 

Metodele prezentate de noi până acum fac posibilă parcurgerea unei 
argumentări inductive sau pot să constituie, după expunerea unei reguli, termen cu 
arie generalizatoare, pantă de argumentare într-un demers deductiv. De aceea vom 
prezenta aici o metodă de comunicare orală, „cartea de vizită” a profesorului care 
trebuie într-un an şcolar să demonstreze că poate conduce atractiv, monologat o 
comunicare numită expunere. 

6.5.5. Expunerea: povestirea didactică, 
explicaţia didactică, prelegerea 


Expunerea este o metodă de comunicare a cunoştinţelor dintr-un domeniu, 
prin intermediul limbajului oral. 

Formele ei sunt: 

— povestirea didactică ce implică o comunicare cu caracter evocator, cu 
trăire emoţională empatică, cu o durată de 3-5 minute; 

— explicaţia didactică presupune utilizarea unui limbaj oral cu termeni ce 
asigură înțelegerea a ceea ce e esenţial. Pentru a-şi dovedi eficiența, metoda poate 
fi şi trebuie însoţită de demonstraţii şi de dialog pentru dezvoltarea spiritului de 
observaţie al elevilor; 

— prelegerea este o formă de comunicare complexă, pentru elevii mari, de 
înalt nivel ştiinţific, ce expune concepte ştiinţifice, estetice din cele mai diverse. 
Prelegerea orală poate fi însoţită de punctări cu înscrisuri pe tablă (prelegerea 
magistrală) sau de demonstrații audio-vizuale sau poate fi îmbinată cu procedee de 
dialog interactiv cu echipa de specialişti (team teaching), cu oponenți. 

Indiferent dacă este povestire, explicaţie sau prelegere ca formă, expunerea în 
momentul de faţă trebuie să țină cont de: 

— respectarea caracterului ştiinţific, ocolind improvizația, amatorismul; 

— obiectivele/competenţele vizate în programe; 

— depăşirea graniţei monodisciplinare (acolo unde subiectul o cere); 

— folosirea unor limbaje oferite de mijloacele moderne, audio-vizuale; 

— încadrarea expunerii într-un timp ce rezonează cu puterea de concentrare, 
de urmărire a auditoriului; 

— grija pentru intonaţie, pentru sublinierea elementelor mai importante, de 
gesturi discrete dar expresive, de deplasarea în sala de clasă sau de curs, care nu 
trebuie să fie factori perturbatori ai atenției elevilor. 


6.5.6. Problematizarea 


Problematizarea este o metodă complexă ce apelează la mai multe tehnici 
(întrebări, stări, defectări tehnice) prin care se rezolvă elemente conflictuale 
(necunoscute) într-un complex cu elemente cunoscute. 

În situaţia când un profesor apelează la problematizare are ocazia să 
demonstreze elevilor că dobândirea de cunoştinţe, deprinderi practice şi atitudini, 
în general cunoaşterea este lacunară şi că fiecare ins îşi poate aduce contribuţia la 
ataşarea unei verigi în lanţul relativ incomplet al unui domeniu. 

Tipurile problematizării pot fi: 

— întrebare-problemă; 

— rezolvarea unui defect tehnic muzical; 

— rezolvarea unor conflicte necunoscute într-un context cu elemente cunos- 
cute muzicale. 

6.5.7. Studiul cu cartea 


Studiul cu cartea (manualul, materiale suport scrise pentru şi despre muzică) 
este o metodă activă prin care se urmăreşte deprinderea elevului cu studiul indivi- 
dual în care: 

— trebuie să desprindă ideile şi procedeele esenţiale, ce definesc subiectul lecturii; 

— să expună dirijat apoi nedirijat de profesor, ca într-un rezumat, cele citite; 

— să ajungă, în timp, să emită aprecieri asupra lecturii parcurse (text literar, 
text muzical) comparând sursele de documentare între ele. 

Studiul cu cartea este o metodă care trebuie repusă în circuit mai activ în ora 
de Educaţie muzicală, deoarece manualele de muzică au suficiente exemple, texte, 
comentarii care necesită a fi citite individual sau în grup. Aceasta ultimă situație se 
poate transforma într-o dezbatere dirijată (sau nu, după caz) de profesor. 


6.5.8. Modelarea didactică 


Modelarea didactică este metoda prin care unui model original, real (obiect, 
fenomen, proces tehnologic) i se cunosc caracteristicile prin intermediul unui 
substituent analog numit model. 

Modelul poate fi redus la o scară mică sau poate fi mărit (machetele, mulajele), 
poate fi concretizat sau abstractizat (desene figurative, formule matematice sau literare) 
sau poate fi asimilat prin analogie (dintre două obiecte, fenomene, procese). 

In Educaţia muzicală modelarea este frecvent utilizată. De exemplu, modelul 
mut de claviatură: o planşă pe carton individual poate fi un procedeu de exersare a 
degetaţiei pentru pian în lipsa acestuia. 

Enescu, însuşi, exersa pe un model mut de vioară care cuprindea numai gâtul 
cu corzile întinse pe o tijă pentru exerciţiile mâinii stângi, în lungile sale călătorii, 
în turnee pentru a nu deranja călătorii din compartimentul trenului. 

Formulele abstracte din armonie sau din formele muzicale ajută elevii în a 
urmări după o schemă planul armonic al unei piese sau forma arhitecturală a acesteia. 

Exemplu: 

° forma de rondo ABACADA; 

° forma genului de concert instrumental; 

e allegro de sonată; 

e adagio (andante) lied; 

° allegro (presto) rondo sau temă cu variaţiuni. 


6.5.9. Studiul de caz 


Studiul de caz este o metodă de cunoaştere întreprinsă de fiecare membru al 
unui grup, asupra unei situații reale sau ipotetice de viaţă, ca problemă particulară 
numită „Ccaz”. 

Problema reală sau creată se poate referi la viața oamenilor, la un sistem de 
orice natură, la un fenomen şi se dă spre cunoaşterea cauzelor ce au generat-o şi 
spre rezolvarea sau găsirea unor soluţii ameliorative. 

În Educaţia muzicală întregul repertoriu vocal-simfonice şi de scenă (operă, 
operetă, balet etc.), cât şi muzica simfonică cu program poate intra în sfera 

studiului de caz, de la „Capra cu trei iezi” de Alexandru Zirra la opera „Oedip” de 
Enescu, de la soluţia din finalul Simfoniei a IX-a de Beethoven la „Fantastica” de 
Berlioz sau ,,Wozzeck” de Albam Berg etc. 

Toate „studiile de caz” se vor raporta ciclurilor curriculare şi particularităților 
clasei la care se vor aplica. 


6.5.10. Simularea (psihodrama) 


Metoda simulării (psihodrama, joc dramatizat, jocul de rol) se referă la 
imitarea, simularea unor comportamente cu scopul de a le cunoaşte. 

Metoda este indispensabilă interpretării muzicale, deoarece e o treaptă a empatiei, 
uneori neputându-se delimita când este numai trăire simulată şi trăire autentică. 

Este în acelaşi timp o metoda utilă pentru formarea şi dezvoltarea atitudinilor 
estetice creative şi a expresivităţii, a empatiei. 


6.5.11. Instruirea programată 


Metoda instruirii programate este o metodă de studiu individual ce 
„programează” materialul de studiu spre însuşirea în unități informaţionale mici, 
numite „paşi”. 

Fiecare „pas” se însuşeşte în ritmul propriu al fiecărui elev, se retrapează în 
caz de neînsuşire. 

Pasul (informaţia) nou se învață în funcţie de evaluarea nivelului pasului 
vechi, anterior. 

Instruirea programată, care aparţine de didactica cibernetică, are câteva tipuri 
mai cunoscute: 

— instruirea programată lineară, tip Skinner, ce facilitează învăţarea la 
elevii care au nevoie de „paşi” mici, dar care fragmentează informaţia arcului mare 
şi îngreunează sinteza; 

— instruirea ramificată, tip Crowder, ce oferă răspunsurilor o alegere dintr-o 
listă de enunţuri adevărate sau false; 

— instruirea combinată, tip Pressey, ce combină procedeele Skinner şi Crowder. 

Există mijloace speciale pentru acest tip de învăţare de la „maşinile de 
învățat” ale deceniului V al secolului trecut, la calculatoarele performante ce 
folosesc şi alte tipuri de programe, decât cele enumerate mai sus. 


6.5.12. Algoritmizarea 


Metoda algoritmizării se referă la un grup (ansamblu) de reguli sau operații 
ce se succed în mod logic în rezolvarea unei probleme. 

Împărțirea şi ordonarea algoritmilor (o operaţie, o regulă sau o serie de 
operaţii, reguli) devine o tehnică indispensabilă interpretării muzicale, solfegierii, 
descifrării unei partituri etc., activităţi ce presupun o ordonare logică, dar 
nestandardizată, cu un anume specific. 

Se constată că eşecul „solfegierii” în învățământul obligatoriu s-ar datora în 
parte şi faptului că elevului nu i se prezintă tehnica algoritmizării unui cântec 
organizat pe regulile sistemului tonal-funcțional, diferit de cel ce e organizat după 
regulile sistemului modal sau de cel atonal-dodecafonic. 


6.5.13. Exerciţiul 


Metoda exerciţiului este „o repetare zeloasă a unei mişcări, operaţii, acțiuni 
sau activități în vederea însuşirii unui model dat, consolidării sau perfecţionării ei”. 

Dacă repetarea este univocă dă naştere exerciţiului stereotip fix, important şi 
util pentru faza de iniţiere muzicală de exemplu, dar periculos dacă se cramponează 
de un singur sens. Exerciţiul cu stereotip dinamic este cel ce prin schimbări de 
sens şi adaptabilități la situaţii noi, este cel mai aproape de aspectul modelului 
dinamic, cu prefaceri multiple, ce se numeşte muzică. 


6.5.13.1. Tipuri de exerciţii specifice Educaţiei muzicale 


Clasificarea exerciţiilor în tipuri (grupuri ce au elemente distincte, particu- 
lare, subordonate unor obiective) s-a efectuat după finalitatea (ideal, scop, sarcini) 
sistemului de învățământ traditionalist. 

În metodicile şi îndrumarele metodice din România, tipurile de exerciții 
prezentate au fost şi sunt un bun ghid sintetizator pentru profesor. 

Având în vedere că la bibliografia muzicală mai veche nu au acces toți 
profesorii, deoarece o parte din lucrări au apărut cu zeci de ani în urmă, pe de o 
parte, iar pe de altă parte, ne facem o datorie de onoare de a evidenția efortul de 
pionierat al unor personalități din lumea învățământului muzical, cărora le datorăm 
formația noastră actuală şi de a prezenta schematic, clasificărilor exerciţiilor 
specifice activităţii în şcoală. 

Criteriile după care au fost prezentate exerciţiile au ținut cont: 

e de perioada în care obiectivul învățământului era legat de scrisul/cititul 
muzical (sarcină obligatorie a învățământului muzical de factură clasică); 

e de specificul activităţii muzicale ce trebuie repetată; 

e de locul şi rolul acestora în activitatea didactică. 

În Metodica predării muzicii (clasele I-VIII), Ana Motora-lonescu, Elena 
Tudosie şi Anton Scornea!" grupează exerciţiile în felul următor: 

A. Exerciţii cu specific muzical: 

a) exerciții pentru cultivarea vocii şi auzului; 
b) exerciţii de intonație (melodice, armonice); 
c) exerciții ritmice; 

d) exerciţii de solfegiere; 

e) exerciții de dictare; 

f) exerciții de memorare; 

g) exerciţii de audiție interioară; 

h) exerciţii de creație. 





10 Ana Motora-lonescu, Elena Tudosie, Anton Scornea, Metodica predării muzicii, 
clasele I-VII, Editura Didactică şi Pedagogică, Bucureşti, 1965, p. 64. 

B. Exerciţii care arată locul şi importanţa pe care o au în lecţie: 
a) exerciţii pregătitoare; 
b) exerciţii de bază; 
c) exerciţii principale; 
d) exerciţii secundare; 
e) exerciţii simple; 
f) exerciţii complexe. 
C. a) exerciţii pentru etapa oral-intuitivă (clasele I-II); 
b) exerciţii pentru etapa notaţiei (clasele I-VIII). 

În Îndrumarul pentru predarea muzicii la clasele I-IV, Ana Motora-lonescu!! 
păstrează gruparea exerciţiilor în etape (oral-intuitivă şi etapa notaţiei), dar le 
prezintă pe următoarele activități muzicale specifice claselor I-IV: 

a) ascultarea; 

b) cântarea după auz; 

c) mişcarea corporală; 

d)ritmul (dezvoltarea simțului acustic); 

e) melodia (dezvoltarea simțului melodic); 

f) armonia (dezvoltarea simțului armonic); 

e) nuanţe — tempo; 

h) creație (improvizații ritmice, melodice); 

i) cântarea instrumentală; 

j) scrisul/cititul muzical, solfegierea. 

Ion Serfezi păstrează etapele Educaţiei muzicale, schimbând numai 
terminologia, mai omogenă (etapa anterioară notației şi etapa notaţiei muzicale) dar 
care arată apartenenţa autorului la ideea că finalitatea învăţării muzicale include ca 
obligatorie scrierea şi citirea muzicală (solfegierea) prin mijloace strict vocale. 

După lon Şerfezi exerciţiile se clasifică în felul următor: 

A. Exerciţii ritmice: 

1) pentru etapa anterioară notației muzicale; 
2) pentru etapa notaţiei muzicale. 

B. Exerciţii melodice: 

1) pentru etapa anterioară notaţiei muzicale; 
2) pentru etapa notației muzicale. 

C. Exerciţii de solfegiere: 

1) pentru etapa anterioară notaţiei muzicale; 
2) pentru etapa notaţiei muzicale. 

D. Exerciţii de dictat muzical: 

1) pentru etapa anterioară notaţiei muzicale; 
2) pentru etapa notației muzicale. 

Exerciţiile precizează ca fiind eficientă recitirea ritmică a textului, asocierea 
scandării cu mişcările corpului, asocierea duratei sunetului cu anumite semne con- 
veţionale etc. 





'! Ana Motora-lonescu, Îndrumar pentru predarea muzicii la clasele I-IV, Editura 
Didactică şi Pedagogică, Bucureşti, 1978, p. 4. 

12 Ton Şerfezi, Metodica predării muzicii, Editura Didactică şi Pedagogică, Bucureşti, 
1976. 

Un punct de vedere clasic, dar foarte omogen, dezvoltă profesorii Țurcanu din 
Republica Moldova în manualele lor, de exemplu în Abecedarul muzicii şi solfegiul, 
apărut la Chişinău, Editura Lumina, în 1989 (în limba română, cu litere ruseşti). 

Profesorii L.F. Țurcanu şi A.F. Țurcanu propun ca predarea să se desfăşoare 
în demers deductiv, iar tipurile de exerciții să întărească şi să demonstreze Justetea 
regulii expuse. 

1) enunţarea noțiunii, regulii (de exemplu: Gama Sol major); 

2) exerciţii de scriere; 

3) exerciţii de intonare la pian; 

4) exerciţii de intonare vocală a gamei; 

5) exerciţii de intonare a unor secvenţe, mutate pe toate treptele gamei; 

6) exerciţii de intonare a unor grupuri de sunete ce desemnează melodic 
arpegii sau alte grupări specifice unei game majore; 

7) intonarea intervalelor ce se formează pe treptele modale; 

8) intonarea acordurilor pe treptele I, IV, V în răsturnări de jos în sus; 

9) analiza celor intonate; 

10) dicteu muzical; 

11) învăţarea unui cântec în Sol major după auz; 

12) solfegierea (1-2 piese noi de diverse grade de dificultate). 

Observăm că autorii menționați mai sus aparțin în prima etapă (1965-1967) 
concepţiilor ce tin de învățământul tradiționalist, ce pune accent pe scris/citit, iar în 
a doua etapă (1978) apar şi concepții ce devin mai permisive, indicând audiția 
muzicală, cântarea instrumentală, dar sub forma apelului la jucării sonore etc. (vezi 
şi Magdalena Ursu de la Timişoara; Ligia Zoicaş, Aurel Ivăşcanu de la Cluj). 

Cunoaşterea de către profesorii de muzică a ceea ce s-a numit „şcoala activă” 
în Europa şi în lume nu a fost posibilă decât după 1989, când cursurile de Metodica 
predării muzicii, oficial, au permis şi trimiteri, explicări ale metodelor celebre: 
Orff, Kodaly, Chevais, Dalcroze, Suzuki prin care s-a concretizat „şcoala activă” 
muzicală a secolului al XX-lea. 

Aşa au apărut Educația muzicală din perspectiva creativităţii (J. Czire, 1998), 
Metodica predării educaţiei muzicale în gimnaziu şi liceu (Gabriela Munteanu, Editura 
Sigma, Bucureşti, 1999) şi Didactica educaţiei muzicale pentru învățământul primar 
(G. Aldea, Gabriela Munteanu, Editura Didactică şi Pedagogică, Bucureşti, 2001) 
lucrări în care clasificarea exerciţiilor se face pe următoarele criterii: 

e în prima lucrare: 

1) după momentul în care sunt aplicate în diverse activităţi; 

— exerciţii de bază (pregătirea cu elemente esențiale, de bază, a unei 
activităţi, capitol); 

— exerciţii pregătitoare (introductive, de pregătire cu elemente specifice, 
particulare ale unui obiect, fenomen, activităţi restrânse); 

— exerciţii de sinteză (sistematizate, recapitulative). 

2)după domeniul Educaţiei muzicale: ritm, melodie, cântare expresivă, cu 
elemente de cultură muzicală. 

Exerciţiile din cea de-a doua lucrare ţin cont de perioada (etapa) Educaţiei 
muzicale la care se aplică (prenotație şi notație muzicală, conform concepției 
provenită din programele din perioada premergătoare reformei învățământului) şi 
sunt structurate pe domeniile indicate în documentele oficiale: domeniul melodic, 

ritmic, pentru probleme de interpretare, pentru genuri şi forme. Acestea urmează 
traseul următor: 

— exerciţii de memorare (cântare după auz, dicție); 

— exerciţii de recunoaştere orală, scrisă (cu semne specifice etapei de Educa- 
ție muzicală); 

— exerciţii de caligrafie, ortografie muzicală; 
exerciţii de citire, scriere (cu semne specifice etapei de Educaţie muzicală); 
— exerciţii ritmice asociate sau nu cu mişcări corporale; 
exerciţii de tactare, dirijare. 

Având în vedere că domeniul Educaţiei muzicale trebuie reformat şi adus la 
linia modernă, necesară situației Europei şi României secolului al XXI-lea, criteriile 
de clasificare a metodelor, inclusiv a exerciţiilor e posibil să mai sufere schimbări. 


6.5.13.2. Tipurile de exerciții sistematizate după obiectivele-cadru/ competențele 
generale şi după unitățile de învăţare 


În momentul de față, credem că ar fi util pentru profesori, ca tipul exerciţiului 
ales să ţină cont: 

A) fie de obiectivele-cadru sau competențele generale aferente activității 
muzicale întreprinse cu elevii, intim legate de ciclurile curriculare şi de capacitatea 
specială a elevului, de resursele didactice specifice muzicii (repertoriul de cântece) 
şi de locul pe care îl ocupă exercițiul în demersul inductiv, deductiv al predării sau 
al învăţării (ca moment ce desemnează însuşirea sau consolidarea sau sistematizarea 
— recapitularea cunoştinţelor, deprinderilor, atitudinilor muzicale); 

B) fie de unitățile de învăţare, dar extinse la un număr de unităţi propuse de 
noi în partea I a lucrării de față sau grupate în cele două competențe generale 
expuse în programa pentru clasa a IX-a (2004). 

Astfel, pe criteriul A exerciţiile se pot grupa în felul următor: 

e Pentru obiectivul-cadru 1: „Dezvoltarea capacităţii de interpretare 
vocală şi instrumentală” profesorul trebuie să aleagă pe acelea care contribuie la 
înde-plinirea acestui obiectiv pentru a) intonarea vocală şi b) pentru execuţia 
instrumentală — criterii noi care nu se găsesc în modalitatea aceasta indicate, decât în 
programele noi (1999, 2004). 

a) Exerciţii de intonare vocală a unor module melodice modale, tonale şi 
după caz, atonale (cu intervale disonante), acestea din urmă sunt de neevitat în 
intonarea unor piese vocale contemporane, care nu se pot intona pentru că nici 
grupurile mici de elevi talentați nu au o pregătire aperceptivă corespunzătoare: 

— exerciţii de atenție şi memorare; 

— exerciţii de cultivare clasică a vocii (respiraţie, poza aparatului vocal); 
exerciţii de dicție; 

— exerciţii de frazare, nuanțare; 
exerciţii de dezvoltare a auzului interior, 

— exerciţii de intonare armonică şi polifonică. 

b) Exerciţiile de intonare instrumentală vor prevedea repetări ale unor 
modele de minimă dar corectă tehnică instrumentală. 

De exemplu, pentru blockflote: prinderea „ciocului” între buze, fluxul de 
expiraţie, poziţia degetelor pe orificii, intonarea primelor sunete în ordinea naturală 
de emitere (patru degete la stânga, patru degete la dreapta; degetele prind instru- 
mentul prin spate). 

Pentru acordeon: poziţia corectă de prindere a bretelelor acordeonului şi de 
sprijinire a acordeonului pe torace sau pe picioare în poziția aşezat pe scaun, utili- 
zarea degetației pentru basi şi degetației pentru claviatură; deschiderea burdufului. 

Pentru pian (clavietă): poziţia corectă de prindere a clapei la mâna dreaptă, 
degetele 1, 2, 3, 4, 5 şi a acordurilor la mâna stângă, degetele 5 — 3 — 1; reguli 
elementare de succesiune în degetație când piesa depăşeste cinci clape. 

Pentru chitară: poziţia de prindere a chitarei cu sprijinirea cutiei pe piciorul 
stâng; mâna stângă va opera cu toate degetele: degetul mare sprijină grifura chitarei 
în spate, degetele celelalte numerotate 1, 2, 3, 4 apasă pe patru corzi, două 
rămânând libere (obţinem acorduri). Mâna dreaptă acționează cu sau fără pană, 
degetul mare acţionează pe corzile groase, degetele index, mijlociu şi inelar se 
mişcă pe celelalte corzi. 

Pentru percuție: poziţia de prindere (priza) a baghetelor între degetul mare şi 
cu sprijin pe index (arătător) în poziţie de pumn cvasi-strâns. 

Grupul acesta de exerciţii trebuie să ţină cont, în continuare de ciclurile 
curriculare şi capacitatea de intonare justă sau mai puţin justă a sunetelor de către 
elevi, ca realitatea de care depinde atingerea standardelor de performanţă la nivel 
minim, mediu, maxim. De aceea profesorul trebuie să urmărească o diagramă: 

O. C. I Ciclul curricular „Achiziţii fundamentale” » pentru lot de elevi A sau B 


Ciclul curricular „Dezvoltare” > pentru lot de elevi A sau B 
Ciclul curricular „Observare şi orientare” » pentru lot de elevi A sau B 
Ciclul curricular „Aprofundare” > pentru lot de elevi A sau B 
Ciclul curricular „Specializare” » pentru lot de elevi A sau B 


Amintim că lotul A are capacitatea de intonare justă a sunetelor, iar lotul B 
are distorsiuni în redarea justă a sunetelor, de aceea se mai numesc şi disfonici. 

La fel se va proceda cu fiecare obiectiv-cadru, după ce se vor stabili tipurile 
de exerciţii aferente, acestea trebuie puse în concordanţă cu ciclurile curriculare şi 
cu capacitatea lotului de elevi de tip A sau B. 

Relaţionarea exerciţiilor cu etapele Educaţiei muzicale ca perioade ce au 
specificul lor psihologic şi de capacitate muzicală, a fost o practică, după cum s-a 
desemnat la începutul capitolului despre tipurile de exerciții muzicale. 

Astăzi, însă, dat fiind cercetarea mai profundă a psihologiei copilului, ale 
cărei date ştiinţifice sunt de neocolit, munca profesorului, ca specialist şi bun 
cunoscător al acestor date, trebuie să devină mai profundă şi să ţină cont de cât mai 
multe arii de cunoaştere. 


e Pentru obiectivul-cadru 2: „Dezvoltarea capacităţii de receptare a 
muzicii şi formarea unei culturi muzicale” şi obiectivul-cadru 4: „Cultivarea 
sensibilităţii, a imaginaţiei şi a creativităţii” corespunzătoare competenţei gene- 
rale II pentru liceu: „Exprimarea prin şi despre muzică, valorificând dimensiunile 
afectivă, creativă şi estetică a propriei personalități” propunem: 

— exerciţii de identificare a elementelor din teoria muzicii în piesele audiate; 

— exerciţii de recunoaştere a categoriilor de cântece; 

— exerciţii de recunoaştere a genurilor muzicale din programă; 

— exerciții de identificare a instrumentelor, formațiilor vocal-instrumentale, 
timbrurilor vocale; 

— exerciţii de improvizație muzicală: întrebare-răspuns; 

— exerciţii de acompaniament (ison, pedală armonică cu un acord, un grup de 
acorduri); 

— exerciţii de improvizație ritmică; 

— exerciții de improvizație timbrală (cu obiecte sonore, pseudoinstrumente, 
instrumente); 

— exerciţii de ilustrație muzicală figurativ-descriptivă pentru un text dat, 
pentru o bandă de desene, pentru mişcări sau paşi de dans; 

— exerciții de asociere de sonorități muzicale nonfigurative din diverse culturi 
sau stiluri cu texte, picturi celebre, forme sculpturale abstracte (nonfigurative); 

— exerciții de exprimare a gustului muzical, ca reacție spontană la receptarea 
unor stiluri muzicale de interpretare şi compoziţie (îmi place, nu-mi place); 

— exerciţii de exprimare a judecății estetice muzicale ca formă evoluată a 
atitudinii estetice prin analize pe criterii de evaluare a componentelor unei 
compoziţii muzicale sau a stilului de interpretare; 

— exerciţii de exprimare a judecății estetice muzicale în viziune personală. 


e Pentru obiectivul-cadru 3: „Cunoaşterea şi utilizarea elementelor de 
limbaj” sau competenţa generală II: „Corelarea în practica muzicală a elementelor 
de limbaj muzical receptate” propunem: 

— exerciţii de identificare completă a valorilor de durată şi a formulelor 
ritmate după un model dat de profesor; 

— exerciţii de intonare vocală a diverselor formule ritmice; 

— exerciții de execuţie ritmică instrumentală a diverselor formule (percuție, 
instrument cu clape, suflat, corzi ciupite); 
exerciţii de tactare a măsurilor; 
exerciţii de dirijare a cântecelor în măsuri diferite; 
exerciţii de citire ritmică cu sau fără silabe convenționale; 
exerciţii de scriere a valorilor de durată cu semne specifice pentru etapa de 
Educaţie muzicală sau ciclul curricular; 

— exerciţii ritmice asociate cu mişcările corporale sau de dans; 

— exerciții de intonare melodică a unor tronsoane tonale, modale (atonale, 
după caz); 

— exerciții de recunoaştere orală/scrisă a tronsoanelor tonale, modale ce pot 
compune o organizare tonală, modală a cântecului; 

— exerciţii de execuţie instrumentală a diverselor tronsoane tonale, modale 
(atonale, după caz); 

— exerciţii de descifrare vocală (instrumentală) a unor fragmente cu module 
cunoscute şi studiate anterior; 

— exerciţii de recunoaştere a formelor pieselor muzicale; 

— exerciţii de corelare a acompaniamentului armonic cu melodia cântată 
vocal sau instrumental, coral. 

Precizare! 


Exerciţiile vor fi efectuate pe parcursul întregului proces de învățământ 
obligatoriu, acomodându-le cu ciclurile curriculare şi cu cele două categorii de 
elevi (capacitate A şi B). 

Rezultatul muncii va fi evaluat prin standardele de performanţă la sfârşitul 
şcolarității (clasa a X-a; a se reciti propunerile referitoare la standardele de 
performanţă) (Amănunte metodice în Didactica pentru învățământul primar şi 
Metodica predării educaţiei muzicale în gimnaziu şi liceu). 


6.5.14. Jocul 


Retineti! 


Jocul este o metodă repetitivă de reconstrucție dinamică a unei realități 
sau ficțiuni. Jucătorii (participanții la activitatea fizică sau intelectuală) au 
responsabilități provenite din roluri şi se manifestă cu plăcerea unei trăiri de 
spectacol. Orice joc are o denumire. 

Jocul se obiectivează prin: 

— repetări dinamice (schimbări de roluri, locuri); 

— simulări; 

— competiţii între inşi sau grupe; 

— conceperea unei lumi fie feerice, fie umoristice. 


6.5.14.1. Clasificarea jocurilor muzicale 


Jocurile pe suport muzical sunt cele cu obiective extramuzicale dar al căror 
text, mişcare se sprijină pe cântec. 

Jocurile didactice slujesc prin activitățile repetitive, teme din programele 
şcolare ale diverselor discipline. 

Jocul didactic muzical urmăreşte învăţarea sau descoperirea prin repetiție a 
unui fenomen, noţiuni legate de programa şcolară. 

Jocurile didactice muzicale urmăresc: 

— socializarea copilului prin muzică; 

— stimularea capacității lui de trăire empatică; 

— formarea şi dezvoltarea unor deprinderi, cunoştinţe, atitudini până la 
obținerea performanței; 

— stimularea spiritului creativ. 

Cu aceste obiective, jocurile didactice muzicale devin tipuri de jocuri didac- 
tice muzicale. 

Jocul de creaţie este însuşi procesul ludic al creaţiei, ca realizare superioară 
a omului. 


Comentaţi! 


Teorii despre joc (preluare din lucrarea Jocul didactic muzical de Gabriela 
Munteanu, 1997): 

1) Jocul este un exercițiu de adaptare a copilului la viaţă după concepţia lui Gross, 
Hall, Cloparede, Decroly, Piaget, Chateau etc. 


130 


2) Jocul este un exerciţiu de purificare, sublimare a energiilor primare după Freud, 
Adller. 

3) Jocul, după Spencer, este un procedeu de cheltuire a energiilor suplimentare. 

4) Jocul este producător de cultură, artă, plăcere, loisir în concepția lui Huizinga, 
Kafka, Fanciulli, Chaillois. 

5) Jocul poate fi tehnică de studiu şi de analiză a strategiilor posibile de adoptat în 
ştiinţă, tehnică, domenii sociale şi economice: von Neumann şi Morgenstern. 


6.5.15. Metode de stimulare a imaginaţiei, 
creativității de tip şcolar 


Metodele prezentate, până aici, putem spune că formează resursele metodologice 
a procesului de instruire dirijat spre finalitatea indicată de obiectivele-cadru 1, 2, 3. 

Apariția obiectivului-cadru 4 pentru clasele V-VIII şi a competenţei generale 
pentru clasele IX-X, impun profesorului soluţii ce se regăsesc în metodele ce vizează 
imaginaţia, creativitatea, atitudinea estetică a căror formare şi dirijare depind şi de 
profesorul de Educaţie muzicală. 

Pentru obiectul de studiu Educaţie muzicală, metodele de dezvoltare a 
imaginației, creativităţii de tip şcolar sunt: 

— brainstorming; 

— sinectica; 

— concasarea; 

— Phillips 6-6. 

Brainstorming-ul (furtuna în creier) sau asaltul de idei este o metodă de 
stimulare a ideilor spontane propuse fără cenzură de membrii unui grup eterogen. 
Metoda îşi propune să dea idei pentru soluţionarea unor probleme aflate în impact, 
din motive legate de uzura procedeelor vechi, de aceea o condiție este ca subiecţii 
grupului să fie „necunoscători”. Asaltul de idei propuse, pentru Educaţia muzicală, 
nu se va potrivi la lecţiile unde sunt puse în discuţie valorile estetice ale unei 
compoziţii, ci unele soluţii practice în armonie, orchestrație, forme, în regizarea 
unor piese şi interpretarea lor. Autorul metodei este Alex. F. Osborn în 1953, de la 
Universitatea Buffalo, USA. 

Sinectica este metoda ce încurajează apariția ideilor noi (ca şi brainstorming-ul) şi 
modificarea parţială a unor idei, combinarea ca rezultat al analogiilor permise. În 
sinectică (de la synecticos în limba greacă) se „reunesc elemente aparent disparate” 
şi trebuie găsită sinapsa (legătura între elemente), legătura pe care profesioniştii 
unei singure ramuri nu o pot găsi decât cu ajutorul specialiştilor din altă ramură. 
Este cazul muzicii, a căror probleme uneori pot fi rezolvate de biologi, medici, 
ciberneticieni etc. 

Sinectica invită la eliberarea de canoane şi graniţe monodisciplinare şi 
stimulează gândirea paradoxală. În Educaţia muzicală poate fi folosită în diverse 
segmente ale lecţiei, la diverse clase fără pretenția de a da soluţii unicat, ci numai 
de a forma o viziune asupra sinapselor ce există, încă nebănuit între domenii. 

Concasarea este metoda inversă sinecticii, şi anume a concasa presupune a 
sfărâma, a desface în unități mici un material, o concepţie care până în momentul 
acela părea unitară, omogenă. 

Elevii au ocazia la ora de Educaţie muzicală, în funcţie de nivelul clasei, să 
investigheze şi să abordeze puncte de vedere noi, unele neconformiste, despre un 
compozitor, o manieră stilistică etc. 

Phillips 6-6 este metoda care forţează şase grupuri să emită idei noi în 6 minute 
în legătură cu o problemă. Sarcina evaluării răspunsurilor este a profesorului sau a 
unui specialist în domeniul abordat. 

Metodele etalate mai sus alături de jocul didactic muzical, de invenţie fac parte 
din resursele metodologice de succes pentru atingerea obiectivului-cadru 4, ce indică 
stimularea creativităţii elevilor. 


6.5.16. Metodele de educaţie morală şi muzica 


Alături de metodele de instrucţie şi de formare-dezvoltare a creativității la 
şcolari, muzica mai mijloceşte şi contribuie la educația morală prin conținuturile 
sale (interpretarea sensibilă a pieselor muzicale vocale, instrumentale, atitudinile 
estetice referitoare la muzica audiată). 

Educaţia muzicală şi educaţia morală sunt mereu în relație de reciprocitate 
prin următoarele metode: 

— exemplu de conduită a personajelor dintr-un spectacol de operă, operetă, 
music-hall; 

— jocul de rol (dramatizarea didactică, psihodrama) în care elevii interpre- 
tează diverse roluri din lirica muzicală scenică; 

— Studiul de caz ce cercetează un caz particular sau o situaţie conflictuală 
aparte. In istoria muzicii sunt cunoscute: războiul bufonilor, bătălia pentru Hernani, 
disputa dintre wagnerieni şi brahmsieni. Poate constitui un studiu de caz punerea în 
discuţie a cântecului actual popular, inundat de piese de petrecere, cu repertoriul 
folcloric şi muzica manelelor. Din analiza acestora trebuie să reiasă ţinuta morală a 
părților aflate într-un conflict, partea de dreptate şi adevăr a fiecărui personaj sau 
grup aflat în conflict, modul în care s-a soluţionat conflictul (cazul). 


Comentaţi! 


Citiţi textul de mai jos şi exemplificați cu elemente din experiența dumneavoastră 
didactică şi de viaţă spre a găsi soluții. 

Memorarea este un proces psihic de care beneficiază omul, dar procesul este specific 
şi altor fiinţe vii (animale, păsări etc.). 

Dacă memorarea presupune stocarea de informaţii (senzoriale, noționale, operaționale) 
uitarea elimină din stoc tipurile acestea de informaţii. 

Uitarea şi memorarea depind de diverse procese psihice. Calitatea atenţiei (atenţia, 
unul dintre aceste procese) va determina şi calitatea memoriei. 

Uitarea, adică scoaterea din memorie, poate să apară datorită: 

— neutilizării unei informaţii; 

— lipsa unor motivații, lipsa de interes pentru categoria respectivă de informaţii; 

— supraîncărcării cu informaţii a memoriei (în acest caz elevul dizlocă informațiile 
vechi şi le înlocuieşte cu informaţii noi). 

Mai pot fi luate în discuţie: amnezia (lezarea memoriei) datorată unor situații 
psihofizice; demenţa (tablou clinic dramatic de scădere a capacității de acţionare a 
funcțiilor cunoaşterii); boala Alztheimer ce vizează dezorientări în timp şi spaţiu, tulburări 

de limbaj şi comportament, halucinaţii, care toate încep cu tulburări de memorie. Există şi 
falsa uitare care semnifică şi se manifestă ca o amintire incompletă, uneori completată cu 
ceva de transfer, un fals. 


6.6. Chestionar cu itemi pentru autoevaluare 


1. Numiţi numai patru metode din cele mai utilizate în ora de Educaţie 
muzicală pentru învăţământul obligatoriu. 

2. In demersul inductiv de predare este posibil să utilizezi până la concluzie 
(definiţie) următoarele metode: dialogul, demonstraţia, redescoperirea (descope- 
rirea didactică), expunerea, exerciţiul, modelarea, simularea, studiul cu cartea, 
algoritmizarea, jocul. Incercuiti termenii care fac parte din zona posibilităţilor. 

3. In demersul deductiv de predare se utilizează cu prioritate metoda 

4. Enumeraţi o listă de cât mai multe mijloace didactice (resurse materiale) de 
care se slujeşte profesorul în demonstrația didactică. 

5. Opinia voastră! (răspundeţi în scris, apoi comparaţi cu răspunsurile de la 
sfârşitul chestionarului) Jocul este muncă, este joacă, este /oisir? 

6. Ce caracteristici trebuie să îndeplinească un obiect pentru ca să se numeas- 
că jucărie? 

7. Care este deosebirea între o activitate ludică şi o activitate dominată de 
metoda exerciţiului? 

8. Un exercițiu de elasticizare a vocii (vocaliza) ce începe dintr-un registru 
mediu al diapazonului elevilor este potrivit şi ca exerciţiu instrumental? 

9. Textul cântat de mai jos este: 

— un joc pe suport muzical ce urmăreşte dezvoltarea unei abilităţi extramuzicale; 

— un joc didactic muzical. 

Incercuiti răspunsul corect! 

Text: Hai, să zicem una 

Să se facă două, 

Două mâini copilul are 
Una este luna! 

Hai, să zicem doi 

Să se facă trei 

Trei cai vin în depărtare, 
Două mâini copilul are, 
Una, este luna! 

10. Arătaţi, prin cel puţin două obiective, care este scopul metodelor de 
creativitate. 


Răspunsuri: 

1. Metodele frecvent utilizate sunt: exercițiul, demonstrația, dialogul şi expu- 
nerea (explicaţia). 

2. Până la obţinerea unei concluzii, unei generalizări esențializate într-o 
regulă sau noţiune nouă, se pot utiliza următoarele metode: demonstraţia, dialogul, 
redescoperirea, modelarea, simularea, studiul cu cartea (ca parte demonstrativă), 
jocul, algoritmizarea. 

3. Demersul deductiv de predare porneşte cu expunerea, concluzia, regula, 
urmată de metode prin care se argumentează cele cuprinse în regulă (concluzie). 

4. Demonstrația se poate realiza prin următoarele mijloace didactice (resurse 
materiale): 

— vocea profesorului; 

— un instrument muzical; 

— modele iconice (planşe); 

— modele obiectuale (jucării); 

— modele mixte (cărţi, culegeri, partituri); 

— modele logico-matematice (formule); 

— mijloace audio; 

— mijloace audio-vizuale; 
jocuri didactice muzicale; 

— mişcări corporale. 

5. Joaca — mimarea activităţilor unor modele, pe un scenariu simplificat, fără 
asumarea responsabilităţi, ci numai a plăcerii ce generează tipul de activitate. 

Loisir — activitatea liberă, în afara obligaţiilor sociale, ce se desfăşoară în 
timpul liber, ce îmbină odihna, divertismentul, cu plăcerea efectuării unei activități 
culturale. 

Munca — o activitate de producere de bunuri necesare societăţii, ca sursă de venit. 

6. Jucăria este, după H. Wallon, „un obiect al preuceniciei”, este unealta 
activității copiilor. Ea este un obiect ce, în simularea şi fantezia copilului, este 
analog cu modelul de acțiune al adultului; analog, adică are părți esenţiale, nu 
detalii, asemănătoare cu obiectul adultului. 

Există teza după care numai obiectele din jocul copiilor se numesc jucării, iar 
obiectele fabricate (maşinuţe, păpuşi etc.) nu sunt asimilate drept jucarii, deşi 
servesc ca substituente ale modelelor obiectuale ale maturilor. 

7. Activitatea ludică este aceea în care primează plăcerea. 

Exercițiul este o repetare zeloasă, pentru a atinge un anumit prag al 
perfecțiunii, nu include executarea lui cu plăcere; se tinde spre o motivaţie care să 
provoace plăcerea. 

8. Dacă sunetele corespunzătoare nu creează dificultăți tehnice pentru instru- 
ment, exercițiul poate deveni bun comun şi pentru voce şi pentru instrument. 
Pentru instrument (ca şi pentru voce) exerciţiul trebuie să pornească de la o 
manualitate simplă, adică de la ceea ce e mai uşor de atacat cu degetele de la 
ambele mâini, la elemente mai grele, complexe. 

9. Textul cântat este al unei numărători din folclorul copiilor şi slujeşte 
exersării număratului de la 1 la 10 şi de la 10 la 1. Este deci un joc pe suport muzical. 

10. Dezinhibarea gândirii elevilor de prea desele reguli specifice disciplinelor 
ştiinţifice, deprinderea elevului de a inova — sunt două obiective care motivează 
utilizarea lor în învățământul obligatoriu. 


Evaluare 
Fiecare item este apreciat cu 1 punct. 
Total = 10 puncte. 

Unitatea de curs 7 
RESURSELE PROCEDURALE VIZÂND FORMELE DE ORGANIZARE ALE 
ACTIVITĂȚII MUZICALE FORMALE 


Rezumat 

Formele cele mai frecvente prin care se obiectivează activitățile la nivelul procesului de 
învățământ, specifice Educaţiei muzicale, sunt: lecţia de Educaţie muzicală, jocul didactic 
muzical, activităţile cu ansamblul coral, concertele educative. 

Înainte de a prezenta tipurile şi variantele de lecţie, sunt prezentate antecedentele 
acestei forme, cât şi date din metodicile de tip clasic din România, cu scopul de a exista un 
material comparativ care să permită comentări pertinente. 

Pentru ora de Educaţie muzicală, lecţia de tip mixt este modelul de bază în care se 
combină variante ce sunt alese de profesor pentru fiecare secvenţă. 

Sunt date exemple de tipuri de lecţie în diverse variante, variante ce se pot modifica 
în ceea ce priveşte obiectivul şi metodele în funcție de clasa la care se lucrează. Lecţia de 
verificare are un paragraf referitor la strategiile şi instrumentele de evaluare la ora de 
Educaţie muzicală. Este prezentat formatul unui proiect de joc didactic muzical, cu 
precizarea tipurilor acestora. 

Exemple de proiecte de lecţii şi jocuri se găsesc în anexele din partea a II-a a lucrării. 
Sunt expuse succint şi formule de organizare la nivelul activităţii elevilor: activitate frontală 


Obiective urmărite: 

e să fie capabil să delimiteze noţional formele de organizare la nivelul 
activităţii elevilor de formele de organizare ale procesului de învățământ; 

e să enumere tipurile de lecţie posibil de aplicat în ora de Educaţie muzicală 
şi variantele lor; 

e să enumere strategiile şi instrumentele de evaluare utilizabile şi în ora de 
Educaţie muzicală; 

e să fie capabil să alcătuiască după modelele date: portofolii, lista de reper- 
toriu, de piese pentru un concert educativ, un scenariu pentru o serbare şcolară. 


7.1. Formele de organizare ale activităţilor specifice procesului de Educaţie 
muzicală 


7.1.1. Definiţii; formele de obiectivare 
a activităților specifice Educaţiei muzicale 


a) Forma unei activități didactice la nivelul procesului de învățământ cu 
specific muzical este parte componentă a resurselor procedurale şi se referă la 
construcția prin asamblare a unor părţi, secvenţe, bine conturate ca obiective, 
metode, mijloace ce se desfăşoară într-un buget de timp specific învățamântului. 

b) Un alt tip de formă de organizare este cel ce vizează activitățile elevilor. 
La acest nivel cu elevii se pot organiza activităţi: frontale, pe grupe şi individuale: 

— activităţi frontale: intonarea, audierea unor piese cu întreg colectivul de 
elevi, lucrări scrise; 

— activități pe grupe omogene/eterogene din punct de vedere muzical: 
intonarea alternativă, responsorială, în lanţ a unei piese muzicale, atelier de lucru 
pentru rezolvarea unei probleme; 

— activităţi individuale: intonarea solo, exerciţii, răspunsuri individuale orale, 
scrise, practice etc. 

c) Altfel spus, tipurile de activități specifice Educaţiei muzicale se referă la 
organizarea acestora de către profesor, având drept parteneri elevii clasei, grupei 
sau chiar un singur elev. 


Comentaţi! 


Am asemănat, mereu, formele unor activități didactice cu formele de construcție 
arhitectonică a muzicii şi am citat şi cu alte ocazii spusele lui George Enescu, ce îşi sfătuia 
compozitorii: „Construieşte compoziţia cum ai construi un monument, care are o fundaţie, 
un corp şi un acoperiş care încoronează totul! Ai grijă să faci în aşa fel ca lucrarea să fie 
vie, clară, expresivă şi corespunzătoare”. 

Ca şi forma unei compoziţii muzicale, forma unei activităţi didactice în general şi/sau 
muzicale în special este o activitate temporală repetabilă, dar niciodată identică cu modelul 
inițial. 

Activităţile specifice Educaţiei muzicale formale (organizate în şcoală) se 
obiectivează în următoarele forme: 

a) lecţia de Educaţie muzicală; 

b) jocul didactic muzical; 

c)activitatea în ansamblu coral şi/sau formaţii instrumentale, vocale, 
vocal-instrumentale; 

d) activitatea în cadrul concertelor educative. 


7.1.2. Lecţia de Educaţie muzicală: 
tipuri şi variante 


Cea mai cunoscută formă de organizare a unei activități didactice este lecţia. 
Succesiunea părților, a secvenţelor unei lecţii a urmat modelul cunoaşterii date încă 
din secolul al XIX-lea de Herbart şi de fidelii săi discipoli Rein şi Zeller, şi prevedea: 

— o secvenţă aperceptivă; 

o secvență intuitivă; 
— o secvenţă de comparare a celor prezentate spre cunoaştere intuitivă; 
o secvenţă de generalizare ce ducea la concluzie, la formularea unei reguli; 

— o secvență rezervată aplicării noilor cunoştinţe. 

Lecţia pentapartită (cinci momente sau cinci verigi) este în fapt un demers 
inductiv ce a contribuit la ordonarea părților unei activităţi didactice, cu efecte 
bune sub raportul eliminării improvizaţiei, a nestăpânirii bugetului de timp de către 


136 


profesor. Forma unei asemenea lecţii era binară: într-o primă parte se făcea verificarea 
fidelității memorării de către elevi a celor comunicate de profesor în lecţia 
precedentă, iar în partea a doua urma ca profesorul, în cel mai bun caz, să aplice 
forma pentapartită de predare. 

Spunem „în cel mai bun caz”, deoarece, din păcate, se mai întâlnesc şi astăzi 
cazuri când, după o verificare a elevilor în ordinea indicată de numele alfabetic din 
catalog „urmează o conferință” dictată de profesor pentru a fi scrisă în caietele 
elevilor. 

Acest tip de lecţie a compromis întregul învățământ pentru că a indus ideea 
că un profesor este un reproducător avizat al textului deja existent în carte, text pe 
care elevii trebuie să-l memoreze cât mai fidel.  „„Modelul” ca formă este 
bineînţeles uşor de realizat. 

O primă concluzie, până aici, ar fi că ordonarea secvenţelor într-o activitate 
didactică s-a făcut pentru tipul de lecţie de predare. 

Diversele tipuri ce au apărut sunt rezultatul provenit din incidența practicii 
pedagogice cu progresele cunoaşterii psihologiei copilului. 

Primele indicaţii date de metodicile pentru predarea muzicii în şcoli, în 
perioada 1965 şi chiar ulterior până în 1998, au luat modelele indicate de cursurile 
de Pedagogie în ceea ce priveşte tipurile de lecţii. 

După terminologia veche este vorba de: 

— lecţia de predare (comunicare) a noilor cunoştinţe; 

— lecţia de fixare şi consolidare a cunoştinţelor şi formare a deprinderilor 
muzicale; 

— lecţia de recapitulare şi sistematizare a cunoştinţelor şi deprinderilor 
muzicale; 

— lecţia de verificare şi apreciere a cunoştinţelor şi deprinderilor muzicale; 

— lecţia mixtă. 

Formula de introducere în acest capitol era: „lecţia este forma de bază a învă- 
țământului”. 

Faptul că lecţia este o formă de organizare care şi-a dovedit în timp valabi- 
litatea, rămâne un adevăr de necontestat. 

loan Şerdean numea lecţia microsistem de instruire", pentru că în fapt ea 
adună, într-un interval de timp, spre a fi practicat într-o oră didactică, tot ce s-a 
proiectat în macrosistemul de învăţământ: obiective, metode, conţinuturi, mijloace, 
activități de învăţare şi de evaluare a muncii depuse de elevi, cunoştinţe, 
deprinderi dar şi atitudini, într-un anumit tip de organizare care poate să aducă 
succese sau insuccese profesorului şi elevului, cu întregul cortegiu de consecinţe ce 
decurg din acestea. 

Dificultatea în stăpânirea unei lecţii provine din parcurgerea secvenţelor şi 
realizarea obiectivelor propuse într-un interval de 50 minute, cât durează ora de 
Educaţie muzicală. 





15 Ştefan Costea, loan Şerdean, Nadia Florea (coordonatori), Sinteze, anii I-IV, 
Departamentul pentru Pregătirea Personalului Didactic, Editura Fundaţiei România de 
Mâine, Bucureşti, 2003, p. 104. 

7.1.2.1. Tipuri de lecţie 


Luând în consideraţie activitățile didactice fundamentale (predarea-învăţa- 
rea-evaluarea) şi ponderea sporită a uneia dintre activități într-o oră didactică, 
actualele cursuri de Pedagogie indică drept tipuri de lecție următoarele, care pot fi 
şi tipurile lecţiei de Educaţie muzicală: 

A) lecţie de transmitere şi însuşire de conoştinţe muzicale; 

B) lecţie de formare a priceperilor şi deprinderilor muzicale; 

C) lecţie de consolidare; 

D) lecţie de sistematizare/recapitulare; 

E) lecţie de verificare; 

F) lecţie mixtă (ce combină tehnici din tipurile A, B, C, D, E, F). 

Lecţia de Educaţie muzicală, în general, este o lecţie mixtă care include o 
verificare a lectiel precedente, urmată de momente în care priceperile şi 
deprinderile sunt conduse inductiv (de la exemple spre reguli, teorie) sau deductiv 
(apelând la cunoştinţele teoretice muzicale sau extramuzicale spre practica 
muzicală). În acelaşi timp, după o predare-învăţare a unei lecţii este absolut nevoie 
de lecții sau secvențe de consolidare, urmate, la sfârşitul unui capitol sau unităţi de 
învăţare, de sistematizări — recapitulări ce pot include sau nu evaluarea. 

În Educaţia muzicală sintagma „lecţie de predare” include, prin specific, 
interpretarea vocal-instrumentală (priceperi şi deprinderi muzicale), dar si 
explicaţii referitoare la „cunoştinţele muzicale”. 

Păstrând unitatea de exprimare, „lecţia de învăţare” sau „secvenţa dedicată 
învăţării” ar include consolidări, sistematizări, recapitulări. 

Lecţia de evaluare sau „secvenţa de evaluare”, sub forma unor verificări a 
lecției anterioare, a sondării la finele unei lecţii a modului în care s-a asimilat 
cantitativ şi calitativ un mediu de informaţii şi de practică muzicală, sau lecţii cu 
spaţii generoase, sau lecții dedicate exclusiv evaluării, sunt paradigme legate de 
spaţiul alocat evaluării în lecţii. 

În Educaţia muzicală, forma şi tipurile de lecţie, cât şi celelalte forme de 
activități muzicale trebuie să fie puse în mod obligatoriu în relaţie cu obiectivele-ca- 
dru/competenţele generale şi ciclurile curriculare. 


7.1.2.2. Variantele de lecţie 


Ținând cont de cele expuse, tipurile de lecție în general, cât şi cele de Educaţie 
muzicală vor trebui particularizate prin factorii care aduc aspecte uşor schimbate față 
de modelul de bază (aici tipul de lecție) apelând la variantele de lecţie. 

Variantele lecţiei, după opinia noastră, trebuie elaborate în demers perso- 
nalizat. Se ţine totuşi cont de: 

— obiectivele-cadru/competenţele generale; 

— ciclurile curriculare; 

— capacitatea muzicală (vocală, instrumentală) a lotului de elevi (clasă, grup, 
individ); 

— conținuturile recomandate de programă; 

— resursele metodologice şi materiale adecvate variantei alese; 

— stilul de lucru al profesorului. 

A. Variante posibile ale lecţiei de transmitere şi însuşire de noi cunoş- 
tinte muzicale 

Pentru gimnaziu/liceu: 

1) lecţii în care accentul cade pe demersul de argumentare inductiv prin 
descoperire; 

2) lecții în care accentul cade pe demersul de argumentare prin dialog; 

3) lecţii în care accentul cade pe strategia explicativ-reproductivă; 

4) lecţii în care accentul cade pe strategii comparative interdisciplinare şi 
multidisciplinare. 


B. Variante ale lecţiei de formare a priceperilor şi de dezvoltare a de- 
prinderilor muzicale: 

1) priceperi şi deprinderi de tehnică vocal-instrumentală; 

2) priceperi şi deprinderi de decodificare a limbajului muzical; 

3) priceperi şi deprinderi de apreciere a valorilor interpretative şi de stil 
componistic al unei piese muzicale; 

4) priceperi şi deprinderi de invenţii muzicale; 

5) priceperi şi deprinderi de transformare a nonfigurativului muzical în figu- 
rativ de natură literară, plastică etc. 

Exemple de variante posibile pentru gimnaziu şi liceu: 

— cu exerciții de formare a priceperilor pentru intonarea unor module melo- 
dico-ritmice (vocale, instrumentale) asociate cu mişcări şi semne grafice; 

— cu exerciţii de asamblare a modulelor într-o piesă muzicală; 
cu exerciţii de improvizații melodice, ritmice; 
cu exerciţii de citire algoritmizată a unei piese muzicale; 
cu exerciţii de sinectică, brainstorming sau concasare; 
cu exerciţii de scriere caligrafică a semnelor muzicale etc. 


C. Variante ale lecţiei de consolidare a cunoştinţelor şi deprinderilor muzicale 

Pentru ora de Educaţie muzicală (o oră pe săptămână în trunchiul comun de 
la clasele I-X) este absolut obligatoriu ca după o lecţie de transmitere de cunoştinţe 
sau de formare a unor priceperi/deprinderi să urmeze o consolidare. 

Prin consolidarea problemei teoretice sau practice predate se intenționează să 
se lărgească aria de cuprindere a problemei pentru a se mări capacitatea de apli- 
cație, stabilind-o în acelaşi timp. 

Variantele unor lecții de consolidare pot fi: 

1) cu demers deductiv şi redescoperirea problemei în exemple ce radiază 
interdisciplinar; 

2) cu exerciţii de învăţare a unor piese noi vocale, instrumentale (care pot fi 
învăţate într-o oră sau o secvență de oră); 

3) cu exerciţii de receptare a unei noi piese muzicale redate prin mijloace 
audio (care să lărgească aria problemei şi în acelaşi timp să întărească regula). 

D. Variante ale lecţiei de sistematizare — recapitulare a cunoştinţelor şi 
deprinderilor 

Recapitularea se referă la o esenţializare sistematizată, unitară a unor 
informaţii: 

1) cu scheme recapitulative care să sistematizeze o temă ce cuprinde mai 
multe subiecte predate; 

2) cu prezentarea unor portofolii; 

3) cu recapitulare problematizată; 

4) cu probleme de Educaţie muzicală, morală, estetică. 


E. Variantele lecţiei de verificare 

În anumite segmente ale lecţiei sau la anumite intervale de timp, pe care 
profesorul le consideră utile pentru verificarea stadiului de pregătire practică şi 
teoretică a elevului la obiectul de studiu Educaţie muzicală, se pot utiliza diverse 
variante ale lecţiei de verificare: 

1) lecţii de verificare practică a stadiului de însuşire a tehnicilor vocal/instru- 
mentale a repertoriului săptămânal; 

2) lecţii de verificare a deprinderilor de decodificare (citire) a limbajului 
muzical prin instrument sau voce (vezi standardele de performanţă de tip A şi B); 

3) lecţii de verificare orală a problemelor muzicale; 

4) lecţii de verificare scrisă prin chestionare M.C.Q. (Multiple Chois Ques- 
tions — întrebări cu alegeri multiple); 

5) lecţii de verificare prin aprecierea portofoliilor realizate de elevi; 

6) lecţii de verificare prin aprecierea referatelor realizate de elevi; 

7) lecţii de verificare prin aprecierea invenţiunilor melodico-ritmice ale 
elevilor; 

8) lecţii de apreciere a modului cum realizează elevii oral/scris analiza unei 
piese muzicale receptate (direct în sala de concert sau indirect prin intermediul 
mijloacelor audio); 

9) lecţii de verificare prin mijlocirea rebusurilor. 


Specificul evaluării performanțelor elevului la ora de Educaţie muzicală 


Dacă pentru forma lecţiei de verificare a nivelului de pregătire a elevului este 
aleasă una din variantele posibile prezentate în paragraful anterior, în legătură cu 
evaluarea la ora de Educaţie muzicală, trebuie să mai amintim următoarele: 

— evaluarea ca noţiune are următorii termeni similari: verificare, notare, 
apreciere, control, estimare, examinare; 

— evaluarea este parte a activităţilor didactice fundamentale din triada 
predare-învăţare-evaluare; 

— evaluarea este activitatea prin care profesorul constată nivelul performan- 
telor obținute de elev la un moment dat, în ceea ce priveşte deprinderile, 
cunoştinţele şi atitudinile sale; 

— evaluarea utilizează pentru Educaţia muzicală: probe practice, orale şi scrise. 

Probele (practice, orale şi scrise) pot fi elaborate de un profesor cu studii 
superioare. 

În funcţie de rolul şi locul lor la începutul unui ciclu şcolar sau la începutul 
(pe parcursul) anului şcolar sunt: 

a) probe pentru evaluarea iniţială, cu rol predictiv, pentru a sonda predispo- 
ziţia, nivelul aptitudinilor muzicale; 

b) probe pentru evaluarea continuă ce urmăresc şi centralizează sistematic, 
continuu, pe arcuri mici de informaţii şi practică muzicală, cantitatea şi calitatea 
celor asimilate de către elev. Este evaluarea cea mai eficientă sub aspectul asimi- 
lării, controlului, autocontrolului, cooperării fructuoase între profesor şi elev, for- 
mării în timp a atitudinilor estetice-muzicale ale elevilor. 

c) probe pentru evaluarea sumativă, care se aplică la sfârşitul unor capitole, 
unităţi de învăţare, în perioadele de recapitulare finală a conţinuturilor predate. 
Pentru situaţiile de concurs probele, dacă întrunesc anumite cerinţe, se transformă 
în teste standardizate pe care le elaborează numai specialiştii în docimologie 
muzicală. 

Instrumentele de evaluare sunt: 

a) întrebare/răspuns oral; 

b) întrebare/răspuns practic muzical prin redare vocal-instrumentală; 

c) expunerea orală/scrisă a unei teme restrânse (extemporal, răspuns la tema 
curentă); 

d) expunerea orală/scrisă a unei teme de sinteză (teza); 

e) probă scrisă de dicteu muzical; 

f) probă practică de descifrare vocală (instrumentală) a unei partituri muzicale; 

g) chestionar cu itemi; 

h) chestionar cu întrebări cu alegere multiplă (M.C.Q.); 

i) referatul cu teme centrate pe sinteza unor forme muzicale, stiluri de inter- 
pretare/compoziţie, analiza armonică, orchestrală a unei piese, prezentarea unor 
biografii; 

j) portofoliul — ca şi referatul se realizează după o perioadă de studiu mai 
îndelungată (semestru, an şcolar). Se compune dintr-un set de produse (texte, par- 
tituri, documente, dovezi iconice, audio-vizuale) care reprezintă munca şi punctul 
de vedere al elevului (studentului) în legătură cu o temă dată. 

Exemplu: „Personalitatea interpretativă a naistului Gheorghe Zamfir” va 
cuprinde orientativ următoarele: 

1) fişa biografică; 

2) fişa interpretativă: repertoriu, turnee; 

3) fişa componistică: lista compozițiilor; 

4) partiturile compozițiilor; 

5) analiza unor concerte după criterii proprii ale elevului; 

6) analiza unor piese compuse de Gheorghe Zamfir după o grilă proprie; 

T)album iconic (fotografii); 

8) articole despre interpret; 

9) ancheta-interviu în rândul elevilor despre interpret; 

10) interviu cu interpretul; 

11) observaţia sistematică într-o fişă individuală sau de grup. 

Retineti! 


Precizări în legătură cu evaluarea elevilor la oră şi activitățile de Educaţie 
muzicală: 

— probele practice se referă la execuția unor exerciții sau la interpretarea 
vocal-instrumentală; 

— probele orale se referă la partea de motivație teoretică pe care o va realiza 
elevul, nu la cântatul/solfegiatul vocal; 

— probele scrise se referă la textul literar scris (enunturi, reguli, explicații 
scurte sau extinse din extemporale sau teze), dar şi la textul muzical scris cu 
semiografie muzicală pe portativ; 

— notarea în catalog prin cifre sau calificative a performanţelor elevilor se 
recomandă a fi suma aritmetică (rotunjită) a unui grup de probe: cântec vocal, 
instrumental, recunoaşterea şi comentarea, în funcţie de ciclul curricular şi obiec- 
tive/competenţe, a unei piese receptate la care se poate adăuga o notă sau un califi- 
cativ referitor la imaginaţia şi creativitatea muzicală a elevului; 

— notarea curentă a elevului în catalog va ţine cont de standardele de 
performanţă pe care le uzează Educaţia muzicală (nivel minim, mediu, optim); 

— în notarea fiecărei probe din setul (bateria) necesar evaluării unei teme să 
se aplice tehnica aşa numitelor „credite transferabile”. Dacă un elev, dintr-un set 
de patru probe a eşuat la trei, dar a realizat una la nivel minim, mediu, optim, 
aceasta din urmă să fie transferată la o a doua ascultare ca probă luată şi notată în 
setul altei teme supuse evaluării; 

— şcoala nu este o maşină de evaluare prin note; 

— observaţia sistematică şi comunicarea permanentă, încurajarea în practica 
muzicală a inerentelor greşeli de intonaţie şi execuţie instrumentală, vor şterge 
eventualele graniţe create artificial de faptul că actul interpretării muzicale nu dă 
imediat cea mai mare satisfacţie; 

— evaluarea elevilor se obiectivează prin note, calificative, binomul admis/respins. 

Pentru ca evaluarea să depăşească pragul subiectivității sunt puşi la dispoziţia 
profesorului şi a elevilor „descriptorii de performanţă” care arată, descriu condiţiile 
în care se poate atribui o notă sau un calificativ, pentru care criteriile sunt: 

— gradul de precizie tehnică în rezolvarea problemei solicitate (practică, oral, 
scris), care porneşte de la aprecierea numărului şi calităţii răspunsurilor pozitive 
spre cele lacunare sau greşite; 

— intervenţia profesorului în răspunsul elevului (fără sprijinirea de către 
profesor, cu sprijinirea unor puncte de pornire de către profesor, sub îndrumarea şi 
cu sprijinul permanent al profesorului); 

— gradul de originalitate al răspunsului (vezi „Descriptorii de performanţă” 
din modelele de proiectare secvenţială). 


F. Lecţia de tip mixt 

Lecţia mixtă este forma cea mai des utilizată de profesorul de Educaţie 
muzicală. 

Ca tehnică, traseul lecţiei de tip mixt asamblează: 

1) o variantă de verificare însoţită de evaluare orală (notarea) a unui grup de 
elevi sau sub forma unei verificări scrise (chestionar cu itemi, M.C.Q., de expunere 
a unui subiect ce se pretează la o verificare frontală); 

a) lecţie de transmitere de cunoştințe/formare de deprinderi (inductiv, deductiv); 

sau 

b) lecţie de formare de deprinderi pe bază de exerciţii muzicale (vocale, 
instrumentale, sau pentru scris muzical); 

sau 

c) lecţie de consolidare prin problematizare (Educaţia muzicală ca educaţie 
moral-laică, moral-creştină); 

sau 

d) lecţie de consolidare: cântece vocal-instrumentale; probleme legate de 
„audiţia muzicală”; dezvoltarea fanteziei elevilor; 

sau 

e) lecţie de sistematizare (recapitulare fără evaluare) pentru obținerea sche- 
mei recapitulative pentru studiul individual; 

sau 

f) lecţie de recapitulare a repertoriului muzical (vocal, instrumental, audio) 
pentru o anumită temă, unitate de învăţare. 


7.1.2.3. Formatul unui proiect de lecţie secvențial 
Formatul unui proiect de lecţie secvențial are două componente: A şi B. 


A. Elementele de identificare a proiectului de lecţie se referă la: 


„Nivelul clasei 

. Unitatea de învăţare 

. Detaliere de conţinut (subiectul lecţiei) 
. Forma: tip, variante 

„Premise: practice muzicale, teoretice 
. Obiective de referință 

. Obiective operaţionale 

. Probele de verificare a stadiului de asimilare a lecţiei noi 
10. Matricea de evaluare 

11. Descriptori de performanţă 

12. Resurse (materiale, metodologice) 


OOANUABPR— 


B. Secvenţele unui proiect de lecţie pot avea formatul (bordul) următor: 





Secvenţele Activitatea | Activitatea | Resurse | Tipul de 
lecţiei profesorului | elevului evaluare 























Secvenţele lecţiei pot avea următoarele trasee: 
Oferta I 
2. Verificarea practică şi teoretică a temei anterioare 
3. Anuntarea titlului subiectului nou 
4. Comunicarea noilor cunoştinţe, formarea noilor priceperi/deprinderi muzi- 
cale (vezi variantele posibile) 
5. Aplicaţii frontale, pe grupe, individuale 
6. Probe de sondare a stadiului de asimilare a lecţiei noi 
7. Incheierea lecţiei prin cântec vocal-instrumental 

Oferta II 

2. Consolidarea cunoştinţelor/deprinderilor muzicale precedente (vezi varian- 
tele posibile) 

3. Anunţarea titlului subiectului nou 

4. Comunicarea noilor cunoştinţe, formarea noilor priceperi/deprinderi muzicale 

5. Aplicaţii frontale, pe grupe, individuale 

6. Probe de sondare a stadiului de asimilare a lecţiei noi 

7. Incheierea lecţiei printr-un scenariu ad-hoc realizat de elevi 


Oferta III 
2. Anunțarea temei recapitulative 
a) demers deductiv 
b) demers prin analogie-comparaţie 
3. Probe sumative 
4. Incheierea lecției prin problematizări transdisciplinare 


Oferta IV 

1. Captarea atenţiei 

2. Comunicarea subiectului lecţiei şi importanței lui 

3. Prezentarea planului esențializat grafic într-o planşă 

4. Demonstrația profesorului, redescoperirea de către elevi (formarea prime- 
lor priceperi, deprinderi muzicale) pentru dirijarea învăţării 

5. Obţinerea performanţelor şi a feed-back-lui 

6. Incheierea lecţiei (cu recomandări de audieri radio, TV) 


Oferta V 

1. Captarea atenţiei 

2. Comunicarea obiectivului lecţiei: elaborarea unui eseu pornind de la un 
text de estetică muzicală 

3. Citirea unui eseu elaborat de elevi în clasă 

4. Comentarea pe tip concasare 

5. Incheierea lecţiei (cu recomandări bibliografice şi de audiere a unor emi- 
siuni TV) 


Oferta VI (lecție pe ateliere de lucru = lecţie de recapitulare) 

1. Captarea atenției 

2. Comunicarea subiectului lecției şi gruparea elevilor pe ateliere tematice 
muzicale 

3. Lucru pe „ateliere” 

4. Montarea, asamblarea temelor din ateliere pentru a înţelege unitatea temei 
recapitulate 

5. Incheierea lecţiei (aprecieri din partea unui juriu al elevilor) 

Exemple pentru o proiectare secvenţială completă prezentăm în anexele din 
partea a II-a a lucrării. 

Exemplele se referă la un număr de opt proiecte pentru unitatea de învățare 
„Melodia” pentru clasa a VI-a. Vom utiliza exemple din toate manualele alternative 
în uz. 

7.1.3. Jocul didactic muzical 


Am definit jocul didactic muzical ca fiind o metodă ce constă într-o repetare 
într-un context de scenariu a unui tip de activităţi, care se realizează cu dăruire 
(interes), izvorâtă din asumarea responsabilității participanţilor (jucătorilor). 

Dacă jocul muzical de creaţie (practicat de compozitori, interpreţi) este 
generator de nou, jocul didactic muzical dependent de curriculum de Educație 
muzicală, reorganizează, redescoperă şi face aplicaţii în chipuri diferite care se 
asimilează, fără efort deosebit programei şcolare. 

Indiferent dacă jocul didactic muzical are suport muzical (se cântă), se 
asociază sau nu cu mişcarea sau un obiect necesar recuzitei jocului, se obiectivează 
în repetări cu stereotip dinamic, simulări, variaţiuni, competiţii. 

Toate acestea se pot raporta la tipurile lecţiei pe care o pot înlocui integral 
sau în care se pot integra ca secvenţă. Altfel spus, jocurile pot fi de: predare, 
consolidare, recapitulare, evaluare. 

Totodată nu trebuie să uităm că cele enunțate mai sus fac parte din categoria: 

A. Jocuri didactice muzicale pentru obţinerea performanțelor muzicale 

la care mai trebuie să amintim: 

B. Jocuri didactice muzicale pentru socializarea copilului prin muzică 

C. Jocuri didactice muzicale de stimulare a spiritului creativ al elevului 


7.1.3.1. Forma jocului didactic muzical 


Forma unui joc este liber dimensionată. 

Se disting totuşi, indiferent că este un joc propus şi dirijat indirect de profesor 
sau este organizat strict de elevi, următoarele secvenţe: 

— anunțarea titlului jocului; 

— repartizarea pe roluri şi descrierea desfăşurării jocului; 

— desfăşurarea propriu-zisă a jocului, cu repetări şi schimbări de roluri; 

— încheierea jocului cu aprecieri asupra comportamentului jucătorilor, în ceea 
ce priveşte calitatea interpretării jocului şi asupra respectării regulilor acestuia. 


7.1.3.2. Formatul unui proiect de joc didactic muzical 


A. Formatul unui joc didactic muzical ar putea fi: 

1. Denumirea jocului 

2. Pentru ciclul curricular (vârsta) 

3. Clasa 

4. Cerinţe: priceperi, deprinderi muzicale, noţiuni care să facă posibilă practi- 
carea jocului 

5. Resurse: material didactic, loc de desfăşurare 

6. Număr de copii 

7. Durată 

8. Obiective urmărite, performanţe scontate 

9. Sarcina conducătorului (profesor sau elev) 

B. Desfăşurarea jocului (descrierea desfăşurării lui) 

Odată cu câştigarea reputației de şcoală a succesului şi eficienței, „şcoala activă” 
a secolului al XX-lea a impus şi jocul ca formă şi metodă de Educaţie muzicală. 

Trebuie precizată ideea că jocul nu mai este „apanajul preşcolarului” şi că 
virtuțile lui l-au impus în toate ciclurile curriculare depăşind chiar graniţele 
învățământului (vezi Homo ludens, Johan Huizinga; Aurul cenușiu, Mircea Malița, 
1972; Teoria şi practica negocierilor, Trifu Alexandru, 1972; O definiție a jocului, 
1986, limba franceză). 

Prezentăm în anexele părţii a II-a câteva tipuri de jocuri didactice muzicale 
pentru diverse cicluri curriculare ce slujesc obiectivele-cadru şi competențele 
generale ale programei de Educaţie muzicală. 


7.2. Chestionar cu itemi pentru autoevaluare 


1) Enumeraţi care sunt activităţile specifice Educaţiei muzicale formale 
(organizate de şi prin şcoală). 

2) Comentaţi şi comparaţi terminologia tipurilor de lecţie clasică existentă în 
lucrările de Pedagogie şi cu cea existentă în didacticile de specialitate muzicală 
prezentate în lucrare. 

3) Enumeraţi cel puţin patru criterii care stau la baza unei variante a unui tip 
de lecţie. 

4) Care este, după opinia d-voastră, rolul profesorului într-o lecţie de tip 
clasic şi într-un joc didactic muzical? 

5) Alcătuiți un portofoliu pentru: 

a) un interpret de muzică; 
b) un compozitor; 
c) ansamblul coral al şcolii d-voastră, după modelul dat în lucrarea de față. 

6) Creați un joc didactic muzical după modelul prezentat în lucrare. 

7) Creați scenariul pentru o serbare şcolară, pentru un anumit eveniment, 
utilizând sugestiile de repertoriu din Curriculum „ARTE”, pentru clasele I-VIII. 

8) Cum valorificaţi experienţa de „spectator” a elevului din cadrul audiţiilor 
muzicale organizate la nivel de şcoală, a spectacolelor de operă, operetă, balet, a 
emisiunilor TV (educaţie informală) în procesul de educație formală. 

9) Alcătuiţi o listă de piese de diferite stiluri pentru un concert educativ. 

10) In situaţia unei verificări a repertoriului de cântece într-o clasă cu 35-40 de 
elevi, care sunt procedeele eficiente? 

a) verific un elev fără a mă preocupa de restul clasei; 

b) verific un grup mic de 3-4 elevi, ce vor cânta atât în grup, cât şi individual, 
fără a mă preocupa de restul clasei; 

c) verific elevii după procedeul indicat la punctul „b”, dar alternez intonarea 
cântului şi cu toată clasa (frontal); 

d) verific elevii după procedeul de la punctul „c”, dar evaluarea celor 3-4 
elevi se va face de către un juriu: profesor-elevi. 


Autoevaluare: 

a) răspundeţi în scris sau oral şi apreciaţi singuri fiecare item cu calificative; 

b) prezentaţi răspunsurile unui coleg pentru a le evalua după grila proprie de 
calificative; 

c) prezentaţi aceleaşi răspunsuri profesorului de specialitate. 

Comparaţi cele trei tipuri de apreciere. 

ÎN LOC DE CONCLUZII FINALE 


La începutul fiecărei părţi din lucrarea didactică de față există câte o întrebare: 
„Ce trebuie să ştie şi ce trebuie să facă un profesor înaintea începerii activităţii 
didactice a anului şcolar?” (partea D şi apoi „Ce trebuie să ştie studentul/profesorul 
debutant despre categoriile de resurse ale procesului de Educaţie muzicală şi 
cum trebuie să le utilizeze pe tot parcursul anului şcolar?” (partea a Il-a). 

Am dat răspunsuri detaliate pentru componentele complexului care se 
numeşte procesul Educaţiei muzicale pentru învățământul obligatoriu, proces ce 
durează 10 ani (de la 6 la 16 ani) şi care trebuie condus cu atâta dăruire câtă poate 
să încapă în sufletul frumos al elevilor şi în catedrala de sunete care alcătuiesc 
muzica, şi să formeze un ÎNTREG. 

„Îndrumarea în adevărata cunoaştere a ÎNTREGULUI, adică a lui Dumnezeu, 
a lumii şi a propriei fiinţe” cu secole în urmă, o numea Commenius Pampaedia. În 
lucrarea cu acelaşi nume, părintele Pedagogiei europene, propunea, încă din secolul 
al XVII-lea, ca întreaga cunoaştere a vieţii să se desfăşoare în opt perioade, numite 
„Scoli” (schola). 

Educaţia muzicală traversează prin problematica ei „şcolile pampaedici”, 
alăturând, credem noi, celor doi actori ai procesului de învățământ (profesorul şi 
elevul) încă doi actori în persoana mamei şi a preotului. 

Muzica este prezentă în schola geniturae atunci când, fericită, mama aşteaptă 
naşterea unui copil. 

Muzica îl însoţeşte pe copil în schola infantiae (1-6 ani), în schola pueritiae 
(6-12 ani), în melancoliile şi expansiunile adolescenţei (12-18 ani — schola 
adolescentiae) şi apoi în anii maturității (schola virilitatis) în suferinţele bătrâneţii 
(schola senii) şi trebuie să pregătească omul pentru moarte (schola mortis). 


Tota vita schola est! 


ANEXE 
ANEXA 1 


PROIECTUL UNITĂȚII DE ÎNVĂŢARE „MELODIA”, 
clasa a Vl-a 


Precizare ! 

1. Orice unitate de învăţare asigură înțelegerea procesului de Educaţie muzicală 
într-o perspectivă strategică, metodologică. 

Prezentăm proiectul unei unităţi de învăţare existent în Ghidul metodologic 
pentru aplicarea programelor şcolare din aria curriculară „ ARTE” pentru clasele 
I-XII, (p. 51), completat cu un set de 8 proiecte de lecţie ce compun unitatea de 
învăţare „Melodia”. 

Precizăm că lecţia ca „microsistem” de Educaţie muzicală facilitează înţe- 
legerea activităților didactice din perspectiva imediată, operativă, indicând, pe 
secvenţe mici, ceea ce trebuie să se petreacă într-o lecţie. 

Piesele muzicale alese, câte un exemplu din fiecare manual alternativ aprobat 
de Ministerul Educaţiei şi Culturii, dau posibilitatea oricărui profesor să aplice 
modelul propus de noi în orice şcoală, indiferent de manualul pe care lucrează. 

2. In eventualitatea unor posibile modificări legate de finalitatea programelor, 
celor patru obiective-cadru din curriculum de Educaţie muzicală pentru clasele V-VIII 

le vor corespunde cele două obiective-cadru ce se regăsesc în programele ciclului 
primar (clasele I-IV) şi ciclului inferior liceal (clasele IX-X), după cum urmează: 

° obiectivele-cadru 1 şi 3 devin obiectivul-cadru 1 

e obiectivele-cadru 2 şi 4 devin (se vor regăsi) obiectivul-cadru 2 






































Depanare de Obiectivul da Activităţi de învăţare Resurse Evaluare 
conținut referință ° ° 
Alteratii O.R.: 3.1. — intuirea auditivă a sunetelor Fa | — exemple mu- | — probă orală; 
diez si Si bemol, relationate cu zicale simple; | — observare 
sunetele învecinate; — exerciţii de sistematică. 
— intuirea vizuală a semnelor de | tehnică instru- 
alterație; mentală. 
— exersarea tehnicii de executare 
la instrument a sunetelor Fa diez 
şi Si bemol. 
l oră 
Tonalitatea | O.R.: 3.1; 3.3. | —intuirea auditivă a sonorității — cântecele — probă orală; 
Sol major gamei Sol major; (nominalizate; | — observare 
— descoperirea auditivă (prin — instrument sistematică. 
comparare Do-Sol) a sonorităţii | melodic şi 
specifice gamelor majore; armonic. 
— intonarea gamei şi a arpegiului; 
— descifrarea cântecului; 
— interpretarea instrumentală şi 
vocală a cântecului; 
— interpretarea cu 
acompaniament armonic. l oră 
Tonalitatea > i — temă de lu- 
Chita Urmează acelaşi parcurs À = 
Mi minor cru în clasă. 
Tonalitatea ñ ; — temă de lu- 
: Urmează acelaşi parcurs A = 
Fa major cru în clasă. 
Tonalitatea E, : — temă de lu- 
: Urmează acelaşi parcurs A Š 
Re minor cru în clasă. 
Cântare O.R.: 1.1; 4.2. | — interpretarea cântecului în — cântecele — temă de lu- 
monodică- variantă monodică; (nominalizate) | cru în clasă. 
armonică- — interpretarea cântecului cu din culegerile 
polifonică ison pe tonică (aranjament Liviu Comes. 
armonic); 
— interpretarea cântecului cu 
imitație (aranjament polifonic); 
— intuirea auditivă a diferenţelor 
de sonoritate; 
— compararea variantelor; 
— exprimarea preferințelor; 
— crearea unor aranjamente. 
Tema O.R.: 2.2; — descoperirea auditivă a temei — audiția — probă 
muzicală 2.3; 2.4. muzicale; muzicală; practică; 
— receptarea unor teme auditive; | (nominalizată) | — temă de lu- 
— recunoaşterea acestora; — jocul pe cru în clasă. 
— exprimarea preferințelor audiție. 
pentru diferite teme. 
l oră 

Obiectivul de 






























































: SS Activităţi de învăţare Resurse Evaluare 
conţinut referință i i 
Miniatura, O.R.:2.3; 2.4. | — audiere; — audiţia; — probă 
Suita, — delimitarea auditivă a — jocul pe practică; 
Rapsodia genurilor propuse; audiție. — temă de lu- 
— diferenţierea auditivă a cru în clasă. 
acestora; 
— exprimarea preferințelor. 
2 ore 
Muzica O.R.: 2.3; 2.4. | — audiție muzicală populară; — probă 
populară: — delimitarea auditivă a practică; 
cântecul cântecului popular; — temă de lu- 
propriu-zis — diferenţierea auditivă a cru în clasă. 
şi cântecul cântecului propriu-zis de 
de joc cântecul de joc; 
— exprimarea preferințelor; 
— interpretarea unor cântece 
accesibile din zonă; 
— executarea unor mişcări de dans. 
l oră 
Muzica Urmează un parcurs similar celui de mai sus — temă de lu- 
uşoară cru în clasă. 
MATRICE DE EVALUARE 
Instrumente de evaluare 
Obiectivele A x Probă scrisă Temă de lucru | Observarea 
FI Probă | Probă : A = : Ai 
de referință > Nee (urmează un parcurs în clasă sistematică 
orală | practică Eye à ) ; S : 
similar celui de mai sus) interactivă a elevilor 
O.R. 1.1. x x 
O.R. 2.2. x 
O.R. 2.3. x 
O.R. 2.4. x x 
O.R. 3.1. x x 
O.R.3.3. x x 
O.R. 4.2. x x 

ANEXA 2 


PROIECT DE LECŢIE 
„Diezul şi becarul” 


Propunători: Munteanu Gabriela, 
Chitaigoroski Elena-Coculeana 


Şcoala .......... D80327... ca pata 
Clasa a Vl-a Durata: 50 min. 
Nivelul: bun (intonativ şi intelectual) 

Unitatea de învăţare: „Melodia” 

Detaliere de conținut (subiectul): Semnele de alteraţie: diezul şi becarul. 

Tipul de lecţie: mixtă 

Varianta: recapitulare de tip inductiv — „Gama Do major, ton, semiton prin 
cântecele din clasele I-IV” şi transmitere şi însuşire de noi cunoştinţe muzicale; 
varianta: lecţie în care accentul cade pe demersul de argumentare inductiv prin 
descoperire — „Semnele de alteraţie: diezul şi becarul”. 

Premise: elevii trebuie să aibă deprinderi de intonare şi de execuţie 
instrumentală (pian, clavietă, orgă electronică) a gamei Do major, a tonurilor şi 
semitonurilor din structura ei. 

Obiective de referință: 1.1; 1.2; 3.1. 

Obiective operaţionale: 

0.1. să intoneze şi să interpreteze, la alegerea profesorului, cântecul: 

e „Fata de păstor”, T. Teodorescu, Manual de educație muzicală, clasa a VI-a, 
Editura Teora, Bucureşti, p. 22; 

e „Yesterday”, J. Lennon, P. McCartney, Manual de educație muzicală, 
clasa a VI-a, Editura Sigma, Bucureşti, p. 14; 

e „La izvor”, I.D. Vicol, Manual de educație muzicală, clasa a VI-a, Editura 
Petrion, Bucureşti, p. 12; 

P.1. elevii vor intona individual cântecul, indicând prin gestică, locul diezului 
şi al becarului (probă practică); 

0.2. să execute instrumental motivul melodic ce cuprinde diezul şi becarul, 
motivând rolul acestor semne de alteraţie; 

P.2. probă individuală pentru atingerea 0.2 (probă practică şi proba orală); 

0.3. să aibă capacitatea de a intona cu ison corespunzător un fragment din cântec; 

P.3. probă în grup de doi elevi pentru atingerea 0.3 (probă practică); 

O.4. să acompanieze cu un ritm susținut la alegerea lor un fragment din cântec; 

P.4. a) elevul se autoacompaniază (probă practică); 

P.4. b) probă în grup de doi elevi (probă practică). 


Resurse (în funcție de manualul pe care lucrează în clasă): 

Manual de educaţie muzicală, clasa a VI-a, Editura Teora, Bucureşti, p. 22. 
Manual de educaţie muzicală, clasa a VI-a, Editura Sigma, Bucureşti, p. 14. 
Manual de educaţie muzicală, clasa a VI-a, Editura Petrion, Bucureşti, p. 12. 
Planşă cu matricea melodică pentru diez şi becar. 

Planşă de simulare a claviaturii pentru executarea matricei melodice. 
Recuzită pentru scenariu. 


Metode: dialogul, explicaţia, demonstraţia, exercițiul vocal şi instrumental, 
simulare, joc de rol, încercare şi eroare, încercare şi succes. 

Precizare! 


La toate proiectele de lecţie — anexele 2-10 — evaluarea se va face cu scopul de 
a sonda cantitatea şi calitatea însuşirii subiectului propus. Aprecierile — calificative, 
note — sunt orientative pentru profesor şi ghid de autoevaluare pentru elev. Pentru 
aceste motive, evaluarea nu se va trece în catalog. La verificarea care urmează, 
activităţile apreciate ca fiind bune se trec cu ajutorul notelor în catalog. 

Un tip de probă va consta din observarea sistematică a elevilor pentru 


O.R. 1.1. şi O.R. 3.1. care se va finaliza prin calificative. 


Alte tipuri de probe se vor constitui din proba orală şi cea practică, probe ce 
vizează intonarea individuală vocală, instrumentală, cu ison, acompaniament 
ritmic. Elevii vor fi notaţi după complexul de probleme, în felul următor: 
































MATRICE DE EVALUARE 
Obiective de Obiective = Misirin geava 
Pes : Probă Probă Observare 
referinţă operaționale 5 rra A z 
orală practică sistematică 
0.0.1 x x 
O.R. 1.1. 
0.0.3 x 
0.0.2 x x 
.R. 1.2. 
z 0.0. 4 x 
0.0.1 x x 
O.R. 3.1. 
0.0.3 x 

















DESCRIPTORI DE PERFORMANŢĂ 
PENTRU PROIECTUL DE LECŢIE „DIEZUL SI BECARUL” 


Obiective de referinţă: 

1.1. să interpreteze vocal, fluent şi expresiv, la unison şi în diferite aranja- 
mente armonico-polifonice, cântece aparţinând diferitelor genuri de muzică; 

1.2. să îmbogăţească cântarea vocală cu intervenţii instrumentale. 





Nota 5 


Nota 7 


Nota 10 








° să intoneze în grup sau in- 
dividual, cu ajutorul susţinut 
al profesorului, cântecele, ma- 
tricele melodice ale subiectul 
propus; 

° să realizeze un acompania- 
ment ritmic simplu, în durate 
egale, la cântecele învăţate. 


° să interpreteze în grupuri 
mici sau individual, cu un 
minim ajutor din partea pro- 
fesorului, cântecele, matricele 
melodice ale subiectul propus; 
° să realizeze un acompania- 
ment ritmic simplu (prin încer- 
cări repetate), folosind formule 
de acompaniament învățate. 








° să interpreteze indivi- 
dual, cu acuratețe, în tem- 
po şi nuanţa adecvată, te- 
mele muzicale, cântecele 
învățate; 

° să acompanieze ritmic 
liber, respectând specificul 
cântecelor, în tempo şi 
nuanţe indicate. 

Obiective de referinţă: 
3.1. să descifreze cântece scrise în tonalități majore şi minore cu o alteraţie la cheie. 





Nota 5 Nota 7 Nota 10 








e să recunoască, cu | ° să recunoască, cu un minim | ° să descifreze cu uşurinţă, fără 
ajutorul susținut al | ajutor din partea profesorului, | ajutorul profesorului, un frag- 
profesorului, elemen- | elementele de limbaj muzical | ment propus, într-o tonalitate 
tele de limbaj muzical | însuşite şi să le aplice în cân- | major-minoră, să coreleze execu- 
în cântecele învăţate. | tecele învăţate. tia cu elementele metro-ritmice. 











PLANŞĂ 
SEMNELE DE ALTERAȚIE: DIEZUL ŞI BECARUL 





























JI A É A 
í) de _ = 
pe 
zoi ZIN i | 5 
azi LHe e es 
HL qA Px A 
£ — $a o p ., Ee ha 
J =s 9 = 


DEGETATIA MÂINII DREPTE PENTRU CÂNTECUL 
„Fata de păstor” — colecţia T. Teodorescu 








a) Do Si Do Re Mi Re Mi Fa Sol Sol Fa Mi Re Do 
1 21 2 3 2 3 4 5 5 4 3 2 1 


b) Sol Re Re Re Mi Fat Sol Fa Fa# Fat Sol La Sol Sol Sol 
41 1123 4 3 3 3 4 5 4 4 4 


c) Mi Mi Re Mi Fah Mi Mi Re Mi Fa4 Mi Mi Re Re Do 
38 3:43 2 3: 4 3.3 2 2 3 


< 

ANEXA 3 


PROIECT DE LECŢIE 
„Bemolul şi becarul” 


Propunători: Munteanu Gabriela, 
Chitaigoroski Elena-Coculeana 


Şcoala .......... Data: ra aia ate 

Clasa a Vl-a Durata: 50 min. 

Nivelul: bun (intonativ şi intelectual) 

Unitatea de învăţare: „Melodia” 

Detaliere de conținut (subiectul): Semnele de alteraţie: bemolul şi becarul 

Tipul de lecţie: mixtă 

Varianta: recapitulare de tip inductiv — „Gama Do major, ton, semiton prin 
cântecele din clasele I-IV” şi transmitere şi însuşire de noi cunoştinţe; varianta: 
lecţie în care accentul cade pe demersul de argumentare inductiv prin descoperire — 
„Semnele de alteraţie: bemolul şi becarul”; 

Premise: elevii trebuie să aibă deprinderi de intonare şi de execuţie instru- 
mentală (pian, clavietă, orgă electronică) vizând tonurile şi semitonurile. 

Obiective de referință: 1.1; 1.2; 3.1. 

Obiective operaţionale: 

0.1. să intoneze şi să interpreteze, la alegerea profesorului, cântecul: 

e „Coborâi din deal în vale”, Manual de Educaţie muzicală, clasa a VI-a, 
Editura Teora, Bucureşti, p. 26; 

e „Coborâi din deal în vale”, Manual de Educaţie muzicală, clasa a VI-a, 
Editura Sigma, Bucureşti, p. 14; 

e Veverita”, V.D. Nicolescu, Manual de Educaţie muzicală, clasa a VI-a, 
Editura Petrion, Bucureşti, p. 14; 

P.1. elevii vor intona individual cântecul, indicând prin gestică locul 
bemolului şi al becarului (probă practică); 

0.2. să execute instrumental motivul melodic ce cuprinde bemolul şi becarul, 
motivând rolul acestor semne de alteraţie; 

P.2. probă individuală pentru atingerea 0.2 (probă practică şi probă orală); 

0.3. să aibă capacitatea de a intona cu ison corespunzător un fragment din cântec; 

P.3. probă în grup de doi elevi pentru atingerea 0.3 (probă practică); 

O.4. să acompanieze cu un ritm susținut la alegerea lor un fragment din cântec; 

P.4. a) elevul se autoacompaniază (probă practică); 

P.4. b) probă în grup de doi elevi (probă practică). 

Resurse: 
Manual de educaţie muzicală, clasa a VI-a, Editura Teora, Bucureşti, p. 26. 
Manual de educaţie muzicală, clasa a VI-a, Editura Sigma, Bucureşti, p. 14. 
Manual de educaţie muzicală, clasa a VI-a, Editura Petrion, Bucureşti, p. 14. 
Planşă cu matricea melodică pentru bemol şi becar. 
Planşă de simulare a claviaturii pentru executarea matricei melodice. 
Recuzită pentru scenariu. 


Metode: dialogul, explicaţia, demonstraţia, exercițiul vocal şi instrumental, 
simulare, joc de rol, încercare şi eroare, încercare şi succes. 

Proba va consta din observarea sistematică a elevilor pentru O.R. 1.1. şi O.R. 3.1., 
care se va finaliza prin calificative. 

Alt tip de probe este format din proba orală şi cea practică, probe ce vizează 
intonarea individuală vocală, instrumentală, cu ison, acompaniament ritmic. Elevii 
vor fi notaţi după complexul de probleme, în felul următor: 


























MATRICE DE EVALUARE 
Obiective de Obiective = aane de aL 
e : Probă Probă Observarea 
referință operaţionale $ oe f He 
orală practică sistematică 
0.0.1 x x 
O.R. 1.1. 003 s 
O.R. 1.2. O.O.2 x x 
0.0.4 x 
O.R. 3.1. 0.0.1 x x 
O.O.3 x 























DESCRIPTORI DE PERFORMANŢĂ 
PENTRU PROIECTUL DE LECŢIE „BEMOLUL ŞI BECARUL” 


Obiective de referinţă: 


1.1. să interpreteze vocal, fluent şi expresiv, la unison şi în diferite aranja- 
mente armonico-polifonice, cântece aparţinând diferitelor genuri de muzică; 
1.2. să îmbogăţească cântarea vocală cu intervenţii instrumentale. 





Nota 5 


Nota 7 


Nota 10 





° să intoneze în grup sau 
individual, cu ajutorul sus- 
ținut al profesorului, cânte- 
cele, matricele melodice de 
la subiectul propus; 


° să realizeze un acompa- 
niament ritmic simplu, în 
durate egale, la cântecele 
învățate. 








° să interpreteze în grupuri 
mici sau individual, cu un 
minim ajutor din partea pro- 
fesorului, cântecele, matrice- 
le melodice de la subiectul 
propus; 

° să realizeze un acompania- 
ment ritmic simplu (prin 
încercări repetate), folosind 
formule de acompaniament 
învățate. 





e să interpreteze indivi- 


dual, cu acuratețe, în 
tempo si nuanța adec- 
vată, temele muzicale, 


cântecele învăţate. 


e să acompanieze ritmic 
liber, respectând specifi- 
cul cântecelor, în tempo şi 
nuanţe indicate. 








Obiective de referinţă: 


3.1. să descifreze cântece scrise în tonalități majore şi minore cu o alteraţie la cheie. 





Nota 5 


Nota 7 


Nota 10 





e să recunoască, cu ajutorul 
susținut al profesorului, ele- 
mentele de limbaj muzical 
în cântecele învăţate. 








° să recunoască, cu un minim 
ajutor din partea profeso- 
rului, elementele de limbaj 
muzical însuşite şi să le 
aplice în cântecele învăţate. 





să descifreze cu uşurin- 
tá, fără ajutorul profesoru- 
lui, un fragment propus, 


într-o tonalitate major- 
minoră, să coreleze exe- 
cuția cu elementele 





metro-ritmice. 





Precizare! 


Dacă şcoala nu are pian, clavietă sau orgă electronică, P.2 şi P.4 vor fi înlocuite 
cu solfegierea fragmentului în care apar semnele de alteratie. 

DEGETAȚIA MÂINII DREPTE PENTRU CÂNTECUL 
„Coborâi din deal în vale” — Oaş 


3Sib 





D F ! ' 


La Sol Sol 
2 l l 











a) Do2 Do2 Do2 Re2 Do2 Sib 
4 4 4 5 43 
b)La Sol La Sik Do2 Do2 Do2 Sol 
2 1 23 4 4 4 1! 


c) c=a 
d) La Fa Mi Re Do Do Do Do 
5 3 2 l ] l ] 


4 3 


5 


PLANŞĂ 
SEMNELE DE ALTERAȚIE: BEMOLUL ŞI BECARUL 


3.2. A 

ANEXA 4 


PROIECT DE LECŢIE 
„„Tonalitatea Sol major” 


Propunător: Chitaigoroski Elena-Coculeana 


Şcoala .......... Data................ 
Clasa a VI-a Durata: 50 min. 
Nivelul: bun (intonativ şi intelectual) 

Unitatea de învăţare: „Melodia” 

Detaliere de conținut (subiectul): Tonalitatea Sol major 

Tipul de lecţie: mixtă 

Varianta: consolidare cu exerciţii de învăţare a unor piese noi vocale — 
„Diezul şi becarul” şi transmitere şi însuşire de noi cunoştinţe muzicale; varianta: 
lecţie în care accentul cade pe demersul de argumentare inductiv prin descoperire — 
„Tonalitatea Sol major”. 

Premise: elevii trebuie să aibă deprinderi de intonare şi de execuţie instru- 
mentală a matricelor melodice pentru diez şi becar şi a repertoriului de cântece 
lucrat în clasă. 

Obiective de referinţă: 1.1; 1.2; 3.1; 3.3; 4.2 (întrebare şi răspuns). 

Obiective operaţionale: 

0.1. să intoneze şi să interpreteze, la alegerea profesorului, cântecul: 

e „Cucu!” — melodie elveţiană, Manual de educație muzicală, clasa a VI-a, 
Editura Teora, Bucureşti, p. 33; 

e „Românul”, C. Porumbescu, Manual de educaţie muzicală, clasa a VI-a, 
Editura Sigma, Bucureşti, p. 29; 

e „Românul”, C. Porumbescu, Manual de educaţie muzicală, clasa a VI-a, 
Editura Petrion, Bucureşti, p. 26; 

P.1. elevii vor intona individual şi în grup (probă practică); 

0.2. să execute instrumental (la alegere) motivul melodic (sau să-l 
solfegieze) din cântecele „Fata de păstor” (colecţia T. Theodorescu, p. 22) şi 
„Bucurie-n lume” (G.Fr. Handel, Manual de educaţie muzicală, Editura Teora, p. 32) 
în două ipostaze, centrat pe „do” şi centrat pe „sol”, motivând diferenţa. Solfegierea 
va fi însoţită de indicarea notelor pe planşa cu claviatură simulată; 

P.2. probă individuală pentru atingerea 0.2. (probă practică); 

0.3. să aibă capacitatea de a intona acompaniat cu acordul treptei I un 
fragment din cântecul propus în Sol major; 

P.3. probă în grup de doi elevi pentru atingerea 0.3. (probă practică); 

0.4. să construiască melodic un răspuns în tonalitatea Sol major la întrebarea 
melodică a profesorului, denumind sau nu sunetele muzicale; 

P.4. probă individuală pentru atingerea 0.4. (probă orală); 

0.5. să recunoască efectul major sau minor într-o audiție (vocală sau instru- 
mentală, după caz), notând şi impresiile personale; 

P.5. probă frontală scrisă (probă scrisă). 

Resurse (la alegere): 


e Manual de educaţie muzicală, clasa a VI-a, Editura Teora, Bucureşti, p. 25, 


31, 32, 33. 


e Manual de educaţie muzicală, clasa a VI-a, Editura Sigma, Bucureşti, 


p. 13, 29. 


e Manual de educaţie muzicală, clasa a VI-a, Editura Petrion, Bucureşti, 


p. 11, 18,26. 


e Planşă cu fragmente din cântece în „do”, apoi în „sol”. 
e Planşă cu claviatură simulată (planşă individuală). 


e Planşă cu gama tonalităţii Sol major. 


Metode: exerciţiul, demonstrația, explicaţia, dialogul. 


MATRICE DE EVALUARE 









































Obiective de Obiective 2 Ins tumienie d el = 
e : Probă Probă Probă 
referință operaționale $ da SG 
orală practică scrisă 
O.R. 1.1. O.O. 1. x 
O.O. 2. x 
.R. 1.2. 
° 0.0. 3. x 
O.R.3.1. O.O.3 x 
O.R.3.3. O.O. 5. x 
O.R. 4.2. 0.0.4 x 








DESCRIPTORI DE PERFORMANŢĂ 
PENTRU PROIECTUL DE LECŢIE „TONALITATEA SOL MAJOR” 


Obiective de referinţă: 


1.1. să interpreteze vocal, fluent şi expresiv, la unison şi în diferite aranja- 
mente armonico-polifonice, cântece aparţinând diferitelor genuri de muzică; 
1.2. să îmbogăţească cântarea vocală cu intervenţii instrumentale. 





Nota 5 


Nota 7 


Nota 10 





° să interpreteze în grup sau 
individual, cu ajutorul sus- 
ținut al profesorului, teme 
muzicale, cântece, matrice 
melodice, vocal sau 
instrumental; 

° să realizeze acompania- 
mente ritmice simple, pe 
durate egale, la cântecele 
învățate. 








° să interpreteze în grupuri 
mici sau individual, cu un 
minim ajutor din partea profe- 
sorului, teme muzicale, cânte- 
ce, matrice melodice, vocal 
sau instrumental; 

e să realizeze acompaniamente 
ritmice simple (prin încercari 
repetate), folosind formule de 
acompaniament învăţate. 





° să interpreteze indivi- 
dual, cu acuratețe în 
tempo şi nuanță adec- 
vată, cântece şi teme 
muzicale, vocal sau instru- 
mental; 

e să acompanieze ritmic, 
liber, respectând speci- 
ficul cântecelor, în 
tempo şi nuanțe indi- 
cate. 

Obiective de referinţă: 
3.1. să descifreze cântece scrise în tonalități majore şi minore cu o alterație la 


cheie; 


3.3. să diferenţieze în audiție caracterul major sau minor al tonalităților 


învăţate. 





Nota 5 


Nota 7 


Nota 10 








° să recunoască, cu ajutorul 
susținut al profesorului, 
elemente de limbaj mu- 
zical în cântecele învăţate; 
° să audieze cu atenţie lu- 
crările propuse şi să facă 
scurte aprecieri asupra 
caracterului unei audiții 
(ex.: muzică tristă, veselă). 





e să recunoască, cu un minim 
ajutor din partea profesorului, 
elemente de limbaj muzical în- 
vàtate şi să le aplice în cântecele 
studiate; 

e să audieze cu atenție, să repro- 
ducă, cu un minim ajutor din 
partea profesorului, fragmente 
de teme muzicale, să recunoască 
fără ajutor, caracterul major sau 
minor al unor lucrări. 





° să descifreze cu uşu- 
rință, fără ajutorul pro- 
fesorului, un fragment 

propus, într-o tonalitate 
majoră sau minoră să 
coreleze execuția cu ele- 
mentele metro-ritmice; 

e să diferentieze, fără 
ajutorul profesorului, ca- 
racterul major de cel 
minor, să motiveze, să-si 
exprime propriile păreri, 
să facă legături perti- 
nente cu textul poetic. 





Obiectiv de referință: 
4.2. să diversifice şi să îmbogăţească interpretarea muzicală. 





Nota 5 


Nota 7 


Nota 10 





° să continue, cu ajutorul 
susținut al profesorului, 
o linie melodică foarte 
simplă, gen întrebare- 
răspuns. 








° să construiască, cu un minim 
ajutor din partea profesorului, 
o linie melodică cu un început 
dat. 





e să construiască, fără aju- 
torul profesorului, o linie 
melodică 
răspuns, şi să-i adapteze un 
text corespunzător. 


gen întrebare- 

DEGETAȚIA MÂINII DREPTE 
FATA DE PĂSTOR 
Colecţia T. Teodorescu 


EERE 


Colecția T. Teodorescu 

DEGETAȚŢIA MÂINII DREPTE 


BUCURIE-N LUME 
(Do major) Muzica: G.Fr. Handel 

BUCURIE-N LUME 
(Sol major) Muzica: G.Fr. Handel 

GAMA TONALITĂȚII SOL MAJOR 

ANEXA 5 


PROIECT DE LECŢIE 
„ Tonalitatea Mi minor” 


Propunător: Chitaigoroski Elena-Coculeana 


Şcoala ............ Data.............. 
Clasa a Vl-a Durata: 50 min. 
Nivelul: bun (intonativ şi intelectual) 

Unitatea de învăţare: „Melodia” 

Detaliere de conţinut (subiectul): Tonalitatea Mi minor. Gama tonalități Mi minor 

Tipul de lecţie: mixtă 

Varianta: recapitulare de tip inductiv — „Scara La minor şi gama tonalității 
La minor” şi transmitere şi însuşire de noi cunoştinţe muzicale; varianta: lecţie în 
care accentul cade pe demersul de argumentare inductiv prin descoperire — 
„Tonalitatea Mi minor şi gama tonalități mi Minor”; 

Premise: elevii trebuie să intoneze un cântec bazat pe 3 m (la-do) şi să cânte 
scara lui la minor şi gama tonalităţii la minor (armonic), acompaniindu-se cu 
acordul minor al treptei I şi acordul major al treptei a V-a. Elevii trebuie să 
recunoască efectul minor al unei piese. 

Obiective de referință: 1.1;1.2;2.1;3.1;3.3. 

Obiective operaţionale: 

0.1. să intoneze şi să motiveze, utilizând manualul, cântecul (la alegere): 

e „Mi-e dor”, T. Popovici, Manual de educaţie muzicală, clasa a VI-a, Editura 
Teora, Bucureşti, p. 43; 

e „Codrule, codruțule”, D.G. Kiriac, Manual de educație muzicală, clasa 
a VI-a, Editura Sigma, Bucureşti, p. 33; 

e „Mi-e dor”, T. Popovici, Manual de educație muzicală, clasa a VI-a, Editura 
Petrion, Bucureşti, p. 27; 

P.1. elevii vor intona individual şi în grup (probă practică şi probă orală); 

0.2. să execute instrumental (sau să solfegieze), un fragment din cântecele în 
scara minoră propuse, indicând mersul melodiei pe planşa cu claviatură simulată; 

P.2. probă individuală pentru atingerea 0.2. (probă practică); 

0.3. să aibă capacitatea de a intona un cântec în gama tonalități mi minor 
acompaniindu-se după caz, cu acordurile treptelor I şi V; 

P.3. probă individuală sau în grup de doi elevi pentru atingerea 0.3. (probă 
practică); 

0.4. să recunoască efectul minor sau major într-o audiție (vocală sau instru- 
mentală, după caz), notând şi impresii personale; 

P.4. probă frontală scrisă. 

Resurse (la alegere): 
e Manual de educaţie muzicală, clasa a VI-a, Editura Teora, Bucureşti, p. 25, 


33, 127. 


e Manual de educaţie muzicală, clasa a VI-a, Editura Sigma, Bucureşti, 


p. 33, 132. 


e Manual de educaţie muzicală, clasa a VI-a, Editura Petrion, p. 27, 132. 


Planşă cu fragmente din cântece în „la”, apoi în „mi”. 
Planşă cu claviatură simulată (planşă individuală). 

Planşă cu gama tonalității mi minor. 
Planşă cu acordurile treptelor I şi V din tonalitatea mi minor. 


Metode: exercițiul, demonstraţia, explicația, dialogul. 






































MATRICE DE EVALUARE 
Obiective de Obiective E 55 u evalyarg 
a . Probă Probă Proba 
referință operaţionale k SRR pa 
orală practică scrisă 
O.R. 1.1. O.O. 1. x x 
O.O. 2. x 
O.R. 1.2. 
O.O.3. X 
O.R. 2.1. 0.0.4 x 
O.R. 3.1. 0.0.2. x 
O.R. 3.3. 0.0. 4. x 








DESCRIPTORI DE PERFORMANŢĂ 
PENTRU PROIECTUL DE LECŢIE 
„GAMA TONALITĂȚII MI MINOR” 


Obiective de referinţă: 


1.1. să interpreteze vocal, fluent şi expresiv, la unison şi în diferite aranja- 
mente armonico-polifonice, cântece aparținând diferitelor tipuri de muzică; 
1.2. să îmbogăţească cântarea vocală cu intervenţii instrumentale. 





Notele 5 


Notele 7 


Notele 9-10 





° să interpreteze în grup sau 
individual cu ajutorul susti- 
nut al profesorului, teme 
muzicale, cântece, vocal sau 
instrumental; 


° să realizeze acompaniamente 
ritmice simple, pe durate 
egale, la cântecele învăţate. 








° să interpreteze în grupuri 
mici sau individual, cu un 
minim ajutor din partea 
profesorului, teme muzicale, 
cântece, matrice melodice, 
vocal sau instrumental; 

e să realizeze acompania- 
mente ritmice simple (prin 
încercări repetate), folo- 
sind formule de acompa- 
niament învăţate. 





e să interpreteze individual, 
cu acuratețe, în tempo şi 
nuanță adecvată, cântece şi 
teme muzicale, vocal sau ins- 
trumental,; 


° să acompanieze ritmic liber, 
respectând specificul cântece- 
lor, în tempo şi nuanțe indicate. 

Obiective de referinţă: 
3.1. să descifreze cântece scrise în tonalități majore şi minore cu o alteraţie 





la cheie; 
3.3. să diferenţieze în audiție caracterul major sau minor al tonalităților 
învăţate. 
Nota 5 Nota 7 Nota 10 








e să recunoască, cu ajutorul 
susținut al profesorului, 
elemente de limbaj mu- 
zical în cântecele învăţate; 


e să audieze cu atenție 
lucrările propuse şi să 
facă scurte aprecieri 
asupra caracterului unei 
audiții (ex.: muzică tristă, 
veselă). 





e să recunoască, cu un minim 
ajutor din partea profesorului, 
elemente de limbaj muzical învă- 
tate şi să le aplice în cântecele 
studiate; 


cu atenţie, să 
reproducă, cu un minim ajutor din 
partea profesorului, fragmente de 
teme muzicale, să recunoască, 
fără ajutor, caracterul major sau 
minor al unor lucrări. 


° să  audieze 





° să descifreze cu uşurinţă, 
fără ajutorul profesorului, 
un fragment propus, într-o 
tonalitate majoră sau minoră, 
să  coreleze execuția cu 
elementele metro-ritmice; 

° să diferențieze, fără ajuto- 
rul profesorului, caracterul 
major de cel minor, să moti- 
veze, să-şi exprime propriile 
păreri, să facă legături cu 
textul. 





Obiectiv de referință: 
2.1. să asculte cu interes lucrări muzicale de diferite genuri, sesizând expresi- 
vitatea elementelor de limbaj. 





Nota 5 


Nota 7 


Nota 10 








° să audieze cu interes lucră- 
rile muzicale şi să recunoască 
cu ajutorul susținut al profeso- 
rului, efectul minor sau major, 
într-o audiție vocală sau in- 
strumentală. 





e să recunoască genul 
lucrărilor muzicale ascultate, 
efectul minor sau major, 
notând minime impresii 
personale. 


° să identifice genul lucră- 
rilor muzicale, efectul minor 
sau major, caracterul piesei, 
să-şi exprime liber opiniile 
proprii asupra audițiilor 
muzicale efectuate. 

DEGETAȚIA MÂINII DREPTE 


MI-E DOR 
(la minor) Muzica: T. Popovici 





MI-E DOR 
(la minor) Muzica: T. Popovici 


R pe paie: 


3 4 5 5 44 


























SCARA MI MINOR CU ACORDURILE TREPTELOR I-IV-V-I 

DEGETAȚŢIA MÂINII DREPTE 


CODRULE, CODRUȚŢULE 
(la minor) Muzica: D.G. Kiriak 























5 24545 IR 1 a 3 2 1543 3281 4 


CODRULE, CODRUŢULE 

















(mi minor) Muzica: D.G. Kiriak 
ES 852585 T 
321543 381 2 32 1 54 3 3 2 4 

ANEXA 6 


PROIECT DE LECŢIE 
„Cântecul propriu-zis. Cântecul de joc” 


Propunător: Munteanu Gabriela 
Chitaigoroski Elena-Coculeana 


Şcoala .......... Data............. 

Clasa a Vl-a Durata: 50 min. 

Nivelul: bun (intonativ şi intelectual) 

Unitatea de învăţare: „Melodia” 

Detaliere de conţinut (subiectul): Muzica populară. Cântecul propriu-zis. 
Cântecul de joc. 

Tipul de lecţie: mixtă 

Varianta: lecție de formare a priceperilor şi de dezvoltare a deprinderilor 
muzicale; varianta: priceperi şi deprinderi de tehnică vocal-instrumentală combi- 
nată cu priceperi şi deprinderi de transformare a nonfigurativului muzical în 
figurativ de natură literară, plastică — „Cântecul propriu-zis. Cântecul de joc”. 

Premise: elevii trebuie să aibă deprinderi de intonare şi interpretare a 
repertoriului de cântece; deprinderea de a concepe un text pentru scenariu şi 
propuneri de regie pentru un micro-spectacol în clasă. 


Obiective de referință: 1.1; 2.3; 2.4; 4.2. 

Resurse: 

1. Sugerăm folosirea reproducerii tabloului lui Theodor Aman „Hora la 
Aninoasa”, ca fiind cel mai sugestiv suport vizual pentru scenariu şi codexul 
muzical de ilustrare a subiectului lecţiei. 

2. Se vor utiliza la libera alegere a elevilor, dar şi la sugestia propunătorului, 
cântece propriu-zise şi cântece de joc existente în cele trei manuale alternative. 
din tablou: 

a) planul superior (pe cerdac, idila dintre cei doi tineri); 

b) planul central (nostalgia unei tinere țărănci); 

c) planul dreapta superior (natura, satul natal, casa părintească); 

d) planul inferior stânga (bătrânii satului); 

e) planul central (hora, cântecul de joc); 

f) planul inferior dreapta (taraful). 


Obiective operaţionale: 

0.1. să precizeze planurile tematice ale tabloului, ce reprezintă în totalitatea 
lor elemente din viaţa satului românesc din secolul al XIX-lea; 

P.1. probă orală individuală sau de lucru în grup; 

0.2. să selecționeze cântecele din manual în funcție de planurile tematice; 

P.2. probă orală în grup; 

0.3. să intoneze vocal, în grup, cel puţin un cântec reprezentând un plan tematic; 

P.3. probă orală în grup; 

0.4. să recunoască într-o audiție principalele ritmuri de dans popular românesc; 

P.4. probă scrisă sau orală — ritmul de horă, sârbă, brâu, învârtită; 

0.5. să redea cu o minimă recuzită aspectul iconic al tabloului în succesiune, 
însoţit de ilustrația muzicală; 

P.5. probă practică realizată de grupe distincte de elevi. 


Precizări metodologice pentru secvențele scenariului didactic (demers 
deductiv): 

1. Activităţi introductive (cu precizarea tipurilor de activităţi ce se vor 
desfăşura — scenariu şi ilustraţia muzicală la un tablou din viaţa satului). 

2. Moment de comunicare a noilor cunoştinţe, deductiv, prin expunerea 
caracteristicilor generale ale cântecului propriu-zis, cântecului de joc şi dansului 
instrumental popular. 

3. Învăţarea dirijată: 

3.1. elevii vor indica planurile tematice ale tabloului; 

3.2. împărţirea clasei în grupe de lucru corespunzătoare planurilor existente 
în tablou; 

3.3. gruparea cântecelor din manual conform planurilor tematice; 

3.4. însuşirea cântecelor după auz, cu întreaga clasă, pe teme; 

3.5. audierea exemplelor instrumentale; 

3.6. exemplificarea de către profesor şi reproducerea de către elevi a 
paşilor de dans pentru horă şi sârbă; 

4. Reconstituirea, în real, a tabloului pictorului, cu o minimă recuzită. 
Reconstituirea tabloului se va face într-o succesiune în care grupele de elevi vor 
completa ca într-un „puzzle” planurile tabloului, intonând totodată şi repertoriul de 
cântece. 

5. Evaluarea va fi făcută de către profesor şi un grup de elevi neaparticipanţi 
la scenariu, prin calificative. 

Anexa 7 


PROIECT DE LECŢIE 
„Miniatura” 


Propunător: Chitaigoroski Elena-Coculeana 


Şcoala ......... Data............. 
Clasa a VI-a Durata 50 min. 
Nivelul: bun (intonativ şi intelectual) 

Unitatea de învăţare: „Melodia” 

Detaliere de conţinut (subiectul): Miniatura 

Tipul de lecţie: mixtă 

Varianta: consolidare cu exerciţii de învăţare a unor piese noi vocale, 
instrumentale — „Elemente de analiză muzicală” şi transmitere şi însuşire de noi 
cunoştinţe muzicale; varianta: lecţie în care accentul cade pe demersul de 
argumentare prin dialog — „Miniatura vocală şi instrumentală”. 

Premise: elevii trebuie să aibă deprinderi de intonare a repertoriului de 
cântece lucrat în clasă şi deprinderi de recunoaştere a elementelor de formă 
studiate: rând melodic, frază muzicală, perioadă. 

Obiective de referință: 1.1; 1.2; 2.3; 2.4; 4.2. 

Obiective operaţionale: 

0.1. să identifice genul de miniatură într-o audiție cu formaţii ample: 
simfonice, vocal-simfonice (vezi nota 1). 

P.1. probă orală sau scrisă pentru atingerea 0.1. 

0.2. să recunoască în audiții diversitatea genului miniatural: miniatura 
instrumentală, corală, romanța, liedul (vezi nota 2). 

P.2. probă orală sau scrisă pentru atingerea 0.2; 

0.3. să intoneze şi să interpreteze, la alegere, o singură piesă (pentru elevii cu 
capacitate de intonare justă): 

° „Ciocârlia”, F.M. Bartholdy, Manual de educație muzicală, clasa a VI-a, 
Editura Teora, Bucureşti, p. 110; 

° „Pe lângă plopii fără soţ”, G. Şorban, Manual de educaţie muzicală, clasa 
a VI-a, Editura Teora, Bucureşti, p. 112; 

e „Păstrăvul”, Fr. Schubert, Manual de educație muzicală, clasa a VI-a, 
Editura Teora, Bucureşti, p. 114; 

° „Mai am un singur dor”, G. Şorban, Manual de educaţie muzicală, clasa 
a VI-a, Editura Sigma, Bucureşti, p. 115; 

° „Păstrăvul”, Fr. Schubert, Manual de educaţie muzicală, clasa a VI-a, 
Editura Sigma, Bucureşti, p. 118; 

° „Copilul şi floarea”, J. Brahms, Manual de educaţie muzicală, clasa a VI-a, 
Editura Petrion, Bucureşti, p. 91; 

° „Pe lângă plopii fără soţ”, G. Şorban, Manual de educaţie muzicală, clasa 
a VI-a, Editura Petrion, Bucureşti, p. 93. 

P.3. probă orală individuală, în grup, în colectiv pentru atingerea 0.3; 

0.3. pentru elevii disfonici: 

° „Miniatura pentru pian”, S. Drăgoi, Manual de educație muzicală, clasa 
a VI-a, Editura Teora, Bucureşti, p. 110; 

° „Miniaturi pentru pian”, S. Drăgoi, Manual de educaţie muzicală, clasa 
a VI-a, Editura Sigma, Bucureşti, p. 121; 

° „Miniatura nr. 6”, S. Drăgoi, Manual de educaţie muzicală, clasa a VI-a, 
Editura Petrion, Bucureşti, p. 95. 

P.3. probă practică individuală, pentru atingerea 0.3. /elevi disfonici; 

0.4. să realizeze şi să exemplifice un scenariu propriu legat de piesa aleasă la 


interpretare; 


P.4. scenariul va consta în interpretarea cu: mimică, gestică, nuanţe şi tempo 
corespunzător, ataşând, după caz, o recuzită corespunzătoare (probă practică). 


Resurse (la alegere): 


e Manual de educaţie muzicală, clasa a VI-a, Editura Teora, Bucureşti, 


p. 110, 112, 114. 


e Manual de educaţie muzicală, clasa a VI-a, Editura Sigma, Bucureşti, 


p. 115, 118, 121. 


* Manual de educaţie muzicală, clasa a VI-a, Editura Petrion, Bucureşti, 


p. 91, 93, 95. 


° Orgă electronică, pian, clavietă, casetofon, casete. 


Metode: dialogul, explicația, demonstraţia, exerciţiul. 


























MATRICE DE EVALUARE 
Obiective de Obiective I Hei sa i ia I 
referință operaţionale Probă Probă Probă 
orală practică scrisă 
UR 1.1. 0.0. 3. x 
O.R. 1.2. 0.0. 3. x 
O.O. 1. x x 
.R. 2.3. 
s i 0.0. 2. x x 
O.R. 2.4. O.O.4. x 
O.R. 4.2. O.O.4. x 























DESCRIPTORI DE PERFORMANȚĂ PENTRU 
PROIECTUL DE LECŢIE „MINIATURA” 


Obiective de referinţă: 
1.1. să interpreteze vocal, fluent şi expresiv, la unison şi în diferite 
aranjamente armonico-polifonice, cântece aparţinând diferitelor genuri de muzică; 


1.2. să îmbogăţească cântarea vocală cu intervenţii instrumentale. 





Nota 5 


Nota 7 


Nota 10 





° să interpreteze în grup sau 
individual, cu ajutorul susținut 
al profesorului, o miniatură 
vocală; 


° să execute la un instrument 
cu clape (cu ajutorul susținut 
al profesorului) 4 măsuri dintr-o 
miniatură instrumentală. 








° să interpreteze în grupuri mici 
sau individual, cu un minim 
ajutor din partea profesorului, o 
miniatură vocală; 


e să execute la un instrument 

cu clape, cu un minim ajutor din 
partea profesorului, 4 măsuri 
dintr-o miniatură instrumentală. 





e să interpreteze individual 
cu acuratețe, în tempo şi în 
cadrul unui scenariu gândit 
de elev, cu o recuzită cores- 
punzătoare o miniatură vocală; 
° să execute la un instrument 
cu clape, fără ajutorul profe- 
sorului, 4 măsuri dintr-o 
miniatură instrumentală. 





182 








Obiective de referinţă: 
2.3. să recunoască lucrări muzicale, identificând genul de muzică şi autorul lor; 
2.4. să-şi exprime preferințele muzicale, argumentându-le. 





Nota 5 Nota 7 Nota 10 
e să asculte cu atenţie lucrările |° să recunoască într-o audiție | * să comenteze varietatea 
propuse spre audiție şi să facă |diversitatea genului minia- | genului miniatural, legătura 
comentarii asupra mărimii lor; |tural (cu un minim ajutor din | dintre text şi melodie; 
partea profesorului); 
° să-şi exprime preferința pen- |° să-şi exprime preferința mu- | ° să realizeze un scenariu, 
tru un gen de miniatură. zicală şi să încerce cu ajutorul |o regie pentru o miniatură 
profesorului un scenariu şi o | vocală şi să îl pună în prac- 
regie pentru o miniatură vocală. |tică într-o execuţie deosebită. 

















Obiectiv de referință: 
4.2. să diversifice şi să îmbogăţească interpretarea muzicală. 





Nota 5 Nota 7 Nota 10 
e să interpreteze cu mimică | * să interpreteze cu mimică | ° să interpreteze cu mimică 
şi gestică, cu ajutorul susținut | şi gestică, cu un minim | şi gestică corespunzătoare, 
al profesorului o piesă | ajutor din partea profesoru- | pe baza unei recuzite, în 
muzicală aleasă. lui şi având o mică recuzită, | tempo şi cu nuanțe, fără 
piesa muzicală aleasă. ajutorul profesorului piesa 
muzicală aleasă. 




















Nota 1. Elevii trebuie să identifice miniatura în contextul unei audiții 
comparate, pe baza numărului de instrumente şi a sonorităţilor rezultate. 


Nota 2. Verbul la conjunctiv „să recunoască” presupune ca elevul să opereze 
cu asemănări şi deosebiri. 








Nota 3. Pentru obiectivul operațional 0.0.3., corespunzător O.R.1.1. 
(intonare şi interpretare) pentru elevii cu capacitate de intonare justă, probele 
obligatorii sunt: P.1, P.2, P.3, P.4. 

Pentru grupul de elevi disfonici O.R.1 se înlocuieşte cu O.R.1.2 cu obliga- 
tivitatea execuției la un instrument cu clape a cel puţin 4 măsuri dintr-o miniatură 
instrumentală. 


PRECIZĂRI METODICE: 

1. Audiţia muzicală se va face fie prin mijloace audio, fie prin cântarea model 
a profesorului. 

2. Învăţarea pieselor se va face prin procedeul învăţării după auz. 

3. Piesa instrumentală pentru lotul de elevi disfonici se va învăța sub 
supravegherea profesorului, în timp ce restul clasei repetă individual, prin execuția 
model, fixarea degetaţiei şi fragmentarea în unităţi a piesei. 

Exemplu: Degetaţia pentru „Miniatura pentru pian”, S. Drăgoi, este 1, 1, 4, 3, 
2, 1, 3/4, 3,2, 1, 5. 

ANEXA 8 


PROIECT DE LECŢIE 
„Suita. Rapsodia” 


Propunător: Chitaigoroski Elena-Coculeana 


Clasa a VI-a Durata: 50 min. 

Nivelul: bun (intonativ şi intelectual) 

Unitatea de învăţare: „Melodia” 

Detaliere de conţinut (subiectul): Suita. Rapsodia 

Tipul de lecţie: mixtă 

Varianta: consolidare cu exerciții de învăţare a unor piese noi vocale, instrumentale 
— „Miniatura” şi transmitere şi însuşire de noi cunoştinţe muzicale; varianta: lecţie în care 
accentul cade pe demersul de argumentare deductiv — „Suita. Rapsodia”; 

Premise: elevii trebuie să aibă deprinderi de intonare a repertoriului de cântece, de 
execuţie instrumentală simplă, de audiere şi identificare a unor genuri muzicale diferite. 


Obiective de referință: 2.1; 2.3; 2.4. 


Obiective operaţionale: 

0.1. să definească genurile de suită şi rapsodie (vezi nota 1); 

P.1. probă orală individuală pentru atingerea O.1.; 

0.2. să recunoască într-o audiție asemănările şi deosebirile dintre suită şi 
rapsodie; 

P.2. probă orală individuală pentru atingerea O.2.; 

0.3. să redea figurativ, prin desen sau text propriu, specificul stilului din care 
face parte audiţia (la alegere): 

e „Sarabanda”, A. Corelli, Manual de educaţie muzicală, clasa a VI-a, 
Editura Teora, Bucureşti, p. 117; 

e „Sarabanda”, A. Corelli, Manual de educaţie muzicală, clasa a VI-a, 
Editura Sigma, Bucureşti, p. 125; 

e „Muzica apelor” (fragment), G. Fr. Händel, Manual de educație muzicală, 
clasa a VI-a, Editura Petrion, Bucureşti, p. 101; 

e „Rapsodia I în La major” (fragment), G. Enescu, Manual de educație 
muzicală, clasa a VI-a, Editura Sigma, Bucureşti, p. 128; 

e „Rapsodia I” (fragment), G. Enescu, Manual de educaţie muzicală, clasa a 
VI-a, Editura Petrion, Bucureşti, p. 104; 

P.3. probă practică individuală pentru atingerea 0.3. 


Resurse (la alegere): 

e Manual de educaţie muzicală, clasa a Vl-a, Editura Teora, Bucureşti, 
p.117, 121; 

e Manual de educaţie muzicală, clasa a VI-a, Editura Sigma, Bucureşti, 
p. 125, 128; 

e Manual de educaţie muzicală, clasa a VI-a, Editura Petrion, Bucureşti, 
p. 101, 104. 

e Casete, casetofon. 


Metode: dialogul, explicația, demonstrația. 

MATRICE DE EVALUARE 


























Obiective Obiective Instrumente de evaluare 
de referință operaționale Probă Probă 
orală practică 
O.R. 2.1. 0.0.2. x 
0.0.1. x 
O.R.2.3. 002. x 
O.R. 2.4. O.O.3. x 














DESCRIPTORI DE PERFORMANȚĂ PENTRU 
PROIECTUL DE LECŢIE „SUITA. RAPSODIA” 


Obiective de referinţă: 
2.1. să asculte cu interes lucrări muzicale din diferite genuri, sesizând 

expresivitatea elementelor de limbaj muzical; 
2.3. să recunoască lucrări muzicale, identificând genul de muzică şi autorul; 
2.4. să-şi exprime preferințele muzicale, argumentându-le. 





Nota 5 


Nota 7 


Nota 10 





° să asculte cu atenţie lucră 
rile propuse pentru audiție; 


° să recunoască, cu ajutor 
susținut din partea profeso- 
rului, o asemănare şi o deo- 
sebire între suită şi rapsodie; 
e să redea, prin încercări 
repetate, figurativ, specificul 
stilului de suită sau rap- 
sodie (cu ajutorul susţinut 
al profesorului). 








° să recunoască, cu un minim 
ajutor din partea profesorului, 
genurile lucrărilor audiate; 


° să răspundă la întrebările 
formulate privind asemănările 
şi deosebirile dintre suită şi 
rapsodie; 

° să redea, figurativ prin de- 
sen sau text propriu, cu un mi- 
nim ajutor, specificul stilului 
din care face parte audiţia. 





° să identifice, fără ajutor din 
partea profesorului, genul de 
muzică şi să facă comentarii 
libere şi pertinente asupra ex- 
presivității elementelor de 
limbaj muzical; 

° să descopere cu uşurinţa, 
într-o audiție, asemănările şi 
deosebirile dintre suită şi 
rapsodie; 

° să redea figurativ, prin 
desen sau text literar, fără 
ajutorul profesorului specificul 
stilului muzical din care face 
parte auditia. 








Nota 1: Verbul la conjuctiv „să definească 


x» 


justifică demersul deductiv al 


lecţiei de predare cu subiectul „Suita şi rapsodia”, demers ce se pretează în 
economia de timp alocat (1 oră) şi ţine cont de ciclul curricular „Dezvoltare”, 
elemente ce avantajează cu începerea lecţiei de la definiţii spre redescoperire 
didactică şi exemplificări. 


Recomandări metodice 
Pentru lecţia cu demers deductiv (ex.: „Suita şi rapsodia” ) secvențele pot fi 
următoarele: 
ități i 3 min. 
2. Verificarea subiectului anterior „Miniatura” pe baza matricei de evaluare 
(lotul de elevi disfonici — probă instrumentală). 10 min. 
3. Transmiterea de cunoştinţe (metoda expunerii şi a demonstraţiei pe baza 
materialului audio). 10 min. 
4. Dirijarea învăţării pentru atingerea 0.3. Elevii vor audia un fragment de 


suită preclasică şi un fragment de rapsodie şi vor nota cerinţele P.3. 20 min. 
5. Evaluarea lucrărilor prin: 
— expoziţie ad-hoc a elevilor (elevi expozanţi şi elevi evaluatori); 
— citirea propriilor texte de către doi elevi numiţi de profesor. 7 min. 

ANEXA 9 


PROIECT DE LECŢIE 
„Muzica uşoară” 


Propunător: Chitaigoroski Elena-Coculeana 


Clasa a VI-a Durata 50 min. 

Nivelul: bun (intonativ şi intelectual) 

Unitatea de învăţare: „Melodia” 

Detaliere de conţinut (subiectul): Muzica uşoară 

Tipul de lecţie: mixtă 

Varianta: consolidare cu exerciţii de receptare a unei noi piese muzicale 
redate prin mijloace audio — „Suita. Rapsodia” şi formare de priceperi şi dezvoltare 
de deprinderi muzicale; varianta: priceperi şi deprinderi de apreciere a valorilor 
interpretative şi de stil componistic al unei piese muzicale, dezvoltarea 
deprinderilor de intonare, interpretare asociată cu mişcări — „Muzica uşoară”. 

Premise: elevii trebuie să aibă deprinderi de intonare a repertoriului de 
cântece lucrat în clasă şi de execuţie instrumentală prin scurte intervenții 
instrumentale. 

Obiective de referinţă: 1.1; 1.2; 2.3; 2.4. 

Obiective operaţionale: 

0.1. să intoneze şi să interpreteze (la alegere): 

e „Edelweiss”, Manual de educație muzicală, clasa VI-a, Editura Teora, 
Bucureşti, p. 126; 

e „Tangoul de demult”, Manual de educație muzicală, clasa a VI-a, Editura 
Teora, Bucureşti, p. 129; 

e „Valurile Dunării, Manual de educație muzicală, clasa a VI-a, Editura 
Teora, Bucureşti”, p.127; 

e „Yellow submarine”, Manual de educație muzicală, clasa a VI-a, Editura 
Teora, Bucureşti, p. 20; 

e „Un’te duci tu, mielule?”, Manual de educaţie muzicală, clasa a VI-a, 
Editura Teora, Bucureşti, p. 131; 

e „Edelweiss”, Manual de educaţie muzicală, clasa a VI-a, Editura Sigma, 
Bucureşti, p. 130; 

e „Yellow submarine”, Manual de educație muzicală, clasa a VI-a, Editura 
Sigma, Bucureşti, p. 133; 

e „Valurile Dunării”, Manual de educaţie muzicală, clasa a VI-a, Editura 
Sigma, Bucureşti, p. 132; 

e „Să nu uităm nicicând!”, Manual de educaţie muzicală, clasa a VI-a, 
Editura Sigma, Bucureşti, p. 133; 

e „Lăutarii”, Manual de educație muzicală, clasa a VI-a, Editura Petrion, 
Bucureşti, p. 109; 

e „Incă o nouă zi”, Manual de educație muzicală, clasa a VI-a, Editura 
Petrion, Bucureşti, p. 110. 

P.1. probă practică individuală pentru atingerea 0.1. (vezi nota 1); 

0.2. să aibă capacitatea de a intona acompaniat de acorduri simple un 
fragment din cântecul propus; 

P.2. probă practică pentru atingerea 0.2. (vezi nota 2); 

0.3. să însoțească intonația vocală cu acompaniament ritmic (tobiţă, 
bețişoare, bătăi din palme) care să evidenţieze ritmul de vals, tangou sau alte 
ritmuri specifice pieselor muzicale propuse; 

P.3. probă practică individuală pentru atingerea 0.3.; 

0.4. să însoţească intonaţia cu gesturi sugestive (imitarea instrumentelor, 
salutul marinăresc, balansul corpului) care să crească interesul elevilor pentru 
însuşirea cântecelor propuse; 

P.4. probă practică individuală, în grup sau colectivă pentru atingerea 0.4; 

0.5. să recunoască într-o audiție genuri ale muzicii uşoare (muzică de dans, 
pop, dance, rock, disco etc.); 

P.5. probă orală individuală pentru atingerea 0.5. 


Resurse (la alegere): 


e Manual de educaţie muzicală, clasa a VI-a, Editura Teora, Bucureşti, p. 20, 
126, 127, 129, 131. 


e Manual de educaţie muzicală, clasa a VI-a, Editura Sigma, Bucureşti, 
p. 130, 132, 133. 

e Manual de educaţie muzicală, clasa a VI-a, Editura Petrion, Bucureşti, 
p. 109, 110. 

e Orgă electronică, pian, clavietă, casetofon, casete cu cântece de muzică 
uşoară. 

e Un instrument de percuție simplu (tobiță, beţişoare, castagnete etc.). 


Metode: dialogul, explicația, demonstraţia, exerciţiul. 























MATRICE DE EVALUARE 
Obiective de Obiective Isi dus — 
referință operaţionale Probă Probă 
orală practică 
O.R.1.1. 0.0.1. x 
O.R.1.2. O.O.2. x 
O.O.3 x 
O. .R.2.3. O.O.5 x 
O.R.2.4. O.O.4. x 




















DESCRIPTORI DE PERFORMANŢĂ PENTRU 
PROIECTUL DE LECŢIE „MUZICA UŞOARĂ” 


Obiective de referinţă: 

1.1. să interpreteze vocal, fluent şi expresiv, la unison şi în diferite aranjamente 
armonico-polifonice, cântece aparținând diferitelor genuri de muzică; 

1.2. să îmbogăţească cântarea vocală cu intervenţii instrumentale. 

Nota 5 


Nota 7 


Nota 10 





° să interpreteze în grup sau 
individual, cu ajutorul susți- 
nut al profesorului, teme 
muzicale, cântece, matrice 
melodice, vocal sau instru- 
mental; 

° să realizeze acompania- 
mente ritmice simple, pe durate 
egale, la cântecele învăţate. 





° să interpreteze în grupuri 
mici sau individual, cu un 
minim ajutor din partea 
profesorului, teme muzicale, 
cântece, matrice melodice, 
vocal sau instrumental; 

° să realizeze acompaniamente 
ritmice simple (prin încercări 
repetate), folosind formule 
de acompaniament învăţate. 





° să interpreteze individual, 
cu acuratețe, în tempo şi 
nuanță adecvată, cântece şi 
teme muzicale, vocal sau 
instrumental; 


e să acompanieze ritmic liber, 
respectând specificul cânte- 
celor, în tempo şi nuanțe 
indicate. 





Obiective de referinţă: 
2.3. să recunoască lucrări muzicale, identificând genul de muzică şi autorul lor; 
2.4. să-şi exprime preferințele muzicale, argumentându-le. 








Nota 5 Nota 7 Nota 10 
° să asculte cu atenție | ° să recunoască genul lucră- | e să identifice genul lucră- 
lucrările audiate; rilor muzicale audiate; rilor muzicale, stilul de 


° să-şi exprime preferința 
pentru un gen de muzică 
uşoară. 








° să-şi exprime preferința 
muzicală şi să o motiveze. 





muzică şi compozitorul; 

e să-şi exprime preferințele 
pentru genuri şi stiluri dife- 
rite de muzică uşoară, să le 
argumenteze cu ajutorul unor 
categorii estetice. 











Nota 1: Repertoriul propus reprezintă o selecție a mai multor stiluri de 
muzică uşoară din diverse puncte geografice ale lumii. Numărul de piese alese spre 
a fi interpretate într-o oră depinde de nivelul casei. 


Nota 2: Acompaniamentul cântecului pentru P.2. va fi făcut de profesor în 
diferite tempo-uri, corespunzătoare stilului. 

ANEXA 10 


Precizare! 

Setul de patru lecţii are ca scop să propună studentului practicant şi profe- 
sorului debutant un posibil demers de proiectare pentru liceu vizând realizarea celei 
de-a doua competenţe generale: Exprimarea prin şi despre muzică. 

Cele patru oferte de lecţii se constituie într-o premieră, ce poate fi 
perfecționată în timp, dar reprezintă un model de implementare a ideii de 
interdisciplinaritate, care, într-o primă etapă trebuie să se desfăşoare la nivelul ariei 
curriculare „ARTE”, ca apoi să se încerce legături şi cu alte arii curriculare, ca de 
exemplu, LIMBĂ ŞI COMUNICARE, OM ŞI SOCIETATE, legături care pot fi 
extinse. 


PATRU PROIECTE DE LECŢIE, clasa a IX-a 
Propunător: Munteanu Gabriela 


Clasa a IX-a Durata: 50 min. 

Nivelul: bun (intonativ şi intelectual) 

Unitatea de învăţare: Interpretarea 

Detaliere de conţinut (subiectul): Atitudinile unor personaje clasico- 
romantice exprimate prin muzică, literatură şi artele plastice 

Tipul de lecţie: mixtă 

Varianta: consolidare cu demers deductiv şi redescoperirea problemei ce 
radiază interdisciplinar: arta plastică, literatură, cultură civică. 

Premise: elevii trebuie să aibă deprinderea: 

1) de a reprezenta plastic un subiect sugerat prin benzi desenate; 

2) de a comenta mijloacele de exprimare plastică a subiectului; 

3) de a comenta un text literar de factură lirică; 

4) de a-şi exprima atitudini faţă de valorile moral-civice; 

5)de a practica o audiție activă prin comentarea subiectului, ideilor şi a 
mijloacelor de redare muzicală a acestora. 


Competenţe specifice: 

2.2. corelarea conţinutului de idei al textului cu caracterul melodiei în 
interpretare; comentarea acestora; 

2.5. aprecierea interpretării, argumentarea preferințelor; 

2.6. formarea de aprecieri cu privire la expresivitatea elementelor de limbaj 
recunoscute în piesele audiate. 


Resurse (la alegere): 

e Manualul de educaţie muzicală, clasa a IX-a, Editura Aramis, Bucureşti, 
2004; 

e Manualul de educaţie muzicală, clasa a IX-a, Editura Petrion, Bucureşti, 2004; 

e Manualele de educaţie muzicală pentru clasa a VIl-a, Editurile Aramis, 
Petrion, Niculescu, Bucureşti. 

Precizare! 

Pentru realizarea competenţelor specifice menţionate şi a interdisciplinarității 
în aria curriculară „ARTE”, între aceasta şi ariile curriculare LIMBĂ SI 
COMUNICARE şi OM SI SOCIETATE, recomandăm ca resursele folosite ca 
punct de plecare să fie: 

a) tabloul „Sapho şi Phaon” de Jean Louis David şi portretele ce redau chipul 
femeii în pictura românească; 

b) poeziile recomandate de programa clasei a IX-a, disciplina „Limbă şi literatura 
română”, pentru vârstele omului (copilăria, adolescenţa, maturitatea şi senectutea); 

c) lista de valori atitudinale din manualele de „Cultură civică” (pe care noi le 
vom expune în modelul de lecţie IV); 

d) audiții: aria finală din opera „Aida” de G. Verdi; aria finală din opera 
„Othello” de G. Verdi; aria Eleonorei din opera „Fidelio” de L. van Beethoven; 

e) cântecele din manualele clasei a IX-a ce tratează starea de spirit a femeii şi 
vârstele omului (copilăria, adolescenţa, maturitatea şi senectutea). 


Metode. de tip inductiv — dialogul, redescoperirea, problematizarea, conca- 
sarea, exerciţiul, alături de explicaţia profesorului. 


I. SECVENŢELE LECȚIEI PENTRU TEMA: 
„SAPPHO ŞI PHAON” 


Indicaţii metodologice 

1. Elevilor li se prezintă legenda „Sappho şi Phaon” şi vor desena, la ora de 
Educaţie plastică, cele patru scene în benzi (pictura se găseşte în Manualul de 
educaţie muzicală, Editura Aramis, Bucureşti, 2004, p. 85 şi în manualele de Artă 
plastică pentru gimnaziu). Scenele sunt următoarele: 

a) în insula Lesbos locuia un luntraş bătrân şi sărac numit Phaon; 

b) Aphrodita (zeiţa frumuseţii) călătoreşte „incognito” în luntrea lui Phaon, 
iar acesta nu-i pretinde nimic pentru serviciul prestat; 

c) zeița îl răsplăteşte cu un „filtru” pe Phaon, filtru care îl întinereşte şi îl 
face irezistibil de frumos; 

d) poeta Sappho se îndrăgosteşte de Phaon şi pentru că dragostea ei nu este 
împărtăşită se sinucide. 

2. Elevii vor compara scena desenată de ei cu reproducerea tabloului 
pictorului David, pentru a evidenția atitudinea extremă a poetei, ce reflectă 
înțelegerea unilaterală a scopului unui om în viaţă, atitudine specifică Roman- 
tismului (curent artistic al secolului al XIX-lea) ce trata asemenea subiecte. 

3. Se iau în discuţie recapitulativă elementele structurii unei opere (aria) ce 
tratează astfel de subiecte: operele „Aida” şi „Othello” de G. Verdi. 

4. Se compară atitudinea de tip clasic a personajului Leonora din opera 
„Fidelio” de L. van Beethoven, ce acceptă sacrificiul suprem pentru a-şi salva 
soțul, cu atitudinea poetei Sappho, a sclavei-prinţese Aida şi a maurului Othello. 

5. Evidenţierea mijloacelor prin care se realizează în pictură dramatismul 
disperării (numirea mijloacelor se va face cu ajutorul profesorului de Educaţie 
plastică). 

6. Moment de evaluare. Chestionar cu itemi: 

e Câte din mijloacele de expresie muzicală enumerate mai Jos se regăsesc în 
audierea ariilor propuse? 

e Melodie: simplă, diatonică, necontrastantă, intens cromatizată, disonantă, 
cu modulaţii brusce. 

e Ritm: întrerupt de pauze, cu grupări asimetrice. 

e Agogica: tempo alert, neuniform, rubato, cu ritartando-uri. 

e Dinamica: cu nuanțe din toate categoriile de intensități, cu accente, staccato. 

e Tehnica vocală: voce cântată, vorbită, cu diverse tipuri de expresie: țipăt, 
râs, plâns, oftat. 

e Instrumente: cele mai utilizate pentru a da expresia momentului sunt 


a) numiţi cel puţin două elemente pe care le considerați mai puţin realizate în 
desenele colegilor şi în tabloul pictorului J.L. David; 
b) ce vi se pare „nefiresc” în ariile finale audiate din operele „Aida” şi „Othello”? 


Indicaţie metodică 

Propunem profesorului să alcătuiască fişe individuale ce vor conţine aceste 
enunţuri. Elevii vor încercui cuvintele ce indică mijloacele de expresie cores- 
punzătoare. 

Tabloul pictorului Jean Louis David este o propunere neobligatorie şi poate fi 
înlocuit cu un alt tablou ce tratează aceeaşi temă (vezi scena „d” din benzile desenate). 


MATRICE DE EVALUARE 





Competenţe specifice Instrumente de evaluare 





Probă orală | Probă scrisă | Referat 


2.2. x 
2.5: x 
2.6. x 





























II. SECVENŢELE LECTIEI PENTRU TEMA: 
„STAREA DE SPIRIT A FEMEII REFLECTATA IN PICTURA 
ROMANEASCA ȘI IN PIESELE COMPOZITORILOR ROMANI” 


Resurse: 

° se vor folosi picturile indicate de programa de artă plastică pentru clasa a 
IX-a, picturile din manualele de Educaţie muzicală pentru clasa a IX-a, asociind 
piesele vocale din aceste manuale. 


Indicaţii metodologice 

1. Se trece în revistă setul de tablouri propuse pentru acest subiect şi se eviden- 
țiază starea de spirit echilibrată, optimistă, pozitivă a femeilor reprezentate în tablouri. 

2. Se interpretează suita de piese vocale dedicate femeii, oferită de manual. 

3. Se realizează corelația între mijloacele limbajului plastic şi cel muzical, 
pentru a evidenția starea de spirit a femeii românce. 

MATRICE DE EVALUARE 





I Instrumente de evaluare 
Competente specifice 

















Probă orală | Probă practică | Probă scrisă 
2.1. x 
2.2. x 
2.6. x 

















II. SECVENTELE LECTIEI PENTRU TEMA: ` 
„VARSTELE OMULUI IN LIRICA ROMANEASCA” 
(literatura şi muzica) 


Resurse: 
° poeziile tematice recomandate de programa pentru disciplina „Limba şi 
literatura română”, clasa a IX-a, 2004. De exemplu: 
° Copilărie: „Moina” de George Bacovia; 
„De-a v-aţi ascuns” de Tudor Arghezi; 


e Adolescenţa: „Lasă-ţi lumea” de Mihai Eminescu; 
„Vârsta de aur a dragostei” de Nichita Stanescu; 


° Maturitate: „Isarlâk” de Ion Barbu; 
„Tânărul Ulise” de Dorin Tudoran; 


e Senectute: „Vara Sfântului Mihai” (8 noemvrie) de Lucian Blaga. 


Piesele muzicale cu aceste teme se găsesc în manualele de Educaţie muzicală 
pentru clasa a IX-a. 


Indicaţii metodologice 

1. Se recită cât mai expresiv poeziile propuse pe vârste existente în manual 
sau altele cunoscute de elevi ce tratează aceeaşi temă: vârstele omului în lirica 
românească. 

2. Se comentează problemele centrale ale fiecărei vârste psihologice, 
corelându-se cu cântecele corespunzătoare din manualele de Educaţie muzicală sau 
altele care tratează aceeaşi temă. 

3. Lirica literară şi muzicală poate fi analizată şi prin prisma valorilor estetice 
evidenţiate: frumosul, urâtul, sublimul, graţiosul, tragicul, comicul, umoristicul, 
satiricul, ironicul etc. (vezi categoriile de valori estetice din partea I a lucrării şi 
conduita emoţional-expresivă în interpretarea muzicală). 


MATRICE DE EVALUARE 





. Instrumente de evaluare 
Competenţe specifice 

















Probă orală | Probăpractică | Probă scrisă 
2.1. x 
2.2. x 
2.6. x 

IV. SECVENŢELE LECȚIEI PENTRU TEMA: 
„MUZICA SI ATITUDINILE (VALORILE) MORAL-CIVICE? 


Chestionar cu itemi 

Din audițiile muzicale recomandate de programa pentru clasa a IX-a, 
enumeraţi piesele muzicale preferate şi arătaţi ce atitudini importante pentru voi 
exprimă, precum şi interesul manifestat pentru aceste piese şi motivul pentru care 
le ascultați mereu. 

Valorile morale apreciate de voi şi conţinute în piese sunt următoarele: 
vă (re)dau încrederea în forţele voastre proprii; 
vă indică un interes pentru „ceva” care se poate transforma în scop al vieţii; 
lucrarea este în manieră antirutinieră, promovând o atitudine evident progresistă; 
piesa degajă cutezanţa şi tăria de a ne asuma riscurile; 
piesa promovează soluţii noi şi perfecționarea celor tradiționaliste; 

e piesa ne conduce spre o atitudine deontologică profesională, care ne face să 
recunoaştem valoarea altora. 


Indicaţii metodologice 

1. Profesorul va trece în revistă, cu ajutorul elevilor, lista de valori moral- 
civice studiate la disciplina Cultură civică. 

2. Elevii vor completa chestionarul de mai sus. 

3. Elevii vor citi răspunsurile în ordinea enunţurilor din chestionar. Răspunsurile 
elevilor vor fi însoțite de un set de audiții selective în funcție de bugetul de timp. 

ANEXA 11 
JOC DIDACTIC MUZICAL 
„Dirijorul şi coriştii” 


Propunător: Munteanu Gabriela 
Denumirea jocului: „Dirijorul şi coriştii” 
Ciclul curricular: „Dezvoltare” şi „Observare şi orientare” 
Clasa: V-VIII sau IX-X 
Cerinţe: 
— elevii trebuie să aibă deprinderea de tactare a măsurilor; 
— pentru clasele V-VIII elevii trebuie să aibă deprinderea cântatului 
monodic; 
— pentru clasele IX-X elevii trebuie să aibă deprinderea cântatului armonic şi 
polifonic la 2-3 voci. 
Resurse: 
— exerciții de intonare a sunetelor; 
— texte lirice din programa de „Limba şi literatura română” sau a limbilor 
străine, alte texte de tip ludic. 
Locul de desfăşurare a jocului: în clasă, în curtea şcolii 
Număr de participanţi: 10-30 elevi 
Durata: fiecare activitate ludică 5-7 minute 
Obiective urmărite: 
— simularea prin joc a conducerii prin gesturi a cântării corale; 
— deprinderea coriştilor cu tehnica de atac şi închiderea sunetului, utilizând grade 
diferite de intensitate aplicate pentru cântarea monodică sau armonico-polifonică. 
Sarcina conducătorului (profesor sau elev): să aplice şi să rezolve 
obiectivele de mai sus. 


Desfăşurarea jocului 
1. Copiii corişti se aşează în semicerc, după ce dintre ei s-a ales, prin 
numărătoare, dirijorul. 


2. Dirijorul (profesor-elev) explică obiectivele urmărite, de a simula prin joc 
dirijarea şi însuşirea tehnicilor de atac, de închidere a sunetului, utilizarea 
nuanțelor, respectând codul dirijoral, probleme de dictie. 

Pentru clasele V-VIII 

2.1. a) atacul sunetului pentru corişti şi înțelegerea celor două gesturi ale 
dirijorului: 

— cu braţul şi degetele întinse; 

— pregătire şi atac; 


Z| ` 
7 Na 
a ` 
- ` 
-.... ~. 


mâna stângă mâna dreaptă 
b) coriştii execută împreună cu dirijorul gesturile, şi atacă sunetul numai la 
mişcarea de atac (în jos) pe sunetul Sol cu silaba tu (o) sau ti; 

c) coriştii şi dirijorul exersează închiderea sunetului cântat: gestul cel mai 
simplu este închiderea prin strângerea degetelor; 

d) dirijorul „dă tonul” şi execută gesturile de pregătire şi de atac, apoi de 
închidere a sunetului cântat; 

2.2. atacul sunetului după gestul dirijorului ce solicită ca numai o parte a 
corului să atace sunetele (intonare stereofonică); 


2.3. atacul prompt al coriştilor ce trebuie să respecte grade diferite de 
intensitate exprimate prin gestul deschis al palmei la f şi închis la p. 


(toţi) f f 
descresc. 2 SQ T N 
cresc. descresc. descresc. descresc. 
f p p p p p 


Pentru clasele VIII-IX-X 

Cele trei simulări vor fi exersate cu ajutorul a 2-3 sunete sau melodii cu un 
arc de 8 măsuri (după tehnica Liviu Comes): 

— grupa A de corişti cântă un fragment de 4 măsuri şi la indicaţia dirijorului 
melodia este continuată de grupa B (celelalte 4 măsuri); 

— grupa A cântă un grup de sunete ostinat sau un ison, în timp ce grupa B 
intonează melodia propriu-zisă, apoi schimbă rolurile. 

Aceeaşi tehnică se poate aplica, şi când se lucrează pe trei grupe. 

Cele trei simulări (2.1.; 2.2.; 2.3.) pot fi exersate şi pe texte recitate: 

— fiecare cuvânt din text pronunţat de un singur copil; 

— fiecare vers dintr-o strofă, pronunțat de grupe separate de elevi la indicaţia 
prestabilită a dirijorului sau la indicaţia spontană a acestuia, pentru a dezvolta 
atenţia cu care trebuie urmărit gestul dirijorului; 

— pronunţarea expresivă a cuvintelor însoţită de efecte timbrale şi de 
intensități diferite ale vocii, asociate cu obiecte sonore sau instrumente. 

Jocul se aplică atât pe texte mici, cât şi pe texte extinse din lirica română sau 
străină, sau din jocuri de dicțiune, după cum urmează: 

„Dudă, dop, dulap, duducă, 

Drug, dulceaţă, „dor de ducă”, 

Dragoş, dragă, debandadă, 

Doamnă, dorn, dentist, dovadă. 

Dânsul, dânsa, deal, drezină, 

Dig, dogar, dricar, duzină.” 

(George Tàrnea, Un abecedar bizar, Editura Enciclopedică, Bucureşti, 1997, 
p. 26) 

ANEXA 12 


JOC DIDACTIC MUZICAL 
„Loto muzical” 


Propunător: Munteanu Gabriela 

Denumirea jocului: „Loto muzical” 

Perioada de Educaţie muzicală: clasele IX-X 

Scop: reconstituirea temelor principale din concertele pentru vioară, pian şi 
orchestră de J.S. Bach şi L. van Beethoven prin descifrarea unor fragmente 
componente ale temelor principale de către participanţii la joc. 

Cerinţe: elevii trebuie să aibă pricepere de descifrare vocală instrumentală şi 
cunoştinţe de forme muzicale (motiv, frază muzicală). 

Mijloace didactice: şase cartoane pe care se găsesc înscrise temele într-o 
expunere integrală; cartonaşe pe care se află scrise fragmente din temele con- 
certelor instrumentale. 

Desfăşurarea jocului: elevii, prin tragere la sorţi, vor intra în posesia unuia 
din cele şase cartoane, reprezentând temele principale din cele mai populare 
concerte pentru vioară şi orchestră sau pentru pian şi orchestră de J.S. Bach şi 
L. van Beethoven. 

În centrul mesei la care s-au reunit jucătorii există cartonașe cu fragmente din 
aceste teme principale. Prin tragere la sorţi se stabileşte jucătorul care începe jocul. 
Acesta ia unul din cartonaşele aflate în centrul mesei. Cartonaşele se află cu partea 
scrisă în jos. Primul jucător va încerca să descifreze fragmentul, iar ceilalți parti- 
cipanţi urmăresc pe cartoanele mari dacă au un asemenea fragment melodico-ritmic 
pe carton. 

Jucătorul care a identificat fragmentul şi a intrat în posesia lui, intonează con- 
comitent cu solfegiatorul, plasează cartonaşul pe fragmentul corespunzător din temă. 
Are dreptul să tragă următorul cartonaş şi să procedeze identic cu predecesorul. 

La sfârşit, când s-au completat toate cartoanele, se intonează toate cele şase 
teme. 

Precizare! 

Se pot utiliza şi piese mai simple din manualele de Educaţie muzicală. 

J. S. Boch : Concertul perko pror si orchestâ în re minor 

J. Ş. DAER Coriéental pee vioară s orcheska în fo minor 

74 Bach : Qoncerkel pr. viooră si orchelha în M; mozor 

ANEXA 13 


JOC DIDACTIC MUZICAL 
„Rondoul ritmic” 


Propunător: Munteanu Gabriela 

Denumirea jocului: „Rondoul ritmic” 

Perioada de Educaţie muzicală: clasa a VI-a (cu alte formule ritmice se 
poate aplica şi pentru clasele I-V). 

Scop: recapitularea unor formule ritmice şi construirea unei prime forme de 
rondo. 

Cerinţe: elevii să aibă deprinderea citirii unor formule ritmice atât cu mijloace 
specifice prenotaţiei, cât şi cu mijloace clasice, specifice notaţiei muzicale. 

Mijloace didactice: planşe pe care se găsesc desene şi formule ritmice 
sugestive, pseudoinstrumentale, instrumente muzicale. 

Desfăşurarea jocului: 

a) Pentru clasele I-VI — conducătorul jocului repartizează lângă fiecare planşă 
câte un grup de 2-4 elevi care, într-un anumit moment al activităţii, trebuie să imite 
(execute ritmic) vocal, vocal-instrumental sau instrumental cele scrise pe planşă. 
Conducătorul inventează o poveste despre itinerariul unui călăreț care întâlneşte în 
drumul său diverse „vămi”, obstacole sonore: tren, ploaie, păsări. 

b)Pentru clasele VI-X -— refrenul rondoului reprezintă o melodie 
românească, iar strofele sunt formate din melodii ale muzicii culte europene din 
secolul al XIX-lea, legând în felul acesta elemente muzicale reprezentative ale 
primei şcoli naţionale europene, sau arhetipuri ritmice binare sau ternare specifice 
unor dansuri populare. 

PLANŞĂ PENTRU CLASELE I-VI 

ANEXA 14 


CURRICULUM OPȚIONAL PENTRU CLASA a V-a 
Pseudoinstrumentele în Educaţia muzicală: „Nuca muzicală” 


Propunător: Munteanu Gabriela 


Opţional extins la nivelul disciplinei 

Durata: 3 ani, | oră pe săptămână; miercuri ora 17-18 în sala de muzică 
Organizarea colectivului = 1 grupă cu 15 elevi (clasa a V-a, VI-VII) 
Tabelul nominal al elevilor = .......... 


fanteziei elevilor prin şi pentru muzică. 

Resursele materiale ale unui asemenea obiectiv se referă la vocea umană, la 
instrumente muzicale cu manualitate uşoară prin care elevii se pot exprima dar şi 
receptarea unor piese muzicale de diverse genuri şi stiluri, epoci. 

O problemă care împiedică atingerea unui asemenea deziderat deopotrivă a 
elevilor şi al legiuitorului este lipsa bazei materiale din şcoli (instrumente muzicale, 
mijloace audio), cât şi lipsa profesorilor abilitați prin cursuri postuniversitare 
pentru a „preda” o asemenea programă vocal-instrumentală. 

În dorința de a suplimenta, cel puţin parțial, aceste evidente neajunsuri care 
pot compromite însăşi ideea de reformă, propunem un curriculum opţional în care 
se utilizează un pseudoinstrument: „Nuca muzicală”. 

Ideea provine de la meşterii artizani din părțile Gorjului ce confecţionează şi 
învaţă elevii să cânte la acest „instrument” mai puţin obişnuit. Am aminti aici pe 
profesorii Popescu Ciprian, fiul rapsodului, constructorului de instrumente 
populare şi profesorului de muzică populară instrumentală Ştefan Popescu din 
Târgu Jiu (Popescu Ciprian este absolvent al Facultăţii de Muzică din cadrul 
Universităţii Spiru Haret) şi a domnului Pasăre Dumitru de la Clubul Copiilor din 
Târgu Jiu, încă student al Facultăţii de Muzică, ce are în cadrul Clubului un atelier 
de confecționat instrumente şi pseudoinstrumente printre care şi „nuci muzicale”. 

Contăm pe efectul pozitiv de antrenare a elevilor în confecționarea „nucilor 
muzicale” după modelul artizanilor gorjeni, la care se va adăuga deprinderea 
cântării unui repertoriu într-o manieră cu efect spectaculos, extrem de original şi 
atractiv care are în acelaşi timp un specific strict românesc. 

Obiective de referinţă (O.R.) Activităţi de învăţare 
La sfârşitul fiecărui an şi implicit după trei |* pregătirea materialelor şi asamblarea lor 
ani de studiu, fiecare elev al grupului va fi|în ordinea cerută de tehnologia artizanală; 
capabil: 
1. să confecţioneze „nuci muzicale” acordate | acordarea pseudoinstrumentului; 
în scări muzicale care să asigure intonarea 
unor piese nemodulatorii; 
2. să-şi însuşească anual un repertoriu de cel|* alegerea repertoriului conform unor teme la 
puţin 4 piese muzicale (8-16 măsuri) şi tehnica |alegerea elevilor: cântece de joc, cântece 
de a fi interpretate la „pseudoinstrument”; pentru fiecare anotimp, cântece despre plante, 
păsări şi animale, cântece anecdotice; 
3. să intoneze partea ce-i revine dintr-o piesă |* exerciții de acompaniere armonico-poli- 
vocal-instrumentală pentru o formaţie alcă- | fonice a unei piese propuse a fi interpretată 
tuită strict din acest pseudoinstrument; „orchestral”; 
4. să recunoască auditiv elementele de limbaj |° selecţionarea momentelor cu efect scenic 
muzical studiate în clasă conform trunchiului | deosebit; 
comun din programa şcolară a fiecărei clase: 
5. să descifreze şi să interpreteze instrumental | ° identificarea unor formule ritmice, măsuri, 
piese muzicale din manualele de Educaţie | module melodice temele, modale, structuri, 
muzicală din fiecare clasă. arhitectonice, probleme de dinamică. 
































Conţinuturi şi resurse materiale: 

— materiale pentru confecționarea „nucilor muzicale”; 

— repertoriu de cântece specifice unor zone folclorice româneşti, cântece din re- 
pertoriu altor popoare, adaptări ale unor piese în stil clasic şi modern (muzică uşoară). 


Confecţionarea unei „Nuci muzicale”: 

Se curăță miezul unei nuci. Pe o emisferă se face în mijloc un orificiu (cât 
buricul degetului mic). În cealaltă emisferă se picură ceară de albine si se lipesc 
cele două emisfere. Când se suflă prin orificiu, plasând nuca (precum la nai) pe 
buza de jos, trebuie să obținem un sunet bine temperat. Dacă nu au o frecvență 
precisă se mai picură ceară. 

Pentru acţionare se prinde nuca cu mâna dreaptă, iar buza inferioară a gurii 
trebuie să atingă orificiul. Dacă melodia coboară (până la o terță mică/mare) mâna 
va conduce nuca pentru ca buza să închidă orificiul, şi invers, dacă melodia urcă 
(până la terță) orificiul trebuie lăsat din ce în ce mai deschis. 

Pentru melodiile lente se suflă cu formatul gurii pentru silabele „tu, tu”, iar pentru 
melodiile cu tempo rapid se suflă cu formatul gurii pentru silabele „tu-cu, tu-cu”. 




















MATRICE DE EVALUARE 
Instrumente de evaluare 
O.R. Oral Practic Portofoliu 

1 x x 

2 x x 

3 x 

4 x 

5 x 

ANEXA 15 


CURRICULUM OPȚIONAL PENTRU CLASA a X-a 
„„Preclasicismul muzical (barocul) şi chitara” 
(învățământul obligatoriu şi liceu — filiera vocaţională 
cu profil pedagogic) 


Propunător: Munteanu Gabriela 


Opţional extins la nivelul disciplinei 

Durata = 1 an, 1 oră pe săptămână, vineri de la ora 17-18, sala de muzică 
Organizarea colectivului = 1 grupă cu 15 elevi 

Tabel nominal al elevilor = ................ 


Argument 

Opţionalul intitulat Preclasicismul muzical (barocul) şi chitara este un tip 
de C.D.S. (curriculum la decizia şcolii) care urmăreşte extinderea unor obiective de 
referință din programa şcolară din gimnaziu sau a competențelor specifice în 
programa clasei a IX-a (liceu), obiective izvorâte din obiectivele-cadru/com- 
petenţele generale, cu noi competenţe şi conţinuturi ce nu se regăsesc în trunchiul 
comun indicat de programele amintite mai sus. 

Opţionalul se adresează elevilor de liceu care au studiat chitara în clasele 
V-IX şi care posedă un repertoriu de 3-4 piese pentru acest instrument. 

Se urmăreşte ca prin practicarea muzicii, aici interpretarea unor piese — 
fragmente sau piese mai extinse — din repertoriul preclasic şi, mai ales, din audierea 
repertoriului preclasic (stil baroc), elevii să-şi lărgească cunoştinţele, deprinderile 
muzicale, atitudinile în legătură cu stilul compozițiilor preclasice (baroc), în 
general, şi pentru chitară în special. 

Educaţia muzicală este un obiect de studiu ce urmăreşte formarea culturii 
muzicale, a atitudinilor şi valorilor estetice exprimate prin muzică, obiective în 
sprijinul cărora vine opționalul extins de față. 

Extinderea practicii muzicale (interpretare instrumentală, receptarea muzicii 
prin audierea repertoriului preclasic pentru chitară) la tipul de comunicare muzicală 
prin stilul baroc, va „deconspira” firesc şi lesnicios prin acest procedeu, un stil 
aparent greu de descifrat. 

Opţionalul face, totodată, relaţionări cu arta plastică, ca obiect de studiu cu 
aceleaşi obiective cu muzica, ce formează cu aceasta, aria curriculară „arte”. 

În mod firesc, în funcţie de cunoştinţele anterioare ale lotului de elevi se pot 
face legături interdisciplinare şi cu alte arii curriculare (om şi societate, limbă şi 
comunicare etc.). 

Competenţe specifice (C.S.) Conţinuturi 
1. Însuşirea conştientă a noului repertoriu |— sistemul tonal; 
evidențiind caracteristicile stilului preclasic pentru |— ritmica măsurală; 
chitară şi interpretarea sensibilă a pieselor. — tipuri specifice de „ornamente”; 
— genuri şi forme; 
— compozitori preclasici ce au scris 
pentru chitară; 
— interpreţi celebri; 
— tehnici ce diferenţiază interpreţii în 
executarea aceleaşi piese muzicale. 








2. Recunoaşterea auditivă a caracteristicilor stilului 
în piesele receptate prin audiere. 

3. Descoperirea  caracteristicilor în partiturile 
pieselor pentru chitară; analiza elementelor de 
limbaj muzical, relaționate după caz cu limbajul 
plastic, literar. 

4. Aprecierea valorilor interpretative şi compo- 
nistice a repertoriului preclasic pentru chitară. 




















Valori şi atitudini 


e Se urmăreşte evidenţierea şi conştientizarea valorilor estetice ale reperto- 
riului pentru chitară în stil baroc (expresivitatea, forta de sugestie, caracterul simbolic). 

e Exprimarea prin mijloace muzicale specifice a trăirilor personale mijlocite 
de interpretarea repertoriului preclasic pentru chitară. 

e Dezvoltarea capacităţii creatoare prin sintetizarea competenţelor specifice 
într-un spectacol de trăiri şi expuneri referitoare la aspectele muzicologice ale 
opţionalului extins. 


Resursele materiale 

L. Repertoriu de piese muzicale ale compozitorilor secolului al XVII-lea 
pentru chitară: 

1) piese integrale sau fragmente spre interpretare (propunem trei); 

2) piese integrale spre audiere şi comentare (propunem zece). 

II. Albume cu picturi, sculpturi şi arhitectură în stil baroc. 

HI. Literatura europeană a secolului al XVII-lea — contemporană cu 
preclasicismul muzical, barocul artelor plastice. 


Sugestii metodologice 

Recomandăm practicarea următoarelor activităţi de învăţare: 

e interpretarea model (de către profesor) a pieselor din repertoriu; 

e cxersarea şi însuşirea noului repertoriu; 

e cxersarea şi comentarea fragmentelor ce conţin tehnici de limbaj specific 
preclasicismului muzical; 

e audierea activă (comentare problematizată prin procedee inductive sau 
deductive) a repertoriului pentru chitară din secolul al XVII-lea; 

e participarea la recitaluri de chitară; vizionarea în grup a emisiunilor TV cu 
teme similare; 

e vizite în muzee cu săli în stil baroc; 

e alcătuirea unor referate sau portofolii despre compozitori-interpreţi la chitară; 

e analiza pe partitură; 

e relaționări ale elementelor ce conturează stilul muzical preclasic cu pictura, 
sculptura, literatura, arhitectura baroce. 


Evaluare 

Propunem ca evaluarea să vizeze: 

1) verificarea continuă a modului în care s-a însuşit tehnica instrumentală şi a 
stăpânirii, de către elevi, a specificului stilului preclasic practicat (probe practice şi orale); 

2) comentarea unui recital pentru chitară cu piese din secolul al XVII-lea 
(oral, referate); 

3) alcătuirea unor portofolii cu teme ca: interpreți celebri la chitară, 
construcția chitarei, compozitori din perioada preclasică; 

4) conceperea unui spectacol educativ cu titlul „Preclasicismul muzical şi 
chitara” (interpretat şi comentat de toți membrii clasei de chitară). 

















MATRICE DE EVALUARE 
Instrumente de evaluare 
C.S. Practice Orale Scrise Portofoliu Referat 
1 x x 
2 x x 
3 x 
4 x x x 

